
Până acum, în afară de câteva obstacole minore, pla- 
nul A mergea perfect. Ceea ce era foarte bine, pentru că 
de fapt nici nu aveau un plan B. 

Speraseră ca ora 8.30 a unei seri de mai să fie totuşi 
luminoasă. Ieri, pe la ora asta, când patru dintre ei făcu- 
seră aceeaşi excursie, ducând un sicriu gol şi patru lopeţ, 
era încă destulă lumină. Însă acum, când duba Tranzit 
mergea pe drumul de ţară din Sussex, era ceață, ploua, iar 
cerul avea o culoare întunecată. 

— Mai avem mult de mers?întrebă John din spate, 
imitând glasul unui copil. 

— Marele Um Ga spune „Sunt peste tot pe unde 
merg“, răspunse Robbo, care conducea și care era ceva 
mai puţin băut decât ceilalu. După trei cârciumi trecute 
la răboj în ultima oră și jumătate și încă patru pe drum, 
Robbo se hotărâse să se limiteze la bere cu limonadă. Sau 
cel puţin asta intenţionase, dar băuse deja două pahare de 
bitter Harvey — ca să nu se mai gândească la drum, se 
Justificase el. 

— Deci suntem acolo! spuse Josh. 

— Am fost tot timpul. 

În timp ce farurile măturau asfaltul negru și lucios al 
şoselei care șerpuia în depărtare prin pădure, un indicator 

„Feriu căprioarele“ se zări pentru o clipă în întuneric. 
Apoi trecură pe lângă o cabană mică, albă. 

Michael, în spatele dubei, întins pe o cuvertură din 
stofă scoțiană cu mâinile strânse sub cap ca o pernă, se 
simţea puţin ameţit. 

— Cred că am nevoie de altă băutură, spuse el. 

Dacă ar fi gândit mai limpede, și-ar fi dat seama, după 
figurile prietenilor săi, că ceva nu era tocmai în regulă. Nu 
era un băutor, dar în noaptea asta își înecase mintea în mai 
multe pahare de votcă decât își aducea aminte şi intrase 
în mai multe cârciumi decât vizitase vreodată. 

Dintre toţi cei şase care îşi petreceau timpul împreună 
încă din anii adolescenţei, Michael Harrison fusese întot- 
deauna un lider înnăscut. Dacă secretul vieţii este să îţi 
alegi părinţii cu înţelepciune, cum spun unii, atunci 
Michael putea bifa într-un chestionar multe căsuțe favo- 
rabile. Moştenise aspectul plăcut al mamei sale, șarmul şi 
spiritul antreprenorial al tatălui său — dar nu și genele ne- 
gative ale acestuia, care până la urmă îl distruseseră. 

De la vârsta de doisprezece ani, când Tom Harrison 
se sinucisese în garajul familiei, lăsând în urmă multe 
datorii, Michael se maturizase foarte repede, distribuind 
ziare ca să îşi ajute mama și apoi luându-și diferite slujbe 
în vacanţele de vară. Crescuse fiind conştient cât de greu 
este să câştigi bani şi cât de uşor este să îi pierzi. 

Acum, la douăzeci și opt de ani, era o persoană inte- 
ligentă, cu mult bun simţ și un lider înnăscut al grupului. 
Dacă avea vreun defect, era încrederea prea mare în cei- 
lalţ, iar uneori părea cam prea pus pe şotu. Dar în seara 
asta, avea să i se servească una tare. Chiar foarte tare. 

Dar, momentan, nu avea nicio idee despre asta. 

Se lăsă din nou pe spate, uşor amorţit, numai cu gân- 
duri plăcute în cap, mai ales despre logodnica sa, Ashley. 
Viaţa era frumoasă. Mama lui se întâlnea cu un tip sim- 
patic, fratele său mai mic intrase la facultate, sora mai 

mică, Carly, petrecea un an în Australia, în vacanță, iar 
afacerea îi mergea nemaipomenit de bine. Și mai presus 
de toate, peste trei zile avea să se căsătorească cu femeia 
pe care o iubea. Pe care o adora. Sufletul său pereche. 

Ashley. 

Din cauza ploii care cădea cu zgomot, Michael nu re- 
marcase sunetele făcute de lopetu la fiecare zdruncinătură 
a maşini care rula pe şoseaua udă. Şi nici nu observase 
ceva în expresiile celor doi prieteni care erau lângă el 
în spatele maşinii şi care se legănau îngânând melodia 
Sailing a lui Rod Stewart ce se auzea din radioul antic al 
mașinii. Un bidon cu benzină umplea maşina cu un mi- 
ros înţepător de petrol. 

— O iubesc, mormăi Michael. Chiar o iubesc pe Ashley. 

— Este o femeie minunată, spuse Robbo, întorcând 
capul de la volan, lingușindu-l aşa cum făcea de obicei. 
Acesta era obiceiul lui. Ciudat cu femeile, un pic neîn- 
demânatic, roşu la faţă, cu părul lins, cu tricoul aproape 
plesnindu-i peste burta umflată de la atâta bere, Robbo 
încerca să se integreze în grup făcându-se util. Şi, ca o 
schimbare, în seara asta chiar era nevoie de el. 

— Așa este. 

— Aproape am ajuns, anunţă Luke. 

Robbo frână pentru că se apropiau de o curbă şi clipi în 
întunericul din maşină la Luke, care stătea lângă el. Ștergă- 
toarele se mișcau constant, împrăştiind ploaia de pe parbriz. 

— Vreau să zic, chiar o iubesc. Înţelegeţi ce vreau 
să spun? 

— Înţelegem ce vrei să spui, spuse Pete. 

Josh se sprijini cu spatele de scaunul șoferului, cu un 
braţ în jurul lui Pete, luă o înghiţitură de bere şi îi dădu 
sticla mai departe lui Michael. Sticla se umplu de spumă 
când maşina frână brusc. Râgâi. 

— Scuze. 

— Ce naiba vede Ashley la tine? întrebă Josh. 

— Pula mea. 

— Deci nu e vorba de bani? Sau de cum arăţi? Sau de 
șarmul tău ? 

— Şi asta, dar în principal scula. 

Maşina se zdruncină în timp ce lua o curbă strânsă la 
dreapta, trecând peste nişte grilaje puse pentru vite, ur- 
mate imediat de altele. Apoi intră pe un drum neasfaltat, 
noroios. Robbo, uitându-se atent prin geamul aburit, ob- 
servă urmele adânci și trase de volan. Un iepure le ieși 
înainte şi imediat dispăru în tufişuri. Farurile luminară la 
dreapta, apoi la stânga, colorând rapid rândul des de co- 
nifere de pe marginea drumului, care apoi se pierdură în 
întunericul din oglinda retrovizoare. Vocea lui Michael se 
schimbă, iar în entuziasmul său se simţea puţină neliniște. 

— Unde mergem? 

— La o altă cârciumă. 

— OK, foarte bine. l-am promis lui Ashley că n-o să 
beau prea mult, spuse el după un moment de tăcere. 

— Vezi, spuse Pete, nici nu eşti căsătorit şi ea deja face 
regulile pentru tine. Dar încă eşti un om liber. Pentru 
doar trei zile. 

— Trei zile şi jumătate, adăugă Robbo încurajator. 

— Nu au angajat fete, nu? întrebă Michael. 

— Ce, eşti excitat? întrebă Robbo. 

— Vreau să îi rămân fidel. 

— O să avem grijă de asta. 

— Nenorociţilor! 

Maşina se opri la un moment dat, dădu un pic înapoi, 
și făcu din nou dreapta. Apoi încetini, iar Robbo opri 
motorul și radioul. 

— Arrivé’ ! spuse el. Următorul loc de beţie! Cârciu- 
ma Undertaker's Arms?! 


1 Am ajuns! (în franceză în text) (n. tr.). 
2 „În braţele groparului“ (n. tr.). 

— Aș fi preferat la Naked Thai Girl's Legs’, spuse 
Michael. 

— E şi ea aici. 

Cineva deschise ușa din spate a dubiţei, Michael nu 
era sigur cine. Nişte mâini invizibile îl apucară de glezne. 
Robbo îl apucă de unul din braţe, iar Luke de celălalt. 

- Ha! 

— Eşti un porc gras! spuse Luke. 

Câteva momente mai târziu, Michael era jos pe pă- 
mântul ud, în jacheta sport preferată şi în cei mai buni 
blugi (nu cea mai inspirată alegere pentru petrecerea ul- 
timei nopţi de burlac, îi spunea o voce slabă în minte), 
într-un întuneric beznă, întrerupt doar de luminile de po- 
ziţie ale dubiţei și de raza albă a unei lanterne. Ploaia grea 
îi intra în ochi și îi lipea părul de frunte. 

— Hainele mele... 

Câteva momente mai târziu, cu mâinile smucite din 
încheieturi, éra aruncat în aer, apoi trântut în ceva uscat 
și drept, acoperit cu satin alb de o parte şi de alta. 

— Hei! spuse el din nou. 

Patru feţe rânjite şi întunecate de beţivi se uitau chio- 
râș la el. I se trânti o revistă în brațe. În lumina lanternei, 
ca prin ceaţă, reuși să vadă pe copertă o femeie cu părul 
roşu şi cu sâni enormi. Pe stomac i-au pus o sticlă de 
whisky, o lanternă mică, pornită, şi un walkie-talkie. 

— Cee?... 

O bucată de furtun cu gust de noroi îi apăsa gura. 
Pe când încerca să scuipe, Michael auzi un sunet ca de 
fier şi ceva îi acoperi faţa. Apoi nu se mai auzi nimic 
altceva. Simţi în nări miros de lemn, haine noi şi clei. 
Pentru moment, se gândi că e bine şi cald. Apoi îl cu- 
prinse panica. 

— Băieți, ce naiba ?... 


1 „Picioarele taiwanezei dezbrăcate“ (n. tr.). 

În timp ce Pete îndrepta raza lanternei către sicriul din 
lemn de stejar, Robbo luă o şurubelniţă. 

— Doar nu aveţi de gând să îl înşurubaţ acolo? spu- 
se Luke. 

— Cum să nu! răspunse Pete. 

— Crezi că aşa ar trebui? 

— O să fie în regulă, spuse Robbo. Doar are tubul de 
respirație! 

— Eu chiar nu cred că ar trebui să îl prindem în 
şuruburi! 

— Ba sigur că trebuie, altfel ar putea să iasă! 

— Hei..., spuse Michael. 

Dar nu îl mai putea auzi nimeni acum. Și nici el nu 
mai auzea nimic, decât nişte sunete vagi, ca niște zgârie- 
turi, deasupra lui. 

Robbo se ocupă de fiecare din cele patru şuruburi pe 
rând. Fra un sicriu clasa întâi, din lemn lucrat manual, 
cu mânere de alamă ataşate, împrumutat de la serviciul de 
funeralii al unchiului său, unde, după mai multe schim- 
bări, era acum angajat ca ajutor de îmbălsămător. Sicriul 
avea şuruburi bune, solide, de alamă. Se înșurubau uşor. 

Michael stătea cu faţa în sus, cu nasul aproape atingân- 
du-i capacul de deasupra. În lumina lanternei văzuse că 
era așezat în ceva din satin de culoarea fildeșului. Încer- 
că să lovească cu picioarele, dar nu avea suficient loc. În- 
cercă să împingă capacul cu mâinile, dar nici așa nu putea. 

Calmându-se pentru câteva momente, realiză că stătea 
întins și că era într-un spaţiu închis. 

— Hei, fiţi atenţi, nu e amuzant! Știţi că sunt claus- 
urofob! Alo! Vocea i se auzi în ecou, modificată ciudat. 

Pete deschise portiera, se urcă în mașină și aprinse fa- 
rurile. La câțiva metri în faţa lor era mormântul săpat ieri, 
cu pământul adunat într-o parte şi cu funiile de coborâre 
deja întinse. O bucată mare de tablă îndoită şi două din- 
tre cazmalele folosite erau puse într-o parte. 

Cei patru prieteni se apropiară de marginea mormân- 
tului și se lăsară pe vine. Dintr-o dată, erau toți conștienți 
că în viață nimic nu este așa cum pare. Acum, groapa din 
faţa lor părea mai adâncă şi mai întunecată, aducând mult 
mai mult cu ceea ce era de fapt — un mormânt. 

Lanterna lumină fundul gropii. 

— Este apă, spuse Josh. 

— Doar un pic de apă de ploaie, replică Robbo. 

Josh se încruntă. 

— E prea multă, nu are cum să fie apă de ploaie. Cred 
că am lovit canalul de apă. 

— La naiba, spuse Pete. Ca vânzător de BMW-uri, in- 
diferent că era la serviciu sau nu, părea întotdeauna pre- 
gătit pentru orice situaţie. 

— Nu e nimic, spuse Robbo. Doar câţiva centimetri. 

— Chiar am săpat noi atât de adânc? întrebă Luke, tâ- 
năr absolvent de Drept, căsătorit de curând, încă nepre- 
gătit să renunţe la tinereţe, dar care începea să accepte 
responsabilităţile vieții. 

— Este un mormânt, nu? spuse Robbo. Doar asta 
hotărâsem. 

Josh se uită la ploaia care se înteţea. 

— Dar dacă apa se ridică? 

— La naiba, omule! spuse Robbo. Am săpat ieri, iar 
în douăzeci și patru de ore s-a umplut doar câţiva centi- 
metri. Nu avem de ce să ne îngrijorăm. 

Josh încuviinţă, gânditor. 

— Dar dacă nu mai putem să îl scoatem ? 

— Bineînţeles că putem să-l scoatem, spuse Robbo. 
Trebuie doar să desfacem capacul. 

— Hai să terminăm odată, da ? spuse Luke. 

— Chiar o merită, le reaminu Pete prietenilor săi. Mai 
ţii minte ce a făcut în ultima ta noapte de burlac, Luke? 

Luke nu avea cum să uite așa ceva. Se trezise din beție 
într-un vagon de dormit dintr-un tren care mergea spre 

Edinburgh. Și consecinţa a fost că a ajuns în faţa altaru- 
lui mai târziu cu patruzeci de minute. 

La fel, nici Pete nu avea cum să uite. În duminica 
dinaintea nunţii sale, s-a trezit îmbrăcat în lenjerie de 
dantelă, cu un vibrator legat de talie, încătușat pe podul 
Clifton Gorgede, de unde a fost salvat de echipa de pom- 
pieri. Ambele feste fuseseră ideile lui Michael. 

— Tipic pentru Mark, spuse Pete. Ticălosul! EI e cel 
care a organizat totul şi acum nici măcar nu este aici... 

— Vine şi el. O să fie în următoarea cârciumă, ştie dru- 
mul stabilit. 

- Da? 

— A sunat şi este pe drum. 

— În Leeds se merge mai încet din cauza ceţii. Super! 
spuse Robbo. 

— Va fi la Royal Oak! până când ajungem noi acolo. 

— Ticălosul! spuse Luke. Lipseşte de la munca cea 
mai grea. 

— Şi de la distracţie! le aminti Pete. 

— Asta e distracție ? întrebă Luke. Să stăm în mijlocul 
pădurii, pe ploaia asta nenorocită ? Distracţie ? Doamne, 
eşti jalnic! Să facă bine să vină şi să ne ajute când îl scoa- 
tem pe Michael. 

Ridicară sicriul în aer, se îndreptară clătinându-se că- 
tre mormânt, apoi îl trântiră peste funii. Chicotiră când 
auziră sunetul înăbuşit dinăuntru. 

Se auzi o lovitură puternică. 

Michael lovise cu pumnul în capac. 

— Hei! Gata, ajunge! 

Pete, care avea un walkie-talkie în buzunarul de la 
haină, îl scoase şi îl porni. 

— Testare! Testare! 

În sicriu, se auzi vocea lui Pete. 


1 „Stejarul Regal“ (n. tr.). 

— Testare! Testare! 

— Gata cu gluma! 

— Relaxează-te, Michael! spuse Pete. Distrează-te! 

— Nenorociţilor! Lăsaţi-mă să ies! Trebuie să mă duc 
la baie! 

Pete opri staţia și o puse în buzunarul hainei sale de 
la Barbour. 

- De fapt, cum facem cu asta? 

— Apucăm funiile, spuse Robbo. Fiecare de la un 
capăt. 

Pete scoase din nou staţia şi o porni. 

— Înregistrăm asta, Michael! Apoi o opri din nou. 

Cei patru râseră. Apoi apucară câte o bucată de funie 
Și traseră. 

— La naiba, ce greu e! spuse Luke încordându-se şi 
ridicând. 

Încet, cu o smucitură, clătinându-l ca pe o barcă lovită, 
coborâră sicriul în groapă. Când acesta ajunse pe fundul 
gropii, abia îl mai puteau vedea din cauza întunericului. 

Pete îndreptă lanterna spre coşciug. În raza acesteia, 
întrezăreau tubul de respiraţie care ieşea prin gaura făcută 
în capacul sicriului. 

Robbo luă staţia de emisie. 

— Hei, Michael, ți se vede penisul sculat! Îți place 
revista? 

— Gata, gluma s-a terminat! Acum lăsaţi-mă să ies! 

— Noi plecăm la un club de dans. Ce păcat că nu poţi 
veni și tu! Robbo opri staţia înainte ca Michael să poată 
spune ceva. Apoi, luă o cazma şi începu să arunce pă- 
mânt peste sicriu, râzând în timp ce se auzea cum se aco- 
peră capacul. 

Scoţând un sunet de mobilizare, Pete luă altă cazma 
și 1 se alătură lui Robbo. Pentru câteva momente cei doi 
lucrară din greu, până când nu se mai văzură decât câteva 
părți din sicriu. Apoi, le acoperiră repede și pe acestea. 

Continuară amândoi cu spor din cauza băuturii, până 
când se strânseră câţiva centimetri buni de pământ dea- 
supra sicriului. Tubul de respiraţie abia se mai zărea. 

— Hei! spuse Luke. Gata, opriți-vă! Cu cât puneţi 
mai mult pământ acum, cu atât va trebui să săpaţi peste 
două ore, când o să îl scoatem. 

— Este un mormânt, spuse Robbo. Asta faci cu un 
mormânt: îl acoperi cu pământ! 

Luke îi smulse cazmaua. 

— Destul! adăugă el ferm. La naiba, vreau să îmi pe- 
trec seara bând, nu săpând! 

Robbo încuviinţă, nevrând să supere pe cineva din 
grup. Transpirând din greu, Pete lăsă cazmaua jos. 

— Să nu crezi că o să îmi fac o carieră din asta! adăugă el. 

Aşezară tabla ca un acoperiş deasupra gropu, apoi 
păstrară câteva momente de reculegere. Ploaia se auzea 
căzând pe metal. 

— Gata, am plecat! spuse Pete. 

Luke îşi băgă mâinile în buzunare, neîncrezător. 

— Suntem siguri de chestia asta? 

— Am fost de acord că îi vom da o lecţie, spuse 
Robbo. 

— Dar dacă se îneacă cu propria vomă sau se întâm- 
plă altceva? 

— O să fie bine, nu e chiar atât de beat, spuse Josh. 
Hai să mergem! 

Josh se sui în spatele mașinii și Luke închise ușa. Pete, 
Luke și Robbo se suiră în faţă, apoi Robbo porni moto- 
rul. Merseră înapoi pe cărare jumătate de milă, apoi fă- 
cură la dreapta pe şoseaua principală. 

Porni staţia de emisie. 

— Ce faci, Michael? 

— Băieți, fiți serioşi, chiar nu îmi place gluma asta. 

— Serios? Nouă ne place! spuse Robbo. 

Luke luă staţia. 

— Asta se cheamă pură răzbunare, Michael! 

Toţi patru hohotiră de râs. Acum era rândul lui Josh. 

— Michael, noi mergem la clubul acela fantastic, unde 
au cele mai frumoase femei, cu fundul gol, care ne dan- 
sează în poală. Chiar o să te oftici că pierzi asta. 

Vocea lui Michael se auzi ca un mormăit, plângăcioasă. 

— Putem să ne oprim, vă rog? Chiar nu îmi place asta. 

Prin parbriz, Robbo vedea luminile verzi ale semafo- 
rului care avertizau că drumul era în lucru. Acceleră. 

Luke strigă peste umărul lui Josh: 

— Michael, relaxează-te, ne întoarcem în vreo două ore! 

— Cum adică, două ore? 

Semnalele luminoase se schimbară în roşu. Nu era su- 
ficient timp pentru a opri. Robbo acceleră și mai tare. 

— Dă-mi aia! spuse el ridicând staţia şi ținând volanul 
doar cu o mână în timp ce lua o curbă. Se uită cu atenție 
la receptor şi apăsă butonul să vorbească. 

— Hei, Michael... 

- ROBBO! ţipă Luke. 

Se vedeau nişte faruri care veneau drept spre el. 

Faruri care îi orbeau. 

Apoi un sunet ca de trâmbită, puternic, îngrozitor. 

- ROBBBBBOOOOOOO! upă Luke. 

Robbo apăsă panicat pe frână și scăpă staţia de emisie. 
Volanul i se învârtea în mâini, în timp ce se uita disperat 
pe unde s-o ia. Copaci la dreapta, un excavator la stânga. 
Iar farurile se apropiau cu viteza unui tren, orbindu-l. 

Michael, cu capul învârundu-+-se, auzi pipete, apoi un su- 
net surd, ca şi cum cineva ar fi scăpat stația de emisie pe Jos. 

Apoi liniște. 

Apăsă pe butonul „pornit“. 

— Alo? 

Nu se auziră decât nişte paraziți. 

— Alo? Hai, băieţi! 

Tot nimic. Se uită cu atenţie la staţia de emisie-receptie. 
Era un obiect scurt şi gros, cu o carcasă tare, din plastic ne- 
gru, cu două antene radio, una mai scurtă şi alta mai lungă, 
pe care era inscripţionat „Motorola“ deasupra difuzoru- 
lui. Mai avea un buton de pornire-oprire, unul pentru vo- 
lum, unul pentru schimbarea frecvenţelor, și o luminiţă 
verde care strălucea puternic. Michael se uită apoi la mate- 
rialul alb care îi venea până aproape de ochi, luptându-se 
cu panica şi începând să respire din ce în ce mai repede. 
Simţea din ce în ce mai tare că trebuie să meargă la toaletă. 

Unde naiba era? Și unde erau Josh, Luke, Pere, Robbo? 
Erau pe aproape, amuzându-se ? Sau nenorociţii chiar au 
plecat la club? 

Panica i se mai domoli, în timp ce alcoolul își făcea 
efectul. Gândurile îi deveniră de plumb, învălmășite în 
cap. I se închiseră ochii și aproape că adormi. 

Deschise ochii. Din cauza satinului de culoare albă, 
care îi deranja ochii, simţea că îi vine să vomite. Vomită 
şi totul veni peste el. Încă o dată. Înghiţi, închise ochii, 
simți că ameţeşte și că sicriul se mişcă dintr-o parte în alta. 
Parcă nevoia de a merge la toaletă se estompa. Brusc, nici 
senzaţia de vomă nu mai era așa puternică. Era chiar con- 
fortabil aici. Plutea. Ca și cum ar fi fost într-un pat imens. 

I se închiseră ochii şi adormi. 

Sub rafalele ploii, într-un Alfa Romeo vechi prins în 
traficul lent, Roy Grace stătea în întuneric bătând dara- 
bana cu degetele pe volan, aproape neauzind muzica de 
pe CD-ul cu Dido de la CD-player. Era încordar. Nerăb- 
dător. Posomorât. 

Se simţea ca dracu. 

Mâine trebuia să apară la tribunal și știa că intrase 
în bucluc. 

Luă o înghiţitură de apă Evian, puse dopul la loc şi sti- 
cla înapoi în torpedou. „Hai odată!“ zise el, cu degetele 
bătând și mai tare toba pe volan. Întârziase deja patruzeci 
de minute la întâlnire. Ura să întârzie, considera că e un 
semn de impoliteţe, ca şi cum ai fi spus că „timpul meu este 
mai important decât al tău, așa că poţi să mai aștepți...“ 

Dacă ar fi plecat de la birou cu un minut mai de- 
vreme, acum nu ar fi întârziat: ar fi răspuns altcineva la 
telefon, iar jaful celor doi puşti, drogaţi cu cine ştie ce 
naiba, asupra unui magazin de bijuterii din Brighton ar 
fi fost problema unui alt coleg, nu a lui. Acesta era unul 
dintre riscurile meseriei de poliţist — răufăcătorii nu aveau 
bunul simţ de a se conforma orelor de program. 

Știa că nu ar fi trebuit să iasă în seara asta. Mai bine ar 
fi rămas acasă ca să se pregătească pentru mâine. Luă din 

nou sticla și mai bău niște apă. Îşi simţea gura uscată, 
parcă îl ardea și i se strânsese stomacul. 

În ultimii ani, prietenii îl trimiseseră la o grămadă de 
întâlniri cu necunoscute şi de fiecare dată era un pachet 
de nervi înainte. Astăzi era mai nervos şi, pentru că nu 
avusese timp să îşi facă duş şi să se schimbe, nici nu se 
simţea prea confortabil. Toate planurile lui cum să se 
îmbrace fuseseră năruite de cei doi puştani. 

Unul din ei folosise o armă automată asupra unui 
polițist ieșit din tură care se apropiase prea mult de ma- 
gazinul de bijuterii. Din fericire, nu se dusese chiar aşa de 
aproape. Roy văzuse, de mai multe ori decât şi-ar fi do- 
rit, care erau consecinţele atacului de la doar câţiva metri 
cu o armă automată asupra unei persoane. Putea să o 
schilodească sau să îi facă o gaură ca o minge de fotbal 
în piept. Polițistul rănit era Bill Green, unul din cei pe 
care Grace îi cunoştea pentru că fuseseră de câteva ori în 
aceeași echipă la rugby. Se trăsese asupra lui de la douăzeci 
şi cinci de metri. De la această distanţă, gloanţele ar fi pu- 
tut dobori un fazan sau un iepure, dar nu și un ditamai 
atacantul din echipa de rugby, îmbrăcat în haină de piele. 
Bull Green fusese relativ norocos; haina îi apărase corpul, 
dar avea câteva gloanţe în faţă, unul chiar în ochiul stâng. 

Până când Grace a ajuns la locul faptei, cei doi puştani 
fuseseră arestaţi, după ce se răsturnaseră cu jeepul în care 
fugiseră. Era hotărât să îi acuze de tentativă de omor şi jaf 
armat. Ura faptul că din ce în ce mai mulți criminali din 
Regatul Unit foloseau arme şi forţau un număr din ce în 
ce mai mare de poliţişti să aibă arme asupra lor. Pe vre- 
mea tatălui său, un polițist înarmat era de neimaginat. 
Acum, în unele oraşe, faptul că forțele de ordine aveau 
arme în mașină era ceva obișnuit. Grace nu era o persoană 
răzbunătoare, dar din punctul lui de vedere, oricine tră- 
gea asupra unui poliţist sau a unei persoane inocente me- 
rita să fie spânzurat. 

Traficul era încă aglomerat. Se uită la ceasul de la bor- 
dul maşinii, la ploaia care cădea, apoi din nou la ceas, la 
luminile de poziţie ale maşinii din faţă; nenorocitul avea 
farurile de ceaţă aprinse, aproape orbindu-l. Își verifică și 
ceasul de la mână, sperând că acela al maşinii nu mergea 
bine. Însă funcţiona. 'Trecuseră zece minute şi nu se miş- 
case cu maşina un centimetru. Așa cum nici din sens in- 
vers nu trecuse vreo maşină. 

Observă raze de lumină albastră în oglinda retrovi- 
zoare şi în cele laterale. Apoi auzi o sirenă. O mașină a 
patrulei trecu cu zgomot. Apoi o ambulanţă. Altă mașină 
a patrulei trecu în plină viteză, urmată de două maşini de 
pompieri. 

La naiba, știa că se lucrează la drumul acesta de când 
trecuse pe aici în urmă cu două zile şi își imaginase că 
acesta era motivul pentru care se întârzia. Dar acum își 
dădea seama că era vorba de un accident, iar mașinile de 
pompieri arătau că era vorba de ceva grav. 

Mai trecu o maşină de poliție. Apoi altă ambulanţă, cu 
toate luminile aprinse, urmată de o maşină de tractare. 

Se uită din nou la ceas: 9.15. Ar fi trebuit să ajungă la 
întâlnire acum patruzeci și cinci de minute, tocmai în 
Tunbridge Wells, care se afla la douăzeci de minute dis- 
tanţă dacă n-ar fi fost aglomeraţie. 

Terry Miller, un inspector-detectiv, recent divorţat, 
din divizia lui Grace, îi tot vorbea de cuceririle lui de pe 
două site-uri de întâlniri şi tot insista să se înscrie şi 
Grace. El nu făcu asta, apoi, când începu să găsească în că- 
suţa sa de e-mail mesaje sugestive de la diferite femei, află 
plin de nervi că Terry Miller îl înscrisese pe un site nu- 
mit U-Date fără să-l mai întrebe. 

Încă nu știa ce îl determinase să răspundă la unul din- 
tre mesaje. Singurătatea ? Cuniozitatea ? Dorinţa sexuală ? 
Nu era sigur. În ultimii opt ani trecuse prin viaţă fără să 

simtă cum se duc zilele. Câteodată încerca să uite, iar în 
alte zile se învinuia că nu își aducea aminte. 

Sandy. 

Deodată, se simţi vinovat că se ducea la întâlnire. 

Din fotografie, femeia arăta superb, de nota zece. Îi plă- 
cea şi numele ei: Claudine. Ca orice nume franțuzesc, avea 
ceva exotic. Poza era tare! Păr de culoarea chihhmbaru- 
lui, o față foarte simpatică, o bluză strâmtă care îi eviden- 
ţia bustul periculos de mare, așezată în mijlocul patului 
cu o fustă scurtă, ridicată suficient de mult cât să arate că 
purta jartiere și că probabil nu mai avea altă lenjerie. 

Vorbiseră doar o dată la telefon și îl sedusese de la ca- 
pătul celălalt al firului. Un buchet de flori pe care le cum- 
părase de la o benzinărie era așezat pe scaunul pasagerului. 
| uase trandafiri roșii; ştia că e de modă veche, dar aşa era 
o parte din el — un romantic demodat. Oamenii aveau 
dreptate, trebuia să meargă mai departe, într-un fel sau al- 
tul. Ar fi putut să numere întâlnirile pe care le avusese în 
aproape nouă ani pe degetele de la o mână. Pur și simplu 
nu putea să se gândească la faptul că ar mai putea exista 
un alt suflet-pereche pentru el. Că ar mai putea fi cineva 
care să se ridice la înălțimea lui Sandy. 

Poate că în seara asta senzaţia i se va schimba. 

Claudine Lamont. Un nume drăguţ, o voce drăguță. 

„Opreşte naibii farurile alea de ceaţă!“ 

Mirosi aroma dulceagă a florilor. Spera ca și el să mi- 
roasă bine. 

În lumina ce venea de la maşina sa şi de la farurile de 
poziţie ale maşinii din faţă, se uită în oglindă, nu prea si- 
gur de ce se aştepta să vadă. Şi văzu o persoană tristă. 

„Irebuie să mergi mai departe.“ 

Mai luă o gură de apă. „Mda.“ 

Peste doar două luni împlinea treizeci şi nouă de ani. 
Și tot peste două luni va fi şi o altă aniversare. Pe 26 iu- 
lie, Sandy făcea nouă ani de când nu mai era. De când 

dispăruse pur și simplu, la aniversarea de treizeci de ani. 
Fără niciun bilet. Și fără ca nimic din ce era al ei să lip- 
sească, cu excepţia poşete. 

După şapte ani de la dispariție, poţi declara pe cineva 
mort în mod legal. Mama sa, de pe patul de spital, înainte 
de a muri de cancer, sora sa, cei mai buni prieteni, psihi- 
atrul, toţi îi spuseseră să facă asta. 

În nici un caz. 

John Lennon spusese: „Viaţa e lucrul acela care ţi se 
întâmplă când tu ești prea ocupat să îţi faci alte planuri.“ 
Era al naibii de adevărat. 

Întotdeauna îşi spusese că până la treizeci şi șase de ani 
el şi Sandy vor avea o familie. Visase întotdeauna să aibă 
trei copii, doi băieţi şi o fată — ar fi fost ideal — și să-şi pe- 
treacă weekendurile împreună. Vacanţe în familie. Mers 
la plajă. Călători în locuri amuzante. Jocuri cu mingea. 
Reparat lucruri. Rezolvarea temelor de la școală. Spăla- 
tul. Toate lucrurile plăcute pe care le făcuse el cu părinții. 

În loc de asta, se irosea într-o frământare interioară 
care nu îi dădea pace nici chiar atunci când reușea să 
adoarmă. Era vie sau moartă ? Încerca să afle lucrul aces- 
ta de opt ani şi nouă luni și nu era mai aproape de adevăr 
decât fusese atunci când începuse să caute. 

În afara serviciului, viaţa era lipsită de sens. Fusese in- 
capabil, sau nu își dorise, să aibă o altă relație. Fiecare în- 
tâlnire la care se dusese fusese un dezastru. Câteodată i 
se părea că singurul lui tovarăș de viaţă era peştişorul au- 
riu, Marlon. Îl câștigase în urmă cu nouă ani la un târg, 
după ce trăsese la ţintă. De atunci, acesta mâncase orice 
vietate pe care 1-0 adusese drept tovarăș. Marlon era o crea- 
tură ursuză, antisocială. De aceea probabil se plăceau unul 
pe celălalt, se gândea Roy. Erau din aceeași categorie. 

Câteodată își dorea să nu fi fost poliţist, să fi avut un 
serviciu mai puţin solicitant, de unde să plece la ora 17, apoi 
să meargă la bar, pe urmă acasă şi să se uite la televizor. 

O viaţă normală. Dar nu s-a putut abţine. Avea o genă de 
încăpățânare sau determinare, sau mai multe gene, ca ta- 
tăl lui, care îl determinase să urmărească neîncetat faptele, 
adevărul. Din cauza acestor gene urcase în ierarhie până 
la gradul de detectiv-căpitan. Dar toate astea nu îi aduse- 
seră nici un pic de liniște sufletească. 

Se studie în oglindă. Zâmbi dublului reflectat, cu pă- 
rul tuns scurt, perie, cu nasul lovit şi deformat după ce şi-l 
spărsese într-o bătaie pe când patrula, ceea ce îi dădea as- 
pectul unui luptător pe bani retras din arenă. 

La prima întâlnire, Sandy îi spusese că are ochii lui 
Paul Newman. Îi plăcuse lucrul acesta la ea. Erau un mi- 
lion de lucruri care îi plăceau la ea. Faptul că iubea totul 
la el, necondiţionat. 

Roy Grace ştia că nu impresiona din punct de vedere 
fizic. La cei un metru şaptezeci și șapte ai săi, în urmă cu 
nouăsprezece ani fusese cu doar cinci centimetri peste li- 
mita minimă de admitere în poliţie. Dar, în ciuda dragos- 
tei lui pentru băutură, a unei pasiuni pentru ţigări, după 
multe antrenamente în sala de sport a secţiei de poliţie, 
reuşise să îşi modeleze un corp frumos pe care îl menţi- 
nea alergând treizeci de kilometri pe săptămână și jucând 
ocazional rugby — de obicei pe flanc. 

21.20; 

La dracu”! 

Nu avea niciun chef să stea până târziu. Nu avea ne- 
voie de așa ceva. Nu îşi permitea asta. Mâine trebuia să se 
prezinte la tribunal şi avea nevoie de un somn lung. Gân- 
dul la examinarea interactivă de mâine îi stârni tot felul 
de senzaţii neplăcute. 

Dintr-odată, deasupra lui se văzu o lumină și auzi 
zgomotul făcut de un elicopter. După un moment, lu- 
mina se depărtă şi văzu elicopterul coborând. 

Formă un număr pe mobil şi i se răspunse aproape 
imediat. 

— Bună, aici detectivul Grace. Sunt într-un ambute- 
iaj pe strada A26, la sud de Crowborough, se pare că a 
fost un accident undeva în faţa mea. Poate să îmi dea ci- 
neva vreo informaţie ? 

se făcu legătura cu camera de operaţiuni din unita- 
tea centrală. Răspunse o voce de bărbat. 

— Bună ziua, detectiv Grace. A avut loc un accident 
grav. Avem informaţii că există persoane rănite. Drumul 
va mai fi blocat pentru o vreme; ar fi mai bine să întorci 
și să o iei pe altă rută. 

Roy Grace îi mulţumi și închise. Apoi scoase agenda 
din buzunarul cămăși, căută numărul lui Claudine şi îi 
trimise un mesaj. 

Femeia îi răspunse aproape imediat, spunându-i că nu 
este nici o problemă, poate să ajungă oricând. 

Lucrul acesta îl făcu să o placă şi mai mult. 

Și îl ajută să uite de ziua de mâine. 

Plimbări de genul acesta cu maşina nu aveau loc prea 
des, dar când se întâmpla, ce îi mai plăceau lui Davey ! 
Stătea cu centura pusă pe scaunul din faţă, de lângă ta- 
tăl său, în timp ce maşina de poliţie le deschidea drumul, 
cu luminile albastre pâlpâind, cu sirenele urlând „nino, 
nino“ pe contrasens, depăşind kilometri întregi de ma- 
şini care aşteptau. Mamă, asta era la fel de frumos ca la 
cursele de la târg la care îl ducea tatăl său sau ca la cele 
de la Alton Towers, și altele mai bune nici că existau! 

— Daaaa! upă el, exuberant. Davey era înnebunit după 
emisiunile cu poliţişti americani de la televizor, şi de aceea 
îi plăcea să vorbească cu accent american. Uneori era din 
New York. Altă dată era din Missouri. Câteodată din 
Miami. Dar de cele mai multe ori era din Los Angeles. 

Phil Wheeler, o matahală de bărbat, cu stomacul um- 
flat de la bere, îmbrăcat în uniforma de serviciu cu pan- 
taloni din denim maro, cu ghete tocite şi cu o căciulă 
neagră, zâmbi către fiul său. Cu mulţi ani în urmă, pe so- 
ţia lui o lăsaseră puterile să mai aibă grijă de fiul lor, 
Davey, iar în ultimii șaptesprezece ani îl crescuse singur. 

Maşina de poliție încetinise, trecând pe lângă un șir de 
buldozere. Maşina de tractare avea scris pe ambele părți 
laterale „Tractări Auto Wheeler“, iar cele două girofaruri 

de pe cabină erau de culoarea chihlimbarului. Prin par- 
briz se vedea cum macaraua luminată ridică întâi partea 
din spate a dubiţei Tranzit făcută praf şi încă parţial în- 
fiptă sub bara de protecţie a camionului cu ciment, iar 
apoi cum ridică restul mașinii strivite ca o cutie de cola 
ce zăcea aruncată în gardul viu de pe marginea drumului. 

Fascicule de lumină albastră luminau pe asfaltul umed 
şi pe marginea lucioasă a drumului, acoperită de iarbă. 
Maşini de pompieri, de poliție şi o ambulanță mai erau 
încă la locul accidentului, iar o mulţime de oameni, pom- 
pieri şi poliţişti, majoritatea îmbrăcaţi în haine reflecto- 
rizante, stăteau în jur. Unul dintre polițiști mătura sticla 
de pe şosea. 

Se văzu blitz-ul unui aparat de fotografiat folosit de 
un poliţist. Doi detectivi de la secţia de accidente împrej- 
muiau locul cu bandă. Resturi de metal şi de sticlă stră- 
luceau peste tot. Phil Wheeler văzu împrăștiate pe jos o 
cheie pentru roţi, un preş auto şi o jachetă. 

— Chiar că arată ca naiba, tată! spuse băiatul cu accent 
din Missouri de data asta. 

— Chiar foarte rău. 

Phil Wheeler văzuse multe la viaţa lui și nimic nu îl 
mai putea şoca. Văzuse aproape orice tip de accident l-ar 
fi putut avea cineva într-o maşină. Una dintre imaginile 
pe care şi le amintea cel mai des era aceea a unui om de 
afaceri decapitat, îmbrăcat încă în costum, cu cravată, 
prins în ceea ce mai rămăsese din mașina Ferrari pe care 
o conducea. 

Davey, care abia împlinise douăzeci şi şase de ani, era 
îmbrăcat la modă: o șapcă New York Yankees cu cozo- 
rocul întors, o jachetă din lână peste cămașa cadrilată, 
blugi și nişte ghete uriașe. Lui Davey îi plăcea să se îm- 
brace ca americanii de la televizor. Băiatul se comporta ca 
la șase ani, iar acest lucru nu avea să se schimbe vreodată. 
În schimb, avea o forţă fizică supraumană, care devenea 

foarte folositoare în cazuri de urgenţă. Davey putea să în- 
doaie o bară de metal cu mâinile goale. Odată, ridicase de 
unul singur o maşină care lovise o motocicletă. 

— Foarte rău, constată el. Să înţeleg că sunt şi oameni 
morţi, tată? 

— Să sperăm că nu, Davey. 

— Dar ar putea fi? 

Un poliţist de la circulație, cu o şapcă cu cozoroc şi 
vestă fosforescentă se apropie de geamul din partea ṣo- 
ferului. Phil cobori geamul şi îl recunoscu pe polițist. 

— Bună seara, Brian. Arată cam urât aici. 

— Trebuie să vină o macara pentru camion. Te des- 
curci tu cu dubiţa? 

— Nici o problemă. Ce s-a întâmplat ? 

— Duba şi camionul s-au izbit frontal. Trebuie să du- 
cem duba la poliţie. 

— Consideră treaba făcută. 

Davey îşi luă lanterna și cobori din cabină. În timp ce 
tatăl său vorbea cu polițistul, el cerceta terenul, uitându-se 
la urmele de ulei şi de spumă de pe șosea. Apoi se uită 
atent la ambulanta înaltă, pătrăţoasă, cu interiorul lumi- 
nat în spatele perdelelor trase la geamuri, întrebându-se 
ce se întâmpla înăuntru. 

Abia după aproape două ore au reușit să adune toate 
bucățile din dubiţă şi să o lege bine de platformă. Tatăl lui 
și polițistul se depărtară puţin. Phil îşi aprinse o ţigară cu 
bricheta lui Zippo. Davey îi urmă exemplul, răsucind o 
ţigară ş şi aprinzând-o tot cu o brichetă Zippo. Ambulanţa 
şi aproape toate celelalte maşini de intervenţie plecaseră, 
1ar o macara imensă ridica partea din faţă a camionului, 
până când roțile nu mai auinseră pământul. Roata din par- 
tea şoferului era turtită rău de tot. 

Ploaia se mai oprise şi o lună timidă se iţea printre noni. 
Tatăl său și Brian vorbeau acum despre pescuit — despre 
cea mai bună metodă de a prinde un crap în perioada 

aceasta a anului. Deja plictisit şi simțind nevoia să meargă 
la toaletă, Davey coborî pe marginea drumului, trăgând 
din ţigară și uitându-se prin aer după lilieci. Îi plăceau 
liliecii, șoriceii, șobolanii, tot felul de creaturi de genul 
acesta. De fapt, îi plăceau toate animalele. Animalele nu 
râdeau niciodată de el aşa cum făceau oamenii atunci când 
se ducea la școală. Poate că va merge la vizuina bursuci- 
lor când se vor întoarce acasă. Îi plăcea să stea în lumina 
lunii şi să-i privească cum se zbenguie. 

Jucându-se cu lumina lanternei, merse înspre tufişuri, 
îşi trase fermoarul şi se uşură peste o grămadă de urzici. 
Chiar când termina, auzi o voce, chiar în faţa lui, speriin- 
du-l ca dracu”. 

— Alo?? 

O voce răgușită, fantomatică. 

Davey săn. 

Apoi auzi vocea din nou. 

— Alo? 

— La naiba! Lumină cu lanterna cât mai mult în în- 
tuneric, dar nu văzu pe nimeni. 

— Alo? repetă el. Câteva minute mai târziu auzi 
vocea din nou. 

— Alo? Hei, voi! Josh? Luke? Pete? Robbo? 

Davey îndreptă lanterna spre stânga, apoi spre dreap- 
ta, pe urmă în faţă, dar nu văzu pe nimeni. Se auzi un 
sunet ca un fâșâit şi văzu o coadă de iepure trecând prin 
dreptul razei de lumină, apoi nimic. 

— Hei, ce e asta? 

Linişte. 

Un fâşâat ca de paraziți. Un pocnet. Apoi, la numai 
câțiva metri la dreapta, auzi vocea din nou. 

- Alo? Alo? Alo? 

Ceva străluci într-un tufiş. Se aplecă. Era un radio cu 
antenă. Se uită cu mai multă atenţie la el și îşi dădu seama 
bucuros că era un walkie-talkie. 

Îndreptă lanterna către aparat, uitându-se ceva timp 
la el, prea emoţionat ca să îl atingă. Apoi îl ridică de la 
pământ. Era mai greu decât părea la prima vedere şi era 
rece şi ud. Sub un buton mare şi verde putea citi cuvân- 
tul „vorbire“. 

Apăsă pe el şi spuse: 

— Alo! 

O voce îi răspunse imediat: 

— Ce e asta? 

Apoi altă voce se auzi de departe, strigându-l: 

— Davey! 

Fra tatăl lui. 

— Vin! răspunse el. 

Din mers, apăsă din nou butonul verde. 

— Eu sunt Davey! Tu cine eşti? întrebă el. 

— Davey! repetă tatăl său, apăsat. 

Spenat, Davey scăpă staţia din mână. Aceasta se izbi 
de pământ, i se sparse carcasa și bateriile se împrăştiară. 

— Vin, upă el. 

Se aplecă, luă staţia și o îndesă pe furiș în buzuna- 
rul jachetei. Apoi ridică şi bateriile şi le puse în celălalt 
buzunar. 

— Vin, tată! ţipă el din nou. Am făcut și eu un pipi! 

Și se întoarse la camion, cu mâinile în buzunare, ast- 
fel încât să nu se vadă că are ceva în ele. 

Michael apăsă butonul „vorbire“. 

— Davey? 

Linişte. 

Apäsă din nou pe buton. 

— Davey? Hei! Davey? 

Tăcere. Liniste deplină deasupra lui şi sub el și peste 
tot. Încercă să își miște braţele, dar oricât de tare împinse, 
pereţii rămaseră nemișcaţi. Încercă să îşi depărteze picioa- 
rele, dar se lovi de aceiași pereţi rezistenți, neclintiţi. Puse 
stația de emisie pe piept şi împinse peretele îmbrăcat în 
satin de deasupra sa. Dar era ca şi cum s-ar fi opintit 
într-un perete de beton. 

Apoi, ridicându-se cât putea de mult, prinse tubul de 
cauciuc roșu și se uită prin el, dar nu putu vedea nimic. 
Strânse mâna în jurul tubului, îl trase spre gură și încercă 
să fluiere; sunetul era însă patetic. 

Se lăsă din nou pe spate. Îl durea capul şi simţea o ne- 
voie urgentă de a urina. Apăsă din nou pe buton. 

— Davey! Davey, trebuie sa fac pipi! Davey! 

Din nou linişte. 

După mulți ani de navigat pe mare, avea ceva experi- 
ență în privinţa staţiilor de emisie-recepţie. „Încearcă pe 
altă frecvenţă“, se gândi el. Găsi butonul de schimbare a 

frecvenţelor, dar nu funcţiona. Apăsă mai tare, dar tot nu 
funcţiona. Apoi îşi dădu seama de ce nu funcţiona: fusese 
lipit astfel încât el să nu poată schimba frecvențele și să nu 
poată emite pe frecvenţa 16, care era unda internaţională 
pentru apeluri de urgenţă. 

— Hei! Este suficient, nenorociţilor, sunt disperat! 

Atât cât putea să se miște, reuşi să ducă staţia aproape 
de ureche şi ascultă. 

Nimic. 

Puse staţia pe piept, apoi, încet, cu greutate, reuşi să 
ducă mâna până în buzunarul jachetei și să scoată telefo- 
nul mobil acoperit cu material rezistent la apă, pe care 
Ashley i-l dăduse să-l aibă când naviga. Lui îi plăcea pen- 
tru că era diferit de telefoanele mobile pe care le avea lu- 
mea de obicei. Apăsă pe un buton și se lumină ecranul. Îi 
crescură speranţele, apoi urmă dezamăgirea. Telefonul nu 
avea semnal. 

— La naiba! 

Umblă prin agendă până când ajunse la Mark, numele 
partenerului său de afaceri. 

„Mark Mobil.“ 

În ciuda lipsei semnalului, apăsă pe butonul de apelare. 

Nu se întâmplă nimic. 

Apoi încercă la Robbo, la Pere, la Luke, la Josh, de- 
venind din ce în ce mai disperat. 

Apoi apăsă din nou pe butonul de vorbire al staţiei de 
emisie. 

— Băieți! Mă auziţi? La dracu”, ştiu că mă auziti! 

Nimic. 

Pe ecranul telefonului Ericsson se vedea că este 
ora 11.13. 

Ridică mâna stângă până când reuşi să vadă cea- 
sul: 11.14. 

Încercă să îşi aducă aminte când se uitase ultima oară 
Ja ceas. Trecuseră mai bine de două ore. Închise ochii. Se 

gândi câteva minute, încercând să îşi dea seama ce se în- 
tâmplă. În lumina strălucitoare a lanternei putea să vadă 
„sticla îndreptată spre faţa lui și revista cu coperte lu- 
cioase. Trase revista aproape de piept, apoi o aduse până 
în dreptul feţei și aproape se sufocă din cauza sânilor 
mari și lucioși care se vedeau aproape neclari de la dis- 
tanţa aceea mică. 

„Nenorociţii!“ 

Ridică stația de emisie şi apăsă butonul pentru vorbire 
încă o dată. 

— Foarte amuzant! Acum lăsaţi-mă să ies, vă rog! 

Nimic. 

Cine naiba era Davey ? 

Avea gâtul uscat și simţea nevoia să bea o gură de apă. 
Capul i se învârtea. Își dorea să fie acasă, în pat cu Ashley. 
Dar băieţii vor veni peste câteva minute. Nu trebuia de- 
cât să aștepte. Mâine, o să le vină el de hac. 

Greaţa pe care o simţise mai devreme îi revenea. În- 
chise ochii. Înota. Aluneca. Adormi din nou. 


Ó 


După un zbor nenorocit, cu o întârziere de cinci ore 
și jumătate faţă de ora normală de aterizare, întreg avi- 
onul se zdruncină cu un zgomot răsunător în timp ce ro- 
tile se loveau de asfalt. Pe măsură ce avionul îşi reducea 
viteza cu rapiditate, Mark Warren, epuizat şi nemulţu- 
mit, aşezat pe un scaun înghesuit, cu centura de siguranţă 
întinsă peste stomacul care îl durea de la prea mulți co- 
vrigei şi de la o musaca pe care regreta că o mâncase, se 
uită pentru ultima oară la poza unui Ferrari 365 din re- 
vista Autocar. 

„Le vreau, iubito“, își zise în gând. „Te vreau atât de 
tare! Da, te vreau!“ 

De la geam se vedeau luminile de pe pista de aterizare, 
estompate din cauza ploii. Se auzi vocea pilotului, foarte 
amabilă, cerându-și scuze din nou și dând vina pe ploaie 
pentru întârziere. 

A dracului ploaie! A dracului vreme din Anglia! Mark 
visa la un Ferrari roșu, la o casă în Marbella, la o viaţă sub 
razele soarelui și la cineva alături de care să împartă 
această viaţă. O doamnă foarte specială. Dacă negocierile 
pentru proprietatea din Leeds mergeau bine, va fi cu un 
pas mai aproape de casă și de maşină. Cât despre doam- 
nă, asta era altă problemă. 

Obosit, îşi desfăcu centura de siguranţă, trase servi- 
eta de sub scaun şi puse revista înăuntru. Apoi se ridică, 
amestecându-se printre celelalte persoane din avion, cu 
nodul de la cravată strâmb. Îşi luă haina din dulăpiorul de 
bagaje de deasupra scaunului, prea obosit ca să îi mai pese 
de cum arăta. 

Spre deosebire de partenerul său de afaceri care se îm- 
brăca întotdeauna neglijent, Mark avea mereu o ţinută în- 
grijită. Dar, ca și părul lui blond tuns cu atenţie, hainele 
aveau o croială prea clasică pentru cei douăzeci şi opt 
de ani pe care îi avea, fiind de obicei atât de curate, încât 
păreau scoase din cutie. Îi plăcea să pară un antreprenor 
bogat, dar, în realitate, oriunde se ducea, era în mod in- 
variabil văzut ca un individ care se află acolo cu scopul de 
a vinde ceva cuiva. 

Ceasul arăta 23.48. Îşi deschise mobilul. Dar înainte 
de a da orice telefon, bateria scoase un sunet de avertizare 
şi ecranul se înnegri. Puse telefonul la loc în buzunar. La 
naiba, era prea târziu acum. Tot ce își dorea era să ajungă 
acasă și să se bage în pat. 

O oră mai târziu îşi parca masına argintie, un BMW X5, 
în subsolul clădirii Van Allen. Luă liftul până la etajul 
patru şi intră în apartament. 

Făcuse un adevărat efort financiar pentru a cumpăra 
apartamentul, dar însemnase un pas înainte. Era o clădire 
impozantă, în stil Deco, pe malul mării în Brighton, în 
care locuiau o grămadă de celebrităţi. Clădirea avea sul. 
Dacă stăteai în clădirea Van Allen însemna că eşti cineva. 
Și dacă erai cineva, însemna că eşti bogat. Toată viaţa lui, 
Michael avusese un singur ţel: să fie bogat. 

Mergând prin sufrageria spațioasă, văzu că luminiţa 
telefonului fix arăta că primise mesaje. Hotări să ignore 
mesajele pentru moment, lăsă jos servieta și puse mobi- 
lul la încărcat. Apoi merse direct la bar și își turnă într-un 
pahar două degete de whisky Balvenie. Se îndreptă spre 

fereastră și se uită la traficul încă aglomerat, în ciuda 
vremii şi a orei târzii. În zare se vedeau luminile strălu- 
citoare ale Palatului Pier și întunericul ca de cerneală 
al mării. 

Dintr-o dată, telefonul tiui strident. Mesaje. Luă te- 
lefonul și se uită la ecran. La naiba. Paisprezece mesaje! 

Cu telefonul la încărcat, formă numărul de la căsuţa 
vocală. Primul mesaj era de la Pete care îl întreba unde 
este, la ora 19 seara. Al doilea era de la Robbo, la 19.45, 
spunându-i că merg în alt bar numit Lamb at Ripe. Al 
treilea mesaj era de la Luke și de la Josh, care păreau foarte 
beți, iar pe fundal se auzea Robbo. Se mutau de la ultimul 
bar la un altul de pe strada Uckfield, numit The Dragon. 

Următoarele două mesaje erau de la un agent imo- 
biliar referitor la proprietatea din Leeds și de la avoca- 
tul firmei. 

Al şaselea mesaj îl primise la ora 23.05 de la Ashley, 
care părea foarte supărată. Tonul vocii ei îl îngrijoră. De 
obicei, Ashley era extrem de calmă. 

— Mark, te rog să mă suni imediat ce primeşti mesajul 
acesta, îi spuse ea cu accentul moale, distinct, din nordul 
Americii. 

Ezită, apoi ascultă următorul mesaj. Era tot de la Ash- 
ley, de data asta panicată. Apoi, din zece în zece minute 
alte mesaje, tot de la Ashley. Al zecelea mesaj era de la 
mama lui Michael. Și ea părea înnebunită. 

— Mark, ţi-am lăsat un mesaj și pe telefonul de acasă. 
Te rog, sună-mă când le asculți, nu contează la ce oră. 

Michael se opri puţin. „Ce naiba s-a întâmplat?“ 

ȘI următorul mesaj era tot de la Ashley. Părea aproa- 
pe isterică. 

— Mark, s-a întâmplat un accident groaznic. Pete, 
Robbo și Luke sunt morţi. Josh este pus la aparate la spi- 
tal, la terapie intensivă. Nimeni nu ştie unde este Michael. 
Te rog, Mark, sună-mă imediat ce primeşti mesajul. 

Mark mai ascultă o dată mesajul, nevenindu-i să 
creadă ce auzise. Se aşeză încet pe braţul canapelei. 
„Dumnezeule!“ 

Apoi ascultă restul mesajelor. Identuce, de la Ashley 
şi de la mama lui Michael. „Sună. Sună. Te rugăm, sună.“ 

Își termină băutura, apoi îşi mai turnă una, de data 
asta mai mult, și se îndreptă spre fereastră. Prin reflecţia 
sa în geam se uită din nou la peisaj, la trafic și la mare. 
Spre linia orizontului putea vedea două luminiţe, proba- 
bil de la un vas de marfă sau de la un petrolier care tre- 
cea Canalul. 

Își zise: „Aș fi fost și eu implicat în accidentul aces- 
ta, dacă avionul nu ar fi întârziat.“ 

Dar mergea cu gândul încă mai departe. 

Bău din whisky, apoi se aşeză pe canapea. După câteva 
minute, telefonul de acasă sună din nou. Se îndreptă spre 
el și se uită la ecran. Era numărul lui Ashley. Sună de 
patru ori, apoi se opri. Câteva momente mai târziu, sună 
și telefonul mobil. Era tot Ashley. Ezită, apoi apăsă pe un 
buton și trimise apelul către căsuţa vocală. Apoi închise 
telefonul, se întinse pe spate şi legănă paharul în mână. 

Cuburile de gheață zăngăniră în pahar; își dădu seama 
că îi tremură mâinile; de fapt, tremura tot. Se duse la 
combina muzicală şi puse un CD cu Mozart. Asta îl ajuta 
întotdeauna să gândească. Și dintr-odată, avea la ce să se 
gândească. 

Se întinse din nou, se uită fix la paharul cu whisky, 
concentrându-se asupra cuburilor de gheaţă de parcă ar 
fi fost niște zaruri ale destinului. Abia după o oră își luă 
telefonul şi apelă un număr. 


Convulsiile se repetau din ce în ce mai des acum. 
Michael își strânse coapsele tare, îşi ținu respiraţia și în- 
chise ochii. Doar așa mai era în stare să nu se uşureze în 
pantaloni. Nu putea să facă asta, nu suporta gândul că vor 
râde nenorociţii când se vor întoarce și vor vedea că a få- 
cut pe el. 

Dar deja se simţea rău din cauza claustrofobiei. I se 
părea că satinul alb se strânge în jurul lui, atingându-i 
faţa din ce în ce mai mult. 

În lumina lanternei, se uită la ceasul care arăta ora 2.47 
noaptea. 

„La naiba!“ 

Ce dracu” făceau? Două şi patruzeci și şapte. Unde 
dracu erau ? Își beau creierii în vreun club de noapte? 

Îl durea capul, avea gura uscată. Se uită fix la satinul 
alb, cu picioarele strânse, încercând să stăpânească dure- 
rea ce-l cuprindea pornind de la vezica urinară. Nu știa 
cât timp mai putea rezista. 

Frustrat, izbi cu pumnul în capacul sicriului şi urlă: 

— Hai! Ticăloșilor! 

Se uită din nou la telefonul mobil. Nu avea semnal. 
Nu luă în seamă acest lucru, căută în agendă numărul lui 

Luke şi formă. Din telefon se auzi un sunet ascuţit, apoi 
citi pe ecran „în afara ariei de conectare“. 

Apoi scotoci după staţia de emisie, o porni şi își strigă 
din nou prietenii. Apoi rosti numele persoanei pe care 
ȘI-O amintea vag. 

— Davey? Hei, Davey? 

Dar nu se auzeau decât paraziţii. 

Avea gura uscată şi simţea o nevoie puternică să bea 
apă. Oare îi lăsaseră şi nişte apă? Încercă să ridice capul 
câţiva centimetri, cât să nu se lovească de capac, văzu sti- 
cla şi se așeză la loc. Era o sticlă de whisky Grouse. 

Dezamăgit, rupse sigiliul, desfăcu capacul și luă o în- 
ghițitură. Pentru un moment, simţi lichidul ca un balsam 
în gură, care se transformă însă curând în foc, arzându-i 
cerul gurii, apoi gâtul. Dar aproape imediat se simţi un 
pic mai bine. Mai luă o înghiţitură. Se simți și mai bine, 
apoi mai luă încă una înainte de a pune capacul la loc. 

Închise ochii. Nu îl mai durea capul atât de tare, iar 
nevoia de a face pipi scăzuse. 

— Ticăloșii... murmură el. 

Ashley arăta ca o fantomă. Părul lung, castaniu, în- 
cadra o faţă la fel de lipsită de culoare ca aceea a pacien- 
ulor aşezaţi între perfuzii, ventilatoare şi monitoare pe 
paturile din salonul de spital din spatele ei. Se sprijinea 
de tejgheaua de la infirmeria salonului de terapie inten- 
sivă a Spitalului Municipal Sussex. Însă Mark găsea că 
vulnerabilitatea o făcea şi mai frumoasă. 

Ameţit după o noapte nedormită, într-un costum bine 
croit şi cu pantofi Gucci negri, imaculaţi, ajunse lângă 
Ashley, o luă în braţe şi o strânse cu putere. Se uită la au- 
tomatul de cafea, la aparatul pentru apă şi la telefonul cu 
cartelă din salonul de așteptare. Întotdeauna spitalele îi 
dădeau fiori. Era așa de când venise în vizită la tatăl său 
care avusese un atac de cord ce aproape îl omorâse, de 
când îl văzuse pe omul acela atât de puternic doborât, jal- 
nic, nefolositor şi speriat. O strânse pe Ashley în braţe 
mai mult pentru el decât pentru ea. Aproape de capul ei, 
o linie verde clipea pe ecranul unui calculator. 

Ashley se agăţă de el ca şi cum ar fi fost singura barcă 
de salvare în mijlocul oceanului furtunos. 

— Mark, îi mulţumesc lui Dumnezeu că ești aici. 

Una dintre infirmiere vorbea preocupată la telefon; 
părea că discută cu un membru al familiei sau cu cineva 

din spital. Cealaltă infirmieră , din spatele tejghelei, mai 
aproape de ei, scria ceva la calculator. 

— Este îngrozitor! spuse Mark. De necrezut! 

Ashley sughiţă, înghițind cu greu. 

— Dacă nu ar fi fost întâlnirea şi tu ai fi fost... 

— Şutu. Nu pot să nu mă gândesc la asta. Ce face Josh? 

Părul lui Ashley mirosea a proaspăt spălat, iar în ră- 
suflarea ei se simţea o aromă de usturoi, pe care Mark 
abia o sesiză. Fetele avuseseră o petrecere noaptea tre- 
cută într-un restaurant italian. 

— Nu prea bine. Zoe este cu el. 

Arătă cu degetul şi Mark se uită într-acolo, peste câ- 
teva paturi, ventilatoare şi monitoare digitale, până în 
capătul salonului, unde o putea vedea stând pe un scaun 
pe soţia lui Josh. Era îmbrăcată cu un tricou alb, un sacou 
și pantaloni largi, aplecată deasupra patului, cu buclele 
blonde, dezordonate, acoperindu-i faţa. 

— Michael încă nu a apărut. Mark, unde este ? Pentru 
numele lui Dumnezeu, chiar nu știi? 

După ce terminase convorbirea, telefonul sună din 
nou și infirmiera începu iarăși să discute. 

— Nu știu nimic, spuse el. N-am nici cea mai mică idee. 

Ashley se uită pătrunzător la el. 

— Dar voi au plănuit chestia asta de săptămâni. Lucy 
spunea că o să vă răzbunau pe Michael pentru toate glu- 
mele neplăcute pe care vi le-a făcut înainte să vă căsătoriți. 

Când făcu un pas în spate și își dădu la o parte părul 
de pe frunte, Mark observă că i se scursese rimelul. Ashley 
îşi şterse ochii cu mâneca. 

— Poate că băieţii s-au răzgândit în ultimul moment, 
spuse el. Evident, au avut tot felul de idei, cum ar fi să îi 
pună ceva în băutură şi să îl trimită cu un avion undeva, 
dar am reușit să îi conving să nu facă asta; sau cel puţin 
aşa am crezut. 

Ashley zâmbi timid în semn de recunoştinţă. 

El ridică din umeri. 

— Ştiam cât de îngrijorată erai că băieţii vor face o 
prostie. 

— Eram disperată. Ashley se uită la infirmieră, apoi își 
trase nasul. Deci unde este? 

— Sigur nu era în mașină? 

— În mod sigur nu. Am sunat la poliţie. Ei spun că... 
ei spun... Începu să plângă cu sughiţuri. 

— Ce spune poliția ? 

Într-un acces de supărare, Ashley spuse: 

— N-o să miște un deget. 

Sughiţă din nou de câteva ori, încercând să se abţină. 

— Spun că au căutat pe toată suprafaţa din jurul lo- 
cului unde s-a întâmplat accidentul şi nu au dat de nici o 
urmă a lui și că probabil doarme pe undeva, încercând să 
se trezească din beţie. 

Mark aşteptă ca ea să se calmeze, dar Ashley nu încetă 
din plâns. 

— Poate că așa şi este. 

Ea își scutură capul. 

— Mi-a promis că nu o să se îmbete. 

Mark se uită cu subînţeles la ea. După un moment, 
Ashley încuviinţă. 

— Asta a fost seara burlacilor, nu? Asta faceţi voi, bä- 
1cţui, în ultima noapte de burlăcie, nu? Vă faceți praf. 

Mark se uită în jos la mocheta gri. 

— Să mergem să vedem ce face Zoe, spuse el. 

Ashley îl urmă prin salon, mergând încet câţiva cen- 
timetri în urma lui. Zoe era o frumuseţe zveltă, iar acum, 
în timp ce îi punea o mână pe umăr ŞI îi simţea osatura pe 
sub materialul moale al sacoului, lui Mark îi părea mult 
mai frumoasă. 

— Doamne, Zoe, îmi pare rău! 

Ea dădu semn că îl vede printr-o ridicare slabă din 
umeri. 

— Cum se simte? întrebă Mark sperând ca nerăbda- 
rea din vocea lui să pară sinceră. 

Zoe întoarse capul și se uită la el cu ochii umezi. 
Obrajii, aproape translucizi fără machiaj, aveau urme de 
lacrimi. 

— Medicii nu mai pot face nimic, spuse ea. L-au ope- 
rat, acum trebuie doar să aşteptăm. 

Mark stătea nemișcat, uitându-se la Josh, care zăcea în 
patul înconjurat de tot felul de mașinării, cu ochii închiși, 
cu faţa plină de vânătăi şi de răni. Avea o perfuzie în unul 
din braţe, iar în nas, un tub transparent. Un alt tub, sub- 
ţire, pentru respirat, atașat la butelii de oxigen, îi dilata 
gura. De sub pătură şi de sub cap îi ieșeau mai multe fire, 
înfipte la celălalt capăt în câteva monitoare digitale care 
arătau nişte grafice. Orice bucată de piele a lui Josh era de 
culoarea alabastrului. Prietenul său arăta ca un experi- 
ment de laborator. 

Dar Mark abia dacă se uita la Josh. Privea ecranele, în- 
cercând să le citească, să înţeleagă ce spun. Se străduia să 
îşi amintească, de pe vremea când stătea la spital cu tatăl 
său, care aparat arăta electrocardiograma, care arăta nivelul 
oxigenului din sânge, care presiunea şi ce însemnau toate. 

Și se mai gândea la ceva. Lui Josh întotdeauna îi reu- 
șea orice. Arăta foarte bine, avea părinţi bogaţi. Analist 
de asigurări, întotdeauna calculat, îşi făcea planuri de 
viaţă şi vorbea de obiective pentru cinci, zece ani înainte. 
Fusese primul din gașcă care se căsătorise, pentru că do- 
rea să aibă copii devreme, astfel încât atunci când ei vor 
crește, să fie suficient de tânăr ca să se mai poată bucura 
de viaţă. Căsătoria cu soţia perfectă întruchipată de Zoe, 
o fetiţă drăgălașă și bogată, perfect capabilă sa dea naştere 
unor copii desăvârșiți, îi îndeplini dorinţa. Ea aduse pe 
lume în scurt timp doi copii plesnind de sănătate. 

Mark aruncă o privire în jurul salonului, uitându-se 
cu atenție la infirmiere, la doctori, la poziţia acestora, apoi 

"îşi îndreptă ochii către perfuzia din braţul lui Josh, chiar 
de lângă eticheta de plastic pe care avea trecut numele. 
Apoi se uită la aparatul de oxigen, la electrocardiogramă. 
Dacă ritmicitatea inimii ar fi scăzut prea mult, s-ar fi au- 
zit nişte sunete de avertizare. La fel şi dacă ar fi scăzut ni- 
velul oxigenului din sânge. 

Dacă Josh ar fi supravieţuit, ar fi fost o problemă; 
stătu treaz toată noaptea gândindu-se la lucrul acesta şi 
ajunse la concluzia că aceea nu era o opțiune pe care să o 
ia în calcul. 


9 


Lui Roy Grace, sala de tribunal numărul unu din Ju- 
decătoria Lewes Crown îi dădea întotdeauna impresia că 
fusese proiectată pentru a intimida. Deşi nu avea un statut 
special faţă de alte săli din clădire, măcar prin asta părea 
că iese în evidenţă. Era construită în sul georgian, avea un 
tavan înalt, boltit, o galerie pentru public la etaj, pereța 
îmbrăcaţi în lemn de stejar, bănci din lemn negru şi o tri- 
bună cu balustradă pentru martori. În acel moment, în 
sală prezida judecătorul Driscoll, care purta o perucă în- 
vechită. Stătea într-un scaun tapiţat în roșu, aproape 
adormit. Deasupra sa era inscripţia „Dieu et mon droit“ k 
Sala arăta ca scena unui teatru și mirosea ca o sală de clasă 
dintr-o școală veche. 

Deși stătea în boxa martorilor îmbrăcat foarte îngri- 
jit, ca întotdeauna când venea la tribunal, într-un costum 
albastru, o cămașă albă, o cravată închisă la culoare şi 
pantofi lustruiţi, în sinea sa Grace se simţea foarte negli- 
jent. Atât din cauza întâlnirii din noaptea trecută, care se 
dovedise a fi un dezastru, dar şi din cauza nervilor. Cu 
Biblia într-o mână, murmură jurământul pentru a mia 
oară în cariera sa Şi se uită în jur, pentru a-și face o imagine 


1 „Dumnezeu și dreptul meu“ — în franceză în original (n. tr.). 

de ansamblu. Jura pe Dumnezeu să spună adevărul şi nu- 
mai adevărul. 

Juriul arăta ca toate juriile, ca o adunătură de turişti 
într-o staţie de autobuz. Era o adunătură murdară de oa- 
meni, îmbrăcaţi în pulovere de prost-gust, cămăși des- 
chise la gât şi bluze șifonate, cu nişte fețe fără nici o 
expresie, aşezaţi pe două rânduri, îndărătul unor căni, a 
unor pahare cu apă şi a unor carneţele pline de însemnări. 
La întâmplare, în spatele judecătorului erau puse un apa- 
rat video, un video proiector şi un casetofon. În faţa aces- 
tora Stătea stenografa care se uita atentă din dosul unei 
mașini de scris. Un ventilator electric pus pe un scaun se 
învârtea de la dreapta la stânga, dar nu avea niciun efect 
asupra atmosferei calde și umede din acea după-amiază. 
Galeria era plină de jurnalişti ş şi de spectatori. Atunci când 
vrei să faci pariuri, nimic nu se compară cu un proces. lar 
acesta era procesul anului. 

Era marele succes al lui Roy Grace. 

Suresh Hossain stătea în banca acuzaților. Era un băr- 
bat gras, cu faţa ciupită de vărsat de vânt, părul lipit de cap, 
îmbrăcat cu un costum maro cu dungi albe și o cravată din 
satin violet. Privea tot ce se întâmpla cu un aer superior, 
ca și cum ar fi fost proprietarul locului și tot procesul s-ar 
fi desfășurat pentru amuzamentul personal. Un mincinos, 
un nenorocit, rege al cartierelor. Fusese de neatins în ul- 
timii zece ani, dar până la urmă Roy Grace îi citise dreptu- 
rile. Complicitate la crimă. Victima era un rival în afaceri, 
Raymond Cohen. Dacă procesul mergea așa cum trebuia, 
Hossain urma să primească drept pedeapsă mai mulți ani 
de puşcărie decât mai avea de trăit, iar câteva sute de lo- 
cuitori din Brighton şi Hove se vor putea bucura de viaţă 
fără ca mercenarii lui să le mai facă viaţa un calvar. 

Gândurile îi alunecară către noaptea trecută. „Claudine. 
A naibii Claudine Lamont.“ Bine, nu fusese de ajutor nici 
faptul că întârziase o oră şi patruzeci și cinci de minute. 

Dar nu fusese de folos nici faptul că fotografia ei de pe 
Internet era mai veche de zece ani, sau că ea omisese să spu- 
nă că era vegetariană, că se declara împotriva alcoolului 
şi a poliţiştilor, că, în fine, singurul interes în viaţă părea 
să fie reprezentat de cele nouă pisici. 

Lui Grace îi plăceau câinii. Nu avea nimic în mod 
deosebit împotriva pisicilor, dar până acum nu întâlnise 
nici una care să îi placă în mod instinctiv, aşa cum se în- 
tâmpla cu orice câine. Reuşise să scape după două ore și 
jumătate de stat într-un restaurant cu specific vegetarian 
din Guildford, timp în care i s-au tot ţinut predici despre 
spiritul liber al pisicilor, despre caracterul opresiv al poli- 
tiei britanice şi despre bărbaţii care văd femeile doar ca 
obiecte sexuale. 

Acum, după o noapte agitată, cu un somn puţin odih- 
nitor şi după o zi în care tot așteptase să fie sunat, era pe 
cale să fie chinuit din nou. Încă mai ploua, dar aerul era 
mult mai cald și mai umed. Grace putea simţi transpira- 
ţia curgându-i pe ceafă. 

Avocatul apărării, care uimise juriul chemându-l ca 
martor, era la rând să pună întrebări. Stătea în picioare, 
cu o atitudine arogantă, purtând o perucă scurtă, gri şi O 
robă neagră și avea buzele strânse într-un rânjet ce se voia 
amabil. Numele lui era Richard Charwell QC. Grace îl 
mai întâlnise de câteva ori şi nu fuseseră experienţe plă- 
cute. Detesta avocaţii. Pentru ei, procesele erau un joc. Fi 
nu erau nevoiţi să iasă în stradă şi să își rişte viaţa ca să 
prindă nişte criminali. Şi, pentru ei, nu conta nici cât ne- 
gru sub unghie ce crime fuseseră comise. 

— Dumneavoastră sunteți detectivul Roy Grace, în- 
cadrat la departamentul de criminalistică, sediul central 
din Sussex, Brighton? întrebă avocatul. 

— Da, răspunse Grace. În locul vocii încrezătoare pe 
care o avea de obicei, răspunsul veni din altă parte a gâ- 
tului, aducând mai mult a croncănit. 

— Şi sunteţi implicat în acest caz? 

— Da, răspunse cu aceeași voce sufocată, uscată. 

— Voi pune câteva întrebări acestui martor. 

Făcu o scurtă pauză. Nu mai vorbea nimeni. Toată lu- 
mea era atentă la Richard Charwell QC. Fiind un actor 
desăvârşit și foarte elegant, făcu o pauză cu efect retoric 
înainte de a vorbi, cu o schimbare de ton care sugera că 
acum devenise cel mai bun prieten al lui Roy Grace. 

— Domnule detectiv, mă întreb dacă ne puteți ajuta 
într-o problemă. Ştiţi cumva ceva despre un pantof care 
are legătură cu acest caz? Un pantof din piele de croco- 
dil, maro, cu un lănțişor de aur? 

Grace se holbă puţin la el înainte de a răspunde. 

— Da, ştiu. 

Dintr-odată, simţi că începe să intre în panică. Chiar 
înainte ca avocatul să înceapă să vorbească din nou, avu 
un sentiment oribil cu privire la punctul la care ar fi putut 
ajunge discuţia. 

— Ne veţi spune persoana de la care ați luat acel pantof 
sau trebuie să vă smulg eu vorbele din gură? 

— Păi, domnule, nu prea îmi dau seama unde vreţi să 
ajungeţi. 

— Domnule detectiv, ştiţi prea bine unde vreau să 
ajung. 

Judecătorul Driscoll, cu temperamentul unei persoane 
trezite din somn, interveni: 

— Domnule Charwell, vă rog treceţi la subiect, nu 
avem toată ziua la dispoziție! 

Cu o amabilitate sinceră, avocatul răspunse: 

— Da, domnule judecător. 

Apoi se întoarse către Grace. 

— Domnule detectiv, este adevărat că aţi umblat la 
una din dovezile vitale ale acestui caz ? Mai exact, la acest 
pantof? 

Avocatul ridică proba de pe masă şi o ridică astfel în- 
cât toată instanţa să o vadă, ţinând-o ca și cum ar fi fost 
un trofeu pe care abia îl câștigase. 

— Nu aş spune că am umblat, răspunse Grace, ener- 
vat de aroganţa bărbatului, dar conștient în același timp 
că asta urmărea avocatul, să îl scoată din sărite ca să ter- 
mine cu el. 

Charwell lăsă pantoful în jos, gânditor. 

— Înţeleg. Dumneavoastră nu credeţi că aţi umblat 
la dovezi. 

Fără să aştepte răspunsul lui Grace, continuă: 

— Eu vă spun că aţi abuzat de poziţia dumneavoastră 
luând o probă și ducând-o unui amator în magie neagră. 

Întorcându-se către judecător, continuă: 

— Onorată instanţă, intenţionez să demonstrez fap- 
tul că mostra de ADN obținută de pe acest pantof nu 
poate fi certificată deoarece detectivul Grace a umblat la 
această dovadă. 

Se întoarse către Grace. 

— Nu este adevărat faptul că anul acesta, pe 9 martie, 
într-o marţi, aţi dus acest pantof în Hastings, unei așa-zise 
clarvăzătoare, pe nume Stempe? Să presupunem că ne 
veţi spune că acest pantof a fost pe lumea cealaltă? Într-o 
lume eterică ? 

— Doamna Stempe este o persoană despre care am o 
părere foarte bună, spuse Grace. Dânsa... 

— Nu ne interesează părerile dumneavoastră, dom- 
nule detectiv, ci numai faptele. 

Dar judecătorul începuse să fie curios. 

— Consider că părerile dumnealui sunt foarte rele- 
vante pentru acest caz. 

După câteva momente de încordare între avocat și ju- 
decător, Charwell încuviinţă în silă și Grace continuă: 

— Această doamnă m-a ajutat în mai multe cazuri din 
trecut. Acum trei ani, doamna Stempe mi-a oferit suficiente 

informaţii pentru a putea identifica un suspect, ceea ce 
a dus la arestarea și condamnarea acestuia. 

Conștient că toată lumea din sală se concentra asupra 
lui, ezită, apoi continuă adresându-se avocatului: 

— Aş dori să vă răspund la întrebarea despre acel 
pantof. Dacă v-aţi fi uitat pe înregistrări, ceea ce sunteţi 
dator să faceţi, aţi fi văzut că pe etichetă era trecută data 
la care am luat pantoful și data când l-am adus înapoi. 
Apărarea ştia de la început de această dovadă găsită lângă 
casa domnului Cohen în noaptea în care a dispărut, dar 
nu a cerut niciodată să o vadă. 

— Deci dumneavoastră apelaţi de obicei la magia nea- 
gră în activitatea dumneavoastră de detectiv ? 

Un chicot înfundat se auzi în toată sala. 

— Nu 1-aş spune magie neagră, zise Grace, ci aş numi-o 
resursă alternativă. Este de datoria poliţiei să folosească 
orice resursă pe care o are la dispoziţie pentru a rezolva 
O crimă. 

— Deci ar fi corect sa spunem că sunteţi un adept al 
ocultismului? Că credeți în forţe supranaturale ? 

Grace privi la judecătorul care se uita ca şi cum ar fi 
fost el judecat acum. Disperat să găsească un răspuns po- 
trivit, se uită rapid la juriu, apoi la public şi din nou la 
avocat. Și dintr-odată îi veni ideea. 

Imediat, vocea lui Grace deveni mai puternică, mai în- 
crezătoare. 

— Care a fost primul lucru pe care m-aţi pus să îl fac 
atunci când am venit în boxa martorilor? întrebă el. 

Înainte ca avocatul să poată spune ceva, Grace răs- 
punse în locul lui: 

- M-aţi pus să jur pe Sfânta Biblie. Făcu o pauză 
pentru efect. Dumnezeu este o fiinţă supranaturală; ființa 
supremă supranaturală. Într-o instanţă care acceptă ca mar- 
torii să depună jurământ faţă de o fiinţă supranaturală, ar 

fi ciudat ca eu și oricine altcineva din această sală să nu 
credem în forţe supranaturale. 

Avocatul acuzării, îmbrăcat tot într-o robă de mătase 
și cu perucă pe cap, se ridică în picioare și i se adresă 
judecătorului: 

— Domnule Judecător, aceasta este o problemă pe care 
vreau să o ridic la Senat. 

Judecătorul Driscoll răspunse: 

— Este ceva neobişnuit, dar mă bucur să văd că acest 
caz a fost tratat cum se cuvine. Dar, spuse el întorcân- 
du-se spre Grace, sper că toate cazurile care ajung pe 
masa mea să se bazeze pe fapte, nu pe descântece. 

Aproape toată sala izbucni în râs. 

Procesul continuă și fu chemat un alt martor al apă- 
rării, un cerşetor care îl cunoştea pe Suresh Hossain, pe 
nume Rubiro Valiente. Roy Grace rămase să asculte, în 
timp ce nenorocitul de italian spunea o mulţime de min- 
ciuni, care au fost apoi repede anulate de avocatul acu- 
zării. Până la pauza de după-amiază, instanţa era atât de 
agitată din cauza obrăzniciei cu care se spuneau minci- 
unile, că Roy Grace spera că toată treaba cu pantoful să 
treacă neobservată. 

Dar speranţele îi fură spulberate când ajunse pe stra- 
da Lewes High ca să îşi ia un sandvișş şi să respire o gură 
de aer proaspăt. Peste drum, văzu titlul unui articol de pe 
prima pagină a ziarului local Argus: 


„UN POLIŢIST ADMITE FOLOSIREA 
PRACTICILOR OCULTE“ 


Simţi brusc nevoia de o ţigară și de ceva de băut. 


IO 


Senzaţia de foame nu dispărea, oricât încerca Michael 
să nu se mai gândească la asta. Printr-o durere continuă, 
stomacul îi tot reamintea că ceva îl roade înăuntru. Îl du- 
rea capul şi îi tremurau mâinile. Se tot gândea la mâncare, 
la niște cârnaţi cu cartofi prăjiţi și ketchup. Când reuşi să 
îşi alunge imaginea asta din minte, simți miros de homari 
la grătar, de porumb copt, de ciuperci cu usturoi, de ouă, 
de cârnaţi şi de pastramă. 

Capacul sicriului era foarte aproape de faţa lui şi în- 
cepu să îl cuprindă din nou panica. Respirând lacom, se 
agăța de aer. Închise ochii, încercând să își imagineze că 
este într-un loc cald, pe iahtul său, pe Marea Mediterană. 
Într-o atmosferă mediteraneeană plăcută, apa clipocea în 
jur, pescărușii zburau deasupra. Însă marginile sicriului 
erau prea aproape. Îl strângeau. Bâjbâi după lanterna 
pe care o pusese pe piept şi o aprinse. Bateria aproape se 
terminase și se stingea încetul cu încetul. Cu mâini tremu- 
rânde, deschise sticla de whisky şi o duse la gură cu aten- 
ue. Luă o înghițitură mică. Plimbă lichidul prin toată gura 
uscată și lipicioasă, trăgând de fiecare picătură cât putea 
de mult, savurând fiecare secundă. Panica îi mai trecu, iar 
respiraţia 1 se mai calmă. 

La câteva minute după ce înghiţise, după ce senzaţia 
caldă de arsură i se întinsese pe gât până în stomac, se 
gândi să pună capacul la loc. Mai avea jumătate de sticlă. 
O înghiţtură pe oră. 

Rutină. 

Opri lanterna ca să economisească ce mai rămăsese 
din baterie. Fiecare mişcare însemna un efort. Îşi simţea 
membrele ţepene și când îl lua cu frig, când îi era foarte 
cald şi transpira. Capul îl durea în continuare; ar fi dat 
orice pentru un paracetamol. Pentru a auzi zgomote, voci 
deasupra lui. Pentru a ieşi. 

Mâncare. 

Printr-un miracol, bateriile din staţia de emisie erau 
la fel cu cele din lanternă. Cel puţin le avea pe acestea de 
rezervă. În sfârșit, era și o veste bună. Singura de altfel. 
ȘI tot o veste bună era şi faptul că peste o oră va mai putea 
lua o înghițitură de whisky. 

Rutina ţine în frâu atacurile de panică. 

Dacă ai parte de rutină, rămâi sănătos la cap. În urmă 
cu cinci ani navigase pe o goeletă, în jurul Atlanticului, 
din Chichester până în Barbados. Douăzeci şi șapte de 
zile pe mare. Din care cincisprezece zile avuseseră din faţă 
un vânt care nu coborâse niciodată sub șapte noduri, iar 
uneori urca până la zece sau unsprezece. Cincisprezece 
zile de coşmar. Echipajul se organizase în schimburi de 
câte patru ore. Simţea fiecare mişcare a vasului până în mă- 
duva oaselor, auzea fiecare lanţ zăngănind, fiecare veri- 
gă lovindu-se de punte, iar furculiţele, cuţitele şi farfuriile 
se loveau unele de celealte în dulapuri. Dar trecuseră 
peste toate datorită rutinei. Măsurând fiecare zi în gru- 
puri de ore. Apoi împărțind orele cu ajutorul unor mici 
cadouri: batoane de ciocolată, băutură, pagini de roman, 
măsurări de compas, schimburi la curăţenie. 

Rutina îu oferă o structură. Structura îţi oferă o per- 
spectivă. lar perspectiva îți oferă un orizont. Și când te aş- 
tepţi la ceva, te simţi mai calm. 

Acum, el măsura fiecare oră cu câte o înghiţitură 
de whisky. Mai avea jumătate de sticlă, iar perspectiva sa 
era ora arătată de ceasul de la mână, cel pe care i-l cumpă- 
rase Ashley, marca Longines, de argint, cu cifre romane 
fosforescente. Era singurul ceas clasic pe care îl avusese 
vreodată. Ashley avea gusturi rafinate. Avea sul. Totul 
la ea ţinea de nobleţe: felul în care i se ondula părul lung, 
șaten; modul în care mergea; încrederea cu care vorbea; 
trăsăturile clasice, frumoase. Îi plăcea să meargă în oraş 
cu ea. Să se ducă oriunde. Oriunde intra, oamenii își în- 
torceau privirile după ea. Doamne, cât îi plăcea! Avea 
ceva special. Unic. 

Mama lui spusese același lucru, deşi, de obicei, nu prea 
îi agrea prietenele. Dar Ashley era diferită. Ashley o in- 
tuise pe mama sa şi o fermecase. Acesta era un alt lucru 
pe care îl iubea la ea: putea să farmece pe oricine. Chiar 
și pe cel mai pretenţios și cârcotaș client. Se îndrăgostuse 
de ea din ziua în care intrase pentru a se angaja în biroul 
pe care el îl împărțea cu Mark. Acum, după numai şase 
luni, se căsătoreau. 

Coapsele şi organele genitale îl mâncau. Chiloţii îl 
strângeau. Cu mult timp în urmă își dăduse drumul şi la 
vezica urinară. Deja trecuseră douăzeci și şase de ore. 

Sigur se întâmplase ceva, dar el habar nu avea ce. Tre- 
cuseră douăzeci şi șase de ore nenorocite, în care ţipase 
în staţie, formase numere pe telefonul mobil şi primise 
același mesaj. Nu avea semnal. 

Maru. Ashley dorise ca el să dea petrecerea burlacilor 
cu mult timp înaintea nunţii. „Le vei îmbăta și te vei simţi 
ca naiba. Nu vreau să te simţi așa în ziua nunţii. Mai bine 
petreceţi la început de săptămână, ca să ai timp Să-ţ revii.“ 

ncercă să împingă capacul cu mâinile pentru a suta 
oară. Sau poate că încercase de două sute de ori. Poate de 
o mie de ori. Oricum, nu era nici o diferenţă. Încercase 
să facă o gaură în capac folosind carcasa staţiei de emisie, 

singura unealtă mai tare pe care o avea. Telefonul mobil 
și lanterna erau din plastic. Dar nici carcasa stației nu era 
suficient de tare. 

Porni din nou staţia. 

- Hai! E cineva acolo? Hei! 

Se auzeau paraziți. 

Îi trecu prin cap un gând morbid. Era și Ashley im- 
plicată în toată treaba? Acesta era motivul pentru care 
insistase atât de mult să facă petrecerea burlacilor la în- 
ceputul săptămânii? Ca să stea încuiat aici, oriunde ar 
însemna „aici“, timp de douăzeci și patru de ore sau mai 
mult, fără să provoace vreun inconvenient? 

Niciodată. Ştia că este claustrofob, iar Ashley nu era 
o persoană rea. Întotdeauna se gândea întâi la ceilalți, la 
ceea ce aveau alţii nevoie. 

Numărul mare de cadouri pe care le cumpărase pen- 
tru mama lui și pentru el îl uimise. Și totul extrem de po- 
trivit. Parfumul ei preferat. Un CD cu Robin Williams, 
cântăreţul ei preferat. Un pulover din cașmir după care 
tânjea ea de ceva timp. Un radio Bose pentru el. Cum ştia 
Ashley să facă astfel de cadouri? Era un dar al ei, unul din 
lista lungă de calități care o făceau atât de specială. Şi care 
făceau din el cea mai norocoasă persoană din lume. 

Lumina lanternei scăzuse apreciabil în intensitate. 
O stinse din nou pentru a economisi bateria și rămase în 
întuneric. Simţea cum respiraţia îi devine din ce în ce mai 
agitată. Ce-ar fi dacă? 

Dacă băieţii nu s-ar mai întoarce niciodată ? 

Era aproape ora 23.30. Rămase așteptând un cor de 
voci care să îi spună că prietenii lui s-au întors. 

Iisuse, când va ieşi de aici, băieţii nu vor regreta sufi- 
cient ce i-au făcut. Se uită din nou la ceas. Mai erau două- 
zeci şi cinci de minute până la miezul nopţii. Trebuia să 
se întoarcă în orice moment. 

Trebuia. 


[| 


Sandy stătea deasupra lui în lumina soarelui, zâm- 
bind cu toată gura, provocându-l în mod voit. Părul 
blond îi curgea pe fiecare parte a feţei pistruiate, mân- 
gâindu-i obrajii. 

— Hei! Trebuie să citesc raportul ăsta... 

— Eşti plictisitor, Grace! Tot timpul trebuie să citeşti! 

Îl sărută pe frunte. 

— Citit, citit, citit, muncă, muncă, muncă! 

Îl sărută din nou pe frunte. 

— Mai visezi la mine? 

Era îmbrăcată într-o rochiţă strâmtă şi scurtă de vară, 
cu sânii aproape ieşindu-i din ea; el se uită rapid la picioa- 
rele ei lungi și bronzate şi se excită foarte tare. 

Întinse mâna ca să îi cuprindă faţa, o trase spre el 
uitându-se în ochii albaştri încrezători, simțindu-se ex- 
trem de îndrăgostit de ea. 

— Te ador! îi spuse. 

— Eşti sigur, Grace? flirtă ea. Chiar mă adori mai mult 
decât munca ta? Își dădu capul pe spate, bosumflându-se 
în semn că așteaptă răspunsul. 

— Te iubesc mai mult decât orice în ... 

Dintr-odată se făcu întuneric. Ca şi cum cineva oprise 
curentul. 

Grace auzi ecoul vocii sale în aerul rece și gol. 

— Sandy! ţipă el, dar sunetul îi rămase înfipt în gât. 

Lumina soarelui devenise un portocaliu șters, iar fe- 
linarele de pe stradă se vedeau prin draperiile de la geam. 

Afișajul ceasului electronic arăta ora 3.20. 

Stătea cu ochii deschişi, transpirând şi cu inima bătând 
să îi spargă pieptul. Auzi un zgomot la lăzile de gunoi, 
vreun gunoier sau vreo pisică. Câteva minute mal târziu 
se auzi motorul diesel al unei mașini, probabil vecinul său 
care era taximetrist și lucra până târziu. 

Câteva momente rămase nemișcat. Închise ochii, își 
calmă respiraţia, încercând să rămână cât mai mult agăţat 
de amintiri. Ca toate visele pe care le avea cu Sandy și 
acesta părea extrem de real. Ca şi cum ar fi fost împreună, 
dar într-o altă dimensiune. Dacă ar găsi o modalitate să 
localizeze intrarea, să traverseze spaţiul care îi separa, ar 
fi fost împreună din nou, fericiţi. 

Atât de fericiți! 

Îl cuprinse o tristețe adâncă. Apoi, când începu să îşi 
aducă aminte, tristeţea se transformă în groază. Ziarul. 
Nenorocitul ăla de titlu din Argus de aseară. Începea 
să își revină. Doamne, Dumnezeule! Ce naiba vor mai 
spune ziarele în dimineaţa asta? Ar fi putut face faţă cri- 
ticilor, dar nu și ridicolului. Câţiva poliţişti îl luaseră deja 
peste picior că foloseşte forțele supranaturale. Fusese aver- 
tizat de fostul său superior, preocupat şi el de paranor- 
mal, că dacă face public acest fapt, îşi va distruge șansele 
de avansare. 

— Toată lumea ştie că eşti o persoană deosebită, Roy, 
că ai pierdut-o pe Sandy. Nu te va blama nimeni că vrei 
să o cauţi și în gaură de şarpe. La fel am face şi noi dacă 
am fi în locul tău. Dar trebuie să ţii asta pentru tine, nu 
trebuie să îți afecteze munca la birou. 

Erau momente când credea că a trecut peste întâm- 
plare, când redevenea ceea ce fusese. Apoi erau momente 

ca acesta de acum când își dădea seama că nu progresase 
deloc. Își dorea cu disperare să o ţină în braţe, să stea cui- 
băriți unul în braţele celuilalt și să rezolve împreună pro- 
blema. Sandy era o persoană optimistă, înţelegătoare, care 
vedea partea plină a paharului. Îl ajutase să treacă peste 
un proces în faţa comisiei disciplinare, în perioada de în- 
ceput în poliţie, proces care i-ar fi putut pune capăt ca- 
rierei. Fusese acuzat că făcuse exces de forţă la arestarea 
unui răufăcător. Îl achitaseră atunci, în mare parte pen- 
tru că urmase sfaturile lui Sandy. Fa ar fi ştiut exact ce tre- 
buia să facă el acum. 

Uneori se întreba dacă aceste vise nu erau încercări 
de-ale lui Sandy de a comunica cu el. De oriunde s-ar 
fi aflat. 

Sora lui, Jodie, îi spusese că era timpul să treacă peste 
asta, să accepte faptul că Sandy este moartă, să îi şteargă 
vocea de pe robotul telefonului, să îi scoată hainele din 
dormitor și lucrurile din baie, pe scurt (iar Jodie ştia să fie 
foarte precisă) să nu mai trăiască într-un fel de altar în- 
chinat lui Sandy şi să o ia de la capăt. 

Dar cum ar putea să o ia de la capăt? Dacă Sandy era 
în viaţă, ţinută în captivitate de vreun maniac? Trebuia să 
continue cercetările, să ţină cazul deschis, să tot actuali- 
zeze fotografiile la cum ar fi arătat în prezent, să analizeze 
fiecare faţă care trecea pe stradă sau pe care o vedea în 
mulţime. O să continue până când... 

Până când. 

Punct. 

În dimineaţa zilei în care împlinea treizeci de ani, 
Sandy îl trezise cu o tavă pe care pusese o prăjitură mi- 
cuţă cu o singură lumânare, un pahar cu şampanie și o fe- 
licitare cu un desen foarte obraznic. Deschisese cadourile 
pe care le primise de la ea, apoi făcuseră dragoste. Plecase 
de acasă la 9.15, mai târziu decât de obicei, și ajunse la bi- 
roul din Brighton după 9.30, prea târziu pentru a fi pus 

în temă asupra unui caz de crimă. Promisese că va fi acasă 
devreme, ca să meargă să sărbătorească împreună cu un 
alt cuplu: cel mai bun prieten al său din acel ump, Dick 
Pope, și el poliţist, şi soţia acestuia, Leslie, cu care Sandy 
se înţelegea bine. Însă fusese o zi agitată şi ajunsese acasă 
cu două ore mai târziu decât intenţionase. Nu era nici un 
semn de la Sandy. 

La început, crezuse că este supărată pe el şi că vrea să 
protesteze împotriva purtării lui. Casa era în regulă, lip- 
seau maşina ei și poșeta Și nu era nici un semn de agresiune. 

Apoi, douăzeci şi patru de ore mai târziu, maşina fu- 
sese găsită într-una din parcările aeroportului Gatwick. 
În dimineaţa dispariţiei ei, se făcuseră două tranzacţii cu 
cardul ei de credit, una la Boots, în valoare de 7,50 lire şi 
una la o benzinărie Tesco, de 16,42 lire. Nu luase cu ea 
nici o haină şi nici alte lucruri. 

Vecinii săi de pe strada rezidenţială pe care locuiau, 
lângă malul măru, nu văzuseră nimic. Printre aceștia era 
un cuplu extrem de prietenos de greci care aveau două ca- 
fenele în oraş (dar ei fuseseră plecaţi în vacanţă) şi o vă- 
duvă în vârstă, cu o problemă la urechi, care adormea la 
televizor, cu volumul dat la maxim. Chiar și acum, la 3.45, 
putea auzi prin peretele despărțitor al casei un film poli- 
tist. Se trăgea cu armele, se mergea în viteză cu mașina, se 
auzeau sirenele. Vecina nu văzuse nimic. 

Noreen Grinstead, care locuia vizavi, era singura per- 
soană de la care se aștepta să fi văzut ceva. Vigilentă, agi- 
tată, la vreo șaizeci de ani, ştia tot ce făceau cei de pe 
stradă. Când nu avea grijă de soţul ei, care avea un înce- 
put de Alzheimer, întotdeauna era afară, cu nişte mănuși 
de plastic galben, spălându-și mașina gri, un Nissan, sau 
udând cu furtunul strada, ferestrele sau mașina, sau orice 
altceva, indiferent dacă trebuia sau nu să fie spălat. Une- 
ori aducea chiar și lucruri din casă ca să le spele pe mar- 
ginea străzii. 

Îi scăpau foarte puține. Dar, într-un fel sau altul, dis- 
pariția lui Sandy îi scăpase. 

Aprinse lumina şi se dădu jos din pat, oprindu-se să 
se uite la fotografia lui cu Sandy de pe măsuţă. Fusese fă- 
cută cu câteva luni înainte ca Ashley să dispară, într-o ca- 
meră de hotel în Oxford, în timpul unei conferinţe despre 
amprentare după ADN. El lenevea în costum și cravată 
pe un şezlong, iar Sandy, într-o rochie de seară, stătea 
lângă el, cu părul ondulat prins în coadă, aruncând unul 
din zâmbetele ei de nestăpânit chelnerului pe care îl ru- 
gaseră să le facă fotografia. 

Se aplecă, ridică fotografia, o sărută, apoi o puse la loc 
și se duse la baie să urineze. Trezirea în miezul nopţii 
pentru a urina era o nouă obișnuinţă, rezultatul deciziei 
de a trăi sănătos și de a bea cel puţin opt pahare de apă pe 
zi, așa cum era recomandat. Apoi, îmbrăcat numai în tri- 
coul în care dormea, cobori scările. 

Sandy avea bun-gust. Casa lor era mică, aşa cum erau 
toate casele de pe stradă, cu trei dormitoare, în stil Tudor, 
construită în 1930, dar ea o făcuse foarte frumoasă. Îi plă- 
cea să frunzărească suplimentele de duminică, revistele de 
femei și de arhitectură, să rupă pagini şi să îi arate noi idei. 
Petrecuseră ore întregi împreună, desfăcând tapetul de pe 
pereți, plantând flori, văruind, pictând. 

Sandy era adepta principiilor feng shui şi construise 
o grădină mică, cu o fântână. Umpluse casa cu lumânări. 
Cumpăra mâncare naturală de fiecare dată când putea. Se 
gândea la toate, punea întrebări despre orice, era intere- 
sată de tot şi lui îi plăcea asta. Acestea fuseseră cele mai 
frumoase momente, când puneau la cale viitorul, constru- 
indu-și o viaţă împreună, făcându-și planuri. 

Sandy se pricepea și la grădinărit. Ştia o mulțime de lu- 
cruri despre flori, plante, tufe, copaci. Când trebuia să le 
planteze, când să le tundă. Lui Grace îi plăcea să tundă iar- 
ba, dar la atât se limitau talentele lui de grădinar. Acum, 

grădina era neîngrijită și se simţea vinovat de lucrul aces- 
ta şi uneori se întreba ce ar zice ea dacă s-ar întoarce. 

Maşina era încă în garaj. Cei de la Medicină Legală o 
cercetaseră centimetru cu centimetru după ce fusese gă- 
sită, apoi el o luase şi o parcase în garaj. De ani de zile ți- 
nea bateria încărcată, în caz că Sandy se va întoarce. Așa 
cum ţinea și papucii ei de casă în dormitor, rochia de seară 
în dulap pe umeraș, periuţa de dinți în cana ei. 

Aștepta ca ea să se întoarcă. 

Complet treaz, își turnă două degete de whisky Glen- 
fiddich, apoi se aşeză în fotoliul lui alb, în holul vopsit 
complet în alb, cu podeaua din lemn şi dădu drumul la te- 
levizor. Trecu rapid peste trei filme, apoi peste alte câteva 
canale de la Sky, căci nimic nu îi reţinea atenţia mai mult 
de câteva minute. Îşi puse niște muzică, trecând agitat de 
la Beatles la Miles Davis şi apoi la Sophie Ellis-Bextor. 
Opri totul și se făcu din nou liniște. 

De pe raftul plin cu cărți despre paranormal, alese una 
pe care o prefera, Ocult, scrisă de Collin Wilson, apoi se 
aşeză la loc şi întoarse paginile nervos, luând câte o înghi- 
ţitură de whisky, fără să se poată concentra pe mai mult 
de câteva paragrafe. 

Al naibii avocat al apărării! Îl stresase astăzi în tim- 
pul procesului, iar acum nu şi-l mai scotea din minte. Al 
naibii Richard Charwell! Nenorocit înfumurat! Și mai 
mult, Grace ştia că tipul fusese mai isteţ decât el. Şi ches- 
tia asta chiar durea. 

Dădu din nou drumul la televizor și se uită la știri pe 
teletext. Nimic în afara aceloraşi care se tot repetau de câ- 
teva zile. Nici un scandal politic pe cale să fie dezvăluit, 
NICI un atac terorist, nici un cutremur sau dezastru aerian. 
Nu dorea răul nimănui, dar spera să se fi petrecut ceva 
care să fie știrea zilei în presă. Altceva decât procesul pen- 
tru omor al lui Suresh Hossain. 

Dar nu avea noroc. 


12 


Două ziare naționale și unul local aveau pe prima pa- 
gină ştiri de la procesul lui Suresh Hossain şi toate cele- 
lalte conţineau articole despre proces. 

Dar nu procesul în sine reprezenta interes pentru ziare, 
ci declaraţiile făcute în calitate de martor de detectivul 
Roy Grace, care la ora 8.30 se afla în faţa şefei sale, Alison 
Vosper, simțindu-se ca la școală, cu trei decenii în urmă, 
tremurând în faţa directoarei. 

Unul dintre colegii lui Grace o numise pe Alison 
Vosper „Numărul 27“ şi așa îi rămăsese porecla. „Numă- 
rul 27“ era o mâncare chinezească, cu gust dulce-acrișor. 
De fiecare dată când vorbeau despre acest fel de mâncare, 
în realitate se refereau la Alison Vosper. Exact așa era și 
ea, dulce-acrișoară. 

La patruzeci şi ceva de ani, cu părul blond tuns scurt, 
încadrând o figură severă, dar atractivă, Alison Vosper nu 
era în toane bune în dimineaţa aceasta. Până şi parfumul 
floral cu care se dăduse avea un miros acrișor. 

Era îmbrăcată într-un deux-pitces negru şi o cămaşă 
albă, degajând forţă. Stătea în spatele unui birou mare, lu- 
cios, din lemn de trandafir, aflat la parterul sediului cen- 
tral al poliţiei Queen Anne, din Lewes, a cărui fereastră 
dădea spre un teren îngrijit. Biroul era gol, cu excepţia 

unei vaze subtiri de cristal, cu trei lalele în ea, a unei fo- 
tografii înrămate cu soţul ei (un poliţist cu câţiva ani mai 
mare decât ea, dar având o poziție ierarhică inferioară) și 
cei doi copii, a unui suport pentru creioane şi a mai mul- 
tor ziare împrăștiate. 

Întotdeauna Grace se întrebase cum reușeau superiorii 
lui să își țină birourile aşa ordonate. Toată viaţa, pe biroul 
lui au fost numai teancuri. Rechizitorii ale proceselor în 
curs, corespondenţă la care trebuia să răspundă, pixuri, 
chitanţe de călătorie şi alte acte pe care de mult renunţase 
să le mai sorteze și să le aranjeze. Una peste alta, hotărî că 
ordinea necesita ceva talent de aranjare a hârtiilor, lucru 
care îi lipsea cu desăvârşire. 

Printre colegi se spunea că, în urmă cu trei ani, Alison 
Vosper făcuse o operaţie de cancer la sân. Dar Grace ştia 
că asta va rămâne numai o bârfă, pentru că Alison Vosper 
păstra tăcerea cu privire la viaţa ei. Dar, sub carapacea 
dură de polițist, exista o anumită vulnerabilitate pe care 
Grace o simţea. În realitate, uneori o visa şi erau clipe 
când ochii ei căprui străluceau de vesele şi când simţea 
că parcă ar flirta cu el. Dar în dimineaţa asta nu era așa. 

Nici o strângere de mână. Nici un salut. Doar un 
semn scurt care-l invita să se așeze pe unul dintre scau- 
nele cu spătar înalt din faţa biroului. Apoi începu direct 
discuţia, cu un ton în parte acuzator, în parte pur şi sim- 
plu furios: 

— Ce dracu e asta, Roy? 

— Îmi cer scuze. 

— Scuze? 

El încuviintă. 

— Păi... Şti, toată chestia asta a fost scoasă din 
context... 

Ea îl întrerupse înainte de a putea continua. 

— Îşi dai seama că asta poate duce la pierderea 
procesului? 

— Cred că ne vom descurca. 

— Până acum am primit deja o mulțime de telefoane 
de la diverse ziare naţionale. Ai ajuns de batjocură şi ne-ai 
făcut pe toti să părem o adunătură de idioţi. De ce ai fà- 
cut asta? 

Grace tăcu câteva momente. 

— Acest mediu este o femeie extraordinară, care ne-a 
ajutat în trecut. Nu m-am gândit niciodată că ar putea 
afla cineva. 

Vosper se lăsă pe spate în scaunul ei, fixându-l cu pri- 
virea şi dând din cap. 

— Îmi făcusem planuri mari pentru tine. Promovarea 
ta mi s-a datorat mie. Am garantat pentru tine, Roy. Ştii 
asta, nu? 

Nu era întocmai adevărat, dar nici nu era acum mo- 
mentul să despice firul în patru. 

— Ştiu, spuse el, și apreciez acest lucru. 

Ea arătă spre ziarele de pe birou. 

— Şi aşa îţi ară tu aprecierea? Făcând chestia asta? 

— Haide, Alison, doar l-am prins pe Hossain. 

— Şi acum ai oferit apărării cel mai bun motiv ca să 
iasă basma curată. 

— Nu e adevărat, spuse el revoltat. Conform stampi- 
lelor, pantoful acela trecuse deja de cei de la Medicina Le- 
gală. Nu mă pot acuza de contaminarea probelor. Poate 
că încearcă să discrediteze metodele mele, dar asta nu va 
afecta în niciun fel cazul. 

Ea ridică mâna şi începu să își examineze unghiile fă- 
cute. Roy observă că avea buricele degetelor negre din 
cauza tușului de la ziare. I se părea că parfumul ei devine 
mai puternic, ca al unui animal care împroaşcă venin. 

— Tu eşti polițistul care se ocupă de acest caz. Dacă îi 
lași să te discrediteze, acest lucru va avea un efect negativ 
asupra rezultatului. De ce dracu” ai făcut-o ? 

— Avem de-a face cu un proces pentru crimă şi nu 
aveam un cadavru. Ştim că Hossain l-a omorât pe Ray- 
mond Cohen, nu-i aşa? 

Ea încuviintă. Probele strânse de Grace erau suficiente 
și convingătoare. 

— Dar fără să avem un cadavru vom avea întotdeauna 
un punct slab. Ridică din umeri. În trecut, am avut rezul- 
tate bune de la clarvăzători. Orice echipă de poliţie i-a fo- 
Josit la un moment dat. Cum e cazul lui Leslie Whittle, nu ? 

Leslie Whittle era un caz faimos. În 1975, moșteni- 
toarea în vârstă de șaptesprezece ani a fost răpită și a 
dispărut fără urmă. Neputând să afle nimic despre ce s-a 
întâmplat, poliţia a folosit până la urmă informatiile ofe- 
rite de un clarvăzător care folosea metode ciudate şi care 
1-a condus la o gură de canalizare, unde au descoperit-o 
pe sărmana fată moartă, legată fedeleș. 

— Cazul Leslie Whitle nu a fost tocmai o reușită a 
poliției, Roy. 

— Dar de atunci au mai fost şi alte cazuri, replică el. 

Îl privi în liniște. Apoi, îi apărură în obraji gropiţe, 
ca şi cum s-ar mai fi îmbunat; vocea însă îi rămase rece 
ȘI tăloasă. 

— Poţi scrie câte succese a avut poliţia folosind clar- 
văzătorii pe un timbru poștal. 

— Nu este adevărat şi ştii lucrul acesta. 

— Roy, eu ştiu că tu eşti un om inteligent. Știu că stu- 
diezi paranormalul și că tu crezi în asta. Am văzut cărțile 
din birou și respect un poliţist care se gândeşte şi la alte 
metode decât la cele clasice. Dar avem o datorie faţă de co- 
munitate. Ceea ce se întâmplă în spatele uşilor închise e 
un lucru. Dar imaginea prezentată publicului este altceva. 

— Publicul crede, Alison. În 1925, s-a făcut un stu- 
diu referitor la câți oameni de ştiinţă cred în Dumnezeu. 
A ieșit un procent de patruzeci şi trei la sută. În 1998, 
au făcut acelaşi studiu şi ghici ce s-a întâmplat? A ieșit 

acelaşi procent. Singura modificare a fost faptul că erau mai 
puţini biologi care credeau, dar mai mulu matematicieni 
şi fizicieni. Anul trecut a fost făcut un alt studiu, referitor 
la persoanele care au avut o experienţă paranormală. Și 
a ieşit un rezultat de nouăzeci la sută. Procentul crește. 
Nouăzeci la sută! 

— Roy, superiorii vor să creadă că poliția cheltuie ba- 
nii contribuabililor pentru a rezolva crime și a prinde cri- 
minali conform procedurilor stabilite. Vor să creadă că 
suntem pe teren, răscolind ţara după amprente și ADN, 
că avem laboratoare pline de oameni de ştiinţă care să le 
examineze, că răscolim terenuri, păduri, că drenăm lacuri, 
ciocănim la uși şi intervievăm martori. Nu vor să creadă 
că vorbim cu Doamna Arcata de la capătul lui Brighton 
Pier, care se uită în bolul de cristal sau ghicește în cărţi! 
Nu vor să creadă că le cheltuim banii ca să trezim morți. 
Nu vor să creadă că ofiţerii de poliție stau pe meterezele 
castelului şi vorbesc precum Hamlet cu stafia tatălui său. 
Înţelegi ce vreau să spun? 

- Da, înţeleg. Dar nu sunt de acord cu tine. Treaba 
noastră este să rezolvăm crimele. Trebuie să folosim toate 
mijloacele care ne sunt la îndemână. 

Fa dădu din cap. 

— Nu o să rezolvi niciodată toate crimele și trebuie să 
accepţi asta. Ceea ce trebuie să facem este să oferim po- 
pulaţiei încredere. Să îi facem pe oameni să se simtă în si- 
guranţă în case și pe străzi. 

— Asta e o prostie, spuse Grace, și tu ştii chestia asta! 
Ştii foarte bine că poţi face ca statistica crimelor să arate 
cum vrei! Nici nu termină fraza, că regretă. 

Alison îi arătă un zâmbet tăios, ca de gheaţă. 

— Fă în așa fel încât Guvernul să ne dea încă o sută de 
milioane de lire şi nu o să mai ai nici o crimă în Sussex. 
Până atunci, tot ce putem face este să ne dislocăm resur- 
sele cât se poate de mult. 

— Clarvăzătoru sunt ieftini, spuse Grace. 

— Nu şi atunci când îți strică imaginea. Alison se uită 
la ziare şi continuă: Atunci când pun în pericol rezulta- 
tul unui caz, devin mai scumpi decât ne putem permite. 
Mă auzi? 

— Tare, dacă nu clar. Gluma îi scăpă fără să se poată 
abtine. Ea îl enerva. Era ceva misogin în el care îl făcea 
să suporte un reproş mai bine de la un bărbat, decât de 
la o femeie. 

— Lasă-mă să îţi spun clar. În dimineaţa asta, eşti no- 
rocos că mai vii la slujbă. Şeful nu este iepuraşul cel fe- 
ricit. Este atât de nervos, încât a ameninţat că nu te va mai 
lăsa pe teren şi te va pune să faci muncă de birou cât mai 
ai de lucru în poliţie. Asta e ceea ce îți doreşti ? 


— Nu. 


— Atunci, fii un ofiţer de poliție, nu un pămpălău. 

Pentru prima oară de când intrase în poliție, Grace se 
întrebă dacă era bine că se făcuse polițist. Încă din copi- 
lărie dorise mai mult decât orice să ajungă polițist, iar în 
adolescenţă nici nu-i trecuse prin cap că ar fi putut alege 
altă meserie. 

Tatăl său ajunsese la rangul de detectiv-inspector şi 
unii dintre cei mai în vârstă polițiști încă mai vorbeau cu 
afecțiune despre el. Grace fusese nebun după el, îi plăcea 
să îi asculte poveștile, să-l însoţească, uneori în maşina de 
poliţie, alteori la secţie. Atunci când era copil, viaţa tată- 
lui său îi părea mult mai aventuroasă şi mai frumoasă de- 
cât viețile plictisitoare pe care le duceau majoritatea 
prietenilor tatălui său. 

Grace era înnebunit după serialele cu poliţişti de la 
televizor, după cărțile cu detectivi și, în general, după 
orice fel de polițiști, de la Sherlock Holmes la Ed McBain. 
Avea o memorie vizuală fantastică, îi plăcea să rezolve 
diferite enigme și avea un fizic puternic. lar din ceea ce 
spunea şi văzuse la tatăl său, se părea că în poliţie exista 
o camaraderie și o muncă în echipă care lui îi plăceau 
tare mult. 

Dar acum, într-o zi ca asta, să fii poliţist însemna mai 
puțin să faci lucrurile la capacitatea ta maximă, cât să te 

conformezi unui nivel de mediocritate prestabilit. În lu- 
mea asta modernă, corectă din toate punctele de vedere, 
într-un moment puteai fi un ofiţer de poliţie în plină ca- 
rieră, iar în altul, doar un pion politic. 

Ultima lui promovare, care îl făcuse să fie al doilea din- 
tre cei mai tineri detectivi din cadrul Poliţiei din Sussex 
şi care îl încântase în urmă cu doar trei luni, se dovedise 
a fi doar un potir cu băutură otrăvită. 

Însemnase să se mute din forfota secţiei de poliţie din 
Sussex din centrul orașului, unde erau majoritatea pri- 
etenilor lui, într-o fostă fabrică de pe platforma indus- 
trială de la marginea orașului, transformată în sediul 
Centrului de Criminalistică din Sussex. 

Din poliţie te puteai pensiona cu pensie întreagă după 
exact treizeci de ani. Indiferent cât de rele erau vremurile, 
dacă rezistai, erai aranjat din punct de vedere financiar pe 
viaţă. Iar el nu voia să se gândească aşa la serviciul său, la 
cariera sa. Sau, cel puţin, nu în mod normal. 

Însă astăzi era altfel. Astăzi era chiar o zi urâtă. O zi 
care să te aducă la realitate. Stătea aplecat peste biroul său, 
ignorând mesajele de e-mail care tot veneau, mâncând un 
ou şi un sandviș, cu transcrierile de la procesul lui Suresh 
Hossain în faţă şi se gândea că circumstanţele se schimbă. 
Viaţa nu stă niciodată în loc. Uneori schimbările erau în 
bine, alteori în rău. În mai puţin de un an va împlini pa- 
truzeci de ani. Părul începuse deja să îi albească. 

Și noul lui birou era prea mic. 

Colecţia lui cu trei duzini de brichete în stil tradiţio- 
nal erau toate așezate pe pervaz între biroul său și fereas- 
tra care, spre deosebire de a lui Alison, dădea spre 
parcarea din faţă şi spre blocul din spatele acesteia. Pe tot 
peretele din spatele său trona un ceas mare, rotund, din 
lemn care fusese un element-cheie în secţia de poliţie din 
filmul The Bill şi pe care îl primise cadou de la Sandy 


când împlinise douăzeci și șase de ani. 

Sub el, pusese un crap de aproape patru kilograme, con- 
servat, pe care îl prinsese când fusese în vizită în Irlanda 
în urmă cu câţiva ani. Îl ţinea aşezat sub ceas pentru a 
putea face câte o glumă cu detectivii din subordinea lui, 
referitoare la răbdare și la marele peşte care trebuia prins. 

Aliniate de fiecare parte a peștelui, puţin cam înghe- 
suite, erau câteva diplome înrămate, o fotografie de grup 
cu titlul „Echipajul de poliție — Colegiul Bramshill. Ges- 
tionarea crimelor grele și a celor în serie. 1997“ şi două 
desene cu el în departamentul operaţional, făcute de un 
coleg care își greşise meseria. Peretele opus era ocupat cu 
rafturi cu o parte din colecția sa de cărți despre paranor- 
mal şi cu dosare clasate. 

Pe biroul său în formă de „L“ erau computerul, o 
mulţime de tăviţe pentru documente, teancuri de cores- 
pondenţă, unele ordonate, dar cele mai multe neordonate, 
și ultima ediţie a unei reviste cu un titlu ce suna a joc prost 
de cuvinte, Fingerprint Whorld!. Deasupra harababurii 
trona un citat înrămat: „Nu ne ridicăm la nivelul capa- 
cităuilor noastre, ci ne coborâm la nivelul scuzelor.“ 

Restul spaţiului era ocupat de un televizor, o masă ro- 
tundă, patru scaune și o grămadă de dosare şi hârtii de 
aruncat, geanta sa din piele care conţinea trusa de inter- 
venţie în cazul unei crime. Pe masă era servieta lui des- 
chisă, iar lângă ea se aflau mașina de scris și mai multe 
transcrieri pe care le luase acasă în noaptea trecută. 

Aruncă jumătate din sandviș la gunoi. Nu avea poftă 
de mâncare. Luă o înghiţitură din cana de cafea, își veri- 
fică e-mailul, apoi intră din nou pe site-ul Poliţiei din Sus- 
sex și se uită la lista de cazuri pe care le moştenise odată 
cu promovarea. 

Fiecare caz prezenta detaliile unei crime nerezolvate. 
Erau de fapt vreo douăzeci de cutii cu dosare, poate mai 


! Lumea amprentelor (n. tr.). 

multe, îngrămädite într-un birou din clădire sau prin cine 
ştie ce dulapuri, ori încuiate în vreun garaj al poliției din 
zona unde avusese loc crima, unde prinseseră mucegai. 
Dosarele cuprindeau fotografii de la locul crimei, rapoar- 
te ale medicilor legişti, dovezi sigilate, mărturii ale mar- 
torilor, transcrieri ale proceselor, împărţite pe categorii 
și legate cu o bandă colorată. Aceasta era o parte din noua 
sa sarcină — să caute printre crimele nerezolvate din ţinut, 
să ia legătura cu poliţia din zona în care se întâmplase 
crima, căutând ceva ce s-ar fi putut schimba în ultimii 
ani și care ar justifica redeschiderea cazului. 

Știa majoritatea cazurilor pe dinafară; avantajul unei 
memorii vizuale care îl ajutase să treacă examenele de la 
şcoală și de la Academia de Poliţie. Pentru el, fiecare caz 
însemna mai mult decât o viaţă curmată și un criminal în 
libertate, era și ceva foarte aproape de sufletul său. În- 
semna că o familie nu se putea despărți de trecutul său 
pentru că nu fusese rezolvat un mister, nu fusese făcută 
dreptate. Și mai ştia că în cazurile care erau deschise după 
treizeci de ani, el era probabil ultima şansă pe care o mai 
aveau rudele victimelor ca să afle adevărul. 

Richard Ventnor, un veterinar homosexual bătut 
până aproape de moarte în cabinetul său, în urmă cu doi- 
sprezece ani. Susan Downey, o fată frumoasă violată, 
sugrumată și lăsată în curtea unei biserici în urmă cu 
cincisprezece ani. Pamela Chisholm, o văduvă bogată gă- 
sită moartă în maşina ei distrusă, dar cu răni nepotrivite 
unui accident de mașină. Rămășițele lui Pratap Chisholm 
găsite sub podeaua apartamentului unui pedofil suspec- 
tat și de mult timp dispărut. Erau doar câteva din cazu- 
rile pe care Grace şi le amintea. 

Deși cadavrele fuseseră îngropate sau de mult pier- 
dute, se schimba modul de investigare și pentru aceste ca- 
zuri. Tehnologia avansase atât de mult, încât probele de 
ADN aduceau noi dovezi şi suspecți. Internetul însemna 

și o altă modalitate de comunicare. Persoanele implicate 
în caz se schimbaseră. În urma muncii de teren apăruseră 
martori noi. Oamenii divorţaseră. Nu mai erau prieteni 
cu aceleaşi persoane. Cineva care în urmă cu douăzeci de 
ani nu dorise să depună mărturie împotriva unui prieten, 
între timp îi devenise duşman. Dosarele crimelor nu se 
închideau niciodată. Li se spunea „timp încetinit“. 

Sună telefonul. Era asistenta departamentului opera- 
tional care lucra şi pentru şefa lui și pentru el şi care îl în- 
treba dacă voia să preia un telefon de la un detectiv. 
Toată chestia asta corectă din punct de vedere politic îl 
enerva din ce în ce mai mult, iar în poliție se întâmpla tot 
mai des acest lucru. La naiba, nu cu mult timp în urmă 
se numeau secretare, nu asistente ale departamentului 
operaţional! 

Îi spuse să îi dea legătura şi după câteva momente auzi 
o voce familiară. Era Glenn Branson, sergent în poliţie, 
foarte inteligent, cu care mai lucrase de câteva ori în tre- 
cut, extrem de ambițios și de dur, fiind în acelaşi timp o 
enciclopedie ambulantă de filme. Îi plăcea foarte mult de 
Glenn Branson. Era probabil cel mai apropiat prieten pe 
care îl avea. 

— Roy? Ce faci? Te-am văzut în ziare astăzi. 

— Mda, atunci te poți duce dracului. Ce vrei? 

— Eşti bine? 

— Nu, nu sunt bine. 

— Eşti ocupat în acest moment? 

— Cum defineşti tu ocupat? 

— Ai dat vreodată în viaţa ta un răspuns care să nu fie 
tot o întrebare? 

Grace zâmbi. 

— Tu ai făcut asta? 

— Uite, mă tot caută o femeie în legătură cu logodni- 
cul ei. Se pare că o petrecere a burlacilor s-a terminat des- 
tul de grav și acum el e dispărut de marţi seara. 

Grace se gândi la cât timp trecuse. Acum era joi 
după-amiază. 

— Așa, şi? 

— Credeam că eşti la proces astăzi. Am încercat să te 
sun pe mobil, dar e închis. 

— Tocmai mâncam de prânz. Avem o pauză la proces; 
judecătorul are întâlnire la Guvern cu privire la voturile 
pentru apărare. 

Una dintre problemele întâlnite când aducea: un caz 
în faţa instanţei era timpul pe care îl lua un proces. Grace, 
în calitate de detectiv al cazului, trebuia să fie prezent la 
proces sau cel puţin să rămână în strânsă legătură cu mer- 
sul procesului. Iar acesta putea să dureze cel puţin trei 
luni, majoritatea timpului însemnând să stai degeaba. 

— Nu cred că ăsta e un caz obișnuit de dispariţie a 
unei persoane şi aş vrea să știu părerea ta. Eşti cumva li- 
ber în după-amiaza asta? întrebă Glenn. 

Oricui altcuiva, Grace i-ar fi spus că este ocupat, dar 
ştia că Glenn Branson nu obișnuia să piardă vremea şi, la 
naiba, era încântat să aibă o scuză pentru a ieşi din birou, 
chiar și pe vremea asta urâtă. 

— Sigur, pot să îmi fac ceva timp. 

— Super. După un moment de pauză, Glenn Branson 
reluă: Uite, hai să ne întâlnim la apartamentul tipului. 
Cred că ar fi de folos să vezi cum este acolo. Pot lua cheia 
şi ne întâlnim chiar acolo. 

Îi dădu adresa. Grace se uită la ceas, apoi la programul 
notat în agenda electronică. 

— Hai să ne vedem la 17.30, apoi mergem să bem ceva. 

— Nu o să faci chiar trei ore până acolo. Dar presupun 
că un om de vârsta ta trebuie să o ia mai încet. Ne vedem 
mal târziu. 

Grace tresări. Nu îi plăcea să i se aducă aminte că 
schimba prefixul. Nu îi plăcea ideea că va avea patruzeci 
de ani, întrucât aceasta era o vârstă când oamenii începeau 

să calculeze ce au făcut în viaţă. Citise undeva că așa cum 
eşti când ajungi la patruzeci de ani, aşa vei fi toată viaţa. 
Ciudat, dar să ai treizeci şi opt de ani era în regulă. Însă 
treizeci și nouă însemna că te îndrepţi definitiv către pa- 
truzeci. Și nu cu mult timp în urmă îi considera pe cel în 
vârstă de patruzeci de ani bătrâni. La naiba! 

Se uită din nou la lista cu dosare de pe ecran. Uneori, 
se simţea mai aproape de oamenii ăştia decât de oricine 
altcineva. Douăzeci de victime pentru care trebuia să îi 
aducă pe criminali în faţa justiţiei. Douăzeci de stafii care 
îi bântuiau majoritatea gândurilor când era treaz şi a vi- 
surilor când dormea. 


14 


Grace avea maşină de serviciu, dar prefera să conducă 
mașina sa, o Alfa Romeo 147. Lui Grace îi plăcea mașina; 
scaunele rigide, manevrarea fermă, funcţionalitatea 
aproape spartană a interiorului, zgomotul interesant pe 
care îl făcea ţeava de eșapament, sentimentul de precizie, 
luminile strălucitoare de la bord. Maşina avea un sens al 
exactităţii care o făcea să fie perfectă pentru scopul con- 
Struirii €i. 

Ștergătoarele mari, rezistente, se mișcau pe parbriz, 
îndepărtând picăturile de ploaie. Rouile alunecau cu zgo- 
mot pe şoseaua udă, iar la radio se auzea o melodie 
ritmată a lui Elvis Costello. Mașina trecu peste o deni- 
velare. Prin ploaia deasă putea să vadă întinzându-se în 
faţă casele din cartierul de pe coasta din Brighton și 
Hove, iar în spate, ca o bornă kilometrică, singurul coș 
rămas din vechea centrală electrică de la Shoreham, apoi 
canalul, o bandă gri strălucitoare care abia se distingea de 
culoarea cerului. 

Crescuse aici, printre străzi şi răufăcători. Tatăl său 
obişnuia să le repete numele în faţa lui: familiile care se 
ocupau de droguri, care aveau saloane de masaj, anticarii 
eleganţi care aveau bijuterii și mobilă furate, escrocii care 
vindeau televizoare şi combine muzicale. 

Odată, orașul fusese unul al contrabandiştilor. 
Apoi, George al V-lea a construit un palat la doar câteva 
sute de metri de casa amantei sale. Totuşi, Brighton nu 
reuşise niciodată să facă uitate nici trecutul său criminal, 
nici reputaţia unui loc de destrăbălare. Dar, se gândi 
Grace, în timp ce semnaliza şi ieşea de pe scurtătură, asta 
făcea din Brighton şi Hove un loc special faţă de alte 
oraşe din Anglia. 

Grassmere Court era o clădire de apartamente din că- 
rămidă roșie, construită în urmă cu treizeci de ani, în par- 
tea de nord din Hove, reprezentând zona elegantă din 
ținut. Clădirea dădea în faţă spre şoseaua principală, iar 
în spate avea un teren de tenis. Rezidenţii aveau vârste 
diferite, majoritatea între douăzeci și treizeci de ani, per- 
soane cu cariere de succes sau pensionari înstăriți. Pro- 
babil că în mapa unui agent de vânzări ar fi fost cotată ca 
una dintre cele mai dorite zone. 

Glenn Branson aştepta pe verandă, îmbrăcat într-un 
pardesiu. Era un tip puternic, înalt, negru şi chel ca un me- 
teorit şi vorbea la mobil. Acum, arăta mai mult ca un 
traficant de droguri decât ca un poliţist. Grace zâmbi. 
Formele masive, musculoase, obţinute după ani de cul- 
turism, Îl aminteau ce spusese omul de radio Clive James 
despre Arnie Schwarzenegger: că arată ca un prezervativ 
umplut cu nuci. 

— Salut, bătrâne înţelept! îl salută Branson. 

— Hai, termină, sunt doar cu şapte ani mai în vârstă 
decât tine. Peste un timp o să ajungi și tu la vârsta asta şi 
nu o să ţi se mai pară amuzant. Zâmbi. 

Dădură noroc, apoi Branson îi spuse încruntându-se: 

— Arăţă ca dracu”. Şi vorbesc serios. 

— Nu îmi priește atâta publicitate. 

— Mda, am văzut că ai ocupat câteva coloane în arti- 
colele de dimineaţă... 

— Tu şi toată lumea de pe planetă. 

— Ştii, pentru un bătrân înțelept ești destul de bătut 
în cap. 

— Bătut în cap? 

— Nu te înveţi minte, Grace. Mai pune tu de multe 
ori gâtul pe ghilotină şi într-o zi cineva o să ţi-l taie. Sunt 
unele zile în care cred că eşti cel mai mare tâmpit pe care 
îl cunosc. 

” Deschise ușa de la intrarea blocului și intră. 

Urmându-l, Grace spuse: 

— Mersi, chiar ştii cum să înveseleşti o persoană. Apoi 
strâmbă din nas. Chiar şi cu ochii închiși puteai să îţi dai 
seama când intrai într-o clădire veche. Mirosul universal 
al covoarelor tocite, al vopselei învechite, mirosul de le- 
gume puse la fiert în spatele ușilor deschise. 

— Ce îţi face doamna? întrebă el în timp ce aştep- 
tau liftul. 

— Foarte bine. 

— Şi copiii? 

— Sammy este minunat. Remi începe să devină o 
teroare. 

După câteva chpe, Grace spuse: 

— Glenn, a ieșit aşa cum a vrut presa să iasă. 

— Omule, eu știu asta pentru că te cunosc. Dar presa 
nu te cunoaşte. Și chiar dacă te-ar cunoaşte, nu ar da doi 
bani pe asta. Vor subiecte pentru ziar și tu ai fost sufici- 
ent de prost să le dai unul. 

Coborâră din lift la etajul șase. Apartamentul era la 
capătul coridorului. Branson deschise ușa și intrară. 

Apartamentul nu era spaţios, cu o sufragerie mică, o 
bucătărie îngustă cu un bufet de granit și o chiuvetă ro- 
tundă de metal, două dormitoare din care unul era folo- 
sit drept cameră de lucru, cu un computer Mac și un 
birou, cu pereţii plini cu rafturi încărcate de cărți. 

În contrast cu exteriorul plictisitor și cu părţile comune 
neprietenoase ale clădirii, apartamentul părea tineresc și 


VIU SAU MORI 77 


modern. Pereţii erau vopsiți în alb, cu o nuanţă de gri, 
mobila era modernă, cu influenţe japoneze. Frau cana- 
pele joase, niște desene simple pe pereți, un televizor cu 
ecran plat, un DVD lângă el şi un sistem audio sofisticat, 
cu boxe înalte și subţiri. În dormitorul principal era un 
pat jos nefăcut, un șifonier cu niște uși regale sculptate 
foarte frumos, un alt televizor cu ecran plat și niște nop- 
tiere joase cu lămpi moderne. Pe podea era o pereche de 
pantofi sport Nike. 

Grace şi Branson se uitară unul la celălalt. 

— Drăguţ apartament, spuse Grace. 

— Da, La Vita è Bella, răspunse Branson. 

Grace se uită la el. 

— Am pierdut filmul ăsta la cinema. Dar l-am văzut la 
televizor. E un film incredibil, l-ai văzut? 

Grace dădu din cap în semn că nu. 

— Toată acţiunea se petrece într-un lagăr. Este vorba 
despre un tată care își convinge copilul să joace un joc. 
Dacă vor câştiga jocul, vor primi drept premiu un tanc 
adevărat. Îţi spun, m-a emoţionat mai tare decât Lista lui 
Schindler sau Pianistul. 

— Nici nu am auzit de el. 

— Câteodată mă întreb de pe ce planetă ești. 

Grace se uita fix la o fotografie înrămată, pusă lângă 
pat. Era poza unui bărbat frumos, la aproape treizeci de 
ani, cu părul scurt, îmbrăcat cu tricou negru şi blugi, îm- 
brăţișat de o femeie extrem de atractivă, tot la vreo trei- 
zeci de ani, cu părul lung, negru. 

— Ăsta este bărbatul? 

— Şi femeia. Michael Harrison și Ashley Harper. Un 
cuplu frumos, nu crezi? 

Uitând-se în continuare la poză, Grace încuviinţă. 

— Se căsătoresc sâmbătă. Sau cel puţin, ăsta era planul. 

— Adică? 


— Adică, dacă apare. Nu e o situaţie prea roz acum. 

— Spuneai că nu a fost văzut de marţi? Grace se uită 
pe fereastra care dădea spre o stradă largă, aglomerată din 
cauza traficului. 

— Un băiat din popor care s-a descurcat bine. Antre- 
prenor. Cu planuri serioase, legate de firma Double-M 
Properties. Are un asociat pe nume Mark Warren. De cu- 
rând au construit o clădire dată dracului în locul unui de- 
pozit vechi de pe Shoreham Harbour. Treizeci şi două de 
apartamente, toate vândute înainte de a fi terminate. Sunt 
în afaceri de vreo şapte ani, au făcut o grămadă de lucruri 
în domeniu, nişte reconstrucții, niște clădiri noi. Femeia 
este secretara lui Michael, foarte deşteaptă şi extrem de 
frumoasă. 

— Crezi că a fugit? 

Branson scutură din cap. 

— Nu. 

Grace ridică fotografia şi se uită mai de aproape la ea. 

— La dracu”! Și eu m-aş însura cu ea! 

— Exact ceea ce voiam să demonstrez. 

Grace se încruntă. 

— Scuze, nu pricep. Am avut o zi lungă. 

— Te-ai însura cu ea! Și eu, dacă aș fi singur, m-aş în- 
sura cu ea. Oricine întreg la minte s-ar însura cu ea, nu? 

— E foarte frumoasă. 

— Așa este. 

Grace se uita la el fără nici o expresie. 

Exasperat, Branson întrebă: 

— Doamne, bătrâne, începi să îți pierzi flerul cumva? 

— Poate că da, răspunse Grace, fără nici o intonaţie. 
Ce vrei să îmi demonstrezi? 

Branson dădu din cap. 

— Exact asta vreau să demonstrez. Dacă ar urma să 
te însori cu frumuseţea asta sâmbătă, te-ai sustrage de la 
eveniment? 

— Doar dacă aş fi nebun. 

— Deci, dacă nu a fugit, unde este? 

Grace se gândi un moment. 

— Spuneai ceva la telefon despre o petrecere a burla- 
cilor care nu s-a terminat bine? 

— Aşa mi-a spus logodnica lui. La asta m-am gândit 
și eu prima oară. Petrecerile de burlaci pot fi violente. 
Chiar și ieri, când nu apăruse, tot la asta mă gândeam. 
Dar să nu te întorci timp de două nopţi? 

— I s-a făcut frică ? A întâlnit pe altcineva? 

— Foarte posibil. Dar aș vrea să îți arăt ceva. 

Grace îl urmă în birou. Branson se așeză în faţa com- 
puterului și scrise ceva. Era un vrăjitor al calculatoarelor. 
Grace avea o gândire destul de tehnică și era la curent cu 
cea mai nouă tehnologie, dar Branson era cu ani-lumină 
înaintea lui. 

Calculatorul cerea o parolă. Branson tastă ceva în vi- 
teză şi, după câteva secunde, ecranul calculatorului se 
umplu cu fișiere. 

— Cum ai făcut asta? întrebă Grace. De unde ştii 
parola? 

Branson îi aruncă o privire. 

— Nu era nici o parolă. Majoritatea oamenilor văd că 
li se cere o parolă şi încearcă să o ghicească. Dar de ce ar 
fi avut nevoie de parolă dacă nu împărțea calculatorul cu 
nimeni? 

— Sunt impresionat! Chiar eşti un geniu al calcu- 
latoarelor! 

Ignorând remarca, Branson spuse: 

— Vreau să te uiţi cu atenţie la asta. 

Grace făcu așa cum 1 se spuse şi se aşeză în faţa 
calculatorului. 


(5 


Doar la câțiva kilometri mai departe, Mark Warren 
stătea aplecat în faţa calculatorului său. Ceasul arăta ora 
18.10. Își suflecase mânecile cămășii, lângă el avea un cap- 
puccino din care nu băuse şi a cărui spumă se transfor- 
mase într-o pojghiţă subțire. Biroul său din spaţiul pe care 
îl împărțea cu Michael de şapte ani, de obicei foarte or- 
donat, era acoperit cu grămezi de documente. 

Firma Double-M Properties ocupa etajul al treilea 
dintr-o clădire mică, cu cinci etaje şi terasă, în stil Re- 
gency, aflată la o distanţă mică de gara din Brighton, clă- 
dire care fusese prima lor investiţie imobiliară. În afara 
biroului, mai avea un dormitor pentru clienţi, un bar mi- 
cuţ şi o bucătărie. Mobila era modernă și funcţională. Pe 
pereți erau fotografii cu cele trei iahturi pe care le deui- 
neau împreună și prin care își puteau măsura succesul; de 
la prima barcă, modelul Nicholson 27, la una mai mare, 
model Contessa 33 şi apoi la distinsul model Oyster 42, 
care era jucăria lor actuală. 

Erau şi poze cu proprietățile lor. Depozitul de pe malul 
apei din Shoreham Harbour, pe care îl transformaseră 
într-o clădire cu treizeci și două de apartamente. Un hotel 
mai vechi din Kemp Town, care dădea spre mare, pe care 
îl transformaseră în zece apartamente şi adăugaseră şi 

două căsuțe de vacanţă în spatele lui. Ultima imagine 
reprezenta cea mai ambițioasă idee a lor — o schiţă a unui 
proiect impresionist care se întindea pe cinci acri de 
pământ împădurit, pe care primiseră permisiunea de a 
construi douăzeci de case. 

Avea ochii tulburi din cauza celor două nopţi ne- 
dormite; luând o pauză de la calculator, Mark se uită pe 
fereastră. Pe partea cealaltă a drumului erau un cazinou 
și un magazin de covoare care se vindeau cu reducere. În 
zilele însorite, era un loc perfect pentru a face cu ochiul 
fetelor frumoase care mergeau pe stradă, dar acum era to- 
tul acoperit de o perdea de ploaie, iar oamenii se grăbeau, 
înghesuiți sub umbrele sau înfăşuraţi în haine, cu gulerele 
ridicate şi mâinile în buzunare. lar Mark nu avea chef să 
se gândească la nimic altceva, decât la ce trebuia să facă 
chiar acum. 

Aşa cum făcuse toată ziua, la fiecare câteva minute, 
forma numărul de mobil al lui Michael. Dar de fiecare 
dată apelul trecea direct în căsuţa vocală. Asta arăta că 
Michael era încă sub pământ, doar dacă nu avea telefo- 
nul închis sau nu avea baterie. Nimeni nu auzise nimic. 
Luând în considerare ora accidentului, îl îngropaseră 
alaltăieri noapte, pe la ora 21. Adică acum aproape pa- 
truzeci ȘI cinci de ore. 

Începu să sune telefonul, pe linia principală. Mark 
auzi sunetul în surdină şi văzu butonul aprins în dreptul 
interiorului său. Răspunse, încercând să mascheze tremu- 
rul vocii, pe care îl avea de fiecare dată când răspundea 
la telefon. 

— Double-M Properties. 

Era o voce de bărbat. 

— Bună ziua. Sun în legătură cu clădirea de la Ash- 
down Hills. Aveţi cumva o broșură sau o listă de preţuri ? 

— Din nefericire, încă nu avem, răspunse Michael. Abia 
peste câteva săptămâni vom avea. Sunt niște informaţii pe 

site-ul nostru; aha, le-aţi văzut deja. Doriţi să îmi lăsaţi 
datele dumneavoastră de contact, ca să pot ruga pe cineva 
să vă sune? 

În mod normal, ar fi fost încântat pentru interesul ară- 
tat așa de devreme faţă de investiţia lor, acum însă vân- 
zările erau ultimul lucru la care se putea gândi. 

Ştia că era foarte important să nu intre în panică. C1- 
tise suficiente romane polițiste şi văzuse destule filme cu 
poliţişti ca să ştie că erau prinși numai cei care intrau în 
panică. Tot ce trebuia să facă era să rămână calm. 

Să şteargă toate mesajele de pe e-mail. 

Mesaje primite. Mesaje trimise. Fişiere şterse. Toate 
celelalte fişiere. 

Era imposibil să ştergi mesajele în totalitate, sigur mai 
rămâneau undeva, pe un server sau în altă parte. Dar în 
mod sigur, nimeni nu va căuta așa departe, nu? 

Scria cuvânt după cuvânt, cercetând conţinutul fie- 
cărui e-mail. „Michael. Burlac. Noapte. Josh. Pete. 
Robbo. Luke. Ashley. Planuri! Răzbunare!“ Verifica 
fiecare mesaj, ştergând tot ceea ce era de şters. Acoperind 
toate urmele. 

Josh era ţinut în viaţă artificial, într-o condiţie critică, 
şi era aproape sigur că avea leziuni pe creier. Dacă su- 
praviețuia, va fi o legumă. Mark înghiți. Avea gura uscată. 
Îl ştia pe Josh de la școala Varndean, de când aveau trei- 
sprezece ani. La fel şi pe Luke și pe Michael. Pe Pere şi pe 
Robbo îi cunoscuse mai târziu; se întâlniseră într-un club 
în Brighton, pe când avea aproape douăzeci de ani. Ca și 
Mark, Josh era o persoană calculată și ambițioasă. Şi arăta 
foarte bine. Întotdeauna, femeile se îngrămădeau în jurul 
lui Josh, la fel cum se îndrăgosteau și de Michael. Unii oa- 
meni erau înzestrați de la natură, iar alţii, ca el, erau ne- 
voiţi să se lupte pentru tot ce obțineau. Dar, chiar și la 
vârsta de douăzeci și opt de ani, Mark văzuse destule 
în viaţă ca să ştie că nimic nu durează o veșnicie. Dacă 

aveai răbdare, dacă îţi calculai timpul, mai devreme sau 
mai târziu venea norocul și la tine. Cei mai buni vânători 
erau cei mai răbdători. 

Mark nu va uita niciodată un documentar despre 
viaţa sălbatică, filmat într-o cavernă plină de lilieci din 
America de Sud, pe care îl văzuse la televizor. Liliacul lăsa 
să cadă un microorganism; o larvă mânca microorganis- 
mul; un gândac mânca larva; un păianjen mânca gânda- 
cul, apoi liliacul mânca păianjenul. Era un lanţ trofic 
perfect. Liliacul era deştept, tot ce trebuia să facă era să 
se cace şi să aştepte. 

Lui Mark îi sună telefonul mobil. Era mama lui 
Michael, care suna pentru a treia oară în seara aceasta şi 
pentru a nu ştia câta oară pe ziua de azi. Rămase la fel de 
politicos şi de prietenos ca întotdeauna. Îi spuse că încă 
nu avea nici o veste despre Michael. Era groaznic, chiar 
nu știa ce i se putuse întâmpla, planul era ca pur şi sim- 
plu să meargă într-un club aglomerat şi nu își imagina 
unde ar putea fi Michael acum. 

— Crezi că ar putea fi cu o altă femeie? îl întrebă Gill 
Harrison, cu vocea ei timidă şi gravă. Atât cât era posi- 
bil, se înţelesese foarte bine cu mama lui Michael. Soţul 
ei se sinucisese înainte ca el să îl cunoască pe Michael, 
care-i spusese că de atunci ea se retrăsese ca într-o cochi- 
lie şi nu mai ieșise de acolo. Din pozele cu ea pe care le 
avea Michael în casă părea că fusese chiar foarte frumoasă 
în tinerețe, blondă, o bombă sexy. Dar de când o știa 
Mark, avea părul albit înainte de vreme, tenul uscat și ri- 
dat de la prea mult tutun și sufletul îmbătrânit. 

— Presupun că orice este posibil, doamnă Harrison, 
răspunse Mark. Se gândi un moment, alegându-și cuvin- 
tele cu grijă: Dar el o adora pe Ashley! 

— Este o fată minunată. 

— Aşa este, nu ne-am fi descurcat fără ea aici, e cea mai 
bună secretară pe care am avut-o vreodată, îi răspunse 

jucându-se cu mouse-ul calculatorului. Dar ştiţi că une- 
ori, după ce beau, bărbaţii fac lucruri iraționale. 

Regretă imediat că spusese lucrul acesta. Doar nu 
îi spusese Michael că tatăl său era beat atunci când se 
sinucisese ? 

Urmă o tăcere lungă, apoi ea spuse fără nici o into- 
nație în voce: 

— Cred că a avut suficient timp până acum să se tre- 
zească din beţie. Michael este un om bun şi loial. Orice 
ar fi făcut cât era beat, nu ar fi rănit-o niciodată pe Ash- 
ley. Sigur ceva i s-a întâmplat, altfel ar fi dat un telefon. 
Îmi cunosc fiul. Ezită. Ashley e terminată. Poţi să ai tu 
grijă de ea? 

— Sigur că da. 

Iar urmară câteva momente de tăcere. 

— Josh ce face? 

— E la fel. Zoe a rămas la spital. Mă duc și eu să stau 
cu ea, imediat ce termin treaba la birou. 

— Să mă suni imediat ce afli ceva, da? 

— Bineînţeles. 

Închise telefonul, se uită pe birou, ridică un document 
și ceva îi atrase atenţia. Asistentul digital personal. 

Fixându-l cu privirea, îl trecu un fior rece. La dracu”! 
La dracu”, la dracu”! 


16 


După ce se despărți de detectivul Grace, Glenn 
Branson se îndreptă spre oraş în maşina de serviciu, un 
Vauxhall albastru, care duhnea a dezinfectant — rezulta- 
tul faptului că cineva vomitase sau sângerase ultima oară 
când se mersese cu ea. O parcă la locul ei, în parcarea din 
spatele clădirii secţiei de poliție Brighton, apoi urcă scă- 
rile de piatră până la intrarea din spate, către biroul pe 
care îl împărțea cu încă zece detectivi. 

Era ora 18.20; teoretic, tura lui se termina săptămâna 
asta în fiecare zi la ora 18, dar fusese depășit de rapoar- 
tele care trebuiau făcute după ce prinseseră luni o reţea 
de traficanţi de droguri, aşa că trebuia să stea peste pro- 
gram. Şi avea nevoie de nişte bani în plus. Dar astăzi va 
sta numai o oră peste program, până la 19. Ari era plecată 
la unul dintre cursurile de perfecţionare la care se ducea. 
Lunea frecventa cursurile de literatură engleză, martea 
cele de arhitectură. De când se născuse fetiţa lor, Remi, 
soţia lui intrase în panică din cauza faptului că nu era 
foarte educată şi era speriată că nu va şti să răspundă la în- 
trebările copiilor când vor creşte. 

Deşi majoritatea calculatoarelor erau oprite, în nici 
unul dintre birouri nu era curat. Fiecare birou arăta ca şi 

cum ocupantul acestuia ar fi plecat în grabă și urma să se 
întoarcă peste puţin timp. 

Doar doi poliţişti mai erau acolo: Nick Nicholl, în 
vârstă de aproape treizeci de ani, înalt ca un vrej de fasole, 
un detectiv conştiincios și un foarte bun atacant la fotbal, 
şi Bella Moy, de treizeci şi cinci de ani, cu faţa ca o cireașă 
sub o claie de păr șaten. 

Nu îl remarcă nimeni. Trecu pe lângă Nick Nicholl, 
care era foarte concentrat să completeze un formular cu 
litere mari, ținând buzele strânse ca un elev în timpul exa- 
menului. Bella lucra la calculator, iar mâna ei stângă, din 
reflex, lua bomboane dintr-o pungă din sertar și le băga 
în gură. Era o femeie slabă, deşi mânca mai mult decât 
oricare altă fiinţă pe care o văzuse Glenn Branson în toată 
viaţa lui. 

Se aşeză la birou. Lumina de la mesagerie pâlpâia ca 
de obicei. Ari, soţia lui, Sammy, băiatul de opt ani şi 
Remi, fetiţa lor de trei ani, îi zâmbeau dintr-o fotografie 
de pe birou. 

Se uită la ceas pentru că trebuia să fie punctual. Ari își 
ieşea din pepeni când întârzia şi din cauza aceasta ea rata 
începutul orelor. Dar pentru el nu era o corvoadă deoa- 
rece erau puţine lucruri care îi plăceau mai mult decât să 
stea cu copiii lui. Apoi îi sună telefonul. 

Era recepţia. O femeie îl aştepta de o oră și nu avea de 
gând să plece. Nu ar vrea să vorbească cu ea? Toată lu- 
mea era atât de ocupată. 

— Da, de parcă eu nu aș fi ocupat! îi spuse Glenn se- 
cretarei, lăsând să se vadă că e nervos. Ce vrea? 

— E în legătură cu accidentul de marti, cu mirele care 
a dispărut. 

Imediat îi trecu supărarea. 

— Bine, cobor. 

Deşi avea tenul foarte alb, Ashley Harper arăta la fel 
de frumoasă în carne şi oase ca în fotografia pe care o 

văzuse în apartamentul lui Michael. Era îmbrăcată cu 
blugi de firmă, iar cureaua şi geanta erau la modă. O con- 
duse într-o cameră de interogatoriu, aduse câte o cafea 
pentru fiecare, închise uşa şi se aşeză în faţa ei. Ca toate 
camerele de interogatoriu, şi aceasta era mică şi fără fe- 
restre, văruită într-un verde murdar, cu un covor maro, 
masă şi scaune din metal gri şi duhnea a tutun. 

Ashley îşi puse geanta Jos. Ochii ei frumoşi, cu genele 
date cu rimel, ieșeau în evidenţă pe faţa palidă, marcată 
de durere. Fire din părul şaten îi cădeau pe frunte, iar 
restul îi încadra feţa, alunecându-i peste umeri. Avea un- 
ghiile perfecte, ca şi cum ar fi venit direct de la salonul de 
manechiură. Arăta excelent şi lucrul acesta îl surprinse 
puţin. Oamenii în starea ei erau de obicei mai neglijenu 
cu înfăţişarea, dar ea arăta mortal. 

De asemenea, ştia cât de greu este să înţelegi femeile. 
Odată, când căsnicia lor trecea printr-un moment mai di- 
' fical, Ari îi făcuse cadou cartea Bărbaţii sunt de pe Marte, 
Femeile de pe Venus. Aşa reuşise să înţeleagă o parte din 
diferenţele de mentalitate dintre bărbați şi femei (dar nu 
pe toate). 

— Sunteţi o persoană greu de găsit, spuse ea scutu- 
rându-şi capul pentru a-şi da părul la o parte din ochi. Am 
lăsat patru mesaje. 

— Da, îmi pare rău. Ridică mâinile. Două persoane din 
echipa mea sunt bolnave, iar două sunt plecate în vacanţă. 
Înţeleg cum trebuie să vă simţiţi. 

— Înţelegeţi? Aveţi măcar o idee despre cum mă 
simt? Ar trebui să mă mărit sâmbătă, iar logodnicul meu 
lipseşte de marţi noapte. Am rezervat biserica, am che- 
mat croitoreasa să facem o probă, am invitat două sute 
de persoane, cadourile de nuntă nu se opresc. Aveţi mă- 
car o idee despre cum mă simt? Îi curgeau lacrimile de-a 
lungul obrajilor. Se smiorcăi, scotoci în geantă şi scoase 
un şerveţel. 

— Îmi pare rău. M-am tot ocupat de dispariţia logod- 
nicului dumneavoastră, a lui Michael, de când am vorbit 
dimineaţă. 

— Şi ? Își şterse ochii. 

— Aşa cum am spus și dimineaţă la telefon, ceea ce se 
face de obicei când cineva lipseşte... 

Îi tăie vorba. 

— Pentru numele lui Dumnezeu, asta nu e ceva obiș- 
nuit. Michael lipseşte de marți noapte. Când nu suntem 
împreună, mă sună de cinci, zece ori pe zi. Se fac două 
zile acum. Două zile nenorocite, Dumnezeule! 

Branson se uită cu atenţie la faţa ei, căutând ceva care 
să o dea de gol. Dar nu observă nimic. Doar o femeie tâ- 
nără, disperată să afle veşti despre cel iubit. Sau, ce cinic, 
O actriţă foarte bună. 

— Ascultaţi-mă, două zile de absenţă nu este ceva ne- 
obișnuit, ca să anunţăm o dispariţie. Dar sunt de acord că, 
în această situaţie, este ciudat. 

— Ceva s-a întâmplat cu el. Asta nu e o situaţie obiş- 
nuită cu o persoană care a dispărut. Prietenii lui sigur i-au 
făcut ceva, l-au dus, l-au trimis undeva, nu știu ce dracu” 
i-au spus lui. Își lăsă capul în jos ca să îşi ascundă lacri- 
mile, scotoci din nou prin geantă, scoase un nou şerveţel 
ȘI îşi şterse ochii, scuturând din cap. 

Glenn era mișcat. Ea habar nu avea şi nu era mo- 
mentul să îi spună. 

— Facem tot ce putem ca să îl găsim pe Michael, spus 
el uşor. 

— Cum ar fi? Ce faceți ? 

Se opri din plâns, ca și cum ar fi dat ceva la o parte. 
Apoi urmă iar un râu de lacrimi. 

— Am început căutarea aproape de locul accidentului 
ŞI încă mai avem oameni pe teren; uneori oamenii sunt 
dezorientaţi după un accident, așa că cercetăm toată 

suprafaţa din jur. Iar acum am informat şi am alertat toate 
secţiile de poliție. Aeroporturi şi porturi... 

Din nou, îi tăie vorba: 

— Credeţi că a fugit? Doamne! De ce ar face asta? 

Folosind o tehnică subtilă pe care o învățase de la Roy 
Grace pentru a afla dacă cineva minte, o întrebă: 

— Ce ați mâncat la prânz astăzi? 

Se uită la el surprinsă. 

— Ce am mâncat la prânz azi? 

— Da. Îi urmări ochii cu atenţie. Ea se uită în partea 
dreaptă. Partea memoriei. 

Creierul uman se împarte în emisfera dreaptă și emis- 
fera stângă. Una conţine memoriile pe termen lung, iar în 
cealaltă are loc procesul creativ. Când sunt întrebaţi ceva, 
ochii oamenilor în mod invariabil se mută spre emisfera 
cu care gândesc. La unii oameni, memoriile sunt în emi- 
sfera dreaptă, iar la alții în cea stângă; emisfera creativă e 
cea opusă celei a memoriilor. 

Când oamenii spun adevărul, ochii se mută către emi- 
sfera constructivă, a memoriilor, iar când mint, către cea 
creativă. Branson învățase să citească emisferele cerând 
răspunsul la o simplă întrebare de control, cum era cea pe 
care tocmai o pusese, şi care nu necesita o minciună. 

— Nu am luat masa de prânz azi. 

Acum era momentul să îi spună adevărul. 

— Cât de multe știți despre afacerile logodnicului 
dumneavoastră, domnișoară Harper? 

— Am fost secretara lui ump de şase luni. Nu cred că 
e ceva de care să nu știu. 

— Atunci ştiţi despre compania lui din Insulele 
Cayman? 

Apăru o expresie de mirare autentică pe faţa ei. Ochii 
i se îndreptară spre stânga. Emisfera creativă. Minţea. 

— Insulele Cayman? întrebă ea. 

— El și partenerul lui... Făcu o pauză, îşi scoase 
agenda și trecu peste câteva pagini. Mark Warren. Şuţu de 
compania pe care o deţin ei acolo? HW Properties 
International ? 

Ea se uită la el în tăcere. 

— HW Properties International, repetă ea. 

— Mda. 

— Nu, nu ştiu nimic despre asta. 

El încuviinţă. 

— Bine. 

Tonul vocii ei se schimbă subtil. Datorită tehnicii lui 
Roy Grace, știa ce înseamnă asta. 

— Îmi spuneţi mai multe? 

— Nu ştiu mai multe, speram să îmi puteți spune 
dumneavoastră. 

Ochii i se îndreptară spre stânga din nou. Spre emi- 
sfera creativă, iar. 

— Nu, spuse ea, îmi pare rău. 

— Probabil că nici nu este important, spuse el. Până la 
urmă, cine nu vrea să plătească mai puţine taxe? 

— Michael este un om de afaceri cinstit și inteligent. 
Dar nu ar face niciodată nimic ilegal. 

— Nici nu spun asta, domnişoară Harper. Vreau doar 
să demonstrez că poate nu ştiţi toate feţele persoanei cu 
care urmează să vă căsătoriți, atâta tot. 

— Ce înseamnă asta? 

El ridică mâna în aer încă o dată. Era ora 18.55. Tre- 
buia să plece. 

— Nu trebuie să însemne nimic. Dar este ceva ce tre- 
buie luat în considerare. 

Îi zâmbi, dar ea nu răspunse. 


17 


În rulota dezordonată de lângă casa tatălui său din 
Lewes, de unde se vedea toată curtea plină cu resturi de 
mașini avariate, Davey urmărea serialul polițist Lege și 
ordine, la un televizor la care nu se vedea foarte bine. Per- 
sonajul său preferat, un poliţist dur pe nume Reynaldo 
Curtis, prinsese un vagabond pe care îl apucase cu mâi- 
nile de gât. 

— Îţi dau una peste bot, înţelegi ce îţi spun? mârâi el. 

Davey, îmbrăcat în blugi largi și cu o șapcă trasă bine 
pe cap, stătea întins pe canapea, mestecând o ciocolată 
Twinkie din rezerva care îi venea săptămânal prin poştă 
din Statele Unite şi strigă: 

— Da, nenorocitule! O să îţi trag una în faţă, înţelegi 
ce spun? 

Restul unui meniu cu cartofi prăjiţi stătea pe mocheta 
încreţită, printre alte nimicuri, majoritatea salvate în tim- 
pul serviciului alături de tatăl său, acoperind aproape 
toată podeaua, rafturile şi masa din camera sa. 

Lângă el erau bucăţile din staţia de emisie-recepue pe 
care o găsise în urmă cu două nopţi. Voia să o repare, dar 
încă nu ajunsese la ea. Încet, ridică bucata principală a sta- 
ţiei Şi se uită cu atenţie la ea. 

Carcasa era spartă rău. Mai era o bucăţică de plastic 
cu folie de protecţie şi două baterii tip AAA pe care le 
luase de pe drum după ce scăpase staţia. Chiar intenționa 
să le pună la loc, dar pur şi simplu nu își mai adusese 
aminte. Multe lucruri nu şi le amintea. La fel de repede 
cum unele lucruri îi veneau în cap, la fel îi și dispăreau. 

Lucruri. 

Totdeauna erau lucruri care nu aveau nici un sens. 

Viaţa era ca un puzzle din care tot timpul lipseau 
piese. Cele mai importante. Acum erau patru piese din 
puzzle-ul numit staţie de recepyie-emisie. Carcasa spar- 
tă, două baterii şi ceva ce arăta ca un căpăcel. 

Îşi termină ciocolata, linse hârtia, apoi o aruncă pe 
covor. 

— Înţelegi ce spun? se adresă el nimănui. Apoi se 
aplecă înainte, luă cutia în care fusese sandvișul şi şterse 
ketchupul cu degetul. 

— Da! Îți dau una peste bor, înţelegi ce îți spun? 

Chicoti. Începură reclamele. Un prezentator care voia 
să pară prietenos vorbea despre rate de construcţie. Ne- 
răbdător, Davey spuse: 

— Hai, dragă, să ne întoarcem la film. 

Dar în loc de asta, începu altă reclamă. Pe ecran, un 
bebeluş mergea pe covor, vorbind cu o voce de bărbat 
matur. Davey se uită câteva momente uimit, întrebân- 
du-se cum putea un copil să înveţe să vorbească așa. Apoi 
îşi îndreptă din nou atenţia către staţia de emisie. Avea şi 
o antenă telescopică, de care trase la maximum, pentru ca 
apoi să o împingă la loc. 

— Atenţie! spuse el. Apoi o scoase din nou. Atenţie! 

Îndreptă antena către ecranul televizorului, se uită la 
ea ca şi cum ar fi țintit cu o armă. Apoi începu din nou 
filmul. 

Davey se uită la noul lui ceas, pe care îl primise cadou 
de la tatăl său ieri, de ziua lui. Putea cronometra cursele 

de maşini cu el și avea tot felul de butoane, cifre și afişaje 
pe care încă nu le înţelesese. Tatăl său îi promisese că îl 
va ajuta să citească instrucţiunile, ca să înţeleagă cuvintele 
mai grele. Trebuia să știe să îl folosească foarte bine până 
duminică, când era Monaco Grand Prix. 

Se auzi o bătaie la uşă, apoi aceasta se deschise câțiva 
centimetri. Apăru tatăl său, purtând o căciulă de vână- 
toare cu acoperitori pentru urechi, un impermeabil vechi, 
uzat Şi cizme de cauciuc. 

— Să fii gata în cinci minute, Davey. 

— Stai. Este Lege și ordine. Se poate peste cincisprezece ? 

În cameră intră fum de ţigară. Davey văzu luminiţa 
roșie în timp ce tatăl său trase din ţigară. 

— Dacă vrei să vii să împuști iepuri, trebuie să plecăm 
în cinci minute. Cred că ai văzut fiecare episod din Lege 
și ordine pe care l-au filmat vreodată. 

Reclamele se terminară, iar serialul începu din nou. 
Davey ridică un deget în dreptul buzelor. Zâmbind cu 
disperare, Phil Wheeler ieși din cameră. 

— Cinci minute, spuse el părăsind camera. 

— Zece, ţipă Davey după el, cu accent de american. 
Un compromis, înţelegi ce spun? 

Își îndreptă din nou atenţia către staţia emisie, gândin- 
du-se că ar fi frumos să o ia cu el la vânătoarea de iepuri. 
Se uită cu atenţie la compartimentul pentru baterii, se du- 
miri cum trebuiau să vină fiecare, apoi le băgă la locul lor. 
Apoi apăsă pe unul din cele două butoane de pe lateral. 
Nu se întâmplă nimic. Încercă şi al doilea buton şi ime- 
diat se auziră sunete de la paraziți. 

Îndreptă staţia către ureche şi ascultă. Doar paraziți. 
Apoi, dintr-odată, se auzi o voce de bărbat atât de tare ca 
și cum ar fi fost în aceeaşi cameră cu el. 

- Alo? 

Speriat, Davey scăpă stația pe covor. 


— Alo! Alo! 

Davey se uita la ea, strălucind de bucurie. Apoi se auzi 
din nou o bătaie în ușă şi tatăl său care îl chema. 

— Am luat şi arma ta, hai să mergem! 

Apoi, speriat că tatăl său s-ar putea supăra dacă vede 
staţia de emisie deoarece nu avea voie să ia nimic din ce 
găseau la locul accidentelor, Davey se ghemui pe covor, 
apăsă celălalt buton, care presupunea că este pentru vor- 
bit şi şopti repede, cu accent american: 

— Scuze, nu pot vorbi, e în faţa mea, înţelegi ce vreau 
să spun? 

Apoi ascunse staţia sub pat şi ieşi din cameră, lăsând 
televizorul şi pe detectivul Reynaldo Curtis să se des- 
curce fără el. 


18 


— Hei! Alo! Hai! 

Din nou tăcere în învelișul de satin. 

— Vă rog, ajutau-mă! 

Michael, suspinând, apăsă butonul pentru vorbire în 
mod repetat. 

— Vă rog, ajutaţu-mă! Vă rog! 

Doar sunet de la paraziți. 

— Scuze, nu pot vorbi, e în faţa mea, ştii ce vreau 
să spun? 

O vocea ciudată, ca aceea a unui actor slab, interpre- 
tând un gangster american. Făcea şi asta parte dintr-o 
glumă ? Michael îndreptă lacrimile sărate către buzele us- 
cate şi crăpate și pentru un moment scurt savură ume- 
zeala, pentru ca apoi să le absoarbă cu limba de parcă ar 
fi fost sugativă. 

Se uită la ceas. Trecuseră multe ore. Era 8.50. Câte ore 
va mai dura coșmarul acesta ? Cum puteau să scape fără 
să spună ce s-a întâmplat? Pentru numele lui Dumnezeu, 
în mod sigur Ashley, mama sa, oricine, îi luaseră la între- 
bări pe băieţi. Era aici de... de... 

ÎI lovi un acces de panică. Era 8.50 dimineaţa sau seara? 

Fusese după-amiază acum puţin timp, nu? Se uitase 
cum trece fiecare oră. În mod sigur nu avea cum să fie 

atât de neatent, încât să piardă șirul celor douăzeci și pa- 
tru de ore. Trebuia să fie seară acum, seara asta, nu mâi- 
ne dimineaţă. 

Aproape patruzeci şi opt de ore. 

Ce dracu” făceau cu toţii? 

Îşi lăsă mâinile pe lângă corp, întinzându-se puţin pen- 
tru a-şi mai dezmorţi spatele. Îl dureau umerii din cauza 
poziţiei incomode, fiecare articulaţie îl înţepa din lipsă de 
mișcare şi din cauza deshidratării; ştia de la navigat ce pe- 
ricole sunt de întâmpinat. Capul îi pulsa neîncetat. Îl mai 
lăsa câteva momente dacă îşi ducea mâinile la tâmple și le 
apăsa cu degetele mari, dar după aceea durerea îi revenea 
la fel de puternică. 

— Iisuse, mă căsătoresc sâmbătă, nenorociților ! Scoa- 
teți-mă de aici! ţipă el cât putea de tare, apoi lovi capacul 
și pereţii cu mâinile și picioarele. 

Imbecilii! Mâine e vineri. Ziua dinaintea nunţii. Tre- 
buia să îşi ia costumul. Să se tundă. Duminică noapte ple- 
cau în luna de miere în Thailanda; trebuia să facă un 
milion de lucruri la birou înainte de asta, înainte de a pleca 
pentru două săptămâni. Trebuia să își scrie speech-ul pen- 
tru nuntă. 

„Haideti, băieţi, am atâtea lucruri de făcut! V-ati răz- 
bunat pentru toate căcaturile pe care vi le-am făcut, OK ? 
Și mi-aţi plătit-o ca lumea. În stil mare!“ 

Îşi duse mâna la piept, găsi lanterna și o aprinse doar 
câteva momente, ca să nu consume baterule. Satinul alb 
părea şi mai aproape de el; ultima oară când se uitase era 
la mai mult de șase centimetri de faţa lui. Acum, la aproa- 
pe trei, ca și când cutia asta, sicriul, sau orice ar fi fost, se 
strângea încet şi sigur pe lângă el. 

Apucă tubul, clătinându-l încet în faţa lui și se uită cu 
un ochi, încercând să zărească ceva prin el, dar nu văzu 
nimic. Apoi verifică dacă apăsa pe butonul corect al staţiei 
de emisie. Apăsă pe fiecare în parte. Întâi auzi zgomot de 

paraziți, apoi apăsă pe butonul „vorbire“ şi ţipă cât de 
tare putu, pe urmă apăsă butonul „ascultare“. Nimic. 

— Nadal, spuse el cu voce tare. Nici un cârnat afurisit. 

Apoi îi veni în minte o imagine cu tigaia mamei lui pe 
aragaz. O tigaie plină cu cârnaţi, ouă, şuncă şi roşii poc- 
nind, fâsâind, sfârâind. La naiba, simţea chiar şi mirosul 
pâinii, în timp ce în altă tigaie se încălzea fasolea. 

„Doamne, mi-e atât de foame!“ 

Încercă să nu se mai gândească la mâncare, nici la du- 
rerea din stomac care era atât de puternică, încât simţea 
că acidul gastric îi arde intestinele. Undeva, în capul care 
îi pulsa, creierul îşi aducea aminte de ceva ce citise, de- 
spre o specie de broaște, poate broasca râioasă, nu își 
aducea aminte exact, care își ţineau până la naștere puii în 
stomac şi nu în uter. Din diferite motive, acidul gastric 
nu dăuna puilor. 

„Ce ne opreşte pe noi, oamenii, să ne digerăm propri- 
ile stomacuri ?“se gândi el, brusc. Creierul i-o luase razna, 
aducându-și aminte frânturi din tot felul de lucruri. 

Își aminti că citise în urmă cu câţiva ani o teorie de- 
spre ritmul circadian. Toate organismele vii de pe această 
planetă trăiau cicluri de douăzeci şi patru de ore, cu ex- 
cepţia oamenilor, media noastră este de douăzeci și cinci 
și un sfert de oră. Se făcuseră teste în care fiinţe umane fu- 
seseră puse în locuri întunecate câteva săptămâni, fără nici 
un ceas. Fără excepţie, toți au crezut că au stat închiși o 
perioadă de timp mai scurtă decât în realitate. 

„Minunat, aş putea fi unul din nenorociţii lor șoareci 
de laborator acum.“ 

Avea gura atât de uscată, încât i se lipeau buzele și îl 
dureau când le depărta. Simnţea că i se rupe pielea de pe ele. 

Apoi aprinse lanterna și se uită la șanțul pe care îl 
făcuse în lemnul din faţa lui, trase de cureaua de piele și 


! Nimic“, în limba spaniolă în text (n. tr.). 

începu să frece din nou cu catarama de metal, înainte și 
înapoi pe lemnul de stejar. Avea suficiente cunoștințe 
despre arbori ca să ştie că era stejar şi că acesta era unul 
din cele mai tari soiuri. Închidea ochii de durere, în timp 
ce rumegușul cădea peste el, apoi catarama se încinse atât 
de tare, încât fu nevoit să se oprească şi să o lase puțin să 
se răcească. 

— Scuze, nu pot vorbi, e în faţa mea, știi ce vreau să 
spun? 

Michael se încruntă. Cine dracu” îi vorbea cu accen- 
tul acela fals american? 

Cum se putuse gândi vreunul dintre ei că asta era ceva 
amuzant? Ce dracu” îi spuseseră lui Ashley ? Mamei lui? 

După câteva momente, se opri din răzuit, extenuat. 
Ştia că trebuie să continue. Deshidratarea te face să te 
simţi obosit. Trebuia să lupte cu oboseala. Trebuia să iasă 
dracului din cutia asta blestemată. Trebuia să iasă și să dea 
de nenorociţii ăia care vor plăti cu vârf şi îndesat. 

Se mai chinui câteva momente să răzuiască, uneori 
tinând catarama cu încheieturile degetelor, încercând să 
îşi apere ochii împotriva rumegușului care cădea şi îl gâ- 
dila pe faţă, până când obosi prea tare ca să mai continue. 
Îşi lăsă mâna să cadă, iar mușchii gâtului i se relaxară. În- 
cet, își lăsă capul pe spate. 


Adormi. 


19 


Se înserase mai devreme decât de obicei. Mark îşi 
parcă maşina în spatele unei staţii de autobuz, apoi 
aşteptă câteva momente. Strada largă, lucind întune- 
cat din cauza ploii torențiale, era liniștită, doar câteva 
mașini treceau. Nu era nici un pieton; nimeni care să 
îl observe. 

Îşi trase șapca de baseball mai tare pe faţă, îşi ridică 
gulerul hanoracului, apoi alergă pe terasa acoperită din 
faţa blocului lui Michael, uitându-se pe rând la fiecare 
maşină parcată, să vadă dacă era cineva care aştepta în în- 
tuneric. Michael obișnuia să le spună oamenilor că Mark 
este persoana meticuloasă în parteneriatul lor. Apoi exem- 
plifica lucrul acesta cu o replică pe care Mark o ura: 
„Mark este incredibil de anal.“ 

Dar Mark ştia că are dreptate, că datorită lui Dou- 
ble-M Properties avea succes, pentru că el era acela care 
făcea treaba adevărată. Era datoria lui să verifice fiecare 
estimare a constructorilor, să fie la locul construcției, să 
aprobe fiecare material care trebuia cumpărat, să urmă- 
rească timpul de lucru şi să facă în așa fel încât totul să fie 
cât mai ieftin. Asta în timp ce Michael petrecea jumă- 
tate din timp plimbându-se de colo-colo, făcând curte fe- 
meilor, prea rar luând ceva în serios. Dar Michael avea 

majoritatea acţiunilor, doar pentru că avusese mai mulți 
bani atunci când începuseră afacerea. 

Interfonul avea patruzeci și două de butoane din care 
trebuia să aleagă. Alese unul la întâmplare, dar în mod 
voit de la un alt etaj decât acela unde stătea Michael. Nu 
răspunse nimeni. Încercă un alt buton, pe care era scris 
„Maranello“. 

După câteva momente, o voce de bărbat, răgușită, cu 
accent italian, răspunse: 

- Da? 

— Curierul, upă Mark. 

— Ce cuner? 

— FedEx. Din America, pentru Maranello. 

— Ce? Curier? Eu nu... 

Se făcu tăcere câteva minute, apoi urmă sunetul ascuţit 
al zăvorului metalic. 

Mark deschise uşa și intră. Merse direct la lift și urcă 
la etajul şase, apoi merse pe coridor către apartamentul lui 
Michael. Acesta ţinea tot timpul o cheie de rezervă sub 
covoraşul de la intrare în cazul în care rămânea pe din- 
afară fără chei, lucru pe care îl făcuse o dată, fiind beat și 
dezbrăcat. Spre uşurarea lui Mark, era tot acolo. O sin- 
gură cheie, model Zale, acoperită cu praf. 

Ca o măsură de protecție, sună la ușă și aşteptă, uitân- 
du-se pe coridor, nervos că ar putea apărea cineva să-l 
vadă. Apoi deschise ușa, se strecură înăuntru, o închise 
repede în urma lui și scoase o lanternă mică din buzunar. 
Apartamentul lui Michael dădea spre stradă. În faţă era 
o altă clădire de apartamente. Probabil că nu era nimic 
dacă aprindea luminile, dar Mark nu voia să riște. Ar fi 
putut fi cineva afară care să îl observe. 

Îşi scoase şapca și haina ude leoarcă, le agăţă în cuie- 
rul din perete, apoi aşteptă câteva momente, ascultând 
nervos ca naiba. Prin peretele despărțitor auzea ceva 
ce suna ca muzica de marş, de la un televizor lăsat cu 

volumul prea tare. Apoi, cu ajutorul lanternei, începu 
să caute. 

Intră întâi în camera principală, camera de zi, ţinând 
lumina deasupra fiecărei suprafeţe. Se uită la grămada de 
vase nespălate din chiuvetă, la o sticlă pe jumătate goală 
de Chianti, cu dopul pus la loc, apoi la măsuţa de cafea, 
pe care era telecomanda de la televizor, lângă un bol de 
sticlă cu o lumânare pe jumătate topită în el. O grămadă 
de reviste: GQ, FHM, Zachts and Zachting. Lângă aces- 
tea strălucea luminita roșie de la robotul telefonic. 

Ascultă mesajele. Era unul de acum o oră, de la mama 
lui Michael, care vorbea cu o voce nervoasă. 

— Bună, Michael, voiam doar să văd dacă ai venit. 

Un alt mesaj era de la Ashley, care se auzea ca şi cum 
ar fi vorbit de la mobil dintr-o zonă în care nu prea avea 
acoperire. 

— Michael, dragule, am sunat să văd dacă printr-o mi- 
nune te-ai întors. Te rog mult să mă suni când primeşti 
mesajul acesta. 'Te iubesc mult. 

Următorul mesaj era de la un agent de vânzări care îl 
întreba pe Michael dacă ar dori să profite de împrumutu- 
rile avantajoase oferite de Banca Barclays clienţilor săi. 

Mark continuă să asculte mesajele, dar nu mai era ni- 
mic interesant. Verifică cele două canapele, scaunule, ce- 
lelalte măsutțe, apoi intră în birou. 

Pe birou erau doar o tastatură, un mouse fără fir, un 
suport pentru hârtii în formă de inimă, un calculator, un 
încărcător de telefon şi un suport negru plin cu pixuri și 
creioane. Nici aici nu era ceea ce căuta el, nici pe rafturile 
de cărţi, nici în dormitorul dezordonat. 

„Rahat! Rahat! Rahat!“ 

Părăsi apartamentul, coborî scările de incendiu şi mer- 
se spre parcarea întunecată pe la ieșirea din spate. „Veşti 
proaste“, se gândi în timp ce se furișa înapoi pe stradă. 
„Astea chiar sunt vești proaste.“ 

Cincisprezece minute mai târziu, mergea cu mașina 
sa BMW X5 de-a lungul străzii care ducea la complexul 
unde era Spitalul Comitatului Sussex. Parcă în zona de- 
partamentului de urgenţe şi accidente. Trecu repede pe 
lângă două ambulanţe care așteptau şi intră în zona de aş- 
teptare, luminată și familiară lui de la vizita de ieri. 

Trecu pe lângă mai mulți oameni care aşteptau trişti 
pe scaunele de plastic, sub un semn pe care scria „IIMP 
DE AŞTEPTARE - TREI ORE“, apoi merse pe coridor 
până la lift şi urcă la etajul al patrulea. 

Apoi urmă semnele către secţia de terapie intensivă, 
cu mirosul de dezinfectant și de mâncare de spital în nas. 
Dădu colţul, trecu pe lângă un automat și un telefon cu 
cartelă, apoi văzu în faţa lui recepţia, unde erau două in- 
firmiere — una stătea de vorbă la telefon, iar cealaltă vor- 
bea cu o femeie în vârstă, care părea supărată. 

Merse prin salon, trecu de patru paturi ocupate, 
îndreptându-se spre colţul unde fusese Josh noaptea tre- 
cută Și aşteptându-se să o vadă pe Zoe lângă el. Dar, în lo- 
cul lui Josh, zări un bătrân zbârcit, cu părul alb vâlvoi, 
tras la faţă, cu obrajii pătaţi, cu perfuzii şi cu un ventila- 
tor pentru respiraţie lângă el. 

Mark se uită la restul paturilor, dar nu îl văzu pe Josh. 
Speriat că starea lui s-ar fi putut îmbunătăţi şi că a fost 
mutat la un alt salon, se grăbi să ajungă la recepţie şi se 
aşeză în faţa infirmierei care vorbea la telefon, o femeie 
grăsuţă, la aproape treizeci de ani, cu faţa ca o cireașă şi 
o tunsoare scurtă. Avea o insignă pe care scria „Infirmi- 
eră, Marigold Watts“. După expresia feţei, părea că stă de 
vorbă cu prietenul ei. 

Așteptă nerăbdător, sprijinindu-se de tejgheaua de 
lemn, uitându-se la monitoarele alb-negru care arătau 
fiecare pat și la afişajele colorate din spatele fiecăruia. Își 
schimbă poziţia de câteva ori, încercând să atragă atenţia 

infirmierei, dar aceasta părea mult mai îngrijorată de 
masa de seară. 

— Mâncare chinezească, asta cred că vreau. Pui chine- 
zesc. Undeva unde să facă pui chinezesc şi clătite și... 

În sfârşit păru că îl vede pentru prima oară. 

— Ascultă, trebuie să închid. Te sun eu mai încolo. Şi 
eu te iubesc. Zâmbi şi se întoarse către Mark. Da, vă pot 
ajuta cu ceva? 

- Josh Walker. Arătă spre salon. A fost aici ieri. Îmi 
puteţi spune la ce salon a fost mutat? 

Infirmierei îi îngheţă faţa ca și cum ar fi făcut o injecție 
antirid cu Botox. ĮI se schimbă și vocea, bătând în retragere. 

— Sunteţi o rudă? 

— Nu, sunt partenerul lui de afaceri. Instantaneu, 
Mark se înjură pentru că nu spusese că este fratele lui Josh. 

— Îmi pare rău, spuse ea, ca şi cum regreta că termi- 
nase discuţia de la telefon pentru el. Nu putem da infor- 
mații despre pacienţi decât rudelor. 

— Nu îmi puteţi spune nici măcar la ce salon a fost 
transferat? 

Se auzi un sunet. Infirmiera se uită la monitoare şi 
văzu că lângă unul se aprinsese o lumină roșie. 

— Trebuie să plec, spuse ea. Îmi pare rău. 

Apoi traversă rapid salonul. 

Mark își scoase mobilul. Apoi văzu un semn mare 
pe care scria „FOLOSIREA TELEFOANELOR MO- 
BILE ESTE STRICT INTERZISĂ“. 

Se întoarse către lift și cobori la etajul unu. Cuprins 
de panică, merse cu viteză printr-un labirint de coridoare 
până nimeri ieșirea principală. 

În timp ce mergea spre recepţie, auzi o voce tare, aproa- 
pe sterică și o văzu pe Zoe, cu ochii tulburi, cu lacrimile 
curgând și cu părul blond, cârlionţat, neîngrijit. 

- Tu şi prietenul tău Michael şi toate glumele voas- 
tre nenorocite! ţipă ea. Bărbaţi imaturi şi nenorociţi! 

El se uită la ea câteva momente. Apoi ea i se prăbuşi 
în braţe, plângând necontrolat. 

— E mort, Mark, acum a murit! E mort! Josh e mort! 
O, Doamne, e mort! Ajută-mă, ce mă fac? 

Mark o înconjură cu braţele. 

— Eu credeam că este în regulă, că va trece peste asta, 
spuse el, neconvingător. 

— Au spus că nu se mai putea face nimic pentru el. Că 
dacă ar fi trăit ar fi fost o legumă. O, Doamne, Doamne! 
Ajută-mă, Mark. Ce o să le spun ? Cum o să le spun co- 
puilor că tatăl lor nu se mai întoarce acasă ? Ce o să le spun? 

— Vrei... ai vrea... o ceaşcă de cafea sau altceva? 

Printre sughiţuri, ea răspunse: 

— Nu, nu vreau o nenorocită de ceașcă de cafea! ÎI 
vreau pe Josh înapoi! Doamne, l-au luat la morgă! Iisuse, 
ce mă fac? 

Mark tăcea, unând-o strâns în braţe, mângâindu-i spa- 
tele; spera ca uşurarea de pe chipul său să nu fie vizibilă. 

Michael se trezi brusc dintr-un vis confuz, încercă să 
se ridice, dar instantaneu se lovi cu capul de capacul de 
deasupra. Țipând de durere, încercă să îşi miște braţele, 
dar umerii îi atinseră satinul nemișcat, întâi la dreapta, 
apoi la stânga. Într-un acces de claustrofobie, începu să 
se zbată. 

— Scoateţi-mă de aici! țipă el, răsucindu-se, zbătân- 
du-se, trăgând aer în piept, transpirând și tremurând în 
același timp. Vă rog, scoateţi-mă de aici! 

Vocea îi era sufocată. Fără intonaţie. Nu se întâmplase 
nimic, era blocat aici la fel ca mai înainte. 

Scotoci după lanternă şi, panicat, nu reuși să o gă- 
sească timp de câteva secunde. Apoi o găsi, o aprinse 
și lumină partea de sus, apoi părţile laterale ale închiso- 
rii sale. Se uită la ceas. Arăta 11.15. „Noaptea? Mâine? 
Noapte, trebuie să fie noapte. Joi noapte.“ 

Dâre de transpiraţie îi alunecau pe corp, făcând o băl- 
toacă sub el. 

Își întinse gâtul ca să se poată uita sub el, îndreptă lan- 
terna în jos şi ceva reflectă lumina. Apă. 

Un centimetru întreg. 

Se uita șocat. Era imposibil. Imposibil să fi transpirat 
atât de mult. 

Doi centimetri nenorociţi. 

Întinse mâna din nou şi lumină cu lanterna. Apoi o în- 
toarse şi îi folosi mânerul ca o sondă. Apa trecea de ju- 
mătate. Nu avea cum să fi transpirat atât de mult. Îşi făcu 
mâinile căuş, luă apă și începu să bea cu lăcomie, uitând 
de gustul sărat și murdar. Bău lacom şi cu cât bea mai 
mult, cu atât i se părea că îi este mai sete. 

Apoi, după ce termină de băut, îi veni în minte un alt 
aspect asupra provenienţei apei. Apucă grăbit catarama de 
la curea şi începu să sape cu frenezie în capacul sicriului. 
Dar, în câteva momente, aceasta deveni atât de fierbinte 
încât îi ardea degetele. 

„Gica“ 

Ridică sticla de whisky. Mai era încă o treime din ea. 
Lovi cu partea de sus în lemnul de deasupra lui. Nu se în- 
tâmplă nimic. Încercă din nou și auzi gâtul sticlei crăpân- 
du-se. O bucăţică mică de sticlă se desprinse. Ar fi fost 
păcat să irosească băutura. Duse sticla la gură şi luă o în- 
ghițitură din lichidul care ardea. Doamne, avea un gust 
atât de bun! Se lăsă pe spate și lăsă lichidul să curgă, în- 
ghițind până când se înecă. 

Îndreptă sticla, uitându-se la ea cu lanterna și reuşind 
cu greu să se concentreze, cu capul învârtindu-i-se. Ră- 
măsese o cantitate mică de whisky. Aproximativ... 

Se auzi o lovitură deasupra capului său. Simţea că 
sicriul se mișcă! 

Apoi altă lovitură. 

Ca o bătaie din picior. 

Ca și cum cineva ar fi stat pe capacul sicriului, chiar 
deasupra sa! 

Speranţa îi cuprinse fiecare părticică din corp. 
„Doamne, mă scot în sfârşit de aici!“ 

— Bine, nenorociţilor! strigă el, cu vocea mult mai 
slabă decât şi-ar fi dorit. Luă o gură de aer și auzi un alt 
zgomot deasupra lui. În sfârşit! 

— Ce dracu” v-a reţinut? 

Linişte. 

Lovi cu pumnul în capac, înghiţindu-şi cuvintele. 

— Hai, ce dracu” v-a reţinut? Josh? Luke? Pete? 
Robbo? Aveţi idee cât de mult am stat aici? Asta chiar nu 
este amuzant, chiar deloc. Mă auziti? 

Liniste. 

Michael ascultă. 

Oare îşi imaginase? 

- Ha! Ha! 

Liniste. 

Nu se putea să își fi imaginat. Se auziseră pași. Un ani- 
mal sălbatic ? Nu, pentru că fusese ceva mai greu de atât. 
Fusese o greutate de om. 

Începu să izbească ca scos din minţi în capac, cu sticla 
ȘI apoi cu pumnii. 

Apoi, brusc, fără nici o avertizare, ca și cum ar fi ur- 
mărit un spectacol de magie la televizor, tubul de respi- 
rat fu tras în afară şi dispăru. 

Câteva bucăţi de pământ intrară pe gaura lăsată de 
acesta. 

Mark abia putea să vadă. Panica ce îl cuprinse îi în- 
ceţoșa privirea, îi tulbura gândirea. Vocea lui Michael. 
Auzise vocea blestemată a lui Michael. Iisuse! 

În întunericul pădurii, sub ropotul ploii, închise ușa 
mașinii, pipăi aprinderea şi încercă să bage cheia în con- 
tact. Avea cizmele grele și lipicioase de la noroi, iar apa 
îi curgea de pe şapca de baseball pe faţă. 

Cu mănușile pe mâini învârti cheia şi farurile se aprin- 
seră cu o strălucire albă, în timp ce motorul se auzea por- 
nind. La lumina farurilor văzu mormântul şi copacii din 
spatele acestuia. Un animal se ascunse în tufișuri, frun- 
zele şi iarba tremurau în bătaia vântului, părând pentru 
un moment la fel de ireale precum imaginea plantelor pe 
fundul oceanului. 

Se tot uita la mormânt, la bucata de tablă îndoită pe 
care o pusese cu grijă deasupra şi la plantele pe care le rup- 
sese și le pusese acolo pentru camuflare. Apoi văzu cea 
de-a doua cazma înfiptă în pământ şi înjură. Coborî din 
mașină, merse şi o luă de acolo, punând-o în spate. Apoi 
se urcă din nou în maşină, trânti ușa, se mai uită o dată cu 
atâta atenție cât îi permitea privirea înceţoşată. 

Se gândea. Nu exista nici un plan pentru a fi începută 
o construcție aici în mai puţin de o lună, mai erau încă 

planuri de făcut şi de finalizat. Nu exista nici un motiv ca 
să vină cineva aici. Comitetul de urbanizare făcuse deja 
o inspecţie, totul intrase acum în circuit pentru obține- 
rea ştampilelor. 

Tremurând necontrolat, porni maşina și se îndreptă 
către drum, trecând peste cele două garduri care fuseseră 
puse acolo, probabil de Regia Forestieră, pentru a opri 
căprioarele să mai iasă pe șosea. 

În timp ce trecea pe asfalt, dădu drumul la radio, tre- 
când de la un post la altul ca să găsească niște muzică. 
Erau ştiri. Vorbărie. O reclamă. Apăsă pe butonul pen- 
tru CD, trecând în revistă fiecare melodie, dar nici una nu 
îi plăcea. Opri şi muzica. 

Câteva minute mai târziu, în timp ce lua o curbă, văzu 
pe marginea drumului, luminate de faruri, niște coroane 
de flori. Imaginea îi făcu un gol în stomac. Pe banda 
opusă trecură niște faruri. Apoi altele. 'Ţinea strâns de vo- 
lan, cu capul învârtindu-i-se, încercând să se concentreze, 
să gândească clar. Apoi, în ump ce mergea cu viteză foarte 
mare, încercă să ia o altă curbă, mult mai strânsă. Intră în 
panică, frână brusc şi prea din scurt. Auzi pompa de pre- 
siune a ABS-ului, apoi un zgomot, în timp ce tubul de 
respiraţie alunecă de pe locul pasagerului din dreapta în 
spaţiul pentru picioare. 

Nu știa cum, dar reuși să ajungă din nou pe banda lui, 
apoi zări un refugiu și trase pe dreapta. Apăsă butonul 
pentru pilotul automat şi formă numărul de la centrala 
„Arlington Reservoir“. După câteva momente, vocea fe- 
minină fără trup anunţă: „Ruta este calculată.“ 

Douăzeci și cinci de minute mai târziu se opri pe 
cheiul împădurit unde era clubul de iahting, acum pă- 
răsit, care se întindea pe o suprafaţă de opt kilometri, 
și opri motorul. Îşi luă lanterna și stătu în întuneric, as- 
cultând. Singurul zgomot care se auzea era cel produs 
de velele umflate de vânt. Nu era nici o lumină nicăieri. 

În club era liniște. Se uită la ceas. Trecuseră zece minute 
după miezul nopţii. 

Recuperă tubul de respirat de unde căzuse, apoi luă 
cele două lopeţi din portbagaj și merse de-a lungul pon- 
tonului. Când erau copii, el şi Michael navigaseră pentru 
prima oară aici, înainte de a deveni mai aventuroși, ca să 
pornească pe ocean. Din câte își aducea aminte, apa avea 
la mal cam șase metri adâncime. Nu era perfect, dar era în 
regulă. Aruncă tubul de respiraţie și lopeţile în apa vălu- 
rită, întunecată şi se uită cum dispar. Apoi își scoase ghe- 
tele şi le aruncă și pe acestea. Se scufundară instantaneu. 

Se îndreptă spre maşină, se încălţă cu pantofii pe care 
îi adusese cu el şi se îndreptă spre casă, simțindu-se din- 
tr-odată foarte obosit. Conduse încet, cu atenţie, nedo- 
rind să fie filmat de vreun radar sau să atragă atenţia 
vreunui polițist. 

Prima lui treabă de dimineaţă urma să fie aceea de a-şi 
duce mașina direct la o spălătorie pe care o ştia în zona 
Hove. Era un loc tot timpul aglomerat, unde veneau nu- 
mai maşini jegoase, era mereu coadă și nimeni nu ar fi re- 
marcat un BMW X5 acoperit de noroi. 

Grace scoase din gură ţigara care ardea mocnit şi o 
stinse, căscă, luă o altă ţigară, strângând din dinți foarte 
concentrat, în timp ce scotea cele cinci cărți de joc din 
haina sa verde, șifonată. În mijlocul mesei era o grămadă 
de monede de cinci penny, miza fiecărui jucător. În faţa 
lui erau pahare de whisky, de vin, grămezi de monede şi 
jetoane şi firimituri de la sandviș. În cameră se făcuse cea- 
tă de la atâta fum de țigară, în timp ce afară ploaia și vân- 
tul băteau în ferestrele înalte, care dădeau spre Canalul 
Englez şi spre luminile Palatului Pier. 

Jucau întotdeauna la miză și de fiecare dată când era 
rândul lui Bob Thornton, un detectiv ieşit la pensie, aces- 
ta alegea să iasă din joc, lucru care nu îi plăcea deloc lui 
Grace. Bob se uită la ceas; era ora 12.38 noaptea. Con- 
form tradiţiei din fiecare joi seara, când jucau poker, ul- 
tima mână începea la 23.30, iar acum mai aveau de făcut 
doar două jocuri. 

Nu fusese o zi bună pentru el; deși își pusese şosetele 
care îi purtau noroc, de culoare mov, și cămaşa albastră 
cu dungi, primise tot timpul cărți proaste, făcuse o gră- 
madă de greşeli și pierduse mult la o cacealma. Tot jocul 
mersese cam la fel cum fusese săptămâna: fără noroc. 

Pierduse o sută cincizeci de lire până acum, iar ultima 
mână era de obicei cea mai păumașă. 

Se uită rapid peste cărţi, în timp ce se concentra asu- 
pra reacției partenerilor de joc şi deodată văzu că are trei 
decari. Era cea mai bună mână din ultimele două ore. Dar 
şi o mână periculoasă în același timp, suficient de bună că 
ar fi fost o prostie să nu o joace, dar nu era cea mai bună 
pe care o putea avea. 

Bob Thornton era un tip greu de ghicit. În vârstă de 
peste șaptezeci de ani, era o persoană impunătoare, ener- 
gică, care juca regulat squash. Avea o privire de vultur, 
iar mâinile pătate aminteau de o reptilă. Purta un pulo- 
ver verde peste o cămașă în carouri deschisă la gât, reiați 
şi pantofi de tenis. Era de departe cel mai în vârstă din 
grupul de zece jucători constanţi, dintre care se strângeau 
suficienţi joia seara făcându-se câte un joc, pe rând, la fie- 
care acasă. 

Obiceiul jocului de poker își avea rădăcinile cu mult îna- 
inte ca Grace să intre în poliție. Bob îi spusese de mai multe 
ori că, atunci când venise el, în urmă cu câţiva zeci de ani, 
fusese cel mai tânăr jucător. Gândindu-se la împlinirea ce- 
lor treizeci și nouă de ani, Grace se întreba dacă, ca și 
Bob, într-o bună zi va ajunge şi el cel mai bătrân din grup. 

Dar, în mod clar, vârsta aducea şi niște avantaje. Bob 
era extrem de ager, foarte greu de citit, precum şi un ju- 
cător foarte viclean și agresiv. Grace nu își aducea aminte 
dacă, de-a lungul anilor, existaseră zile când Bob nu ple- 
case acasă în câștig; chiar și acum era o grămadă de mo- 
nede în faţa lui. Grace se uită la el cum dădea din umeri 
în timp ce se uita cu atenţie prin ochelari la cărți şi le aran- 
ja, ţinându-le aproape de piept. Apoi deschise gura și o 
închise la loc, umezindu-și buzele cu limba ca un şarpe, 
iar Grace ştiu imediat că nu trebuia să îşi facă probleme 
din cauza cărților lui, doar dacă Bob nu nimerea niște 
cărți foarte bune când schimba. 

Era rândul lui Grace să deschidă jocul. Se uită la restul 
jucătorilor. 

Tom Allen, detectiv la secţia de criminalistică din 
Brighton, în vârstă de treizeci şi patru de ani, avea o faţă 
serioasă, băieţoasă şi un snop de păr cârlionţat. Era îm- 
brăcat cu un hanorac pus peste tricou. Se uita impasi- 
bil la cărţile primite, iar lui Grace i se păruse tot timpul 
greu de citit. 

Lângă Tom stătea Chris Croke, poliţist în echipajul 
de trafic, sau de la Siguranţa rutieră, cum se numea de- 
partamentul. Era înalt şi atletic, cu părul scurt, blond, 
ochi albaștri și cu mult şarm, cu foarte mult lipici la 
femei, ducând o viaţă mai mult de playboy decât de poli- 
tist. Jocul de astăzi se făcea la el acasă, într-un apartament 
spaţios, de la etajul cinci al celei mai moderne clădiri din 
Brighton, numite Van Allen. În mod normal, faptul că 
un polițist ducea o viaţă atât de luxoasă, i s-ar fi părut 
suspect lui Grace, dar era cunoscut faptul că fosta sa so- 
ție era o persoană mondenă, moştenitoare a unei averi 
impresionante. 

Croke o întâlnise într-o zi când o oprise pentru de- 
păşirea limitei de viteză şi îi plăcea să se laude că, deși îi 
dăduse amendă, tot se măritase cu el. Oricare ar fi fost 
adevărul, care acum era istorie, nu era nici o îndoială că 
se descurcase bine cu căsătoria, deoarece, atunci când ea se 
săturase de orele neregulate din program, care erau groaza 
fiecărei soţii de poliţist, îi lăsase o grămadă de bani. 

Croke era nesăbuit şi imprevizibil. De-a lungul celor 
șapte ani de când jucau cu el, lui Grace îi fusese greu să 
îi descifreze limbajul corpului. Niciodată nu părea să îi 
pese dacă pierde sau câştigă şi era mult mai uşor să citeşti 
persoanele care se aşteptau la ceva. 

Grace se concentră apoi asupra lui Trevor Carter, un 
personaj tăcut, cu tendinţe de chelire, care lucra la secţia 
de informatică a Poliţiei din Brighton. Îmbrăcat clasic, 

într-o cămașă gri, cu mânecile îndoite, ochelari mari care 
nu mai erau la modă şi pantaloni de culoare cafeniu-mur- 
dar, Carter era o persoană cumpătată, de familie, care juca 
poker ca și cum toată bunăstarea celor patru copu depin- 
dea de joc. Nu juca la cacealma aproape niciodată, plusa 
foarte rar şi, în consecinţă, foarte rar mergea până la sfâr- 
șitul jocului. Ceea ce îl dădea de gol pe Carter era un tre- 
murat nervos al ochiului drept, semn clar că avea o mână 
bună. Acum, ochiul îi tremura. 

În sfârşit, Grace se uită la Geoff Panone, detectiv la 
secţia antidrog, în vârstă de treizeci de ani, îmbrăcat 
într-un tricou negru, blugi albi și sandale, cu părul ne- 
gru tuns până la umeri și cu cercel de aur în ureche și care 
trăgea cu poftă dintr-o ţigară. În cei doi ani de când ju- 
cau împreună, Grace observase că atunci când avea o 
mână bună, Geoff își rearanja cărţile în mână, iar când 
avea o mână proastă, nu o făcea. Îngrijorător, acum și le 
rearanja. 

— E rândul tău, Roy, spuse Bob Thornton. 

Limita era întotdeauna suma de pe masă. Nimeni nu 
putea urca mai sus, ceea ce ţinea miza la un nivel accep- 
tabil. Dacă punea fiecare câte trei lire, aceasta era suma 
maximă. Pentru că nu dorea să îi scape nimic, dar nici să 
îi facă pe ceilalți să se retragă, Grace deschise cu o liră. 
Toţi ceilalți făcură la fel, mai puţin atunci când se ajunse 
la Trevor Carter, care ridică la trei lire. Ochiul îi tremura 
șI mai tare acum. 

Geoff mai intră cu două lire. Bon Thornton ezită pen- 
tru o secundă, suficient pentru Grace să ştie că în mod 
cert nu are o mână bună şi că nu renunţă doar pentru fap- 
tul că era ultima mână. Se hotărî să își încerce norocul și 
propuse încă trei lire. 

Toy se uitară la el. Ştia că avusese o noapte proastă şi 
că aceasta era o ultimă șansă, dar deja era prea târziu pen- 
tru a mai face ceva. 

Tom lăsă cărțile jos şi dădu din cap. Chris ezită câteva 
momente, apoi mai dădu cinci lire. Trevor şi Geoff mă- 
riră şi ei miza tot cu atât. Urmă Bob Thornton. 

— Câte cărţi? întrebă Grace. 

Dacă schimba două, ar fi fost clar că avea trei de ace- 
laşi fel. Dar dacă schimba două, ar fi avut șanse mai bune. 
Grace se hotărî asupra unei strategii și schimbă doar o 
carte, renunțând la treiul de treflă și păstrând şeptarul de 
inimă. 

Inima îi tresări. Ful. Nu era ceva extraordinar, dar era 
o mână foarte bună. Decari şi şeptari. Acum chiar juca! 

După ce urmărise cărțile celorlalți jucători, Grace era 
sigur că are mâna cea mai bună, așa că se hotărî să profite 
şi să mărească miza. Spre uimirea lui, următorii trei jucă- 
tori renunţaseră şi el îşi dădu seama că mersese prea de- 
parte. Apoi însă, spre uşurarea lui, Trevor Carter reintră 
în joc şi îi inu miza. 

Încrezător, Grace îşi scoase portofelul şi mări și mai 
mult miza. Apoi, Trevor o mări şi el de câteva ori la rând, 
până când Grace îşi pierdu răbdarea, scoase câteva banc- 
note din portofel şi îl provocă. 

Apoi trase nervos din ţigară, în timp ce Carter îşi arăta 
cărțile una câte una. 

La dracu”! La dracu”! 

Chintă roială. 7,8,9,10 şi valet de aceeași culoare. 

— Ce mână valoroasă, spuse Croke 

— Bine jucat, exclamă Bob Thornton. Doamne, a fost 
bine ascunsă! 

— Le-am luat pe parcurs, spuse Trevor Carter, aproa- 
pe extaziat. Le-am luat pe parcurs! 

Grace se uita înmărmurit. Era o mână la un milion, 
poate şanse chiar mai mici de atât. Era imposibil de pre- 
văzut. Și totuși, ar fi trebuit să îşi dea seama după tăria 
necaracteristică cu care paniase Trevor că acesta știa că o 
să-l bată și ca urmare trebuia să renunțe mai devreme. 

— Să înţeleg că putenile tale supranaturale au nevoie de 
ceva îmbunătățiri, Roy, ciripi Croke. 

Toată lumea râse. 

— Duceţi-vă dracului! replică Grace, mult mai bine 
dispus decât se simţea. Alison Vosper avea dreptate. Oa- 
menii Chiar râdeau de el. El era aici, se simţea bine, ca în- 
tre prieteni. Dar erau alții în poliție pentru care nu era o 
joacă. Dacă nu era atent, cariera lui se va împotmoli şi el 
va ajunge pe margine. 

Și chiar acum pierduse aproape trei sute de lire. 

Iar pe parcursul ultimelor trei jocuri din acea seară, 
Grace reuși să își mărească datoria la peste patru sute de 
lire si cincizeci de penny. 

Nu era o persoană prea fericită când luă liftul către 
parcarea subterană a blocului. În timp ce mergea către 
mașina sa Alfa Romeo, parcată la locul pentru vizitatori, 
era atât de nemulţumit de el şi de prietenii lui, încât nici 
nu observă BMW-ul X5 acoperit de noroi care trecea. 

—Uraaa! 

Davey, ud leoarcă, deschise ușa de la rulotă și intră. 

— Uraaa! strigă el prietenilor săi din televizorul care 
mergea tot timpul. Făcu o pauză, cu apa scurgându-i-se 
de pe şapca de baseball și de pe cizmele şi hainele mur- 
dare pe covor. James Spader era într-un birou, vorbind 
cu O gagică pe care nu o recunoștea. 

— Am irosit două sute pe nenorociţii ăia. Înţelegi ce 
vreau să spun? îl întrebă Davey pe James Spader cu ac- 
cent tărăgănat de sudist. 

Dar Spader pur şi simplu îl ignoră şi continuă să vor- 
bească cu femeia. Davey luă telecomanda de pe pat şi o 
îndreptă spre televizor. 

— Păi, nici eu nu am nevoie de tine, înţelegi ? Schim- 
bă postul. Acum vedea doi tipi pe care nu îi cunoștea, 
unul în fața altuia, certându-se. Pac. 

James Gandolfino mergea către o femeie frumoasă cu 
părul lung şi negru, printre maşinile dintr-o reprezentantă 
Mercedes-Benz. 

Davey schimbă canalul și James Gandolfino dispăru. 

Navigă pe mai multe posturi, dar se părea că nimeni 
nu era interesat să vorbească cu el, așa că se duse până 


la frigider. 

— O să îmi iau o bere de la bar, spuse el şi scoase o 
cola. O deschise cu o singură mână, goli jumătate de 
cutie, apoi se aşeză pe pat și râgâi. Ceasul arăta 2.21. 

Era pe deplin treaz şi voia să vorbească cu cineva că- 
ruia să îi spună despre toţi iepurii pe care îi împușcase cu 
tatăl său azi-noapte. 

— Uite care e treaba, spuse Davey şi râgâi din nou. 

Verifică din nou buzunarele impermeabilului, scoase 
câteva cartuşe și apoi agăţă haina în cuier. Se aşeză pe pat, 
încet, aşa cum îl văzuse pe Clint că făcea atunci când voia 
să se descalțe, apoi îşi desfăcu cizmele și le lăsă să cadă pe 
rând pe covor. Puse mâna pe cele două cartuşe nefolosite. 

— Au numele tău scris pe ele, îl anunţă pe Sean Penn, 
care se îndrepta spre el. Dar nici Sean Penn nu avea chef 
de conversaţie. 

Apoi Davey îşi aminti. Era cineva cu care putea vorbi. 
Se lăsă în genunchi pe podea, căută sub pat şi dădu peste 
staţia de emisie căreia îi scoase antena cât de mult se 
putea. Poc! 

Apăsă pe butonul de ascultat și auzi numai paraziți. 
Apoi apăsă pe butonul pentru vorbit. 

Michael, complet treaz, plângea. Nu știa ce să facă și se 
simţea complet neajutorat. Era trecut de ora 2 dimineaţa. 
Era vineri, iar asta însemna că mâine trebuia să se însoare. 
Dar mai erau un milion de lucruri de făcut înainte. 

Cine naiba, sau ce, luase tubul de respirat? Ar fi putut 
fi un bursuc care a dus tubul în vizuina sa? Dar ce să facă 
un bursuc cu un tub de plastic? În afară de asta, zgomotul 
fusese prea puternic. Cu siguranţă fusese un om. 

Cine? 

De ce? 

Unde era Ashley, iubita, draga, minunata, blânda 
Ashley ? La ce se gândea ea chiar acum, ce îi trecea ei oare 
prin minte? 

În fiecare moment tot mai spera că nu era decât un 
coşmar Şi că peste un minut se va trezi în pat, cu Ashley 
lângă el. Nu avea nici un sens. 

Se auzi un sâsâit ascuțit şi clar. Staţia de emisie! 

Apoi o voce, cu accent de sudist spuse: 

— Ai ideea câte stricăciuni provoacă? Ha? Ai idee? 

Disperat, Michael scotoci în întuneric după lanternă. 

Vocea continuă: 

— Ştii, majoritatea lumii nu are nici cea mai mică idee. 
Îi auzi pe conservatorii ăia nenorociţi vorbind despre 

protejarea vieţii în sălbăticie, dar ei habar nu au de nimic, 
înţelegi ce spun? 

Michael găsi lanterna, o aprinse, găsi și stația de emi- 
sie și îi dădu drumul. 

— Hei! spuse el. Hei, Davey? 

— Da, vorbesc cu tine! Pun pariu că nu ai nici o bă- 
nuială, nu ? 

— Salut, cine eşti? 

— 'Tipule, nu trebuie să îți faci griji pentru cine sunt. 
Chestia e că cinci iepuri mănâncă la fel de multă iarbă ca 
o oaie. Imaginează-ţi. 

Michael apucă cutia neagră, confuz, întrebându-se 
dacă are halucinaţii. Ce dracu” se întâmpla ? 

— Pot să vorbesc cu Mark? Sau cu Josh? Sau cu Luke, 
Pete sau Robbo? 

Se făcu tăcere timp de câteva momente. 

— Hei! spuse Michael. Mai eşti acolo? 

— Prietene, nu plec nicăieri. 

— Cine ești? 

— Poate că sunt Omul-Fără-Nume. 

— Ascultă, Davey, gluma asta e prea lungă, da? A dra- 
cului de lungă. Te rog, scoate-mă de aici. 

— Trebuie să fii impresionat de două sute de iepuri, 
nu-i așa? 

Michael se holba la staţia de emisie. Oare toată lumea 
înnebunise ? Acesta să fie nebunul care tocmai îi luase tu- 
bul de respirat? Michael încerca cu disperare să gân- 
dească clar. 

— Ascultă, spuse el. Am fost băgat aici de nişte prie- 
teni, care au făcut o glumă. Poţi să mă scoţi, te rog? 

— Ai intrat în vreo belea? întrebă vocea cu accent 
american. 

Încă nesigur dacă acesta era vreun joc, Michael spuse: 

— Mare belea, ţi-ai dat seama. 

— Ce crezi despre cei două sute de iepuri? 

— Ce vrei să cred despre cei două sute de iepuri? 

— Păi, tipule, ce vreau eu să crezi e că orice tip care 
omoară două sute de iepuri, trebuie să fie ceva de capul 
lui, înţelegi ce vreau să spun? 

— Complet, spuse Michael. Sunt total de acord cu tine. 

— OK, suntem pe aceeaşi lungime de undă, asta e super. 

— Sigur că este. Super. 

— Nu te da prea şmecher, tipule! 

— Desigur, spuse Michael, încercând să îi facă pe plac. 
Dar, poate ai putea ridica de pe mine capacul, ca să pu- 
tem avea această discuţie faţă în faţă? 

— Sunt cam obosit acum. Cred că mă duc să mă întind 
puțin, să închid ochii, înţelegi ce vreau să spun? 

Spenat, Michael spuse: 

— Nu, nu face asta. Hai să mai vorbim. Mai spune-mi 
despre iepuri, Davey. 

— "i-am spus, sunt Omul-Fără-Nume. 

— Bine, Om-Fără-Nume, nu cumva ai la tine două 
pasule Panadol? Mă doare capul îngrozitor. 

— Pastile Panadol? 

— Da. 

Se făcu linişte. Doar paraziţii se auzeau. 

— Alo, spuse Michael. Mai eşu acolo? 

Se auzi un chicot. 

— Panadol? 

— Haide, scoate-mă, te rog, de aici. 

Urmă o tăcere mai lungă, apoi vocea spuse: 

— Cred că asta depinde de unde este aici. 

— Sunt în nenorocitul de sicriu. 

— În baţi joc de mine? 

— Nu îmi bat. 

Încă un chicot. 

— Nu îmi bat joc, Sherlock, nu? 

— Exact. Nu îmi bar joc, Sherlock. 

— Trebuie să plec acum. E timpul pentru somn. 

— Hei, te rog, aşteaptă, te rog... 

În staţie nu se mai auzea nimic. 

În lumina din ce în ce mai slabă a lanternei, Michael 
văzu că apa crescuse considerabil doar în ultima jumătate 
de oră. Cu ajutorul mâinii, încercă din nou să vadă cât de 
adâncă e. În urmă cu o oră îi ajungea la încheietura dege- 
tului arătător. 

Acum îi acoperea mâna complet. 

Roy Grace, îmbrăcat într-o cămaşă albă cu mânecă 
scurtă și cu o cravată serioasă, cu nodul slăbit, se uita în- 
cruntat la mesajul de pe telefonul mobil: 


Nu pot să nu mă gândesc la tine! Claudine XX. 


Claudine? 
Puțin după ora 9, era în biroul său, în faţa calculato- 


rului care la fiecare câteva minute mai primea câte un 
e-mail, era extrem de obosit, îl durea capul și îi era frig. 
Afară ploua neîncetat, iar în cameră era un curent ca de 
gheaţă. Preţ de câteva momente, uitându-se la aleea lu- 
gubră, observă cum ploaia se scurge pe fereastră, apoi 
desfăcu dopul sticlei de apă minerală pe care o luase de 
la o benzinărie în drum spre serviciu, cotrobăi în ser- 
tar şi scoase o cutie de Panadol. Scoase două pastile din 
folie, le înghiţi, apoi se uită la ce oră fusese trimis mesa- 
jul: la 2.14. 

Claudine. 

Doamne, acum își aducea aminte. 

Întâlnirea lui aranjată pe site-ul U-Dare, de marţi 
seara, cu vegetariana care ura polițiștii. Fusese înfiorător, 
toată noaptea fusese un dezastru, iar acum îl punea la în- 
cercare. Teribil. 

Tinea telefonul mobil în mână, întrebându-se dacă să 
răspundă la mesaj sau doar să îl şteargă, când ușa se des- 
chise şi intră Branson, îmbrăcat într-un costum maro, cu 
o cravată violet și încălţat cu pantofi asortaţi, în două to- 
nuri de maro, ţinând într-o mână un pahar cu capac, cu 
cafea Starbucks, și două pungi de hârtie în cealaltă. 

— Salut, omule! zise Branson, jovial ca de obicei, trân- 
tindu-se pe scaunul din faţa lui Grace și punând cafeaua 
şi pungile de hârtie pe birou. Văd că încă mai ai cămașa 
pe tine. 

— Foarte amuzant, spuse Grace. 

— AI câştigat azi-noapte? 

— Nu, nu am câştigat chiar deloc. Grace suferea încă 
după pierderea de ieri. Patru sute douăzeci de lire. Banii 
nu erau o problemă pentru el şi nu avea nici o datorie, dar 
ura să piardă, și mai ales atât de mult. 

— Arău ca dracu”. 

— Mulţumesc. 

— Pe bune, nu glumesc. Pur și simplu arăţi ca dracu”. 

— Foarte drăguţ din partea ta că ai venit până aici ca 
să îmi spul. 

— Ai văzut vreodată filmul The Cincinnati Kid? 

— Nu îmi aduc aminte. 

— Cu Steve McQueen. Rămăsese lefter după o partidă 
de cărţi. A avut un final superb, cu puştiul de pe alee care 
îl provoca la un ultim pariu, iar el dă pentru ultima oară 
cu banul. 

Branson scoase capacul paharului, vărsând cafea pe 
birou, apoi scoase un corn cu migdale, lăsând şi o urmă 
de zahăr pudră lângă cea de cafea. Îi oferi şi lui Grace: 

— Vrei o bucăţică? 

Grace dădu din cap. 

— Ar trebui să mănânci ceva mai sănătos la micul dejun. 

— Pe bune? Ca să ajung să arăt ca tine? Ce ai mâncat? 
Cereale organice? 

Grace ridică folia de Panadol. 

— Uite toată hrana de care am nevoie. Ce faci aici aşa 
aranjat? 

— Am o întâlnire în zece minute cu ṣefa. Am fost re- 
crutat în comitetul pentru droguri. 

— Ce noroc pe tine. 

— Totul se rezumă la imagine, nu e ceea ce tu m-ai în- 
văţat? Să fu vizibil pentru şefi. 

— Bravo, îți aduci aminte. Sunt impresionat. 

— Dar de fapt, bătrâne, nu de aia sunt la tine în birou. 
Branson scoase o felicitare din cea de-a doua pungă şi o 
puse în fața lui Grace. Trebuie să semneze toată lumea, 
e pentru Mandy. 

Mandy Walker lucra la Protecţia Copilului în 
Brighton. La un moment dat, şi Grace, şi Branson lucra- 
seră cu ea. 

— Pleacă ? întrebă Grace. 

Branson înghiţi, apoi schiţă un gest pentru a arăta o 
femeie gravidă. 

— De fapt, credeam că eşti la tribunal astăzi. 

— S-a amânat până luni. Grace semnă pe felicitare 
lângă încă vreo douăsprezece nume; cafeaua și cornul mi- 
roseau dintr-o dată foarte bine. În timp ce Branson mușca 
din corn, întinse mâna să îl ia pe celălalt și mușcă din el, 
savurând gustul dulce. Mestecă încet, uitându-se la cra- 
vata lui Branson, care avea un model geometric ce o fă- 
cea să fie ameţitoare, apoi îi înapoie felicitarea. 

— Roy, în legătură cu apartamentul pe care l-am vă- 
zut miercuri. E ceva ce nu înţeleg. Am nevoie de experi- 
enţa ta. A1 câteva minute? 

— Am alternativă ? 

Fără să îl bage în seamă, Branson spuse: 

— Uite care e treaba. Muscă din nou din corn, căzân- 
du-i zahăr și firimituri pe costum. Erau cinci tipi la o pe- 
trecere a burlacilor. Acum... 

Urmă o bătaie la uşă, aceasta se deschise și intră 
Eleanor Hodgson, secretara lui Grace, aducând o gră- 
madă de hârtii şi dosare. Era o femeie decentă, la vârsta 
a doua, cu părul drept-negru și cu o faţă destul de demo- 
dată, părând în permanenţă stresată rău. Acum se uita 
nervoasă la cravata lui Branson. 

— Bună dimineaţa, Roy, spuse ea. Bună dimineata, 
detectiv Branson. 

— Ce mai faci? o întrebă Glenn. 

Fa puse documentele pe biroul lui Roy. 

— Sunt câteva rapoarte ale legiştilor de la Huntingdon. 
Unul este cel pe care îl așteptai. 

— Al lui Tommy Lytle? 

— Da. Am şi agenda şi notele de buget pentru întâl- 
nirea de la 11. 

— Mulţumesc. În timp ce ea ieșea din cameră, el frun- 
zări rapid dosarele şi îl puse pe cel din Huntingdon dea- 
supra. Huntingdon, din Cambridge, era unul dintre 
centrele de medicină legală pe care le folosea Poliţia din 
Sussex. Tommy Lytle era cel mai vechi dosar deschis al 
lui Grace. În urmă cu douăzeci şi șapte de ani, Tommy, 
de unsprezece ani, plecase de la şcoală spre casă într-o 
după amiază de vineri. De atunci nu mai fusese văzut ni- 
ciodată. Unicul indiciu pe vremea aceea fusese o camio- 
netă marca Morris Minor, văzută de un martor care 
avusese prezenţa de spirit să îi noteze numărul. Dar nu 
se făcuse nici o legătură cu proprietarul, un tip singura- 
tic, ciudat, cu antecedente de atacuri sexuale asupra mi- 
norilor. Şi apoi, acum două luni, din pură coincidenţă, 
camioneta apăruse în zona lui Grace, când proprietarul 
din prezent, prea entuziast, fusese amendat pentru șofat 
sub influenţa alcoolului. 

Dezvoltarea medicinii legale faţă de acum douăzeci și 
șapte de ani era de neimaginat. Prin testarea ADN-ului, 
poliţiştii se lăudau că, fără să aibă vreo urmă, dacă o 

persoană fusese într-o cameră, nu conta cu cât timp în 
urmă, ei puteau s-o găsească. Nu trebuia decât un centi- 
metru de praf care să fi scăpat aspiratorului, sau un fir de 
păr ori o fibră din haină. Chiar dacă era ceva de sute de 
ori mai mic decât vârful unui ac, i se putea da de urmă. 

Și acum avea camioneta. Iar suspectul principal era 
încă în viaţă. Și medicii legişti luaseră camioneta la 
microscop! 

Deşi era ataşat de Branson, Grace abia aștepta ca aces- 
ta să plece ca să poată citi raportul. Dacă ar fi rezolvat asta, 
ar fi fost cel mai vechi caz rezolvat vreodată în comitat. 

Înghiţind ultima bucată de corn şi vorbind în timp ce 
mesteca, Branson spuse: 

— Erau cinci bărbați la o petrecere de burlaci, da ? Mi- 
rele e un tip pus pe glume; în trecut, a făcut câte o glumă 
fiecăruia dintre ei. Pe unul l-a legat cu cătușe într-un tren 
care mergea spre Edinburgh chiar în noaptea dinaintea 
nunţii. 

— Foarte drăguţ tipul, spuse Grace. 

— Da, exact tipul de glumă pe care ai vrea să o faci ce- 
lui mai bun prieten. Așa. Să vedem ce avem. Cei cinci în- 
cep petrecerea. Undeva pe drum, îl pierd pe ginere, adică 
pe Michael Harrison. Apoi au un accident, trei dintre ei 
mor pe loc, al patrulea e în comă și până la urmă moare. 
Astăzi este vineri dimineaţa şi peste douăzeci și patru de 
ore ar trebui să se căsătorească. 

Branson luă o gură de cafea, se ridică un moment şi 
începu să se plimbe prin birou. Se opri şi se uită pentru 
o clipă la tabelul SASCO, pe care se făcuseră niște note 
cu cerneală. Ridică foaia, luă un creion şi începu să scrie. 

— Îl avem pe Michael Harrison. Îi scrise numele și îl 
încercui. Avem și cei patru prieteni morţi. Desenă al doi- 
lea cerc. Și o avem pe logodnică, Ashley Harper. Desenă 
un al treilea cerc în jurul numelui ei. Mai este și partene- 
rul de afaceri, Mark Warren. Desenă al patrulea cerc. Și... 

Grace se uita la el întrebător. 

— Avem și ce am luat din calculator ieri, da? 

— Un cont de bancă în Insulele Cayman. 

Ţinând creionul în mână, Branson se aşeză în faţa 
lui Grace. 

Grace continuă: 

— Mi-ai spus că partenerul de afaceri nu a fost la pe- 
trecerea burlacilor. 

Branson nu înceta să fie uimit de memoria lui Grace 
pentru detalii. Părea că ţine minte totul. 

— Corect. 

— Pentru că a avut întârziere avionul. 

— Asta e povestea până acum. 

— Și el ce spune? Unde crede că s-a dus Michael Har- 
rison ? S-a cărat în Insulele Cayman ? 

— Roy, i-ai văzut gagica. Şi am căzut de acord că nici 
un om sănătos la cap nu ar părăsi-o ca să plece undeva; 
e extraordinar de frumoasă și deşteaptă pe deasupra. Și... 
Branson își strânse buzele. 

— Şi ce? 

— Și minte. l-am făcut testul învăţat de la tine, cu 
ochii. Am întrebat-o dacă ştie de Insulele Cayman şi a 
spus că nu ştie. Minţea. 

— Probabil că încerca să le ofere protecţie. Să acopere 
urmele șefului şi logodnicului ei. Lui Grace îi atrase 
atenţia încă un e-mail venit pe calculator. Deci ce vrei să 
spui până acum? 

— Sunt posibile următoarele scenarii: prietenii lui s-au 
răzbunat și probabil l-au legat pe undeva. Sau a avut un 
accident. Sau s-a răzgândit și a fugit. Sau s-a retras undeva 
în Insulele Cayman. 

Grace deschise unul dintre e-mailuri care era marcat 
ca fiind urgent și care era de la ṣefa sa, Alison Vosper. 
Îl întreba dacă era liber pentru o întâlnire scurtă la 12.30. 
În timp ce vorbea cu Branson, îi răspunse că era liber. 

— Partenerul de afaceri al tipului, Mark Warren, ar fi 
știut dacă ar fi plănuit ceva de genul să îl lege undeva, sau 
altceva de tipul ăsta. 

— Domnişoara Harper spune că ea ştie că puneau ceva 
la cale, dar nu ştie ce au convenit până la urmă. 

— Ai verificat cârciumile pe unde au fost? 

— Asta se face astăzi. 

— Și camerele de filmat cu circuit închis ? 

— Am început şi asta. 

— Au verificat camioneta ? După expresia de panică de 
pe faţa lui Branson, Grace îşi dădu seama că nu o făcuse. 
De ce naiba nu ați făcut-o ? Nu este ăsta primul loc în care 
trebuie te uiti? 

— Da, ai dreptate. Nu mi-am intrat încă în mână la 
chestia asta. 

— Ați alertat toate secțiile ? 

— Da, fotografia lui circulă de dimineaţă. L-am trecut 
la persoane dispărute. 

Grace simţi că 1 se lasă un nor negru peste creier. Per- 
soane dispărute. De fiecare dată când auzea sintagma era 
afectat, pentru că îi aducea aminte din nou. Se gândea la 
femeia asta, Ashley, pe care i-o descrisese Branson. Cum 
s-o fi simțind? 

— Glenn, ai spus că tipul acesta era pus pe glume. Nu 
e vreo şansă ca el să facă o glumă şi să fie pe cale să apară 
cu un rânjet pe faţă? 

— Cu patru dintre prietenii lui morţi? Ar trebui să fie 
destul de bolnav la cap atunci. Branson se uită la ceas. Ce 
faci la prânz? 

— Dacă nu primesc vreun telefon de la Julia Roberts, 
s-ar putea să fiu liber. Dacă nu sunt ţinut la întâlnire mai 
mult de jumătate de oră. 

— Ce mai face minunata Alison Vosper? 

Grace îi aruncă o privire rece şi ridică din sprâncene. 

— Mai mult acră decât dulce. 

— Te-ai gândit vreodată să i-o tragi ? 

— Da, pentru aproape o nanosecundă sau poate chiar 
mai puţin. Care e unitatea de timp cea mai mică care există? 

— Ar putea fi o mişcare bună în carieră. 

— Mă pot gândi la una şi mai bună. 

— Cum ar fi? 

— Cum ar fi să nu încerc să i-o trag şefei. 

— Ai văzut-o vreodată pe Susan Sarandon în Moon- 
light Mile ? 

— Nu îmi amintesc. 

— Îmi aduce aminte de Susan Sarandon în acel film. 
Mi-a plăcut filmul, a fost bun. Nu ai vrea să dai o tură cu 
mine cu mașina, să luăm prânzul şi să mai vorbim pe 
drum? Îți fac cinste cu ceva de băut şi un sandviș. 

— O, să mergem să luăm prânzul în maşină! Asta îmi 
întăreşte convingerea că ceea ce am gândit când ti-am 
văzut cravata este adevărat: chiar ai sul. 


26 


Conform calculelor lui Michael, apa se înălța cu do- 
uăzeci şi cinci de centimetri la fiecare trei ore. Îi venea 
acum chiar deasupra urechilor. 'Tremura din cauza fri- 
gului şi începea să aibă febră. 

Lucrase cu disperare în timpul nopţi, săpând în ca- 
pac cu sticla, iar acum rămăsese la ultima rămășiță din 
aceasta. Mâinile îl dureau din cauza extenuării. Făcuse 
o gaură mare în capac, dar nu suficient de mare ca să îl 
spargă. 

Își măsura timpul acum. Două ore săpa, o oră se odih- 
nea şi își imagina că este pe mare. Dar pierdea bătălia. Apa 
creştea mai repede decât mărea el gaura. Apa îi va trece 
de cap până când va reuși să facă o gaură suficient de mare 
ca să poată ieși. 

La fiecare cincisprezece minute pornea staţia de emisie, 
dar de fiecare dată nu auzea decât paraziţii de pe frecvenţă. 

Acum era ora 11.03. Vineri. 

Săpa în continuare, praf de sticlă și bucăți de pământ 
ud căzându-i pe faţă, ultima bucată din sticlă micşorân- 
du-se cu fiecare minut. Se gândea tot timpul. Când se va 
toci de tot sticla, va folosi catarama de la curea. Și când 
se va rupe şi aia, ce alte instrumente mai avea să sape în 
lemn? Geamul de la lanternă ? Bateriile ? 

Din staţie se auzi un sunet ascuţit, apoi din nou ac- 
centul american, destul de fals. 

— Bună, prietene, ce mai faci? Acum îl recunoștea. 

Michael apăsă pe butonul pentru vorbire. 

— Davey? întrebă el. Tu eşti? 

— Urmăream ştirile la televizor, îl informă Davey. 
Tocmai arată un accident de mașină la care am fost şi eu 
cu tata marţi! Toți din maşină sunt morţi şi mai lipsește 
un tip! 

Dintr-odată, Michael apucă strâns staţia. 

— Ce era, Davey ? Ce mașină era? 

— Ford Tranzit. Mamă, era făcută praf! 

— Mai spune-mi, Davey! 

— Este un tip care a ieşit prin parbriz şi îi lipseşte ju- 
mătate de cap. Iisuse, îi poţi vedea creierii. Mi-am dat 
seama imediat că era mort. A supravieţuit numai unul, 
care a murit pe urmă. 

Michael începu să tremure necontrolat. 

— Ştii cine este tipul care lipseşte ? 

— Aha. 

— Spune-mi, cine este? 

— Trebuie să plec într-un minut, să îl ajut pe tata. 

— Davey, ascultă-mă. Eu pot fi tipul acela. 

— Îți baţi joc de mine? 

— Care este numele lui, Davey ? 

— A, nu ştiu. Spun doar că trebuia să se căsătorească 
mâine. 

Michael închise ochii. „Oh, Doamne, nu!“ 

— Davey, accidentul acesta a avut loc marţi seara, pe 
la ora 21? 

— Cam aşa ceva. 

Cu noi puteri, Michael ţinu staţia aproape de gură. 

— Davey, eu sunt tipul acela! Eu sunt tipul care se că- 
sătoreşte mâine! 

— Îți baţi joc de mine? 

— Nu, Davey. Ascultă-mă cu atenție. 

— Trebuie să plec. Vorbim mai încolo. 

Michael ţipă: 

— Davey, nu pleca, te rog să nu pleci. Eşti singura per- 
soană care mă poate salva. 

Se făcu liniște. Se auzeau doar paraziți de pe canal, 
semn că Davey încă era la capătul celălalt. 

— Davey? 

— Trebuie să plec, înţelegi ce îți spun? 

— Davey, am nevoie de ajutorul tău. Eşti singura per- 
soană din lume care mă poate ajuta. Vrei să mă ajuţi? 

Altă tăcere lungă. Apoi: 

— Care ai spus că este numele tău? 

— Michael Harrison. 

— Doar ce i-au spus numele la televizor! 

— Davey, ai o maşină? Ştii să conduci? 

— Tata are un camion. 

— Pot să vorbesc cu tatăl tău? 

— A, nu ştiu. Este destul de ocupat, trebuie să plecăm 
ȘI să încărcăm ceva stricat. 

Michael se gândea cu disperare cum să îi înţeleagă 
caracterul. 

— Davey, ai vrea să fii un erou? i-ar plăcea să fii la 
televizor ? 

Vocea deveni veselă. 

— Eu la televizor? Adică să fiu ca o vedetă de cinema? 

— Da, poți fi o vedetă de cinema! Trebuie doar să îl 
rogi pe tatăl tău să vorbească cu mine şi eu îi voi spune 
cum să ajungi vedetă de cinema. Nu vrei să îl aduci să 
vorbească cu mine la staţie? Ce zici de asta? 

— Nu ştiu. 

— Davey, te rog, cheamă-l pe tatăl tău. 

— Uite cum stă treaba: tata nu ştie că am staţia asta şi 
ar fi destul de supărat dacă ar afla. 

Făcându-i pe plac, Michael îi spuse: 

— Eu cred că ar fi mândru de tine dacă ar afla că ești 
un erou. 

— Crezi? 

— Cred. 

— Trebuie să plec. Mai vorbim! 'Terminat! 

Staţia se opri din nou. 

Rugându-se din toată inima, Michael striga: 

— Davey, te rog, nu mă lăsa! Davey, adu-l pe tatăl tău, 
te rog! 

Dar Davey plecase. 


27 


Ashley, palidă, stătea într-un fotoliu vechi și adânc în 
sufrageria mică din casa mamei lui Michael și privea fără 
expresie înainte, cu ochii plini de lacrimi. Se uita fără nici 
o poftă la farfuria neatinsă cu biscuiţi asortaţi de pe mă- 
suţa de cafea, apoi la fotografia cu ramă de metal așezată 
pe şemineul electric, în care era Michael, la doisprezece 
ani, pe o bicicletă, și pe urmă pe geam, la strada udată de 
ploaie, care ducea către terenurile de curse din Brighton. 

— Am chemat croitoreasa la ora 14, spuse ea. Ce crezi 
că trebuie să fac? Luă o gură de cafea şi îşi șterse ochii cu 
batista. Bobo, cățelul rasa shihþ-tzu a lui Gill Harrison, cu 
o fundă în păr, se uită la Ashley şi scoase un scâncet, cer- 
șind biscuiţi. Ea răspunse ciufulindu-i părul moale de pe 
stomac. 

Gill Harrison stătea pe canapea, în faţa lui Ashley. Era 
îmbrăcată într-un tricou alb, fără nici o formă, pantaloni 
ca de costum și pantofi sport. O dâră subțire de fum ie- 
șea din ţigara pe care o ţinea între degete. Lumina stră- 
lucea de la diamantul unui inel de logodnă, prea mare ca 
să fie real, pus lângă o verighetă subțire de aur. O brățară 
atârna liberă la încheietura mâinii. 

Vorbea cu o voce gravă, cu accentul aspru din Sussex, 
în care 1 se citea încordarea. 

— E un băiat bun. Nu a dezamăgit pe nimeni în viaţă. 
Asta le-am spus poliuştilor care au venit aici. Acesta nu 
este el, nu este Michael. Dădu din cap şi mai trase o dată 
din ţigară. Îi plac glumele, râse ea forţat. Când era copil, 
îi teroriza pe toţi de Crăciun cu câte o mască. Mereu în 
speria pe oameni. Dar acesta nu este el, Ashley. 

— Ştiu. 

— I s-a întâmplat ceva. Băieții i-au făcut ceva. Sau a 
avut şi el un accident. Nu te-a părăsit. A fost aici dumi- 
nică dimineaţa, am băut ceaiul împreună. Îmi spunea cât 
de mult te iubeşte, cât de fericit este, și să îl binecuvân- 
tez. L-ai făcut atât de fericit. Îmi spunea despre casa pe 
care aţi găsit-o la ţară și pe care vreți să o cumpăraţi şi de- 
spre toate planurile. Mai trase o dată din țigară, apoi tuși. 
Este un băiat plin de resurse. De când tatăl său... Strânse 
din buze, iar Ashley putea vedea că pentru ea era foarte 
greu. De când tatăl său... "Ţi-a povestit? 

Ashley încuviinţă. 

— A luat locul tatălui său. Nu m-aș fi descurcat fără 
Michael. A fost atât de puternic. O stâncă, pentru mine 
și pentru Carly. O să îţi placă de Carly. El i-a trimis bani 
de bilet pentru a veni din Australia la nuntă. Trebuie să 
sosească în orice moment. Mi-a telefonat de la aeroport 
acum două ore. Dădu din cap, disperată. 

Ashley, îmbrăcată în blugi largi, maro şi o bluză albă 
neglijentă, îi zâmbi. 

— Am cunoscut-o pe Carly chiar înainte să plece în 
Australia. A trecut pe la birou. 

— Este o fată bună. 

— Dacă este fata ta, sigur aşa este! 

Gall Harrison se aplecă şi își stinse ţigara. 

— Ştu, Ashley, toată viaţa Michael a muncit din greu. 
Împărţea ziare când era mic ca să mă ajute pe mine şi pe 
Carly, apoi a început afacerea cu Mark. Nimeni nu îl 
apreciază. Mark este un băiat bun, dar... 

— Dar ce? 

Gill îşi clătină capul. 

— Îmi spui? 

— ÎI ştiu pe Mark de când era copil. Michael și cu el 
erau nedespărţiţi. Dar Mark s-a ţinut tot timpul de coada 
lui Michael. Uneori cred că Mark este un pic invidios 
pe Michael. 

— Eu credeam că fac o echipă bună, spuse Ashley. 

Gill scoase un pachet de Dunhill din geantă, luă o ți- 
gară şi o duse la buze. 

— Întotdeauna i-am spus să aibă grijă cu Mark. 
Michael e inocent, el crede în oameni prea uşor. 

— Ce vrei să spui? 

Gill scoase o brichetă ieftină din geantă şi își aprinse 
tigara. 

— Tu ai o influenţă pozitivă asupra lui Michael. Vei 
face totul ca să fie bine, nu-i aşa? 

Bobo începu să cerşească un alt biscuit. Ignorându-l, 
Ashley răspunse: 

— Michael e puternic. E bine, e în regulă. 

— Da, sigur că este. Aruncă o privire la telefonul aşe- 
zat pe colţul mesei. Este în regulă. Poate să sune în orice 
moment. Săraciui băieţi. Erau o parte importantă din viaţa 
lui Michael. Nu pot să cred... 

— Nici eu. 

— Draga mea, ai întâlnire cu croitoreasa. Trebuie să te 
duci. Spectacolul trebuie să continue. Michael va apărea, 
crezi asta, nu? 

Ezită puţin și Ashley răspunse: 

— Sigur că da. 

— Vorbim mai târziu. 

Ashley se ridică, se duse la viitoarea mamă soacră şi 
o strânse puternic în braţe. 

— Totul o să fie bine. 

— Tu eşti lucrul cel mai bun care i s-a întâmplat. Eşti 
o persoană minunată, Ashley. Am fost atât de fericită 
când Michael mi-a spus că...că... Se bâlbâia acum, cu- 
prinsă de emoție. Că voi doi... 

Ashley o sărută pe frunte. 


28 


Grace stătea în Fordul albastru, ţinându-se cu mâi- 
nile de scaun şi mișcându-și buzele, uitându-se nervos la 
drumul de ţară care se vedea prin ploaia deasă. Fără să 
ţină seama de frica pasagerilor, Glenn Branson se strecură 
cu atenţie printr-o serie de curbe, arătând cu mândrie ce 
învățase la un curs de șofat al poliţiei. Radioul, la care era 
prins un post de muzică rap, era prea tare pentru gustu- 
rile lui Grace. 

— Mă descurc, nu-i aşa? 

— A, da, spuse Grace, gândindu-se că mai puţină con- 
versaţie înseamnă mai puţină distracţie pentru Branson, 
ceea ce ar fi însemnat o speranţă de viaţă mai lungă pen- 
tru amândoi. Se aplecă și dădu volumul muzicii mai încet. 

— Jay-Z, spuse Branson. E extraordinar, nu-i aşa ? 

— Extraordinar. 

Luară o curbă strânsă la dreapta. 

— Ni s-a spus să ţinem spre stânga, pentru a avea o 
vedere bună. E o mișcare bună, nu crezi? 

Trecură curba și şoseaua coborî. 

— Te speru? 

— Doar puţin. 

— Eşti un pămpălău. Guess e de vârsta ta. Mai știi fil- 
mul Bullit ? 

— Cu Steve McQueen? Îşi place, nu-i așa? 

— Minunat! Cea mai bună urmărire auto făcută vre- 
odată în filme! 

— S-a terminat cu un accident urât. 

— Minunat film, spuse Branson, fără să priceapă alu- 
zia. De fapt, se gândi Grace, ignora aluzia. 

Și Sandy conducea cu viteză. Făcea parte din nebu- 
nia ei naturală. Se temea să nu păţească un accident într-o 
zi, deoarece se părea că încă nu își dădea seama de legile 
fizice care determinau momentul când o maşină putea 
lua o curbă şi când nu. Dar, în cei șapte ani cât fuseseră 
împreună nu făcuse nici un accident, nici măcar nu-și 
zgâriase maşina. 

Spre uşurarea lui Grace, în faţa lor apăru semnul „Par- 
cul de maşini al lui Bolney“, fixat de un gard de metal şi 
prins cu sârmă ghimpată. Branson frână cu putere și, tre- 
când pe lângă o plăcuţă pe care scria „câine rău“, intră în 
curtea principală a unui depozit. 

Adăposundu-se sub umbrelă, sunară la interfonul din 
dreptul unei uși gri. Câteva momente mai târziu, ușa fu 
deschisă de un bărbat la vreo treizeci de ani, durduliu, cu 
părul nespălar, îmbrăcat într-o salopetă albastră peste un 
tricou murdar, cu o jumătate de sandviş în mâna tatuată. 

— Detectiv Branson şi detectiv Grace. Am sunat mai 
devreme, spuse Branson. 

Înghiţind, tipul stătu impasibil câteva momente. În 
spatele lui, se vedeau în depozit câteva maşini și dubiţe 
distruse. Luă o mutră gânditoare. 

— Duba Tranzit, da? 

— Da, răspunde Branson. 

— Albă? Cea care a venit de la Wheeler's marţi? 

— Da, aceea e. 

— E afară. 

Îl urmară prin curte, apoi intrară pe ușă într-un spa- 
țiu care, din ce estima Grace, avea câţiva acri, plin cu 

vehicule stricate, cât puteai cuprinde cu ochii. Foarte pu- 
ţine erau acoperite cu prelate, cele mai multe fiind expuse 
intemperiilor. 

Ţinând umbrela sus, peste capul lui Branson, se uită 
la o dubă Rentokil care luase foc după o puternică coli- 
ziune frontală. Ar fi fost greu să îți imaginezi că supra- 
vieţuise vreunul dintre pasageri. Apoi observă o maşină 
sport Porsche, ajunsă la mai puţin de trei metri lungime. 
Și o mașină Toyota cu acoperișul zburat. 

Locul acesta îi dădea tot timpul fiori. Grace nu lucrase 
niciodată la circulaţie, dar în primele zile în poliţie asistase 
la niște accidente de circulaţie şi era imposibil să nu te lași 
afectat de ele. Se puteau întâmpla oricui. Puteai pleca într-o 
zi în excursie, fericit, plin de planuri și câteva momente mai 
târziu, într-o clipită, poate că fără nicio vină, propria ma- 
şină se transforma într-un monstru care te făcea bucățele, 
îti tăia membrele și poate chiar te fierbea de viu. 

Se cutremură. Maşinile care ajungeau aici, aduse cu 
atenţie maximă, erau cele care fuseseră implicate în acci- 
dente grave sau fatale. Erau ţinute aici până când cei de 
la secţia de accidente rutiere, și uneori de la criminalistică, 
obțineau toate informaţiile care le erau necesare, înainte 
de a ajunge la fier vechi. 

Omul în salopetă arătă către o adunătură de fiare albe, 
cu jumătate de plafon smuls, cu cabina ruptă de restul du- 
bei, cu mare parte din interior îmbrăcat în plasuc alb. 

— Asta e. 

Grace şi Branson se uitau la dubă în tăcere. Pentru câ- 
teva momente groaznice, Grace nu își putu controla min- 
tea să nu se cutremure la imaginea de groază din faţă. Cei 
doi ocoliră duba. Grace remarcă noroiul întărit pe butu- 
cul roților și mult mai mult pe bara de susținere și pe 
spate, noroi care începuse să se scurgă de la ploaie. 

Îi dădu umbrela colegului său, deschise portiera on- 
dulată din dreptul şoferului și instantaneu îl izbi mirosul 

stătut, greu, de sânge intrat în putrefacție. Nu conta de 
câte ori mai simţise mirosul acesta, de fiecare dată era la 
fel de greţos. Era chiar mirosul morții. 

Ţinându-şi respirația pentru a nu mai simţ, încercă să 
tragă de plastice. Volanul fusese rupt, iar scaunul şoferu- 
lui se deplasase în spate. Scaunul din faţă, pe jos, totul era 
pătat cu sânge. 

Acoperi petele cu plastic și se urcă în mașină. Înăuntru 
era întunecat şi anormal de liniște. Îi dădea fiori pe șira 
spinării. O parte din motor ieșise prin podea, iar pedalele 
se mutaseră într-o poziţie nefirească. Se aplecă şi deschise 
torpedoul. Scoase de acolo un ghid de utilizare a maşinii, 
mai multe cupoane de parcare, niște chitanţe pentru ben- 
zină și câteva casete fără etichetă. Dădu casetele lui Glenn. 

— Ar fi bine să asculț astea. 

Branson le băgă în buzunar. 

Plecându-și capul ca să nu se lovească de capota în- 
doită, Grace se duse în spatele mașinii. I se auzeau panto- 
fu pe podea. Branson deschise ușile din spate ca să facă 
mai multă lumină. În spate, Roy văzu o canistră de plas- 
tic, un cauciuc de rezervă, câteva unelte şi un bilet de par- 
care într-o pungă. Scoase biletul şi remarcă faptul că era 
datat cu câteva zile înaintea accidentului. Îl înmână lui 
Branson ca să îl pună în pungă. Mai era un singur pantof 
sport, de la piciorul stâng și o jachetă din vinilin. Con- 
trolă buzunarele și scoase un pachet de țigări, o brichetă 
de plastic și o chitanţă de la o curăţătorie din Brighton. 
Branson le sigilă pe toate. 

Grace se mai uită o dată cu atenţie în interiorul ma- 
şinii, gândindu-se şi verificând dacă a omis ceva. Apoi co- 
borî din maşină şi se adăposti sub umbrelă. 

— A cui este mașina asta? îl întrebă pe Branson. 

— A lui Houlihan, un antreprenor din Brighton. Unul 
dintre băieţii care au murit lucra acolo, era firma unchiu- 
lui său. 

— Patru înmormântări. Ar trebui să le facă o reducere 
substanţială, spuse Grace cinic. 

— Uneori ești un ticălos nenorocit, ştiai asta ? 

Grace se gândi un moment, ignorându-l. 

— Ai vorbit cu cineva de la Houlihan’s ? 

— Am vorbit chiar cu patronul, domnul Sean Houli- 
han, ieri după-amiază. E foarte supărat, îți imaginezi. 
Mi-a spus că nepotul său era un tip foarte muncitor, dor- 
NIC să ajute. 

— Nu aşa sunt toţi? Și el i-a dat permisiunea nepotu- 
lui său să ia maşina? 

Branson dădu din cap. 

— Nu. Dar spune că așa ceva nu stătea în obiceiul ne- 
potului său. 

Roy Grace se gândi un moment. 

— Pentru ce era folosită mașina de obicei? 

— Lua cadavre. Din spitale, ospiciu, aziluri de bătrâni, 
locuri de genul acesta, unde e necesar un car mortuar. 
Ti-e foame? 

— Îmi era înainte de a ajunge aici. 

Zece minute mai târziu, aşezaţi la o masă care se clăuna, 
într-o cârciumă de ţară, Grace bea o bere Guiness, iar Bran- 
son o cola fără zahăr. O așteptau pe chelneriţă să vină cu 
ceea ce comandaseră. În spatele lor era un șemineu mare, 
plin cu buturugi neaprinse, iar pe pereţi atârna o colecţie de 
decoraţiuni agricole, realizate manual. Era upul de local 
care îi plăcea lui Grace, o cârciumă veritabilă de ţară. Le ura 
pe cele cu specific şi cu nume caraghioase care încet deve- 
neau parte din orașul din ce în ce mai lipsit de stil propriu. 

— I-ai verificat mobilul ? 

— Trebuie să primim înregistrările în după-amiaza 
aceasta, spuse Branson. 

— Numărul doisprezece ? 

Grace ridică privirea şi remarcă o chelneriţă cu o tavă 
pe care era aşezată mâncarea lor. Friptură de vită și fică- 
tei pentru Grace, peşte şi salată pentru Glenn Branson. 

— Ce mănânci tu înseamnă atac de cord subit, îl certă 
Branson. Ştii ce ai tu în farfurie ? Grăsime de vită. Câh! 

Punându-şi nişte muştar pe farfurie, Grace răspunse: 

— Nu e vorba de ceea ce mănânci, ci de faptul că te 
gândeşti la asta. Grija te omoară. 

Branson luă niște pește din farfurie. În timp ce mânca, 
Grace continuă: 

— Am citit că nivelul mercurului din peşte este maxim, 
din cauza poluării. Nu ar trebui să mănânci peşte mai 
mult de o dată pe săptămână. 

Branson se opri din mestecat şi îl privi nedumerit. 

— Unde ai citit tu asta? 

— A fost un reportaj în revista Nature, cred. Este 
vorba de cea mai importantă revistă de gastronomie din 
lume, zâmbi Grace, bucurându-se de expresia de pe faţa 
prietenului său. 

— La naiba, şi noi mâncăm peşte aproape în fiecare 
seară. Mercur? 

- O să ajunga ca un termometru. 

— Nu e amuzant. Adică... 

Telefonul scoase două sunete puternice. 

Grace scoase telefonul mobil din buzunar și citi 
mesajul. 


De ce nu-mi răspunzi la mesaj, Armăsarule è Claudine XX. 


— Doamne, exact de asta aveam nevoie, spuse el. Un 
iepuraş în călduri. 

Branson ridică din sprâncene. 

— Carnea de iepure e sănătoasă. Foarte bună de gătit. 

— Asta nu e sănătoasă și nu mănâncă nici carne. Vreau 
să spun iepuraș ca în filmul acela cu Glenn Close. 

— Atracție fatală? Cu Michael Douglas și Anne Archer, 
în 1987. Foarte bun filmul. A fost pe Sky sâmbătă. 

Grace îi arătă textul. 

Branson rânj. 

— Armăsar, da? 

— Nu am ajuns chiar atât de departe şi nici nu vom 
ajunge. 

Sună telefonul lui Branson. Îl scoase şi răspunse: 

— Branson la telefon. Da? Bine, bine, o să ajung într-o 
oră. Închise telefonul şi îl lăsă pe masă. Se uită la Grace 
și îi transmise: A sosit lista Vodafone cu convorbirile lui 

Michael Harrison. Vrei să vii la birou și să mă ajuţi să ne 
uităm peste ea? 

Grace se gândi un moment, apoi îşi verifică agenda. Își 
lăsase după-amiaza liberă ca să verifice nişte hârtii legate 
de cazul Sureh Hossain, lucru pe care i-l ceruse Alison 
Vosper la întâlnirea de la 12.30, iar apoi voia să citească 
despre cazul Lytle. Dar acesta așteptase douăzeci și șapte 
de ani, aşa că încă o zi nu mai conta. În timp ce dispariţia 
lui Michael Harrison era o urgență. Deși nu știa nici una 
dintre persoane, îi părea rău pentru ele. În special pentru 
logodnica lui, mai ales că ştia cât de dureros era când per- 
soana iubită era dată dispărută. În acest moment, dacă 
exista vreo modalitate de a ajuta, el o va pune în practică. 

— Bine, spuse el. Sigur că vin. 

Branson își termină salata şi lăsă restul peştelui în far- 
furie, în timp ce Grace îşi mânca porția cu poftă. 

— Am citit undeva că francezii beau mai mult vin decât 
englezii și trăiesc mai mult, spuse el. Japonezii mănâncă 
mai mult peşte decât englezii, dar beau mai puţin vin și 
trăiesc mai mult. Germanii mănâncă mai multă carne ro- 
şie decât englezii și beau mai multă bere și trăiesc mai 
mult și ei. Ştii care e morala acestei povestiri ? 

— Nu. 

— Că nu ceea ce mănânci sau bei te omoară, ci faptul 
că vorbeşti limba engleză. 

Branson rânji. 

— Nu știu de ce te plac. Întotdeauna reușeşti să mă faci 
să mă simt vinovat de ceva. 

— Atunci hai să îl găsim pe Michael Harrison. Apoi te 
poţi bucura de sfârşitul de săptămână. 

Branson dădu peştele la o parte şi îşi termină cola. 

— Chestia aia e plină de Aspartam, spuse Grace, uitân- 
du-se cu dezaprobare la pahar. Am citit o teorie conform 
căreia din cauza ei poţi face lupus. 

— Ce este lupus? 

— E ceva mult mai grav decât mercurul. 
— Mulţumesc, Armăsare. 
— Acum eşti chiar gelos. 


În timp ce intrau prin spatele clădirii vechi, cu șase 
etaje, în care era sediul Poliţiei din Brighton, pe Grace îl 
cuprinse nostalgia. Clădirea asta avea reputaţia de a fi cea 
mai ocupată secţie de poliţie din Marea Britanie. Locul 
zumzăia şi forfotea, iar în urmă cu cincisprezece ani îi 
plăcuse să lucreze aici. Zumzetul acestui loc era lucrul 
care îi lipsea la sediul central, amplasat într-o zonă liniş- 
tită, la marginea orașului. 

În timp ce urcau scările de ciment, în clădirea cu 
pereţii vopsiți în albastru și plini de panouri cu notițe 
despre evenimente și proceduri, simţi că este din nou 
într-o secţie de poliţie ocupată. Nu era miros nici de spi- 
tal, nici de şcoală, nici de clădire administrativă, ci era 
chiar miros de energie. 

Urcară până la etajul trei, unde fusese biroul său, apoi 
merseră pe un culoar lung până la etajul patru, trecând pe 
lângă un panou mare pe care scria: „RATA DE REZOL- 
VARE A CRIMELOR. APRILIE 2004. 27,8%“. Apoi 
Grace îl urmă pe Branson în biroul pe care îl stabilise cen- 
trul de operaţiuni pentru cazul dispariţiei lui Michael 
Harrison. În cameră erau șase birouri, fiecare cu câte un 
computer. Două dintre ele erau ocupate de doi detectivi 
pe care îi cunoștea şi care îi plăceau, Nick Nicholl și Bella 
Moy. Pe un şevalet era așezat un flip chart, iar pe perete 
era un panou alb aşezat lângă o hartă mare cu ţinutul Sus- 
sex, în care erau înfipte nişte piuneze. 

— Cafea? întrebă Branson. 

— Nu acum, mulţumesc. 

Se opriră la biroul Bellei, care era acoperit cu 1 grămezi 
de hârtii puse în ordine, peste care era așezată o cutie des- 
chisă de Maltesers. Arătând spre hârtii, Bella spuse: 

— Am lista telefoanelor lui Michael Harrison de marţi 
dimineaţă până astăzi la ora 9. M-am gândit că ar fi o idee 
bună să luăm și desfăşurătoarele celorlalți patru. 

— Bună idee, spuse Branson, impresionat de iniţia- 
tiva el. 

Bella arătă ecranul calculatorului, pe care era afișată 
o hartă. 

— Am trasat toate reţelele de telefonie mobilă pe care 
erau cei cinci. Orange, Vodafone şi T-Mobile. Orange 
și T-Mobile au o reţea mai puternică decât Vodafone, 
cea pe care o foloseşte Michael Harrison. Ulumul sem- 
nal de pe mobilul său apare la releul telefonic de lângă 
Parcul Pippingford, pe A22. Dar am aflat că nu ne pu- 
tem baza pe faptul că ar putea fi în această arie, pentru 
că, dacă reţeaua este ocupată, semnalul se transmite la 
următorul releu. 

Grace se gândi că această doamnă va ajunge departe. 
Studiind harta pentru un moment, întrebă: 

— Care este distanţa între relee ? 

— În orașe este de aproape cinci sute de metri. Dar în 
afara orașului este de câţiva kilometri. 

Din experienţa anterioară, Grace ştia că firmele de te- 
lefonie mobilă folosesc o reţea de relee care acţionează 
ca niște faruri. Telefoanele, fie că sunt folosite, fie că nu, 
trimit constant câte un semnal către cel mai apropiat 
releu. Având această informaţie, era ușor să identifice 
orice mișcare a unei persoane. Dar, evident, acest lucru 
era mult mai uşor în orașe decât în afara acestora. 

Bella se ridică și se îndreptă spre harta de pe pe- 
rete. Arătă o piuneză albastră înfiptă în centrul zonei 
Brighton, care era înconjurată de piuneze verzi, mov, al- 
bastre și albe. 

— Am însemnat telefonul lui Michael Harrison cu 
piuneze albastre. Ceilalţi patru au alte culori. 

Grace îi urmări degetul în timp ce vorbea. 

— Putem vedea că toate piunezele au stat împreună de 
la ora 7 la ora 9 seara. Arătă spre trei locaţii diferite. În 
toate locurile astea este câte o cârciumă, spuse ea. Dar aici 
devine interesant. Arătă spre un punct undeva la câţiva 
kilometri nord de Brighton. Toate cele cinci piuneze apar 
împreună până aici. Apoi rămân numai patru. Aici. 

Branson zise: 

— Verde, mov, galben şi alb. Fără albastru. 

— Exact. 

— Ce mișcare avem pentru piuneza albastră după asta? 

— Nici una, răspunse ea, hotărât. 

— Deci, s-au separat pe la 9 fără un sfert, spuse Grace. 

— Doar dacă nu şi-a scăpat telefonul pe undeva. 

— Bineînţeles. 

— Deci vorbim de o suprafaţă de aproximativ şase ki- 
lometri, la aproape douăzeci și cinci de kilometri de 
Brighton ? întrebă Glenn Branson. 

— Telefonul mai emite semnale ? întrebă Grace, atras de 
combinaţia de inteligenţă şi frumuseţe pe care o avea Bella. 
O mai întâlnise înainte, dar nu o remarcase cu adevărat. 
Avea o faţă într-adevăr drăguță și, doar dacă nu purta 
pietre în sutien, avea nişte sâni foarte mari, lucru care în- 
totdeauna îl excita. Își luă gândul de la ea şi se concentră 
la treabă. Apoi aruncă o privire la mâna ei pentru a vedea 
dacă poartă verighetă. Avea un inel cu safir, dar nu pe de- 
getul pe care se purta verigheta. Își retrase privirea de la ea. 

— Ultimul semnal a fost la ora 9 fără un sfert marţi 
seara. Nimic de atunci. 

— Deci, ce părere ai, Bella ? întrebă Grace. 

Bella se gândi un moment, fixându-l cu ochii de un 
albastru intens. Dar expresia ei nu arăta nimic altceva de- 
cât respectul arătat unui superior. 

— Am vorbit cu un inginer de la firma de telefonie 
mobilă. A spus că fie telefonul lui este închis de marţi 
după-amiaza, fie este într-o zonă fără acoperire. 

Grace încuviinţă. 

— Acest Michael Harrison este un om de afaceri am- 
biţios și ocupat. Ar trebui să se căsătorească mâine dimi- 
neaţă cu o femeie foarte frumoasă, conform tuturor 
opiniilor. Cu douăzeci de minute înaintea unui accident 
de maşină care i-a omorât patru dintre prietenii cei mai 
buni, telefonul său nu mai mergea. Anul trecut, a tot trans- 
ferat pe ascuns sume de bani de la compania sa către un 
cont bancar din Insulele Cayman, cel puţin un milion de 
lire de care știm noi până acum. Iar partenerul lui de afa- 
ceri, care trebuia să participe și el la petrecerea burlacilor, 
dintr-un oarecare motiv nu a putut fi acolo. Este corect 
ce spun până acum? 

— Da, confirmă Glenn Branson. 

— Deci, ar putea fi mort. Sau ar fi putut să pună în 
aplicare un plan de dispariţie foarte deştept. 

— "Trebuie să verificăm zona pe care a încercuit-o 
Bella. Mergeţi la toate cârciumile pe unde s-ar fi putut 
opri şi ei. Vorbiţi cu toată lumea care îi cunoaşte. 

— Şi apoi? 

— Fapte. Întâi, să adunăm toate faptele la un loc, spuse 
Glenn. Dacă acestea nu ne duc la el, atunci putem începe 
să speculăm. 

Telefonul de pe biroul Bellei începu să sune. Ea răs- 
punse și imediat expresia de pe faţa ei arătă că era ceva 
important. 

— Sunteţi sigur ? întrebă ea. De marţi? Sunteţi sigur că 
e vorba de marţi? Nimeni altcineva nu putea să îl ia? 
După câteva momente, replică: Nu, sunt de acord. Mul- 
ţumesc, acest lucru poate fi foarte important. Pot lua nu- 
mărul dumneavoastră de telefon? 

Grace se uită la ea în timp ce scria pe o hârtie „Sean 
Houlihan“ urmat de un număr de telefon. 

— Mulţumesc foarte mult, domnule Houlihan. Ti- 
nem legătura. 

Închise telefonul și se uită la Grace, apoi la Branson. 

— Era domnul Houlihan, proprietarul firmei la care 
lucra nepotul său, Robert Houlihan. Tocmai au descope- 
rit că le lipseşte un sicriu. 

— Lipseşte un sicriu? întrebă Glenn Branson. 

— Nu e ceva ce oamenii fură în mod obișnuit, nu? 
spuse Bella Moy. 

Grace tăcu un moment, atras de o muscă ce bâzâi cu 
zgomot prin cameră, apoi se îndreptă spre fereastră. La 
etajul de dedesubt erau medicii legiști. Lucrurile și hai- 
nele pătate cu sânge erau un magnet pentru muşte. Grace 
le ura. Muştele albastre erau vulturii lumii insectelor. 

— Tipul ăsta, Robert Houlihan, a împrumutat maşina 
fără permisiune. Se pare că a împrumutat și un sicriu fără 
să ceară voie. Se uită întrebător la Branson şi la Bella, 
apoi la Nick Nicholl. Oare avem de-a face cu un tip ne- 
bun pus pe şotii? 

— Sugerezi că prietenii lui l-au băgat într-un sicriu? 
întreabă Branson. 

— A1 o teorie mai bună? 

Branson zâmbi, insinuant. 

— Să lucrăm pe baza faptelor, da? 

Uitându-se la Bella, gândindu-se involuntar cât de 
atractivă este, Grace spuse: 

— Cât de sigur este tipul ăsta, Houlihan, că sicriul nu 
a fost luat și mutat pur şi simplu? 

— Oamenii mută locul pentru cheile de la intrare, dar 
nu cred că mută şi locul unui sicriu, răspunse Branson un 
pic maliţios. 

Bella îl întrerupse. 

— Este foarte sigur. Era cel mai scump dintre sicriele 
de tipul acela, din lemn indian, spune că ar putea rezista 
şi o sută de ani. Avea un singur defect: lemnul era îndoit 
sau ceva de genul acesta şi nu se închidea etanş pe partea 
de dedesubt. De aceea a avut un conflict cu firma produ- 
cătoare din India. 

— Nu pot să cred că trebuie să importăm sicrie din In- 
dia! Noi nu avem tâmplari în Anglia ? întrebă Branson. 
Grace se uită la hartă și trasă un cerc cu degetul. 

— E o zonă destul de mare. 

— Cât de mult poate supravieţui cineva într-un sicriu ? 
întrebă Bella. 

— Dacă sicriul este închis cum trebuie, totul depinde 
dacă ai aer, apă, mâncare. Dacă nu ai aer, nu foarte mult 
timp. Câteva ore, poate o zi, răspunse Grace. 

— Se fac trei zile astăzi, spuse Branson. 

Grace îşi aduse aminte că citise undeva despre o vic- 
timă care fusese scoasă în viaţă de sub ruine, după două- 
sprezece zile de la cutremurul din Turcia. 

— Dacă ai aer, cel puţin o săptămână, poate chiar mai 
mult, spuse el. Trebuie să presupunem că dacă i-au făcut 
vreo farsă atât de proastă, i-au lăsat ceva aer ca să poată 
respira. Dacă nu, atunci căutăm un cadavru. Se uită la 
echipă. Probabil că aţi vorbit cu Mark Warren, partene- 
rul lui de afaceri? 

— Este şi cavalerul lui de onoare, spuse Nicholl. Spune 
că nu are nici o idee despre ce s-a întâmplat. Petreceau ul- 
tima noapte de burlăcie din cârciumă în cârciumă, iar el 
a fost blocat în afara orașului şi nu a putut ajunge. 

Grace se încruntă şi se uită la ceas, conştient de fap- 
tul că timpul trecea. 

— Una este să te plimbi din cârciumă în cârciumă la 
petrecerea burlacilor și alta este să iei un sicriu cu tine. Nu 
te hotărăști să faci asta pe loc, nu-i așa? Se uită la fiecare 
în parte. 

Toţi trei aprobară din cap. 

— A vorbit cineva cu toate prietenele, soțiile celor 
implicaţi ? 

— Eu, răspunse Bella. Este dificil, pentru că sunt în 
stare de şoc, dar una dintre ele este extrem de supărată. 
E Zoe... Își căută carneţelul și răsfoi câteva pagini. Zoe 
Walker, văduva lui Josh Walker. Spune că Michael tot 
timpul făcea glume proaste și este sigură că băieţi plănu- 
iau o răzbunare. 

— Și cavalerul de onoare nu știa nimic despre toate as- 
tea? Nu prea cred, spuse Grace. 

— Sunt destul de convins că nu știa nimic. De ce ar 
avea un motiv să mintă? întrebă Nicholl. 

Grace se îngrijoră de naivitatea tânărului detectiv. Dar 
crezuse întotdeauna în şansele date tinerilor să își arate 
talentele. O lăsă moale pentru moment, dar îşi notă în 
minte să revină asupra acestui lucru mai târziu. 

— E o zonă a dracului de mare de acoperit, spuse 
Branson. E aproape numai pădure; ar fi necesari o sută 
de oameni ca să perie zona. 

— Trebuie să încercăm să o micșorăm, răspunse Grace. 
Luă o cariocă de pe biroul Bellei, desenă un cerc albas- 
tru pe hartă și se întoarse către Nicholl. Nick, avem ne- 
voie de o listă cu toate cârciumile din zona asta. De aici 
trebuie să începem. Se întoarse către Branson. Ai fotogra- 
fiile băieţilor din mașină ? 

— Da. 

— Bravo. Două seturi? 

— Am o duzină de exemplare. 

— Ne vom împărți în două echipe. Branson și cu 
mine vom merge în jumătate din cârciumi, iar voi doi în 

cealaltă jumătate. O să văd dacă putem aduce elicopte- 
rul ca să acopere zona. Deşi este împădurită, ei au o şan- 
să mai mare să vadă ceva de la înălțime. 


O oră mai târziu, Glenn Branson își parca maşina 
în curtea pustie a unei cârciumi numite King’s Head, 
aflată pe şoseaua Ringmer, în interiorul cercului de cer- 
cetat. Se dădură jos din maşină şi merseră până la uşă. 
Deasupra acesteia era o placă pe care scria: „John şi Mar- 
garet Hobbs, proprietari“. 

În interior, barul era gol, la fel și zona mohorâtă din 
stânga, unde era restaurantul. Locul mirosea a soluție de 
șters mobila și a bere stătută. Un automat funcţiona 
într-un colț, lângă o planșă pentru darts. 

— Hei, strigă Branson. Alo! 

Grace se aplecă peste bar şi văzu o uşă deschisă. Ri- 
dică o parte din tejghea, merse în spatele barului, înge- 
nunche și ţipă spre pivnita luminată cu un bec slab: 

— Hei, e cineva acolo? 

O voce morocănoasă îi răspunse. 

— Imediat. 

Auzi un bubuit, apoi apăru un butoi de bere de cu- 
loare gri, inscripţionat cu Harvey pe o parte, ţinut de 
două mâini masive, murdare, urmat de capul unui bărbat 
gras, cu faţa roşie, îmbrăcat în tricou alb şi blugi, transpi- 
rând puternic. Avea statura şi nasul spart al unui boxer. 

— Da, domnilor? 

Branson îi arătă legitimaţia de serviciu. 

— Suntem detectivii Branson şi Grace de la Poliţia din 
Sussex. Îl căutăm pe proprietar, domnul Hobbs. 

— L-aţu găsit, respiră greu bărbatul, ieşind din pivniţă, 
apoi ridicându-se în picioare şi uitându-se la ei temător. 
Mirosea a transpiraţie. 

— Ne întrebam dacă v-aţi putea uita la fotografiile 
acestea, să ne spuneţi dacă recunoașteţi vreuna dintre feţe. 

S-ar putea ca ei să fi venit aici marţi noapte. Branson puse 
fotografule pe tejghea. 

John Hobbs studie fiecare fotografie pe rând. Apoi 
dădu din cap. 

— Nu, nu i-am mai văzut. 

— Ay lucrat marţi noapte? îl întrebă Grace. 

— Sunt aici în fiecare noapte nenorocită, răspunse băr- 
batul. Șapte zile pe săptămână. Datorită unora de-ai voştri. 

— De-ai noştri? întrebă Grace. 

— Secţia de circulaţie rutieră. Nu e uşor să îți câştigi 
existenţa într-un local de ţară când băieţii voştri de la tra- 
fic stau afară, punându-mi clienţii să sufle în fiolă. 

Ignorând comentariul, Grace îl întrebă: 

— Sunteţi absolut sigur că nu recunoaşteți pe nici unul? 

— Dacă intră aici zece oameni la mijlocul săptămânii, 
atunci e mare lucru. Dacă ar fi fost aici, i-aș fi văzut. Nu 
îi recunosc. E vreun motiv pentru care ar trebui să îi 
recunosc ? 

În momente de felul acesta Roy Grace devenea foarte 
nervos pe echipa de la circulaţie rutieră. Pentru majori- 
tatea oamenilor, singurul contact pe care îl aveau cu poli- 
tia era atunci când erau opriţi pentru depăşirea limitei de 
viteză sau când li se făcea un control al alcoolemiei. Ca 
rezultat, în loc ca aceștia să vadă în poliţie un prieten și 
un paznic al liniştii, o percepeau ca pe un inamic. 

— Vă uitaţi la televizor ? Citiţi ziarele locale ? întrebă 
Grace. 

— Nu, răspunse bărbatul. Sunt prea ocupat pentru 
asta. A fost o crimă? 

— Patru dintre băieţii ăştia sunt morţi, răspunse 
Grace, uimit de atitudinea omului. Au murit din cauza 
unui accident rutier petrecut marţi noapte. 

— Şi vol veniţi aici cu tupeu, ca să găsiu un nenorocit 
de barman vinovat că i-am aprovizionat cu băutură! 

— Nu am spus asta, răspunse Grace. Nu. Îl caut pe ti- 
pul ăsta care a fost cu ei. Arătă spre fotografia lui Michael. 

Bărbatul dădu din cap. 

— Nu a fost aici. 

Uitându-se pe pereţi, Branson întrebă: 

— Aveţi camere de supraveghere? 

— Asta vrea să fie o glumă? Ca şi cum aş avea bani să 
cumpăr sisteme de securitate pretenţioase ? Ştiţi ce camere 
de supravegheat folosesc eu? Arătă spre proprii ochi. 
Ăştia. Se dau pe gratis atunci când te naști. Acum, vă rog 
să mă scuzaţi, trebuie să schimb un butoi de bere. 

Nici unul dintre ei nu se deranjă să îi răspundă. 


SI 


Michael tremura. Ceva se târa prin părul lui şi îna- 
inta încet, cu hotărâre, către frunte. I se păru că era un 
păianjen. 

Panicat, scăpă catarama curelei și îşi ciufuli nervos pă- 
rul cu degetele umede şi însângerate de la răzuit capacul 
sicriului. 

Apoi, creatura ajunse pe faţa lui, traversându-i obra- 
ju, gura, bărbia. 

— Iisuse, dă-te jos, ciudăţenie nenorocită! Îşi dădu 
una peste faţă cu ambele mâini, apoi simţi ceva mic şi 
lipicios. Orice ar fi fost, acum era mort. Își şterse toate 
rămăşiţele care i-ar fi putut rămâne, simțind că îl mă- 
nâncă toată faţa. 

Nu avea nici o problemă cu nici o vietate, dar cu pă- 
ianjenii era o altă poveste. Când era mic, citise o poveste 
în ziarul local despre un băcan care fusese muşcat de o ta- 
rantulă ascunsă într-un snop de banane şi aproape murise. 

Lumina lanternei scădea în intensitate, învăluind in- 
teriorul sicriului într-o strălucire întunecată. Era nevoit 
să îşi țină capul ridicat pentru ca apa să nu îi mai acopere 
obrajii și să îi ajungă în ochi şi în gură. În urmă cu ceva 
timp, îl ciupise o insectă de gleznă, iar acum simţea înţe- 
pături în locul acela. 

Scutură lanterna. Pentru un moment, bateria muri. 
Apoi, unul dintre filamente străluci puţin. 

Îngheţase. Găuritul capacului era singurul lucru care 
îl încălzea. Încă nu reuşise să treacă de grosimea capa- 
cului. Dar era necesar să o facă, înainte ca apa... Încerca 
să își scoată gândurile negre din minte, dar nu reușea. Apa 
continua să crească, acoperindu-i picioarele şi o parte din 
piept. Cu o mână era nevoit să ţină staţia de emisie în spa- 
yul rămas între pieptul său şi capac, astfel încât aceasta să 
nu se ude. 

Ca şi apa, disperarea îl cuprindea încetul cu încetul, iar 
în minte îi tot reveneau vorbele lui Davey. 

„Este un tip care a ieșit prin parbriz şi îi lipsește ju- 
mătate de cap. Iisuse, îi poţi vedea creierii. Mi-am dat 
seama imediat că era mort. A supravieţuit numai unul, 
care a murit pe urmă.“ 

O dubă Tranzit, implicată într-un accident, într-un 
loc și la o oră care se potriveau. Pete, Luke, Josh, Robbo, 
se poate ca ei să fie morţi? Și acesta să fie motivul pentru 
care nimeni nu venise să îl salveze ? Dar sigur Mark știa 
de acest plan, pentru numele lui Dumnezeu ! În mod si- 
gur acum Mark conducea o echipă care urma să-l salveze! 
Doar dacă, se gândi el cinic, nu 1 se întâmplase și lui ceva. 
Poate că li se alăturase celorlalți la următoarea cârciumă 
Și era în mașină în momentul accidentului? 

Era vineri, ora 16.10. Încercă să îşi imagineze ce se 
petrecea în momentele acelea. Ce făcea Ashley? Dar 
mama lui? Mergea totul așa cum fusese plănuit pentru 
mâine ? 

Își ridică capul, astfel încât gura îi era cu câţiva cen- 
timetri mai aproape de capac și ţipă, aşa cum făcuse în 
mod regulat până atunci. 

— Ajutor! Ajutor! Ajutau-mă! 

Nimic, doar o linişte înnebunitoare. 

„Trebuie să ies de aici.“ 

Se auzi o pocnitură, apoi un sunet, iar Michael crezu 
că aude lemnul crăpându-se, până când auzi de fapt sune- 
tul cunoscut al staţiei de emisie. Apoi un accent de sudist, 
fără formă: 

— Vorbeai serios când ai spus despre mine că o să apar 
la televizor? 

— Davey? 

— Bună, prietene. Doar ce ne-am întors, a fost o ade- 
vărată catastrofă! Îți spun, nu ai fi vrut să fii în maşina aia. 
Le-a luat două ore să îl scoată pe şofer, arăta groaznic. 
Deşi arăta mai bine decât femeia din cealaltă mașină, în- 
ţelegi ce vreau să îți spun? 

— Da, înţeleg, răspunse Michael, încercând să îi facă 
pe plac. 

— Nu sunt sigur de asta. Îți spun că tipa e moartă. În- 
ţelegi acum? 

— Moartă? Da, acum înţeleg. 

— Poți să îţi spun doar uitându-mă cine e pe moarte 
și cine o să supravieţuiască. Nu nimeresc tot timpul, dar 
îu spun ceva! 

— Davey, îţi aduci aminte câţi bărbaţi erau în acci- 
dentul de marţi seara? 

După câteva momente de tăcere, Davey răspunse: 

— Număram ambulanţele. La accidentele grave vine 
câte o ambulanţă de persoană. Când am ajuns noi, una 
tocmai pleca, iar alta era încă acolo. 

— Davey, din întâmplare, ştii cumva numele victimelor? 

Aproape imediat, luându-l prin surprindere, Davey îi 
spuse numele victimelor: 

— Josh Walker, Luke Gearing, Peter Waring, Robert 
Houlihan. 

— Ai o memorie foarte bună, Davey, spuse Michael, 
încercând să îl încurajeze. A mai fost şi altcineva? A fost 
şi cineva pe nume Mark Warren implicat în accident? 

Davey râse. 

— Nu uit niciodată un nume. Dacă Mark Warren ar 
fi fost implicat în accident, aș fi ştiut chestia asta. Îmi aduc 
aminte orice nume l-am auzit vreodată, unde l-am auzit 
şi cu ce ocazie. Dar nu mi-a fost vreodată de folos. 

— Cred că ai fost bun la istorie la școală. 

— Poate, spuse Davey nehotărât. 

Michael se luptă cu dorinţa de a ţipa la el din pură 
frustrare. Dar, calmându-se, spuse: 

— Îşi aduci aminte unde s-a întâmplat accidentul? 

— Pe A26. La câțiva kilometri sud de Crowborough. 

Michael simți că îi revine speranţa. 

— Nu cred că eu sunt foarte departe de locul acela. Ştii 
să conduci, Davey? 

— Vrei să spui, să conduc o mașină? 

— Da, exact la asta mă refer. 

— Cred că asta depinde de cum definești tu să conduci. 

Michael închise ochii câteva momente. Trebuia să 
existe o modalitate de a comunica bine cu personajul 
acesta. Dar cum ? 

— Davey, am nevoie de ajutor foarte urgent. Îți plac 
jocurile ? 

— Adică, vrei să spui ca jocunile pe calculator? Da! Ai 
cumva un play-station? 

— Nu chiar aici, cu mine. 

— Poate putem intra în reţea? 

Apa îi intra în gură lui Michael. Scuipă şi intră în pa- 
nică. Iisuse, ce repede îi creştea nivelul acum. 

— Davey, dacă îţi dau un număr de telefon, îl poţi 
forma pentru mine? Trebuie să îi spui cuiva unde sunt. 
Poţi să suni pe cineva în timp ce vorbeşti cu mine? 

— Cred că avem o problemă. 

— Care este problema? 

— Ştii, telefonul este în casa tatălui meu. El nu ştie că 
am staţia asta pentru că nu ar trebui să o am. Este secre- 
tul nostru. 

— E în regulă, știu să păstrez un secret. 

— Tata ar fi destul de supărat pe mine. 

— Nu crezi că ar fi şi mai supărat dacă ar știi că ai fi 
putut să îmi salvezi viaţa şi totuși m-ai lăsat să mor? Cred 
că ești singura persoană din lume care ştie unde sunt. 

— E în regulă, nu voi spune nimănui. 

Şi mai multă apă îi ajunse lui Michael în gură. Era 
murdară, plină de noroi, sărată. Scuipă. Îl dureau mâinile, 
umerii şi mușchii gâtului de cât se încorda să își țină ca- 
pul deasupra nivelului apei. 

— Davey, o să mor dacă nu mă ajuţi. Poţi să ajungi un 
erou. Nu vrei să fii un erou? 

- Trebuie să plec, spuse Davey. Îl văd pe tata afară, 
are nevoie de mine. 

Michael se pierdu cu firea şi ţipă la el: 

— Nu! Davey, nu pleci dracului nicăieri! Trebuie să 
mă ajuţi! La dracu”, trebuie să mă ajuti! 

Se făcu liniște, de data asta o perioadă mai lungă şi lui 
Michael îi fu teamă că mersese prea departe. 

— Davey? întrebă el, mai calm. Eşti acolo, Davey ? 

— Sunt aici, spuse Davey cu o voce schimbată brusc 
într-una blândă, imploratoare. Suna ca un băiat mic care 
îşi cerea scuze. 

— Davey, îţi voi da un număr de telefon. Vrei să ţi-l 
notezi și să suni în locul meu ? Vrei să le spui să vorbească 
cu mine prin staţia de emisie? E foarte, foarte urgent. Vrei 
să faci asta pentru mine? 

— Bine. Să le spun că e foarte, foarte urgent. 

Michael îi dădu numărul, iar Davey îi spuse că se duce 
să dea telefonul şi îl contactează din nou. 

După cinci minute de chin, Davey se întoarse: 

— Mi-a răspuns căsuţa, spuse el. 

Michael își strânse pumnii de frustrare. 

— Ai lăsat un mesaj? 

— Nu, nu mi-ai spus să fac asta. 

Proprietara cârciumii Friars din Uckfield era o femeie 
înaltă, îngălată, în vârstă de aproape cincizeci de ani, cu 
părul blond, drept, care arăta ca și când era trecută prin 
multe. Îi întâmpină pe Grace și pe Branson cu un zâm- 
bet prietenos și studie cu atenţie fotografiile pe care Grace 
le pusese cu atenţie pe tejghea. 

— Mda, spuse ea. Au fost aici, toţi cinci. Staţi să mă 
gândesc... Marţi, pe la ora 20. 

— Sunteţi sigură? întrebă Glenn Branson. 

Femeia arătă spre fotografia lui Michael. 

— Arăta un pic cam tulburat, dar era foarte drăguţ. 
Apoi arătă fotografia lui Josh. El făcea cinste. Mi se pare 
că a comandat un rând de bere şi niște apă. Tipul acesta, 
arătă ea din nou poza lui Michael, mi-a spus că urma să 
se căsătorească sâmbătă. A mai spus că sunt cea mai fru- 
moasă femeie pe care a văzut-o şi că dacă m-ar fi cunos- 
cut mai devreme, s-ar fi căsătorit cu mine. 

Râse spre Branson, apoi îi aruncă un zâmbet seducă- 
tor lui Grace, care se gândi că ştia cum să procedeze cu 
poliția. Nu era nici o îndoială că aceasta era de partea ei 
şi că nu era nicio problemă să ţină deschis şi după ora ofi- 
cială de închidere. 

— Din întâmplare, i-aţi auzit vorbind despre planurile 
pe care le aveau? întrebă Grace. 

— Nu, dragă. Frau toţi într-o dispoziţie foarte plăcută. 
Nu era aglomerat, au stat în colţul acela. Arătă peste sala 
goală într-un colţ cu mese și scaune, deasupra cărora atâr- 
nau câteva scări de călărie. Nu eram foarte atentă, eram 
cu unul dintre clienţii obișnuiți care îmi vorbea de pro- 
blemele sale conjugale. Ştiţi cum este. 

— Da, încuvunţă Grace. 

— Deci nu ştiţi unde urmau să plece de aici? întrebă 
Branson. 

Ea dădu din cap. 

— Păreau dornici de o beţie ca lumea. Și-au terminat 
băuturile şi au plecat. 

— Aveţi televiziune cu circuit închis aici? 

Se uită la Grace zâmbind, flrtând din nou. 

— Nu, dragă. Îmi pare rău. 

În timp ce părăseau cârciuma şi traversau curtea spre 
mașină, prin ploaia neîntreruptă, Grace auzi în depărtare 
zgomotul făcut de un elicopter. Se uită în sus, dar nu văzu 
nimic, iar Branson descuie maşina. Se urcară şi închiseră 
poruerele, apoi îi sunară pe Bella și pe Nick. 

— Ce faceţi, băieţi? 

— Nu înaintăm deloc, spuse Nick. Nu e bine. Mai 
avem două cârciumi. Voi? 

— Încă trei, răspunse Grace. 

Branson porni mașina. 

— Cred că poţi încerca să te dai la femeia asta. 

— Mulţumesc, spuse Grace. După tine. 

— Eu sunt căsătorit şi fericit. Tu ar trebui să mai în- 
cerci ceva nou. 

Grace se uită la telefonul mobil, la mesajele pe care i 
le trimitea Claudine, vegetariana din Guildford, care ura 
polițiștii. 

— Eşu norocos, spuse el. Mie mi se pare că jumătate 
dintre femeile care nu sunt măritate sunt nebune. Tăcu 
câteva momente şi reluă. Accidentul s-a întâmplat ime- 
diat după ora 21. Aceasta ar putea fi ultima cârciumă la 
care au mers înainte de a-l pune în sicriu. 

— Se mai puteau duce la încă una. 

Merseră la următoarele trei cârciumi, dar nimeni nu 
îşi aducea aminte de băieţi. Nick şi Bella dăduseră de un 
alt cârciumar care îi recunoscu. Plecaseră la 20.30, în stare 
de ebrietate avansată, din câte se părea. Cârciuma respec- 
tivă era la aproximativ opt kilometri distanţă. Grace era 
descurajat de veste. Din informaţiile obținute reieșea că 
nu erau mai aproape de locul în care era Michael decât fu- 
seseră la începutul cercetărilor. 

— Ar trebui să mergem să vorbim cu partenerul său de 
afaceri, spuse Grace. Dacă el este cavalerul de onoare, în 
mod sigur trebuie să ştie ceva. Nu crezi? 

— Da, dar ar trebui să grăbim operaţiunea, spuse 
Branson, pornind maşina. Parcă mi-ai povestit despre un 
ciudat care face tot soiul de chestii cu un pendul, cu ceva 
tmp în urmă? 

Grace se uită la el surprins. 

— Da? 

— Nu îmi aduc aminte numele lui. Mi-a: spus că poa- 
te găsi lucruri pierdute, doar balansând un pendul peste 
o hartă. 

— Eram convins că nu crezi în chestiile astea. Nu îmi 
spui tot timpul că sunt un idiot că mă preocupă paranor- 
malul? Acum îmi sugerezi să merg să văd pe cineva? 

— Sunt disperat, Roy. Nu ştiu ce altceva să fac. 

— Ne dăm silinţa mai departe, asta facem. 

— Poate că merită să încercăm. 

Grace zâmbi. 

— Credeam că tu eşti marele sceptic. 

— Sunt. Dar avem un tip care mâine la ora 14 ar tre- 
bui să meargă la altar, iar noi avem, se uită el la ceas, doar 
douăzeci şi două de ore ca să îl ajutăm să ajungă acolo. Și 
avem de cercetat aproape optzeci de kilometri pătraţi îm- 
păduriţ, în patru ore de lumină. Ce zici de asta? 

Personal, Grace credea că ar fi meritat să vorbească cu 
Harry Frame. Dar după eşecul de miercuri din tribunal, 
nu era sigur că merita să își rişte cariera pentru asta. Mai 
ales dacă afla Alison Vosper. 

— Hai întâi să eliminăm toate căile de cercetare și pe 
urmă vedem, da? 

— Eşti îngrijorat de ce ar putea spune şefa? spuse 
Branson batjocoritor. 

— Când ajungi la vârsta mea, începi să te gândeşti la 
pensie. 

— O să un minte asta. O să mi-o amintesc peste vreo 
treizeci de ani. 

Ashley Harper stătea într-o căsuţă mică, în sul victo- 
rian, cu terasă, înconjurată de un gărduleţ, într-o zonă 
care mai demult fusese zona muncitorească din Hove, iar 
acum se transformase într-o zonă extrem de modernă 
și de scumpă, pentru cei înstăriți. Acest lucru se vedea și 
după mărcile maşinilor parcate pe stradă şi după intrările 
deosebite ale caselor. 

Grace şi Branson se dădură Jos din maşină, trecură 
pe lângă un Golf GTI şi un Renault decapotabil, şi su- 
nară la numărul 119, în faţa căruia era parcat un Audi TT 
argintiu. 

După câteva minute, uşa fu deschisă de o femeie foar- 
te frumoasă, de aproximativ douăzeci şi cinci de ani. Îl re- 
cunoscu pe Branson cu un zâmbet trist. 

— Bună, Ashley, spuse acesta. Acesta este colegul 
meu, detectivul Grace. Putem să vorbim puţin? 

— Sigur că da, intraţi. Aveţi vreo veste? Ashley se uită 
la Grace. 

Grace era uimit de contrastul între interiorul şi exte- 
norul casei. Intraseră într-o oază de minimalism extraor- 
dinar. Covor alb, mobilă albă, jaluzele de metal venețian 
gri, un tablou cu patru tipi în costum, de Jack Vettriano, 
agăţat pe perete și pe care Grace îl știa. Pe pereţi jucau 

lumini de la sistemul de sonorizare, iar limbile unui ceas 
transparent arătau ora 18.20. 

Ashley le oferi de băut; lui Branson, o apă minerală 
într-un pahar dintr-o sticlă superioară, iar lui Grace, care 
stătea așezat lângă el pe canapea, o cafea, într-o cană albă, 
elegantă. 

— Există trei cârciumi în zona Ashdown Forest în care 
a fost văzut logodnicul dumneavoastră marți noapte, îi 
spuse Glenn Branson. Totodată, ni s-a confirmat că era 
împreună cu patru prieteni, cei pe care îi știți. Dar nu 
avem nici o informaţie cu privire la ce puneau la cale, de- 
cât că intenționau să se îmbete. 

— Michael nu e un bețiv, spuse ea neutru, ţinând un 
pahar cu vin roșu în ambele mâini. 

— Spuneţi-mi câte ceva despre Michael, spuse Grace, 
uitându-se la ea intens. 

— Ce fel de lucruri? 

— Orice. Cum v-aţi întâlnit? 

Fa zâmbi şi pentru o secundă păru relaxată. 

— M-am dus la un interviu pentru o slujbă la firma lui. 
A lui Michael și a partenerului său. 

— Mark Warren? întrebă Grace. 

O ezitare scurtă, atât de scurtă, încât nici nu se ob- 
serva. Dar Grace o remarcase. 

— Da. 

— Unde ai lucrat înainte? o întrebă el. 

— Am lucrat la o firmă de investiţii imobiliare din 
Toronto, Canada. Mă întorsesem în Anglia chiar înainte 
de a obţine această slujbă. 

- Înapoi? 

— Eu sunt originară din Anglia, am rădăcinile aici. 
Zâmbi. 

— La ce firmă în Toronto? 

— Cunoaşteţi oraşul Toronto? întrebă ea surprinsă. 

— Am stat o săptămână acolo, în urmă cu zece anl. 
Am lucrat cu poliția canadiană, în laboratorul lor 
criminalistic. 

— Bine. Era o firmă mică, care aparţinea grupului Bay. 

Grace încuviinţă. 

— Deci, Michael Harrison și Mark Warren te-au 
angajat? 

— Da, în noiembrie anul trecut. 

— Şi? 

— Era o slujbă extraordinară, bine plătită. Eu voiam 
să învăţ despre afacerile imobiliare, iar ei păreau niște tipi 
de treabă. Roşi. Michael mi s-a părut foarte atrăgător, dar 
eram sigură că este însurat sau că are o prietenă. 

— Îmi pare rău că mă bag în viaţa personală, spuse 
Grace, dar când au devenit propriu-zis un cuplu? 

După o pauză scurtă, Ashley răspunse: 

— Foarte repede, după vreo două luni. Dar a fost ne- 
voie să ţinem secret acest lucru, pentru că Michael era în- 
grijorat că Mark ar putea să afle. Se gândea că ar fi fost 
greu pentru Mark să afle că are o relaţie cu mine. 

Grace încuviinţă. 

— Şi când a aflat Mark? 

Ea se înroși. 

— S-a întors într-o zi la birou, când noi nu îl aşteptam. 

Grace zâmbi. O simpatiza, căci avea un fel de a fi vul- 
nerabil care știa că îi face pe toţi bărbaţii să se simtă pro- 
tectori faţă de ea. Aşa se simţea și el și o cunoștea de doar 
câteva minute. 

— Si apoi? 

— A fost un pic ciudat pentru o perioadă. I-am spus 
lui Michael că mă gândesc să îmi dau demisia, dar el a in- 
sistat să nu plec. 

— Şi Mark? 

Grace remarcă tresărirea de o secundă. O încordare 
abia vizibilă a mușchilor feţei. 

— A fost în regulă. 

— Deci nu a afectat relaţia voastră de afaceri? 

— Nu. 

Urmărindu-i ochii cu atenţie, Grace întrebă: 

— Ştiaţi că are o afacere în afara ţării, în Insulele 
Cayman? 

Ashley își mută ochii la Branson, apoi din nou la 
Grace. 

— Nu, nu ştiam despre asta. 

— V-a vorbit Michael despre aranjamentele financiare 
prin care el şi domnul Warren nu plăteau taxe? 

Pe faţă i se cati funia, atât de puternic și de rapid, în- 
cât Grace rămase uimit. 

— Ce e asta? Sunteţi de la poliție sau de la taxe şi 
impozite? 

— Dacă doriţi să ne ajutaţi să vă găsim logodnicul, tre- 
buie să ne ajutați să îl cunoaștem. Spuneţi-ne totul, chiar 
și lucrurile care vi se par irelevante. 

— Vreau doar să îl găsiţi. În viaţă. Te rog, Doamne. 

— Michael nu a vorbit despre noaptea burlacilor cu 
dumneavoastră ? întrebă Grace, gândindu-se la ultima lui 
noapte de burlac, când îi dăduse lui Sandy tot traseul și 
ea îl salvase a doua zi dimineaţa devreme, după ce fusese 
abandonat pe o stradă dosnică din Brighton, complet gol, 
în afara unor şosete, cocoţat pe o cutie poştală. 

Ashley dădu din cap. 

— Mi-a spus doar că ieșeau să bea ceva. 

— Ce veţi face dacă nu apare până mâine, la ora când 
trebuie să vă căsătoriţi ? întrebă Branson. 

Lacrimile începură să îi curgă pe obraji. leşi din cameră 
ȘI se întoarse cu o batistă brodată, cu care își şterse ochii. 

— Nu ştiu. Chiar nu știu. Vă rog să îl găsiţi. Îl iubesc 
atât de mult, că nu pot suporta asta! 

O aşteptă să se calmeze și, uitându-se în ochii ei cu 
atenţie, Grace o întrebă: 

— Fraţi secretară pentru amândoi. Nu v-a spus Mark 
Warren ce plănuiseră? 

— Doar că ieşeau ca între bărbaţi. Eu am petrecut cu 
fetele. Asta e tot. 

— Ştiaţi că Michael avea reputaţia unui om care făcea 
glume proaste ? întrebă Grace. 

— Michael are un simţ al umorului extraordinar, aces- 
ta este unul din lucrurile pe care le iubesc la el. 

— Şuţu ceva despre un sicriu? 

Ashley sări brusc, aproape vărsând vinul. 

— Un sicriu? Ce vreu să spuneţ cu asta? 

Calm, Branson îi explică: 

— Unul dintre băieţi, Robert Houlihan... îl cunoșteaţi ? 

— Da, l-am întâlnit de câteva ori. Era cam pierde-vară. 

— Da? 

— Asta e ceea ce spunea Michael. Se ţinea de gaşca lor, 
dar nu făcea cu adevărat parte din ea. 

— Dar era suficient de apropiat, ca să participe la pe- 
trecerea burlacilor ? insistă Branson. 

— Lui Michael nu îi place să supere pe nimeni. Cred că 
a simţit că trebuie să îl invite şi pe Robbo. Cred că din ca- 
uză că îi alesese pe toţi ceilalți cavaleri, dar pe Robbo nu. 

Grace bău puţină cafea. 

— Nu v-au certat cu Michael? Nu s-a întâmplat nimic 
care să îl facă să se răzgândească cu privire la nuntă? 

— Dumnezeule! spuse ea. Nu. Absolut nimic. Noi... 

— Unde plecaţi în luna de miere? întrebă Grace. 

— În Maldive. Michael a făcut rezervări într-un loc 
fantastic; îi plac la nebunie apa, bărcile, scufundările. 
Arată ca în paradis. 

— Avem un elicopter care îl caută pe Michael. Ne-am 
împărţit în o sută de detașamente de inspectori şi dacă nu 
apare până în noaptea asta, vom începe o căutare com- 
pletă în zona în care a fost văzut ultima oară. Dar nu 
vreau să solicit atâţia inspectori ore întregi, doar ca să aflu 

că el se bronzează pe Insulele Cayman, graţie contribu- 
abililor britanici. Înţelegeţi? 
- Ashley încuviinţă. 

— Foarte clar, spuse ea supărată. Contează mai mult 
banii decât găsirea lui Michael. 

— Nu, spuse Grace, îmblânzindu-şi tonul. Nu este 
vorba de bani. Am aprobarea de a autoriza orice este ne- 
cesar găsirii lui Michael, indiferent de cost. 

— Atunci începeţi acum, vă rog. Lăsându-şi umerii 
slabi în jos, se uita supărată la paharul cu vin. Vă recunosc 
din articolul din revista Argus. Şi din numărul din Daly 
Mail de ieri. Încercau să vă ridiculizeze pentru că aţi 
apelat la un ghicitor, nu? 

— Da. 

— Eu cred în chestiile astea. Nu cunoaşteţi pe cineva, 
printre toate cunoştinţele dumneavoastră ? Nu există ghi- 
citori care să poată localiza persoane dispărute? 

Grace îi aruncă o privire lui Branson, apoi se uită la 
Ashley. 

— Ba da, sunt. 

— Nu aţi putea să mergeţi la unul sau să mă puneţi în 
legătură cu cineva pe care să mi-l recomandaţ ? 

Grace se gândi un moment. 

— Aveţi ceva care să îi aparţină lui Michael? Era con- 
șuent că Glenn Branson se holba la el. 

— Cum ar fi? 

— Orice. Un lucru. O haină. O bijuterie. Ceva care să 
fi fost în contact cu el. 

— Pot să găsesc ceva. Aşteptaţi doar două minute. 

— Nici o problemă. 

— Ai luat-o razna? îl întrebă Branson în timp ce se de- 
părtau de casa lui Ashley. 

Cu brăţara de metal pe care i-o dăduse Ashley în 
“mână, Grace îi răspunse: 

— Tu mi-ai sugerat. 

De la radio se auzea un ritm de bas. Grace dădu so- 
norul mai încet. 

— Da, dar nu ca să îi ceri ei aşa ceva. 

— Şi voiai să îi furăm ceva din apartament? 

— Să împrumutăm. Frate, tu trăieşti periculos. Ce faci 
dacă vorbeşte cu presa? 

— Tu mi-ai cerut să te ajut. 

Branson se uită la el. 

— Ce părere ai de ea? 

— Ştie mai multe decât ne spune. 

— Deca încearcă să îi acopere spatele ? 

Grace se juca cu brățara. Trei benzi subtiri de metal, 
unite, care se terminau cu două medalioane micuţe. 

— Tu ce crezi? 

— Asta ești tu. Ca de obicei, răspunzi la o întrebare cu 
o altă întrebare. 

Grace nu spuse nimic un timp, gândindu-se. În minte, 
îşi reconstruia scena din casa lui Ashley Harper. Neliniştea 

ei, răspunsurile la întrebări. Cei nouăsprezece ani în poli- 
ţie îl învăţaseră multe. Probabil că cea mai importantă 
lecţie era aceea că adevărul nu este în mod necesar ceea 
ce pare evident. Ashley Harper știa mai multe decât spu- 
nea, iar de lucru acesta el era sigur. Îi citise asta în ochi. 
Se gândi că Ashley, în starea ei de şoc, era îngrijorată 
de orice schemă financiară o făcuse Michael în Insulele 
Cayman, care putea să iasă la iveală. Și totuși, el simţea că 
asta nu e toată povestea. 


Douăzeci de minute mai târziu, parcară pe o alee din 
Kemp Town, între plajă şi Canalul Englez, şi se dădură 
jos din mașină. 

Ploaia nu se oprise şi, în afara unei urme gri lăsate de 
un petrolier sau de un vas de marfă, nu se mai vedea ni- 
mic pe mare. Pe lângă ei trecea un şir de maşini şi de ca- 
mioane. La dreapta, Grace putea vedea Palatul Pier, cu 
cupolele-i albe luminate şi cu un turn înalt, ca un stâlp. 

Marine Parade, bulevardul care se întindea de-a lun- 
gul unui kilometru și jumătate, mărginit de case în stil 
Regency care dădeau spre mare, era circulat intens pe am- 
bele sensuri. Clădirea Van Allen era una dintre puținele 
clădiri moderne, în stilul Art-Deco al secolului XXI. În 
câteva momente după ce sunaseră la interfon, o voce clară 
răspunse la apartamentul cu numărul 407. 

- Da? 

— Mark Warren? întrebă Glenn Branson. 

— Da, cine este? 

— Poliția. Putem vorbi cu dumneavoastră despre 
Michael Harrison? 

— Sigur. Urcaţi la etajul patru. Se auzi un sunet stri- 
dent și Grace deschise ușa de la intrare. 

— Ce coincidență ciudată, îi spuse el lui Branson 
pe când urcau în lift. Am fost aici noaptea trecută, ca să 
joc poker. 

— Pe cine cunoşti aici? 

— Pe Chris Croke. 

— Cris Croke , tipul de la Circulaţie? 

— E în regulă tipul. 

— Cum își permite un apartament într-o clădire ca 
asta ? 

— Căsătorindu-se cu banii sau, mai degrabă, divorțând 
de ei. A avut un avocat bun la divorţ şi o soție bogată, ta- 
tă] ei câștigase o dată la loto. 

— Ce ticălos deştept. 

Ieşiră din lift la etajul patru, păşiră pe un covor pufos, 
albastru și se opriră în faţa apartamentului 407. Branson 
apăsă pe butonul sonerie. 

După câteva momente ușa fu deschisă de un bărbat la 
aproape treizeci de ani, îmbrăcat într-o cămașă deschisă 
la gât, pantaloni de stofă în dungi și pantofi negri împo- 
dobiţi cu un lănţişor aurit. 

— Intraţi, domnilor, le spuse el politicos. 

Grace se uită la el şi i se păru că îl recunoaște. Îl mai 
văzuse pe tipul acesta undeva, de curând. Unde? Unde 
naiba îl mai văzuse ? 

Conform regulamentului, Branson îi arătă legitimația 
de serviciu, dar Mark Warren abia se uită la ea. Îl urmară 
printr-un hol mic într-o cameră de zi foarte spațioasă, cu 
două canapele roşii în formă de „L“ și cu o masă îngustă 
și lungă, din lac negru, care făcea distincția între bucătă- 
rie şi locul de luat masa. 

Făcut în stil minimalist, locul semănă cu aparta- 
mentul lui Ashley Harper, dar în mod evident aici fuse- 
seră cheltuiţi mult mai mulţi bani. O mască africană era 
sprijinită de plinta neagră, într-un colț. Tablouri abstrac- 
te, clasice, atârnau pe pereţi, iar una dintre ferestre dădea 
direct spre mare şi spre Palatul Pier. La televizorul cu 
ecran plat, marca Bang and Olufsen, era o emisiune de 
știri; sonorul era oprit. 

— Doriţi ceva de băut? întrebă Mark Warren, strân- 
gându-şi mâinile. 

Grace îl observa cu atenţie, urmărindu-i limbajul cor- 
pului, ascultând modul în care vorbea. Omul transpira de 
neliniște. Se simţea inconfortabil. Nici nu era de mirare, 
ţinând cont prin ce trebuia să treacă. Una din marile pro- 
bleme ale supravieţuitorilor unui dezastru era că se dă- 
dea vina pe ei pentru ceea ce se întâmplase. Grace ştia asta 
din experienţă. 

— Nu, mulţumim, spuse Branson. Nu vrem să vă re- 
ţinem, avem doar câteva întrebări. 

— Aveţi vreo veste de la Michael? 

Grace îi spuse despre cercetarea lor în cârciumi şi de- 
spre sicriul lipsă. Dar ceva din modul în care i se răspun- 
dea ridica un semn de întrebare în mintea lui Grace. Un 
semn mic, aproape neînsemnat. 

— Nu cred că ar face ceva de genul să ia un sicriu, 
spuse Mark Warren. 

— Ar fi trebuit să ştiţi. Nu este rolul cavalerului de 
onoare să organizeze petrecerea burlacilor ? întrebă Grace. 

— Aşa am citit în niște articole luate de pe Internet, 
răspunse Mark. 

Grace se încruntă. 

— Deci nu aţi fost implicat în planuri ? Deloc? 

Mark părea tulburat. Când începu să vorbească, avea 
o voce ciudată, dar se calmă rapid. 

— A, nu, nu asta voiam să spun. Adică, știți, voiam să 
organizăm un program de striptease, dar părea atât de în- 
vechită ideea, încât am optat pentru ceva mai original. 

— Ca să i-o plătiţi lui Michael pentru toate glumele pe 
care vi le-a făcut? 

Din nou tulburat, Mark răspunse: 

— Da, am discutat și asta. 

— Dar nu aţi vorbit de nici un sicriu? întrebă Grace, 
fixându-i privirea. 

— Deloc. 

Părea indignat. 

— Un sicriu din lemn de stejar, spuse Grace. 

— Eu nu știu nimic despre nici un sicriu. 

— Vrei să îmi spuneţi că eraţi cavalerul lui de onoare, 
dar că nu aveaţi nici o idee despre planurile de la petre- 
cerea burlacilor? 

O ezitare lungă. Mark Warren se uita pe rând la am- 
bu polițiști. 

— Da, răspunse el în final. 

- Nu prea cred asta, Mark, spuse Grace. Îmi pare rău, 
dar nu cred. Imediat, văzu că Mark se înfurie. 

— Mă acuzaţi cumva că vă mint? Îmi pare rău, dom- 
nilor, dar această întâlnire s-a terminat. Trebuie să vor- 
besc cu avocatul meu. 

— Asta este mai important decât să vă găsiți partene- 
rul de afaceri? întrebă Grace. Trebuie să se căsătorească 
mâine, Ştiţi asta ? 

— Sunt cavalerul de onoare. 

Urmărind faţa lui Mark Warren cu atenţie, Grace îşi 
aduse brusc aminte unde îl mai văzuse. Sau, cel puţin, 
unde credea că îl mai văzuse. 

— Ce mașină conduceţi, Mark? întrebă el. 

- Un BMW. 

— Ce model? Seria 3, 5 sau 7? 

— Un X5, răspunse Michael. 

— E un model cu tractiune pe patru roți? 

— Da, este. 

Grace încuvunţă și nu mai spuse nimic; mintea Îi 
clocotea. 

În timp ce așteptau liftul pe coridor, Branson se uită 
la ușa lui Mark Warren ca să fie sigur că este închisă, 
apoi spuse: 

— Despre ce era vorba în întrebarea ta cu maşina? 

În timp ce urcau în lift, Grace apăsă pe butonul pe care 
scria „B“. Încă dus pe gânduri, nu răspunse la întrebare. 

Branson se uită la el. 

— Ceva nu e în regulă cu tipul acesta. Așa crezi şi tu? 

Din nou, Grace nu spuse nimic. 

— Ar fi trebuit să apeşi pe butonul „P“ pentru a co- 
bor la parter. Așa am şi venit. 

Grace ieşi din lift în parcarea de la subsol şi Branson 
îl urmă. Locul era curat, slab luminat, cu un miros vag de 
benzină. Au trecut pe lângă un Ferrari, o limuzină Jaguar, 
o maşină sport Mazda, un Ford, apoi pe lângă două lo- 
curi de parcare goale. Apoi Grace se opri în faţa unui 
BMW X5 arginuu, strălucitor. Se uită cu atenţie la ma- 
șină. Pe vopsea mai erau încă picături de ploaie. 

— Frumoase mașini, spuse Branson. Dar nu au prea 
mult spațiu în portbagaj. E mult mai mare la Range 
Rover sau la Cayenne. 

Grace se uită cu atenţie la roţi, apoi îngenunche și se 
uită sub o portieră. 

— Ieri, când am fost aici, spuse el, pe la unu fără un 
sfert dimineaţa, în timp ce mergeam să îmi iau maşina, 
BMW-ul acesta tocmai parca, acoperit de noroi. L-am 
observat pentru că părea puţin neobişnuit; nu prea vezi 
o maşină cu tracţiune acoperită complet de noroi în mij- 
Jocul orașului Brighton. Mașinile astea sunt de obicei 
folosite de mame la cumpărături. 

— Eşti sigur că era chiar maşina asta? 

Grace îşi dădu uşor una peste cap. 

— Plăcuța cu numărul. 

— Aha, deci memoria ta vizuală încă mai functio- 
nează. Chiar și la vârsta ta! 

— Da, încă funcţionează. 

— Deci care este presupunerea ta? 

— Dar a ta care este? 

— Avem un sicriu lipsă. O pădure. O maşină plină de 
noroi. Un cavaler de onoare care este singurul supra- 
vieţuitor Şi care vrea să vorbească cu un avocat. Un cont 
bancar în Insulele Cayman. Ceva miroase a putred. 

— Nu miroase, ci pute. 

— Ce facem în continuare? 

Grace scoase brăţara din buzunar şi o ţinu în sus. 

— Chiar vrei să faci asta? 

— Ai tu o idee mai bună? 

— Să îl aducem pe Mark Warren la secţie pentru un 
interogatoriu. 

Grace dădu din cap. 

— Tipul este foarte deştept. Iar noi trebuie să fim și 
mai deştepţi. 

— Şi să mergem la un ghicitor cu un pendul e un lu- 
cru mai deştept? 

:— Ai încredere în mine. 

„Trebuie să stai treaz.“ Asa o să supravieţuiești. 
Hipotermia îţi provoacă somnolenţă şi dacă adormi, cazi 
în comă și mori. 

Michael tremura, aproape delirând. Era frig, atât de 
frig! Auzea voci. O auzea pe Ashley şoptindu-i la ure- 
che; întinse mâna să o atingă, dar dădu cu degetele de 
lemnul tare. 

Apa îi intră în gură şi el o scuipă. Faţa i se strivea de 
capacul sicriului. Lanterna nu mai funcționa. Încerca 
să țină staţia de emisie deasupra apei, dar mâinile îl du- 
reau atât de tare, încât acest lucru nu ar mai fi fost posi- 
bil mult timp. 

— Ashley, spuse el slab. Ashley, dragostea mea. 

Apoi îi intră şi mai multă apă în gură. 

Cu carcasa lanternei continuă să sape în capacul sicri- 
ului. Se gândea la nunta de mâine. Mama lui îi arăta noua 
rochie pe care şi-o cumpărase, pălăria, pantofii şi poşeta, 
dorind aprobarea lui, să ştie că o să arate bine în cea mai 
importantă zi a lui, ca el să fie mândru de ea, ca Ashley 
să fie mândră de ea. Își aduse aminte de telefonul pe care 
îl primise de la sora lui din Australia, care era încântată 
de biletul cumpărat de el. Carly ar trebui să fie aici acum, 
pregătindu-se de nuntă împreună cu mama lui. 

Muşchii gâtului îl dureau atât de tare, încât nu ştia cât 
de mult mai putea suporta chinul; la fiecare câteva minute 
trebuia să se relaxeze, să se lase pe spate, ţinându-și respi- 
rația din cauza apei care îi acoperea faţa, apoi să se ridice 
la loc. În curând, lucrul acesta nu avea să mai fie posibil. 

Plângând de frustrare și de frică, se năpusti asupra ca- 
pacului, lovindu-l cu putere. Apăsă din nou pe butonul 
pentru vorbire. 

— Davey! Davey! Ha! 

Scuipă din nou. 

Îi tremura fiecare părticică a corpului. 

Auzi paraziți în staţie. 

Dinţii îi tremurau. Înghiţi o gură de apă murdară, apoi 
încă una. 

— Vă rog, cineva, vă rog, ajutați-mă. 

Încercă să se calmeze, să se gândească la discursul său 
de la nuntă. Trebuia să le mulţumească domnisoarelor de 
onoare. Să bea un pahar în cinstea lor. Trebuia să își aducă 
aminte să îi mulţumească în primul rând mamei lui. Să 
termine cu discursul de mulţumire pentru domnişoarele 
de onoare. Să spună povestiri amuzante. Avea o glumă 
bună pe care i-o spusese Pete. Despre un cuplu care pleca 
în luna de miere... 

Luna de miere. 

Totul era rezervat. Trebuiau să plece către Maldive cu 
avionul mâine seara, la ora 9. Aveau bilete la clasa întâi, 
iar Ashley nu ştia nimic despre toate astea, erau cadoul 
lui secret. 

„Scoateţi-mă de aici, idioulor! O să lipsesc la nunta 
mea şi la călătoria din luna de miere. Haideţi! Acum!“ 

Ceasul de la bordul maşinii Ford arăta ora 19.13. 
Branson, împreună cu Grace, conducea mașina de-a lun- 
gul străzii cu case elegante, în stil Regency, care ducea spre 
Kemp Town. Întrară apoi pe drum deschis, de-a lungul 
mării, pe lângă clădirea în stil modern care adăpostea cămi- 
nul pentru nevăzători St. Dustan's. Ploaia cădea în conti- 
nuare, iar vântul se lovea de maşină nebunește. Vremea asta 
dura deja de câteva zile. Branson dădu drumul la radio, 
oprind bâzâitul neîntrerupt al frecvenţei pe care emitea 
poliția şi pornind o melodie a formaţiei Scissor Sisters. 

Grace ascultă răbdător câteva momente, apoi dădu 
volumul mai încet. 

— Ce s-a întâmplat, omule? Formaţa asta e super, 
spuse Branson. 

— Super, spuse Grace. 

— Vrei să mai atragi femeile, da? Ar trebui să te mai 
pui la punct cu arta. 

— ar tu eşti profesorul meu de artă, nu-i aşa? 

Branson se uită rapid la el. 

— Ar trebui să fiu şi profesorul tău de artă vestimen- 
tară. Știu și un frizer la care te-ai putea duce. Îl cheamă 
Ian Habbin din The Point. Trebuie să te duci să te aran- 
jeze un pic, pentru că arăţi ca în vremurile vechi. 

— Încep să mă simt ca în vremurile vechi, răspunse 
Grace. M-ai invitat la masa de prânz, iar acum a trecut şi 
ora ceaiului şi e aproape timpul pentru cină. În stilul aces- 
ta vom lua micul dejun împreună. 

— De când nu ai mai avut şi tu viaţă personală ? Ime- 
diat ce rosti întrebarea, lui Branson îi păru rău. Putea ve- 
dea durerea de pe faţa lui Grace fără să se uite la el. Îmi 
pare rău, spuse el. 

Trecură cu mașina prin elegantul orășel Rottingdean, 
apoi trecură peste mai multe denivelări, printre casele 
amestecate și răsfirate din Saltdean, apoi din Peacehaven. 

— Ja-o la stânga, spuse Grace. Apoi continuă să îl con- 
ducă pe Branson printr-un labirint de străzi care urcau pe 
dealuri, de-a lungul cărora erau îngrămădite vile şi case 
modeste, până când opriră în faţa unei vile mici, care arăta 
destul de sărăcăcios, cu o maşină şi mai sărăcăcioasă par- 
cată în faţă. 

Merseră rapid prin ploaie, până ajunseră pe o terasă 
micuță, cu clopoței care zăngăneau din cauza vântului, și 
sunară la ușă. După câteva momente, le răspunse un băr- 
bat scund, vânos, în vârstă de aproape șaptezeci de ani, cu 
o barbă ca de ţap, cu părul gri, lung, prins într-o coadă de 
cal și îmbrăcat într-un caftan și o togă, cu un medalion egip- 
tean agăţat de un lanţ de aur. Îi salută expansiv, cu o voce 
ascuţită, plină de energie, strângându-i mâna lui Grace şi 
privindu-l ca pe un prieten pe care nu-l mai văzuse de mult. 

— Detectiv Grace! Ce bine îmi pare să te văd! 

— Şi mie, prietene. Acesta este detectivul Branson. 
Glenn, dânsul este Harry Frame. 

Harry Frame strânse mâna lui Glenn Branson cu o 
forţă care îi contrazicea şi vârsta, şi statura, apoi se Uită 
la el cu niște ochi verzi pătrunzători. 

— O plăcere să vă întâlnesc. Intraţi, intraţi. 

Îl urmară într-un hol îngust, luminat de un bec al unei 
lanterne cu intensitate scăzută și decorat în sul maritim, 

în care piesa centrală era un hublou de alamă pus pe pe- 
rete. Apoii intrară în camera de zi, plină de rafturi cu mi- 
niaturi de nave în sticluţe. În cameră era un set urât de 
mobilier din trei piese, acoperit cu un pled, un televizor 
oprit şi, lângă fereastră, o masă rotundă de stejar cu patru 
scaune, spre care s-au îndreptat. Pe perete, Branson re- 
marcă un tablou fără valoare care reprezenta casa Annei 
Hathaway şi un motto înrămat: „O minte eliberată nu 
mai poate fi niciodată închisă.“ 

— Doriţi un ceai, domnilor ? 

— Mulţumesc, spuse Grace. 

Uitându-se la Grace pentru un indiciu, Branson spuse: 

— Ar fi drăguţ. 

Harry Frame ieși din cameră. Branson se uită la lumâ- 
narea albă, aprinsă şi aşezată într-un suport din sticlă. 
Apoi se uită la Grace, cu o expresie care întreba: „Ce 
dracu” se întâmplă?“ 

Grace îi zâmbi și se subînţelese că îi cere să aibă 
răbdare. 

După câteva minute, o doamnă veselă, plinuţă, pur- 
tând o bluză pe gât, pantaloni din material sintetic maro 
și pantofi sport, albi, noi, se apropie de ei cu o tavă pe care 
erau trei căni cu ceai și o farfurie cu biscuiţi Bourbon, pe 
care o puse pe masă. 

- Bună, Roy, îl salută ea familiar pe Grace, apoi se 
întoarse spre Branson, cu o strălucire în ochi. Eu sunt 
Maxine. Cea care trebuie să se supună, glumi ea. 

— Îmi pare bine. Eu sunt detectiv Branson. 

În cameră intră şi soţul Maxinei, care avea o hartă 
în mână. 

Grace luă cana cu ceai şi remarcă faptul că acesta era 
de culoare verde-deschis. Remarcă faptul că Branson se 
uită ciudat la al lui. 

— Deci, domnilor, spuse Harry, așezându-se în faţa 
lor, aveţi o persoană dispărută? 

— Michael Harrison, răspunse Grace. 

— Bărbatul acela tânăr care a apărut în Argus? 
Groaznic, acel accident. Toţi, atât de tineri, să fie che- 
maţi dincolo. 

— Chemaţi dincolo? întrebă Branson. 

— Sigur spiritele îi voiau acolo. 

Branson îi aruncă o privire lui Grace, pe care acesta 
o respinse în mod hotărât. 

După ce dădu la o parte biscuiţii și lumânarea, Frame 
întinse o hartă detaliată a zonei de est din Sussex. 

Branson mâncă un biscuit. Grace căută în buzunar şi 
îi înmână lui Frame brăţara de metal. 

— Mi-ai spus să aduc ceva ce aparține persoanei 
dispărute. 

Frame luă brăţara, o ridică şi se uită cu atenţie la ea. 
Cei doi ofiţeri de poliţie se uitau la el. Ținu ochii închişi 
câteva momente, apoi încuviinţă: 

— Hm! spuse el, ţinând ochii închiși. Hm, hm! Da. 

Apoi, tresărind, deschise ochii şi se uită la Grace și la 
Branson ca și cum ar fi fost mirat că cei doi sunt încă în 
cameră. Se aşeză mai aproape de masă, apoi scoase din 
buzunarul pantalonilor o sfoară, cu o bucată de plumb la 
un capăt. 

— Hai să vedem ce putem afla, spuse el. Da, într-ade- 
văr, să vedem. Este bun ceaiul ? 

Grace bău din al lui. Era fierbinte şi puțin acru. 

— Perfect, răspunse el. 

Branson bău și el, din respect. 

— Este bun, răspunse. 

Harry Frame zâmbi, vizibil încântat. 

— Acum... 

Îşi puse coatele pe masă, își îngropă faţa în mâini ca şi 
când s-ar fi rugat şi începu să murmure. 

Grace evită privirea lui Branson. 

— Hm! spuse Frame pentru el. Hm, hm! 

Apoi se îndreptă, ţinu sfoara între degetul arătă- 
tor şi degetul mare deasupra hărţii și o lăsă să se legene 
precum un pendul. Și strângând buzele de concentrare, 
balansă sfoara într-un cerc, acoperind harta centimetru 
cu centimetru. 

— Uckfield? întrebă el. Crowborough? Ashdown 
Forest? Se uită întrebător la cei doi bărbaţi. Amândoi 
încuviinţară. 

Dar Harry Frame dădu din cap. 

— Nu, nu mi se arată nimic în zona asta, îmi pare rău. 
O să încerc pe altă hartă, la o scară mai mică. 

— Suntem destul de siguri că se află în zona asta, 
Harry, spuse Grace. 

Grace dădu din cap hotărât. 

— Nu, pendulul nu îmi spune asta. Trebuie să mergem 
pe o arie mai extinsă. 

Grace putea simţi scepticismul lui Branson arzându-l 
în spate ca un cuptor. Uitându-se la noua hartă, care arăta 
toată partea de est şi de vest a Sussex-ului, văzu pendulul 
făcând un cerc înalt peste Brighton. 

— Aici este, murmură Frame. 

— În Brighton? Nu prea cred, răspunse Grace. 

Frame desfăcu o hartă la scară mai mare, cu străzile 
orașului Brighton și legănă pendulul deasupra acesteia. În 
câteva momente, începu să descrie niște cercuri peste 
zona Kemp Town. 

— Da, spuse el. Da, aici este. 

De data asta, Grace se uită la Branson, ca şi cum și-ar 
fi împărtăşit gândurile. 

— Te înşeli, Harry, spuse el. 

— Nu cred, Roy. Aici este omul vostru. 

Grace dădu din cap. 

— Nou tocmai venim din Kemp Town, am fost să vor- 
bim cu partenerul lui de afaceri. Eşti sigur că nu te înșeli 
de data asta? 

Harry Frame luă brăţara. 

— Asta este brăţara lui Michael Harrison ? 

— Da. 

— Atunci, aici este el. Pendulul meu nu greșește 
niciodată. 

— Ne poţi da o adresă? întrebă Branson. 

— Nu, nu o adresă, pentru că sunt prea multe case. 
Dar aici trebuie să căutați, aici îl veți găsi. 

— "Ţicnit nebun, îi spuse Branson lui Grace în timp ce 
se depărtau de casa lui Harry Frame. 

Grace, pus pe gânduri, nu spuse nimic o perioadă de 
timp. În sfârșit, ploaia se oprise de vreo oră şi câteva raze 
crepusculare străpungeau perdeaua de nori gri care se lă- 
sase deasupra mării. 

— Hai să presupunem un moment că are dreptate. 

— Hai să bem și să mâncăm ceva, spuse Branson. Mi-e 
foame de mor, aproape că o să cad din picioare. 

Ceasul arăta ora 20.31. 

— Bună idee. 

Glenn își sună soţia pe telefonul mobil. Grace ascultă 
doar sfârşitul conversaţiei, care părea încinsă şi care se ter- 
mină în momentul în care Branson închise telefonul, la 
mijlocul frazei. 

— E tare supărată. 

Grace îi zâmbi înţelegător. Ştia prea multe ca să facă 
vreo remarcă asupra situaţiei familiale a unei persoane. 

Câteva minute mal târziu, intrară într-un bar numit 
Badger's Rest şi Grace, cu un pahar mare de whisky în 
faţă, remarcă faptul că partenerul său bea pe nerăsuflate 
o bere, deşi conducea. 

— Am intrat în poliţie, spuse el, ca să am o slujbă 
de care copiii mei să fie mândri. Căcat. Cel puţin la în- 
ceput, mai aveam viaţă personală. Ajungeam să îi fac 
baie lui Sammy, să îl bag în pat și aveam şi timp să îi ci- 
tesc o poveste înainte de a pleca la serviciu. Ştii ce mi-a 
spus Ari? 

— Ce? întrebă Grace uitându-se la meniu. 

— Mi-a spus că Sammy și Remi plâng pentru că le-am 
promis că mă duc acasă în seara asta să le citesc o poveste. 

— Atunci, du-te acasă, spuse Grace, fără să mintă. 

Branson termină halba şi mai comandă una. 

— Nu pot să fac asta, ştii prea bine. Asta nu e o slujbă 
cu program de la 9 la 17. Nu pot să plec de la serviciu ca 
un căcăcios de funcţionar public și să îmi bag picioarele 
pentru că mâine este sâmbătă. Le datorez asta lui Ashley 
Harper şi lui Michael Harrison. Nu crezi? 

— Trebuie să înveţi și când să renunţ, spuse Grace. 

— O, da? Și când, mai exact, trebuie să renunţ? 

Grace îşi termină paharul de whisky. Era bun. Întâi 
senzaţia de arsură pe gât, apoi în stomac. Îi dădu paha- 
rul barmanului, comandă încă unul dublu, apoi puse o 
bancnotă de douăzeci de lire pe tejghea şi ceru mărunt în 
schimb, pentru a-şi putea lua un pachet de ugări. Nu mai 
fumase de câteva zile, dar dorinţa de a face acest lucru era 
prea puternică. 

Luă din automat un pachet de țigări Silk Cut. Desfăcu 
pachetul și ceru barmanului nişte chibrituri. Apoi 
aprinse ţigara şi trase fumul adânc, cu plăcere până în plă- 
mâni. Plăcerea mergea mai departe de perfecţiune. 

— Credeam că te-ai lăsat, spuse Branson. 

— M-am lăsat. 

Barmanul îi aduse băutura şi cei doi ciocniră paharele. 

— Tu nu ai viaţă personală, iar eu mi-o distrug pe a 
mea. Bine aţi venit în poliţie! 

Branson dădu din cap. 

— Prietenul tău, Harry Frame, e un tip tare deosebit. 
Ce ciudat! 

— Îţi aduci aminte de Abigail Matthews? 

— Puştoaica aia de acum doi ani ? Avea opt ani, nu? 

— Da. 

— A fost răpită când a ieșit din casa părinților. Ai gă- 
sit-o într-un coş dintr-un hangar al aeroportului Gatwick. 

— Nigeriană. Fusese vândută unui proxenet din 
Olanda. 

— A fost o muncă de detectiv extraordinară atunci. 
Nu de asta ai fost promovat? 

— A fost. Doar că nu am spus nimănui cum am gă- 
sit-o. Acum nu mai vorbea Roy Grace, ci whisky-ul pe 
care îl băuse. Nu am spus nimănui, pentru că... 

— Pentru că? 

— Pentru că nu a fost o muncă de detectiv extraor- 
dinară, Glenn, de aia. Harry Frame a găsit-o, cu pen- 
dulul. Da? 

Branson tăcu câteva momente. 

— Deci, de asta crezi tu în el. 

— A avut dreptate şi în alte cazuri. Dar nu vorbesc în 
gura mare despre el. Lui Alison Vosper şi prietenilor ei 
nu le place nimic ce iese din tipare. Dacă vrei să ai o ca- 
rieră în poliție, trebuie să se vadă că joci conform regu- 
lilor. Așa trebuie să se vadă, da ? Nu este neapărat nevoie 
să joci după ele, ci doar să îi lași să creadă că așa faci. Goli 
al doilea pahar mult mai repede decât intenţionase. Să 
luăm ceva de mâncare, spuse el. 

Branson comandă scoici. Grace alese o mâncare total 
nesănătoasă, o friptură cu grăsime, două ouă ochiuri şi 
cartofi prăjii. Apoi îşi aprinse altă ţigară şi comandă încă 
un rând de băuturi. 

— Deci, ce facem mai departe, bătrâne înţelept? 

Grace se uită ciudat la Branson. 

— Am putea fi terminaţi, spuse el. 


VIU SAU MORI 191 


— Asta nu ne va ajuta să îl descoperim pe Michael 
Harrison, nu? Dar acum este ora... — Grace se uită la 
ceas — 21, vineri. În afară de a ne avânta în pădurea Ash- 
down cu o lopată şi o lanternă, nu prea văd ce am mai 
putea face. 

— Trebuie să fie ceva ce trecem noi cu vederea. 

— Întotdeauna este ceva, Glenn. Ceea ce nu înţeleg 
mulţi oameni este că șansa este foarte importantă în me- 
seria asta. 

— Adică norocul? 

— Ştii gluma aia veche cu jucătorul de golf? 

— Nu, care este? 

— Jucătorul de golf spune: „Ce ciudat! Cu cât exer- 
sez mai mult, cu atât mai norocos devin.“ 

Branson râse. 

— Atunci, poate că nu am exersat suficient. 

— Cred că am exersat destul. Mâine este ziua cea mare. 
Dacă domnul Michael Harrison face gluma glumelor, 
atunci mâine este ziua adevărului. 

— Şi dacă nu? 

— Atunci trecem la planul B. 

— Care este planul B? 

— Nu am nici cea mai vagă idee. Grace se uită la Bran- 
son peste pahar. Momentan, sunt doar partenerul tău la 
masa de prânz. Mai ţii minte de masa de prânz? 


39 


Ashley, îmbrăcată într-un halat alb, stătea în pat și se 
uita la televizorul cu plasmă la un episod din Sex în the 
City, când sună telefonul. Sări rapid în picioare, aproape 
vărsând paharul de vin Sauvignon Blanc pe care îl ţinea 
în mână. Ceasul arăta ora 23.18. Era târziu. 

Răspunse cu o voce agitată, cu respirația aproape 
tăiată. 

- Da? Alo? 

— Ashley ? Sper că nu te-am trezit, dragă? 

Ashley puse paharul cu vin pe măsuţa de lângă pat, 
luă telecomanda şi opri sonorul televizorului. Era Gill 
Harrison, mama lui Michael. 

— Nu, spuse ea. Deloc. Nu pot dormi. Nu am mai în- 
chis ochii de marţi. O să iau nişte pastile recomandate de 
doctor, care cică o să mă bage în pat. Pe fundal, Ashley 
îl auzea lătrând pe Bobo, cățelul shih-tzu al lui Gill. 

— Ashley, aş vrea să te mai gândești, pentru că eu cred 
că ar trebui să anulezi recepţia de mâine. 

Ashley trase aer în piept. 

— Gill, am discutat despre asta și ieri, și astăzi. Nu 
vom lua nici un ban înapoi dacă anulăm nunta atât de târ- 
ziu; trebuie să vină oameni de peste tot, cum este unchiul 
meu din Canada care mă va conduce la altar. 

— E un om simpatic, spuse Gill. Săracul om, să bată 
atâta drum. 

— Suntem înnebuniui unul după celălalt, răspunse 
Ashley. Şi-a luat toată săptămâna liber, doar ca să poată 
fi aici la repeuția de luni. 

— Unde stă? 

— În Londra, la Lanesborough. Întotdeauna stă în cele 
mai bune locuri. Făcu o pauză de o clipă. Bineînţeles, 
i-am spus ce s-a întâmplat, dar a zis că ar fi venit oricum 
ca să mă sprijine. Am reuşit să le conving pe patru din- 
tre prietenele mele din Canada să nu vină, la fel şi pe niște 
prieteni din Londra; telefonul sună fără încetare de două 
zile încoace. 

— La fel şi aici. 

— Problema este că Michael a invitat prieteni și colegi 
din toată Anglia și de pe continent. Am încercat să con- 
tactez cât mai mulți posibil şi la fel și Mark, dar trebuie 
să avem grijă de cei care totuşi vor veni. Și încă mai cred 
că va sosi şi Michael. 

— Nu cred, iubito, nu acum. 

— Gill, Michael le-a făcut tot felul de feste prietenilor 
lui când aceştia s-au căsătorit. Din cauza asta, doi dintre 
ei au ajuns la biserică cu doar câteva minute înainte de în- 
ceperea nunţii. Michael ar putea fi undeva, încuiat sau le- 
gat, fără să ştie nimic din ce s-a întâmplat. Probabil că încă 
plănuieşte, sau cel puţin încearcă, să ajungă. 

— Eşti o fată frumoasă şi o persoană foarte drăguță. Va 
fi groaznic pentru tine să te duci la biserică şi el să nu 
apară. Trebuie să accepţi că i s-a întâmplat ceva. Draga 
mea, patru oameni au murit. Dacă este în regulă, Michael 
sigur a auzit știrea. 

Ashley oftă, apoi începu să sughiţe. Pentru câteva mo- 
mente începu să plângă necontrolat, ştergându-şi ochii cu 
un şerveţel luat dintr-o cutie de pe noptieră. Apoi, oftând 
adânc, spuse: 

— Încerc din greu, dar nu fac faţă. Doar mă rog ca el 
să apară; de fiecare dată când sună telefonul mă gândesc 
că este el, că râde și îmi explică ce glumă proastă a făcut. 

— Michael e un băiat bun, spuse Gill. Nu a fost nici- 
odată rău, iar asta ar fi o cruzime. Nu ar fi făcut așa ceva, 
nu e stilul lui. 

Urmă o tăcere lungă pe care Ashley o sparse. 

— Tu eşti bine? 

— În afara faptului că sunt extrem de îngrijorată pen- 
tru Michael, da, sunt bine. Sunt cu Carly. 

— A sosit? 

— Da, a venit din Australia acum câteva ore. Cred că 
mâine o să fie puţin ameţită din cauza zborului. 

— Ar trebui să vin să o salut. Ashley tăcu un moment. 
Înţelegi ce vreau să spun? Toţi oamenii ăștia sosiți din 
toate locurile; ar trebui măcar să fim la biserică să îi în- 
tâmpinăm și să le oferim ceva de mâncare. Ţi-ai putea 
imagina să nu fim acolo și Michael să apară? 

— Ar înţelege că ai anulat nunta din respect pentru bă- 
ieţii care au murit. 

Plângând şi mai tare, Ashley spuse: 

— Te rog, Gill, te rog. Hai să mergem la biserică şi ve- 
dem ce se va întâmpla. 

— Atunci ia pastila aia şi mergi la culcare, dragă. 

— Te sun mâine dimineaţă. 

— Da, mă voi trezi de dimineaţă. 

— Mulţumesc pentru telefon. 

— Noapte bună. 

— Noapte bună, răspunse Ashley. 

Puse receptorul la loc, plină de energie, se trânti pe 
pat, cu sânii ieşindu-i din halat şi se uită la Mark, care 
stătea dezbrăcat în pat. 

— Ce vacă, habar nu are de nimic! Faţa i se întinse 
într-un rânjet, plină de încântare. Nici o idee! 

Îşi puse mâinile în jurul lui Mark, îl strânse în bra- 
te și îl sărută cu pasiune, mai întâi pe buze, ca pe urmă 
să coboare încet, cât mai erotic cu putinţă, peste tot 
corpul. 

Transpira sub pled. Era prea cald, mult prea cald şi 
apa îi trecuse peste cap, iar el abia mai putea să respire. Şi- 
roaie de apă îi curgeau peste faţă, peste mâini, peste pi- 
cioare, peste şale. Dădu pledul la o parte, se ridică, simţi 
că dă cu capul de ceva şi se lăsă din nou jos. 

Pac. 

O, Doamne! 

Apa clipocea în jurul lui. Și simţea ca şi cum ar fi in- 
trat şi în el, ca şi cum sângele din vene era înlocuit cu apa 
în care zăcea. Exista un cuvânt pentru asta. Un cuvânt care 
îi stătea pe limbă, dar care îi scăpa de fiecare dată când i 
se părea că l-a găsit. „Precum săpunul în cadă“, se gândi el. 

Acum era frig. În urmă cu câteva secunde îi era prea 
cald, iar acum îi era frig. Atât de frig! Îi clănțăneau dinţii. 
Capul îi plesnea. „Mă duc să verific dacă este vreun pa- 
racetamol în dulapul din baie“, spuse el. Apoi răspunse 
tăcerii care îl înconjura: „Nu stau mult. Dau doar o fugă 
până la farmacie.“ 

Senzaţia de foame îi dispăruse de ceva vreme, dar 
acum revenise şi mai puternică. Stomacul îl ardea ca și 
cum sucul gastric cerea imperios ceva. Își simţea gura us- 
cată. Încercă să bea apă cu ajutorul mâinii, dar, deşi îi era 
foarte sete, totul însemna un efort. 

Osmoză! 

— Osmoză! Plin de elan, ţipă din toate puterile, repe- 
tând cuvântul de mai multe ori. Osmoză! Le-am găsit! 
Osmoză! 

Și dintr-odată i s-a făcut cald din nou. Transpira. 

— Cineva să închidă aerul condiţionat, upă el în întu- 
neric. Pentru numele lui Dumnezeu, fierbem toti aici; ce 
credeţi, că suntem raci? 

Începu să râdă de propria remarcă. Apoi, chiar deasu- 
pra lui, capacul sicriului începu să se deschidă. Încet, fără 
zgomot, până când putu să vadă cerul întunecat, străbă- 
tut de stele. O rază de lumină cu fire de praf în ea străluci 
dinspre el şi își dădu seama că toate stelele erau proiec- 
tate de lumină. Cerul era un ecran! Apoi văzu o faţă aple- 
cată peste raza de lumină şi peste firele de praf. Ashley. 
Era ca şi cum s-ar fi uitat la ea de pe fundul unei piscine, 
iar ea se apleca asupra lui. 

Apoi văzu o altă faţă, mama lui. Apoi Carly, sora lui 
mai mică. Apoi tatăl lui, în costumul maro, cămașa crem 
și cravata roşie, de mătase, aşa cum şi-l amintea Michael. 
Nu înţelegea cum era posibil ca tatăl său să fie în piscină 
şi hainele să-i fie uscate. 

— O să mori, fiule, spuse Tom Harrison. O să fii ală- 
turi de noi în curând. 

— Nu cred că sunt pregătit pentru asta, tata. 

Tatăl său zâmbi crispat. 

— Tocmai asta e chestia, fiule. Cine este pregăut? 

— Am găsit cuvântul pe care îl căutam, răspunse 
Michael. Osmoză. 

— E un cuvânt bun, fiule. 

— Tu ce faci, tată? 

— Sunt o grămadă de lucruri bune aici, fiule. Afaceri 
de milioane. E mult mai bine. Nu mai trebuie să te as- 
cunzi după deget cu banii în Insulele Cayman. Ce câştigi 
este al tău, îi place cum sună asta? 

— Da, tată. 

Doar că acum nu mai vorbea cu tatăl său, ci cu preotul 
Somping, un bărbat scund, arogant, de aproape şaizeci de 
ani, cu părul gri, ondulat şi cu o barbă care ascundea nu- 
mai parţial aspectul înroşit al obrajilor săi; obraji înroșiț 
nu de viaţa sănătoasă dusă în natură, ci de vinişoarele 
sparte din cauza băuturii. 

— Vei întârzia, Michael, dacă nu ieși de aici. Îţi dai 
seama că dacă nu ajungi la biserică înainte de apus, con- 
form legii, nu te mai pot căsători? 

— Nu ştiam, nu... 

Întinse mâna spre preot, ca să îl apuce de mână, dar se 
lovi de lemnul tare şi de nepătruns. 

Întuneric. 

Clipocitul apei. 

Apoi remarcă ceva. Venifică cu mâinile şi observă că 
apa nu mai era până la obraji, ci scăzuse până la nivelul 
gâtului. 

— Port apa ca pe o cravată, spuse el. Oare se poate 
chestia asta? 

Apoi îl apucă din nou tremuratul; își strânse mâinile 
cu coatele lipite de coaste; picioarele îi zvâcniră, iar res- 
piraţia îi deveni din ce în ce mai rapidă, până când intră 
în stare de șoc. 

„Voi muri. O să mor aici, singur, în ziua nunţii mele. 
Spiritele vin după mine aici, în cutie și...“ 

Îşi acoperi faţa cu mâinile tremurându-i. Nu îşi mai 
aducea aminte când fusese ultima oară când se rugase; 
cândva, cu mult timp înainte de a muri tatăl său. Moar- 
tea lui Tom Harrison fusese pentru el ultima confirmare 
că Dumnezeu nu există. Dar acum cuvintele Domnului 
îi veneau în minte și el le murmura cu capul în mâini, ca 
și cum nu ar fi vrut să fie auzit. 

Un sunet îi atrase atenția. Apoi auzi nişte murmure şi 
muzică. Urmate de o voce: 

— Bună dimineaţa, fani ai sporturilor, aici e Radio 
WNEB Buffalo cu cele mai noi veşti din sport, ştiri și 
prognoza meteo din această dimineaţă ploioasă de sâm- 
bătă. Ieri seară în meciul... 

Disperat, Michael bâjbâi după stația de emisie. O scă- 
pă pe piept, apoi în apă. 

— La dracu”! La dracu”! 

O scoase din apă, o scutură cât de bine îi stătea în pu- 
tere, găsi butonul pentru vorbit şi îl apăsă. 

— Davey ? Davey, tu ești? 

Urmă alt zgomot ca un sâsâit şi o pocnitură. 

— Da, tipule! Tu, tipul cu prietenii din accidentul de 
marţi, nu-i așa? 

— Da. 

— Salut, îmi pare bine să te aud din nou! 

— Davey, am nevoie să faci ceva pentru mine. Apoi, 
o să poţi face un anunţ important la postul tău de radio. 

— Asta depinde de ce prioritău sunt pe ziua de azi, 
spuse Davey bătând în retragere. 

— Bine. Michael simţea nevoia să îl plesnească. Am 
nevoie fie să aduci pe cineva cu care să vorbesc la telefon 
prin staţia de emisie, fie ca tu şi tatăl tău să veniţi să mă 
salvaţi. 

— Cred că asta depinde dacă eşti în zona pe care o aco- 
perim noi, înţelegi ce vreau să spun? 

— Ştiu, Davey, știu exact ce vrei să spul. 

Mai târziu, zăcând goi în pat cu o mulţime de lumâ- 
nări parfumate, aprinse, în jurul lor, ascultând o melodie 
a lui Norah Jones la radio, Ashley aprinse o ţigară pe care 
o puse apoi între buzele lui Mark. El trase adânc în piept. 

— Gill are dreptate, spuse el. Nu cred că ar trebui să 
te duci la biserică, așa cum în mod categoric nu ar trebui 
să faci nici petrecerea. 

Ashley dădu din cap hotărât. 

— În mod cert trebuie să o facem. Nu vezi? Se opri să 
tragă din țigară, apoi suflă fumul încet, cu plăcere, către 
tavan. Toată lumea mă va vedea ca pe o sărmană mireasă 
abandonată și le va părea rău pentru mine. 

— Nu cred că sunt de acord; chestia asta ar putea să se 
întoarcă împotriva ta. 

— Cum? 

— Păi, ar putea crede că ești insensibilă dacă tot insişti 
să mergi mai departe, că nu îi respecţi pe Pete, Luke, 
Josh și Robbo. Toată lumea trebuie să aibă impresia că 
ne pasă de ei. 

— Și tu, și eu am ţinut legătura cu familiile lor. Le-am 
scris amândoi scrisori, facem tot ce trebuie. Dar am tot 
vorbit despre nuntă în ultimele trei zile. Mergem mai 
departe! Oricum ar fi, tot trebuie să plătim pentru 


VIU SAU MORT 201 


organizarea petrecerii, aşa că putem să avem grijă de cei 
care vin. Probabil că nu vor fi mulți. Măcar atât să facem. 

Mark luă ţigara de la ea, trase un fum şi inhală adânc. 

— Ashley, oamenii vor înţelege. În ultimele trei zile, 
m-ai tot bătut la cap cu ce crezi tu și nu m-ai ascultat și 
pe mine. Cred că facem o mare greşeală. 

— Ai încredere în mine, spuse Ashley. Se uită la el cu 
răutate. Nu mă lăsa baltă chiar acum. 

— Doamne, nu te las baltă, doar... 

— Vrei să te retragi? 

— Nu e vorba că mă retrag. Hai, partenere, ţine-te tare! 

— Mă un. 

Se alintă de-a lungul corpului lui, adâncindu-și faţa în 
părul lui pubian, cu penisul moale lhpindu-i-se de obraz. 

— Nu asta numesc eu tare, spuse ea, răutăcioasă. 

Grace își începu dimineaţa de sâmbătă așa cum îi plă- 
cea, cu o alergare de şase kilometri pe malul mării, între 
Brighton și Hove. Din nou, astăzi ploua tare, dar nu avea 
nici o importanţă; purta o șapcă de baseball cu cozoro- 
cul tras bine ca să îi acopere faţa, un trening lejer şi pan- 
tofi sport Nike nou-nouţi. Alerga cu viteză și uită rapid 
de ploaie, de toate grijile. Respira adânc, pas cu pas, având 
în cap, dintr-un motiv oarecare, melodia Signed, Sealed 
and Delivered a lui Stevie Wonder. 

În timp ce trecea pe lângă un bătrân îmbrăcat cu un 
impermeabil, care îşi plimba cățelul în lesă, murmură 
cuvintele cântecului, apoi fu întrecut de doi biciclişti îm- 
brăcaţi în haine din material sintetic. Era vremea reflu- 
xului. Pe malul mării, câțiva pescari căutau râme pentru 
momeală. i 

Cu gust de sare pe buze, alergă de-a lungul coastei, 
apoi pe lângă rămăşiţele de la West Pier, apoi în jos spre 
plaja unde pescarii își lăsaseră bărcile, ancorate suficient 
de departe încât să nu le ia fluxul. Citi câteva din numele 
bărcilor: Daisy Lee, Belle of Brighton, Sammy. În timp 
ce trecea pe lângă cafenelele încă închise, simţea mirosul 
de vopsea, de smoală și de pește putrezit. Apoi trecu pe 
lângă galeriile de artă, pe lângă un club de surf, un loc 

pentru bărci construit în spatele un zid de beton, o pis- 
cină, pe sub grinzile de metal ale Palatului Pier, unde cu 
șaptesprezece ani în urmă el şi Sandy se sărutaseră pen- 
tru prima oară. Merse mai departe, puţin cam obosit, dar 
hotărât să ajungă pe stâncile din Black Rock înainte de a 
se întoarce. 

Telefonul îl anunţă că are un mesaj. 

Se opri, îl scoase din buzunar şi se uită la ecran. 


Nu poţi amăgi o fată așa, Armăsarule. Claudine XX. 


„lisuse! Lasă-mă în pace. Ţi-ai petrecut o seară în- 
treagă certându-mă că sunt poliţist şi acum mă scoţi din 
minţi.“ Până acum, singura lui întâlnire de pe Internet nu 
mergea prea bine. Erau toate precum Claudine ? „Pleacă 
şi lasă-mă în pace! Mi-a făcut plăcere să te întâlnesc, dar 
am hotărât că sunt homosexual.“ 

Până la urmă se hotărî să îi trimită un mesaj când se 
va întoarce. Putea să facă figura celui înfrânt: „Îmi pare 
rău, nu sunt pregătit pentru o relaţie.“ 

Cu mintea relaxată se întoarse către slujbă, către mun- 
tele de hârtii care părea că creşte şi tot creşte. Reţeaua 
nigeriană care făcea trafic cu femei tinere; procesul lui 
Suresh Hossain; vechiul caz al lui Thomas Lytle; şi acum, 
dispariţia lui Michael Harrison. 

Asta chiar îl enerva. Mai ales că în timpul nopţii se tre- 
zise cu un lucru în minte, iar acum acesta îi tot dădea bă- 
taie de cap. Ajunse la stânci, le ocoli şi trecu printr-o zonă 
de pontoane, hoteluri, magazine şi restaurante, de unde 
mai merse trei kilometri. 

Apoi se întoarse, simțind cum îi ard plămânii, cu pi- 
cioarele tremurându-i din cauza efortului, și alergă până 
ajunse aproape de clădirea Van Allen. Urcă de-a lungul 
coastei, aşteptă să se potolească puţin traficul și traversă. 
Înaintă de-a lungul străzii de lângă clădirea unde locuia 
Mark și se opri în faţa intrării parcării subterane. 


204 PETER JAMES 


Avea noroc. În câteva momente, porţile se deschiseră 
şi ieşi o mașină Porsche, de culoare albastru-închis, con- 
dus de o blondă răpitoare, care purta ochelari de soare, 
deşi era o zi mohorâtă. Grace intră în parcare până să se 
închidă porţile. Era bine că nu îl mai ploua. 

Respiră aerul uscat, cu iz de benzină, în timp ce tre- 
cea pe lângă un Ferrari roşu şi alte maşini de care își 
aducea aminte şi se opri în faţa BMW -ului X5, strălu- 
citor ȘI curat. 

Se uită la plăcuţa de înmatriculare: W 796 LDY. Apoi 
se uită în jur, inspectând zona. Era goală. Se apropie de 
mașină, îngenunche lângă roata din faţă, apoi se lăsă pe 
spate şi se băgă sub maşină, chiar lângă spaţiul de deasu- 
pra roții. Locul era plin de noroi. 

Îşi scoase batista din buzunar, o tinu întinsă în mâna 
stângă, apoi cu mâna dreaptă zgârie noroiul uscat până 
când câteva bucățele căzură în batistă. 

Cu grijă, o strânse şi o înnodă, apoi o puse la loc în 
buzunar. Se ridică, merse până la intrarea în parcare şi îşi 
trecu mâna prin dreptul razei cu infraroşu. După câteva 
minute, poarta se deschise cu un zgomot puternic. 

Ieşi din parcare, verifică traficul în ambele părți, apoi 
îşi reluă alergarea până acasă. 

La ora 9.30, după ce făcuse un duş şi îşi luase micul 
dejun, alcătuit din omletă şi roșii prăjite, hrană sănătoasă 
pe care o mânca acasă pentru a contracara toate pream- 
balatele pe care le consuma în timpul serviciului şi alături 
de care bea cantităţi mari de apă minerală, Grace se de- 
lectă citind ziarul Daily Mail, apoi începu să saliveze când 
văzu noul drive test făcut pentru Aston Martin de revista 
Autocar. Apoi merse în biroul pe care şi-l amenajase 
într-o cameră micuță care dădea spre grădina din ce în ce 
mai neîngrijită a casei lui, şi spre cele ale vecinilor, extrem 
de curate. Se așeză la birou, în faţa calculatorului și formă 
numărul de telefon de acasă al lui Glenn Branson. Batista 
cu bucăţile de pământ de pe maşina lui Mark Warren erau 
puse pe birou, într-o pungută de plastic. 

La telefon răspunse soţia lui Branson, Ari. Deşi se în- 
ţelesese perfect cu Glenn din prima zi în care se întâlni- 
seră, i se părea că era destul de greu să se înțeleagă cu Ari. 
Era adesea neprietenoasă cu el, ca şi când ar fi suspectat 
faptul că, pentru că era singur, ar încerca să îl atragă pe so- 
tul ei pe drumuri greșite. 

De-a lungul anilor, Grace încercase din greu să se îm- 
prietenească, aducându-le copiilor cadouri de ziua lor, iar 
ei oferindu-i flori de fiecare dată când fusese invitat la 

masă. Frau momente când simţea că situaţia se îmbună- 
tăţea, dar dimineaţa aceasta nu era unul dintre ele. Nu pă- 
rea încântată să îl audă. 

— Bună, Roy, spuse ea politicos, vrei să vorbeşti cu 
Glenn? 

„Nu, de fapt vreau să vorbesc cu omul de pe lună“, 
aproape că spuse el, dar se abţinu. În loc de asta, întrebă 
șovăind: 

— Este pe acolo? 

— Ne cam grăbim, spuse ea. În telefon se auzea un co- 
pil upând. Apoi Ari: „Sammy! Dă-i jucăria surorii tale, 
tu te-ai jucat cu ea!“ Apoi ţipătul deveni şi mai puternic. 
În final, Branson veni la telefon. 

— Salut, bătrâne înțelept, te-ai trezit devreme. 

— Foarte amuzant. Ce ai spus că facem astăzi? 

— E ziua surorii lui Ari. Face treizeci de ani şi dă o pe- 
trecere în Solihull. Se pare că am de ales: să îl salvez pe 
Michael Harrison sau să îmi salvez căsnicia. Tu ce ai alege? 

— Salvează-u căsnicia. Și mulţumește-i prietenului tău 
bătrân şi fără viaţă personală care poate să îşi petreacă 
sfârşitul de săptămână făcând treaba în locul tău. 

— Îți sunt recunoscător. Ce faci? 

— Mă duc la o nuntă. 

— Eşti atât de romantic! [i-ai pus pălărie, pantofi de 
lac? Eşti aranjat? 

— "Ţi-a spus cineva vreodată ce jigodie ești ? 

— Nevasta pe care aproape că nu o mai am. 

Grace simț un junghi de durere. Ştia că Glenn nu voia 
să spună nimic rău, dar cuvintele îl dureau. În fiecare 
noapte, chiar dacă era târziu și chiar dacă însemna că se 
ceartă, Glenn avea nişte copii iubitori și o soţie frumoasă, 
care îl aștepta în pat, la care să se ducă. Oamenii care 
aveau toate astea erau incapabili să înţeleagă ce însemna 
să trăieşti singur. 

Singurătate. 

Singurătatea putea fi tare urâtă. 

Era foarte urâtă. 

Grace era obosit de atâta singurătate, dar nu știa ce să 
facă în privinţa asta. Dacă şi-ar găsi pe cineva? Să se în- 
drăgostească tare de tot de o femeie şi apoi să apară 
Sandy? Ce ar face atunci? 

În adâncul minţii ştia că Sandy nu se va întoarce ni- 
ciodată, dar o parte din sufletul său refuza să accepte acest 
lucru. Era ca un disc vechi care s-a blocat şi repetă ace- 
lași sunet. O dată sau de două ori pe an, când era foarte 
deprimat, mergea la un medium încercând să ia legătura 
cu ea, sau cel puţin să afle niște indicii care să-l lămurească 
ce se întâmplase. Dar Sandy nu apărea, rămânând numai 
o figură pe rolfilm. 

Îi ură lui Branson un sfârşit de săptămână plăcut, in- 
vidios pe viaţa lui, pe soția cicălitoare, pe copiii minunaţi, 
pe normalitatea lui afurisită. Spălă vasele, uitându-se pe 
fereastra de la bucătărie la Noreen Grinstead, vecina de 
peste drum, care, îmbrăcată într-un costum din material 
sintetic maro, capot, mănuși galbene din cauciuc şi o pălă- 
rie de plastic care să o protejeze de ploaie, își spăla pre- 
ocupată Nissanul. O pisică cu alb şi negru traversă strada. 
La emisiunea de la radio era intervievată o femeie ai că- 
rei părinţi nu îşi spuseseră o vorbă toată copilăria ei. 

Cei nouăsprezece ani în poliție îl învăţaseră să nu 
subestimeze firea ciudată a speciei umane. Dar nu trecea 
ZI Să nu 1 se pară că aceasta devine din ce în ce mai ciudată. 

Se întoarse în birou, sună la Poliţia din Brighton şi 
întrebă dacă venise cineva de la criminalisucă. Câteva mi- 
nute mai târziu i se făcu legătura cu Joe Tindall, pe care 
îl respecta foarte mult. 

Tindall era o persoană meticuloasă, foarte muncitoare 
şi plină de resurse. Scund, slab, cu ochelari, cu părul rar, 
ar fi putut trece drept un profesor nebun de la Central 
Casting. Înainte de a intra în poliţie, Tindall lucrase câţiva 

ani ca arheolog la British Museum. Împreună cu el, Grace 
lucra la cazul lui Tommy Lytle. 

— Bună, Joe! spuse Grace. Lucrezi în weekend? 

— Bună! Trebuie să fac testele balistice în cazul ata- 
cului de la magazinul de bijuterii, toți ceilalu au renunţat. 
Și mai lucrez la cazul de înjunghiere de miercuri, mersi 
de întrebare. 

Grace își aduse aminte că cineva fusese înjunghiat 
mortal în Brighton, miercuri noaptea. Nu se ştia încă dacă 
fusese vorba de un furt sau de o ceartă între doi iubiţi 
homosexuali. 

— Joe, am nevoie de puţin ajutor. Am o mostră de pă- 
mânt pe care am luat-o de pe o mașină suspectă. Cum 
pot afla, foarte rapid, din ce parte a Sussex-ului este pă- 
mântul ? Cât de exact poate spune cineva lucrul acesta? 

— Cât de exact îti trebuie? 

— Câțiva metri pătraţi. 

— Foarte amuzant, Roy. 

— Nu zâmbesc. 

— Ai o mostră din zona suspectă? Pot să fac teste şi 
să văd dacă se potrivesc. Avem mai multe tipuri de sol în 
Sussex. 

— Zona de cercetat este în Ashdown Forest. 

— Acolo pământul este alcătuit predominant din nisip 
și argilă. Putem să luăm mostre de fosile, seminţe, polen, 
excremente de animale, plante, apă, tot soiul de lucruri. 
Cât de exact mai vrei să fii? 

— Câțiva metri pătraţi. 

— Trebuie să te mulţumeşti cu mai mult de atât. Sunt 
zone care se potrivesc cu solul din Ashdown Forest în 
toată Anglia. 

— Cât de mult u-ar lua să găseşti o potrivire fără să ai 
mostra din zona respectivă ? 

— Vorbeșu aici de săptămâni. Asta în condiţiile în care 
al o echipă uriașă și un buget al dracului de mare. 

— Dar ai putea să o faci? 

— Dacă îmi dai resurse nelimitate şi destul timp, îți pot 
spune o zonă aproximativă, pe o arie mai restrânsă. 

— Cât de restrânsă? 

— Depinde. Cred că aproximativ câteva sute de metri 
pătraţi. 

— Bine, mulţumesc. Trebuie să îţi aduc ceva, mai stai 
la birou? 

— Toată ziua, Roy. 

O oră mai târziu, îmbrăcat într-un costum albastru, 
cămașă albă și cravată lucioasă, Grace mergea cu maşina 
prin zona industrială din Brighton, Hollinbury, care se 
întindea în afara orașului. Trecu pe lângă un magazin, 
apoi pe lângă un depozit urât construit în anu '50, apoi, 
când ajunse la sediul Poliţiei din Sussex, situat într-o clă- 
dire Art-Deco, încetini. 

Clădirea, construită iniţial pentru a adăposti o fabrică, 
fusese cumpărată de poliţie cu câțiva ani în urmă Şi trans- 
formată. Dacă nu ar fi fost inscripţia poliţiei din faţă, tre- 
cătorii ar fi putut-o confunda cu un hotel cochet, la modă. 
Văruită în alb, cu o terasă care o înconjura pe toată lun- 
gimea, abia după ce treceai de paza de la intrare şi mer- 
geai prin parcarea plină cu mașini de poliție și înconjurată 
de garduri de metal, devenea mai puțin strălucitoare. 

Grace parcă între o maşină de teren şi o dubă, amân- 
două ale poliţiei, merse până la intrarea din spate, trecu 
legitimaţia de serviciu prin faţa unui tablou electric de si- 
guranţă pentru a i se deschide ușa şi intră în clădire. Arătă 
legitimaţia ofițerului de la intrare și urcă scările acoperite 
cu mochetă, trecând pe lângă mai multe panouri pe care 
erau expuse două modele de bastoane de poliție și fo- 
tografii ale personalului-cheie care lucra în clădire. 

Îi ştia pe toţi cei din fotografii: Ian Steel și Verity Smart, 
de la secția de investigaţii speciale, David Davidson, de 
la public relations, Will Graham și Christopher Derri- 
cott, de la departamentul de logistică, James Simpson, de 
la departamentul operaţional, Terrina Clifton Moore, din 
cadrul departamentului de restabilire a legăturilor fami- 
hale, precum și alui doisprezece colegi. 

Apoi trecu printr-un spaţiu larg, deschis, înţesat de 
mese, foarte puţine ocupate astăzi, şi mărginit de o parte 
și de alta de camere de birou cu numele celor care le ocu- 
pau, cu insigna poliției pe uși. 

Trecu pe lângă biroul mare al detectivului-șef Gary 
Weston, care era şeful Poliţiei din Sussex. Ajunse la altă 
ușă, îşi trecu din nou legitimatia prin faţa tabloului electric 
şi intră pe un coridor lung, vopsit în crem și cu panouri ro- 
şii de o parte şi de alta, pe care erau trecute procedurile de 
detectare a unei crime. Una dintre proceduri era numită 
„Diagramă — Posibile motive comune“, alta „Model de in- 
vestigare a unei crime“, alta „Evaluarea la scena crimei“. 

Locul îi dădea senzaţia unei vieţi trăite la maximum, 
ceea ce îi plăcea. Mare parte din cariera sa şi-o petrecuse 
în clădiri vechi, urâte, care semănau cu nişte cuști pen- 
tru iepuri. Era plăcut să vadă că draga lui poliţie, căreia 
îi dedicase viaţa, intra cu adevărat în secolul XXI. Deşi 
clădirea avea un defect de care toată lumea se plângea: nu 
avea cantină. 

Merse mai departe, pe lângă multe uși, marcate cu 
diverse abrevieri. În prima cameră era biroul pentru in- 
cidente majore. Urma încăperea în care erau vizionate 
casetele şi dovezile înregistrate pe bandă, apoi cea în care 
erau computerele şi biroul în care se țineau interogato- 
rule. Apoi, duhoarea îl izbi, la început mai puţin, dar din 
ce în ce mai puternică, pe măsură ce înainta. 

Era mirosul puternic, aspru, de cadavru intrat în putre- 
facţie, care îi întorcea stomacul pe dos şi care îi devenise 

atât de familiar de-a lungul anilor. Mult prea familiar. Nu 
mai era altă duhoare la fel; te înconjura ca o ceaţă invizi- 
bilă, pătrunzând în pori, în nas, în plămâni şi în stomac, 
în fire de păr şi în haine, astfel încât plecai cu ea după tine 
șI continual să o simţi ore întregi. 

În timp ce deschidea ușa camerei mici şi învechite, fo- 
losite pentru a reconstitui crimele, văzu de unde venea 
duhoarea: studioul fotografic era în acţiune. O cămaşă cu 
model înflorat, întoarsă pe dos și pătată cu mult sânge, era 
aşezată pe masă, pe o bucată de hârtie maro, în raza unor 
lumini strălucitoare. Lângă ea, în nişte pungi de plastic, 
remarcă o pereche de pantaloni și una de pantofi. 

Grace intră în cameră și observă un bărbat, îmbrăcat 
într-un halat alb şi pe care nu îl recunoscu din primul 
moment, uitându-se concentrat printr-un aparat marca 
Hasselblad montat pe un trepied. Apoi își aminti că Joe 
Tindall făcuse unele schimbări de când nu îl mai văzuse, 
în urmă cu câteva luni. Coafura de profesor nebun şi 
ochelarii groși de vedere dispăruseră. Acum era complet 
ras în cap, o dungă subțire de păr mergea de la mijlocul 
buzei inferioare către mijlocul bărbiei și avea ochelari rec- 
tangulari cu lentile speciale, foarte la modă. Arăta mai 
mult ca o persoană publică decât ca un cercetător. 

— O nouă femeie în viaţa ta ? întrebă Grace ca un salut. 

Tindall se uită la el surprins. 

- Roy, ce bine îmi pare să te văd! De fapt, da, am. 
Cine ț1-a spus? 

Grace rânji, se uită la el mai atent, aproape aşteptân- 
du-se să vadă și o verighetă. 

— E tânără? 

— Da, de unde ştii? 

Grace rânji din nou, uitându-se la noua freză și la 
ochelarii moderni. 

— Te menţine tânăr, nu-i așa? 

Tindall înţelese și zâmbi timid. 

— Roy, tipa asta o să mă omoare. De trei ori în fie- 
care noapte. 

— Încerci de trei ori pe noapte sau chiar îţi iese? 

— Hai, cară-te! Se uită la Grace din cap până-n pi- 
cioare. Și tu arăţi foarte bine pentru o zi de sâmbătă. Ai 
cumva o întâlnire fierbinte ? 

— O nuntă, de fapt. 

— Felicitări, cine e norocoasa ? 

— Am sentimentul că nu e chiar așa de norocoasă, răs- 
punse Grace, punând pe masă, lângă cămaşă, punga de 
plastic cu pământul pe care îl luase de pe mașina lui Mark 
Warren. Trebuie să îmi găseşti nişte indicii. 

— Întotdeauna vrei să îţi găsesc nişte indicii. Toată lu- 
mea vrea asta. 

— Asta nu e adevărat, Joe. [i-am dat materialul pen- 
tru cazul Tommy Lytle şi ţi-am spus că ai tot timpul la 
dispoziţie. Asta e ceva diferit. E vorba de o persoană dis- 
părută şi în funcţie de cât de repede cercetezi asta depinde 
dacă trăieşte sau dacă moare. 

Joe Tindall ridică punga, se uită cu atenţie la ea şi o 
scutură. 

— Destul de nisipos, spuse el. 

— Ce îți spune lucrul acesta? 

— Ai menţionat la telefon zona Ashdown Forest? 

— Mda. 

— Acesta poate fi tipul de pământ pe care îl găseşti 
acolo. 

— Poate? 

— Roy, toată Anglia se află pe pământ nisipos. Există 
astfel de pământ în Ashdown Forest, dar şi într-un mi- 
lion de alte locuri. 

— Am nevoie de o zonă care să fie de aproximativ doi 
metri lungime și un metru lăţime. 

— Sună ca un mormânt. 

— Este un mormânt. 

Joe Tindall încuvunţă, uitându-se din nou cu atenţie 
la pământ. 

— Vrei ca eu să îţi localizez un mormânt în mijlocul 
zonei Ashdown Forest din punga asta mică de pământ? 

— Ai început să te prinzi. 

Tindall îşi scoase ochelarii pentru câteva momente, ca 
și cum asta i-ar fi clarificat situaţia, apoi îi puse la loc. 

— Uite înțelegerea, Roy. Tu localizezi mormântul și 
eu fac analiza și îți spun dacă terenul se potriveşte sau nu. 

— De fapt, eu am nevoie să fie invers. 

Tindall ţinu punga de plastic. 

— Înţeleg. Cine crezi că sunt eu? David Blaine ? Der- 
ren Brown? Învârt asta în aer şi îmi apare un mormânt în 
mijlocul unei suprafeţe de zece mii de hectare de pădure? 

— Ai o problemă cu asta? 

— Da, cam da. Cam am o problemă cu asta. 

Câteva ore mai târziu, Grace conducea peste un deal 
abrupt, pe lângă Biserica Tuturor Sfinților din Patcham 
Village, unde o anumită nuntă fusese programată la ora 
două în această după-amiază; adică peste exact trei sfer- 
turi de oră. 

Era tocmai biserica lui preferată din zonă. O biserică 
parohială clasică, în sul englezesc timpuriu, simplă, lucra- 
tă în piatră, fără podoabe, cu un turn mic, cu un vitraliu 
în spatele altarului și cu pietre de mormânt vechi de seco- 
le în cimitirul din jurul ei. 

În timp ce mergea cu maşina, ploaia abundentă se 
transformase într-o burniţă uşoară. Parcă aproape de in- 
trare, pe un teren cu iarbă aflat chiar în faţa bisericii, de 
unde putea vedea foarte bine toţi invitaţii. Încă nu era nici 
un semn că venise cineva. Doar câteva bucățele de con- 
fetti pe şoseaua udă, probabil de la o nuntă de dimineaţă. 

Urmări cum o femeie în vârstă, acoperită cu o pelerină 
de ploaie lasă coşul de cumpărături pe trotuar și se opreşte 
pentru a schimba câteva cuvinte cu un bărbat imens, îm- 
brăcat în hanorac şi cu un căţel mic în lesă, care mergea în 
direcția opusă. Câinele ridică piciorul lângă un felinar. 

Un Ford Focus parcă şi din el cobori un bărbat cu 
două camere atârnate în jurul gâtului. Grace îl observă şi 

se întrebă dacă era fotograful oficial al nunţii sau era de 
la presă. Câteva momente mai târziu, în spatele lui parcă 
o maşină Vauxhall maro, din care ieşi un bărbat tânăr, îm- 
brăcat cu un hanorac și ducând cu el un carnețel pentru 
notițe, cum aveau toţi reporterii. Cei doi bărbați se salu- 
tară şi începură să discute, uitându-se în jur şi așteptând. 

După zece minute, Grace văzu un BMW argintiu care 
parcă. Din cauza geamurilor și a ploii, nu își dădea seama 
cine era înăuntru, însă recunoscu imediat numărul de în- 
matriculare al lui Mark Warren. Câteva momente mai 
târziu, Mark, îmbrăcat într-o haină de ploaie închisă la 
culoare, sări din maşină şi se grăbi să meargă pe aleea care 
ducea la biserică. Dispăru înăuntru, apoi imediat se în- 
toarse şi se grăbi către mașină. 

Sosi un taxi și un bărbat înalt, distins, cu părul sur, îm- 
brăcat într-un costum de zi cu o garoafă roșie la butoni- 
eră, cu o pălărie gri în mână, cobori și merse către biserică. 
În mod evident, taximetristul fusese plătit să aștepte. Apoi 
sosi o maşină Audi TT. Grace îşi aduse aminte că văzuse 
una la fel parcată în faţa casei lui Ashley Harper. 

Uşa şoferului se deschise și din mașină coborî Ashley, 
cu o umbrelă mică, îmbrăcată într-o rochie albă de mi- 
reasă, cu părul prins în coc. O femeie mai în vârstă coborî 
pe partea dreaptă, într-o rochie albă, nouă, cu părul gri coa- 
fat. Ashley făcu cu mâna în semn de recunoaștere către 
BMW, apoi se băgă sub umbrelă. Perechea înaintă grăbită 
pe alee şi dispăru în biserică. Mark Warren o urmă. 

Apoi, la ora 13.55, Grace îl văzu pe preot trecând 
prin cimitir și intrând în biserică, și se decise că e timpul 
să facă ceea ce îşi propusese. leşi din mașină, trăgând 
după el hanoracul albastru cu galben, marca Tommy 
Hilfiger. În timp ce traversa, tânărul cu carnetul de no- 
tiţe se apropie de el. Era un bărbat la vreo douăzeci şi 
cinci de ani, cu o faţă vicleană, îmbrăcat într-un costum 
gri, ieftin, cu cravata înnodată în mod grosolan, ineficient, 

căci nasturele de sus al cămăși albe era deasupra nodului. 
Mesteca gumă. 

— Dumneavoastră sunteţi detectivul Grace, nu-i așa ? 

Grace se uită fix la el, obișnuit să îl recunoască presa, 
și în acelaşi timp circumspect. 

— Şi dumneavoastră cine sunteţi? 

— Kevin Spinella, de la Argus. Ne întrebam dacă 
aveți vreo veste despre Michael Harrison pe care să ne-o 
comunicaţi. 

— Din nefericire, nu am nicio veste. Aşteptăm să ve- 
dem dacă apare la această nuntă. 

Reporterul se uită la ceas. 

— Se pare că a tăiat-o într-un mod subtil, nu-i așa ? 

— Nu ar fi prima dată când ginerele întârzie la nuntă. 
Grace zâmbi şi trecu pe lângă Spinella. 

Grăbindu-se după el, reporterul îl întrebă: 

— Credeţi că Michael Harrison e mort sau trăieşte ? 

Grace se opri un moment și răspunse: 

— Deocamdată tratăm acest caz ca pe oricare altul cu 
privire la o persoană dispărută. 

— Deocamdată? 

— Nu mai am alte comentarii. Mulţumesc. Grace des- 
chise ușa grea, intră în întunericul din portic și o închise 
după el. 

De fiecare dată când intra într-o biserică, Grace nu 
știa ce să facă. Ar trebui să îngenuncheze pe podea şi să 
se roage așa cum proceda majoritatea oamenilor? Așa 
cum făcuse toată copilăria, alături de părinţii săi, în fie- 
care dimineaţă de duminică? Sau doar să se aşeze pe o 
bancă, iar Dumnezeu, în care nu mai credea, să-i cu- 
noască furia ? Mult timp după ce Sandy dispăruse mer- 
sese la biserică și se rugase ca ea să se întoarcă. De câteva 
ori luase parte la slujbe, dar de cele mai multe ori mer- 
gea când biserica era goală. Sandy nu fusese niciodată o 
credincioasă, iar în ultimii ani, după ce nu i se răspunsese 

la rugăciuni, devenise şi el ateu. Parcă nu îi mai venea să 
se roage. 

„Dă-mi-o pe Sandy înapoi şi o să mă rog până mor, 
dar nu şi până atunci! Bine, Dumnezeule?“ 

Trecu pe lângă un rând de umbrele ude, pe lângă două 
mese așezate încrucișat, cu mai multe invitaţii imprimate 
cu Michael Harrison şi Ashley Harper pe ele. Apoi intră 
chiar în biserică, remarcând imediat mirosul familiar de 
lemn vechi și uscat, de praf și de ceară încinsă. Locul era 
foarte frumos decorat cu flori, dar acestora nu li se sim- 
tea mirosul. 

Aproape doisprezece oameni stăteau în partea laterală 
a naosului și în naos, tăcuţi, așteptând, de parcă erau pe 
un platou de filmare, așteptând comanda regizorului pen- 
tru a se mișca. 

Grace identifică grupul care îl interesa imediat, dădu 
din cap către Ashley, care era albă ca făina și care se agăța 
de braţul bărbatului înalt, îmbrăcat în costum negru, 
probabil tatăl ei. Lângă Ashley stătea femeia care cobo- 
râse cu ea din mașină, o femeie frumoasă, de aproximativ 
cincizeci de ani, dar care avea aerul înstrăinat al unei per- 
soane care trecuse prin perioade foarte grele. Mark War- 
ren, într-un costum albastru-închis, stătea lângă un cuplu 
foarte arătos, de vreo treizeci de ani. 

Îşi dădu seama că toată lumea se uita la el. Cu o voce 
tremurătoare, Ashley rupse tăcerea, mulţumindu-i pen- 
tru că venise, apoi îl prezentă mamei lui Michael, care pă- 
rea ameţută şi apoi bărbatului înalt şi prezentabil despre 
care crezuse că este tatăl ei, dar despre care află că îi este 
unchi. Acesta îl salută cu prietenie, prezentându-se drept 
Bradley Cunningham şi privindu-l pe Grace drept în ochi. 

— Mă bucur să vă cunosc, detective, spuse acesta. 

Folosindu-se de accentul său din America de Nord, 
Grace întrebă: 

— Din ce zonă a Americii sunteți? 

Bărbatul tresări ca şi cum ar fi fost insultat. 

— De fapt, sunt canadian, din Ontario. 

— Îmi cer scuze. 

— Nici o problemă, este o confuzie obişnuită pe care 
o faceţi voi, necunoscătorii. 

— Presupun că aveţi unele probleme să identifi- 
cai accentele din diferitele regiuni ale Maru Britanii, 
spuse Grace. 

— Chiar aveți dreptate. 

Grace zâmbi și se uită la costumul bărbatului, aprobând. 

— Este plăcut să vezi pe cineva îmbrăcat în mod adec- 
vat pentru o nuntă. 

— De fapt, pantalonii ăştia mă ucid, se confesă Cun- 
ningham. Am închiriat costumul de la faimoasa Moss 
Bros, dar cred că mi s-a dat perechea greşită de panta- 
loni. Apoi deveni serios. Totuşi, e un lucru groaznic ce 
s-a întâmplat. 

— Da, spuse Grace, brusc distras. Groaznic. 

Ashley îi întrerupse pentru a-l prezenta pe Grace pă- 
rintelui Somping, un bărbat scund, cu barbă, îmbrăcat 
într-o robă albă cu guler, cu ochii injectaţi şi care arăta ex- 
trem de nervos. 

— I-am spus domnişoarei Harper că ar fi trebuit să 
anulăm toată nunta, spuse părintele. Este ridicol să supui 
o persoană unor astfel de chinuri. Ce să mai spunem de- 
spre invitau ? Nu are nici un rost. 

— Michael va apărea, mormăi Ashley. Așa va face, știu 
asta. Se uită implorând la Grace. Vă rog, spuneţi-mi că 
Michael e în drum spre noi. 

Grace se uită la mireasă, care arăta atât de tristă și 
de vulnerabilă, încât abia se putea abţine să nu întindă 
braţele şi să o îmbrăţişeze. Arăta atât de părăsită, de 
disperată! Îi venea să îl pocnească pe părintele arogant 
drept în faţă. 

— Michael Harrison ar putea totuşi să apară, spuse el. 

— Ar face bine să apară mai repede, spuse preotul, 
rece. Am o altă nuntă aici la ora 16. 

— Credeam că aici este o biserică, nu un magazin, 
spuse Grace, enervat de insensibilitatea preotului faţă de 
Ashley. 

Părintele Somping încercă, fără succes, să îl calmeze. 
Apoi spuse, apărându-se: 

— Lucrez pentru Dumnezeu. El îmi face programul 
ăsta. 

După câteva momente, Grace răspunse: 

— Atunci, sugerez sa îi cereţi şefului să vă facă rost de 
un mire, rapid. 

La ora 14.20, deși nu era necesar, ţinând cont de nu- 
mărul mic de persoane prezente, părintele Somping se 
urcă în amvon, părând că face tot efortul pe care l-ar fi fă- 
cut un om care urca Everestul. Își puse mâinile pe mar- 
ginile de lemn, se aplecă în faţă cu o expresie plină de 
gravitate și spuse: 

— Am fost rugat de către mireasă, domnișoara Ashley 
Harper, precum şi de mama mirelui, doamna Gilhan 
Harrison, să vă informez că nunta a fost amânată, pe o 
perioadă nedeterminată, în funcţie de cât va absenta 
Michael Harrison. Ceea ce trebuia să fie o întâlnire veselă, 
unirea a doi oameni tineri şi iubitori în faţa Domnului, a 
devenit un moment de tristeţe din cauza absenței lui 
Michael. Nimeni nu ştie ce s-a întâmplat, dar gândurile 
și rugăciunile noastre se îndreaptă către el, către familia 
lui şi către viitoarea lui mireasă. 

Făcu o pauză, uitându-se provocator la grupul de oa- 
meni, apoi continuă: 

— Domnișoara Harper şi doamna Harrison au su- 
gerat cu generozitate ca, deși nu a mai avut loc nici o nun- 
tă, dumneavoastră să vă bucuraţi de gustările pregătite 
pentru petrecere, în sala Regina Maria din Pavilionul 

Brighton. Doamnele ar aprecia dacă le-aţi însoți după ce 
vom spune o rugăciune pentru binele lui Michael. 

Începu o rugăciune scurtă, rapidă. Apoi cineva des- 
chise uşile bisericii. 

Grace se uită la oamenii care stăteau tăcuţi. Era o at- 
mosferă de înmormântare. Peste câteva zile, câţiva din- 
tre invitaţi vor asista la patru înmormântări. ȘI sperau ca 
spectacolul lui Michael Harrison să nu le-o ofere și pe a 
cincea. Dar nu era nici un semn bun, ci unul foarte rău. 
Speranţa că Michael ar fi făcut o glumă nu mai putea fi 
pusă la socoteală. 

Și mai era ceva care îl deranja. 


O oră mai târziu, la petrecerea din sala Regina Maria 
a Pavilionului Brighton, văruită în roz, cu picturi fru- 
moase în rame aurii, nu era o atmosferă veselă de pe- 
trecere; doar murmurul unor conversații anevoioase 
spărgeau liniştea. Din cele douăzeci de mese, aranjate 
frumos şi decorate cu orhidee, pregătite pentru două sute 
de invitaţi, doar câteva erau ocupate. Doi şefi de sală îm- 
brăcaţi în costume, cu mănuși albe, stăteau lângă bufetul 
încărcat, împreună cu o armată de chelner şi chelneriţe. 
Tortul de nuntă dantelat era așezat într-un loc special, 
aproape ca o dovadă netrebuincioasă a motivului pentru 
care toată lumea se adunase aici. Mai mulţi oameni se cu- 
fundaseră în farfuriile pline cu mâncare și dădeau pe gât 
șampanie și vin. 

Grace fusese invitat la petrecere de Ashley, dar întâr- 
ziase deoarece vorbise la telefon cu Nicholl și Moy de- 
spre mărirea echipajului. Era o polițistă pe care Bella o 
aprecia, Emma-]ane Boutwood, și care era liberă. Grace 
sprijini ideea Bellei şi sugeră ca Emma-Jane să intre în 
echipă imediat. 

Ajuns la petrecere, îi studie pe Ashley şi pe Mark 
Warren cu atenţie. Deşi avea ochii înlăcrimaţi, Ashley 

stătea curajoasă la o masă, alături de un bărbat tânăr 
și o femeie pe care Grace nu o recunoștea de la biserică. 
Se părea că la masă veniseră mai mulți oameni, cărora 
Ashley le spusese că petrecerea se va ţine pentru toți cei 
care vor să vină. 

— Michael va veni, o auzi Grace spunând. Există un 
motiv în spatele acestei întâmplări. Apoi continuă: Este 
prea ciudat. Nu se presupune că ziua nunţii trebuie să fie 
cea mai fericită din toată viaţa? spuse ea înainte de a 1z- 
bucni în lacrimi. 

La o altă masă, Grace îi observă pe mama lui Michael 
şi pe unchiul lui Ashley stând unul lângă celălalt. Gân- 
ditor, se uită câteva momente la Bradley Cunningham. 
Fu întrerupt de Mark Warren, care purta o garoafă 
roșie la butonieră şi care avea un pahar gol de şampa- 
nie în mână. Își apropie faţa de Grace şi îi spuse cu o 
voce neclară: 

— Detectuv-sergent Grace? întrebă el. 

— Detectiv-căpitan, îl corectă Grace. 

— Pardon, nu știam că aţi fost promovat. 

— Nu am fost, domnule Warren. 

Mark se retrase o secundă, apoi se îndreptă spre el, 
uitându-se cât de fix putea în ochii lui Grace, numai că 
din cauza alcoolului nu prea îi reușea figura. Era clar că 
prezenţa lui o făcea pe Ashley să se simtă inconfortabil. 
Grace o observă cum se uita de la masa ei. 

— Nu o puteți lăsa pe tânăra asta în pace? Aveţi idee 
prin ce trece? 

— De asta sunt aici, spuse Grace calm. 

— Ar trebui să fiți pe teren, să îl găsiţi pe Michael, nu 
să vă fâţâiţi pe aici. 

— Mark, îi atrase atenția Ashley. 

— La dracu”, spuse Mark, ignorând-o pe Ashley şi 
uitându-se la Grace din nou. Ce dracu” faceţi în legătură 
cu Situaţia asta? 

Enervat pe atitudinea lui, dar păstrându-şi calmul, 
Grace îi răspunse: 

— Echipa mea face tot ceea ce poate. 

— Nu prea mi se pare. Aveţi voie să beţi în timpul 
serviciului ? 

— E apă minerală. 

Mark se uită la paharul lui Grace. 

Ridicându-se şi venind aproape de ei, Ashley spuse: 

— De ce nu încetezi, Mark? 

Grace îi prinse nervozitatea din voce. Ceva nu era în 
regulă, dar nu își dădea seama ce. 

Apoi Mark îi dădu una în piept. 

— Ştiţi care e problema dumneavoastră ? Nici măcar 
nu vă interesează, nu-l aşa? 

— De ce credeţi asta? 

Mark Warren îi aruncă un rânjet prostesc, apoi ri- 
dică vocea. 

— Haide, haide. Nu vă plac oamenii bogaţi. Poate să 
ni se întâmple orice, nu-i aşa? Sunteţi prea ocupați să 
vă uitaţi pe camerele de înregistrare ca să prindeţi nişte 
motociclişti vitezomani. De ce v-ar păsa de un tip bo- 
gat, victima unei glume a prietenilor care a ieşit urât, 
când puteţi să prindeţi niște motociclişti şi să luaţi o 
primă grasă? 

Intenonat, Grace vorbi încet, aproape în şoaptă. Aşa, 
şi Mark era nevoit să vorbească mai încet. 

— Domnule Warren, nu am nici o legătură cu cei de 
la circulație. Sunt aici ca să încerc să vă ajut. 

Mark se aplecă în faţă, încordându-se ca să îl poa- 
tă auzi. 

— Îmi pare rău, nu am auzit. Ce aţi spus? 

Încă vorbind intenţionat încet, Grace spuse: 

— Când eram în colegiu, la pregătire, a trebuit să fa- 
cem o paradă pentru a fi inspectaţi. Mi-am lustruit cata- 
ramele de la curea de străluceau ca oglinda. Comandantul 

m-a pus să scot cureaua și a întors-o pe dos, astfel încât 
toată lumea să o vadă. Nu o lustruisem pe partea din 
spate deloc şi mi s-a făcut rușine. M-a învăţat o lecţie: nu 
contează numai ceea ce vezi. Se uită la Mark întrebător. 

— Şi ce vre să spuneţi cu asta? 

— Vă las să va gândiţi la asta, domnule Warren, data 
fiitoare când vă duceți maşina la spălat. 

Grace se întoarse şi plecă. 

Întors în maşina sa, în timp ce ploaia bătea în parbriz, 
Grace se gândea atât de profund, încât abia după câteva 
momente observă tichetul de parcare pus sub ştergătoare. 

„Nenorociţii!“ 

leşi din mașină, luă tichetul și îl scoase din învelișul de 
plastic. Trebuia să plătească treizeci de lire pentru că stă- 
tuse cu cinci minute peste timpul pe care îl plătise. Și nu 
era nici O șansă ca acesta să îi fie decontat. Comandantul 
fusese clar în această privinţă. 

„Sper să apreciezi asta, domnule Branson, cât eşti în 
pauză în Solihull.“ Se strâmbă și aruncă cu scârbă tichetul 
în torpedou. Apoi se gândi din nou la Mark Warren. Se 
întoarse cu gândul în urmă cu cinci ani, la cursul de două 
săptămâni pe care îl făcuse într-un centru de pregătire al 
FBI din Quanuco, Statele Unite ale Americii, despre psi- 
hologia crimei. Nu fusese suficient pentru a-l face expert, 
dar îl învățase importanţa instinctelor şi limbajul trupului. 

Iar limbajul trupului lui Mark Warren era cu totul 
greşit. 

Mark Warren pierduse patru prieteni apropiaţi. Par- 
tenerul lui de afaceri lipsea, fiind probabil mort. Ar fi tre- 
buit să fie în stare de şoc, amorțit, dezorientat. Nu furios. 
Era prea devreme pentru furie. 

Și îi observase reacţia atunci când îi spusese despre 
spălatul mașinii. În mod sigur atinsese un punct sensibil. 

„Nu ştiu ce ai de gând să faci, domnule Warren, dar 
e treaba mea să aflu.“ 

Își luă telefonul, formă un număr și ascultă cum sună. 
Se aștepta ca într-o după-amiază de sâmbătă să îi răs- 
pundă robotul, dar, în schimb, răspunse o voce umană. 
Feminină. Moale și caldă. Era imposibil să îţi dai seama 
după voce care era meseria ei. 

— Morga din Brighton și Hove, spuse ea. 

— Cleo, sunt Roy Grace. 

— Bună, Roy, ce mai faci? Vocea de obicei elegantă a 
lui Cleo Morey deveni dintr-o dată poznașă. 

Fără să vrea, Grace începu să flirteze cu ea la telefon. 

— Sunt bine. Sunt impresionat că lucrezi sâmbătă 
după-amiaza. 

— Morţii nu ştiu ce zi a săptămânii este. Ezită. Cred 
că nici celor vii nu le prea pasă, de altfel. Celor mai multi, 
în orice caz, spuse ea după ce se mai gândi puţin. 

— Celor mai mulți? 

— Mie mi se pare că cei mai mulți dintre oameni nu 
știu în ce zi a săptămânii sunt. Îţi dau impresia că știu, dar 
în realitate habar nu au. Nu crezi? 

— Asta e o filozofie prea grea pentru o după-amiază 
umedă de sâmbătă, spuse Grace. 

— Păi îmi iau licenţa în filozofie, așa că trebuie să îmi 
exersez argumentele pe cineva. Şi nu prea primesc răs- 
punsuri de la cei de aici. 

Grace zâmbi. 

— Ce mai faci? 

— Bine. 

— Pari un pic deprimată. 

— Niciodată nu am fost mai bine, Roy. Sunt doar 
obosită. Am fost singură aici toată săptămâna. Doug e în 
concediu și nu avem oameni. 

— Tipii ăia care au murit marţi noapte mai sunt acolo? 

— Sunt. La fel şi Josh Walker. 

— Cel care a murit mai târziu, la spital? 

- Da. 

— Trebuie să vin pe acolo, să mă uit puţin la ei. Pot să 
vin acum? 

— Nu pleacă nicăieri. 

Lui Grace îi plăcuse tot timpul umorul ei negru. 

— Voi fi acolo în aproximativ zece minute, spuse el. 


Traficul era mult mai aglomerat decât se aşteptase pen- 
tru o zi de sâmbătă şi abia după douăzeci de minute in- 
tră pe sensul giratoriu şi făcu la dreapta, pe lângă un semn 
pe care scria „Morga orașelor Brighton şi Hove“, de-a 
lungul zidului de cărămidă şi fier forjat. Porţile erau tot 
timpul deschise, douăzeci şi patru de ore pe zi. Ca un 
simbol, se gândi el, că morţii nu au pic de respect pentru 
programul de lucru. 

Grace cunoștea locul chiar mult prea bine. Era o clădi- 
re frumoasă, dar cu o aură oribilă. Avea un singur etaj, era 
îmbrăcată în piatră de râu de culoare gri, cu o alee acope- 
rită într-o parte, suficient de largă încât să intre o ambu- 
lanţă sau o mașină mai mare. Morga era o oprire tranzitorie 
într-o călătorie doar dus către un mormânt sau un crema- 
toriu, o călătorie a oamenilor care muriseră brusc, violent, 
în mod inexplicabil sau din cauza vreunei boli care ucidea 
fulgerător, cum ar fi meningita virală, caz în care analizele 
post-mortem ar fi putut arăta nişte indicii medicale care 
i-ar fi ajutat în vreun fel pe cei rămaşi în viaţă. 

Totuși, aceste analize erau ultimul tip de degradare. 
O fiinţă umană care cu o zi, două înainte mersese, vorbise, 
citise, făcuse dragoste sau orice altceva, urma să fie des- 
chisă și disecată ca un porc pe masa unui măcelar. 

Nu voia să se gândească la asta, dar nu se putea abtine; 
văzuse prea multe disecţii și ştia ce se întâmplă. Capul 

urma să fie scalpat, apoi creștetul dat la o parte, creierul 
îndepărtat și tăiat în bucățele. Coșul pieptului urma să fie 
tăiat, toate organele interne scoase, tăiate bucăți şi cântă- 
rite, unele dintre ele trimise la laborator pentru o analiză 
patologică, restul băgate într-o pungă de plastic şi puse 
la loc în interiorul cadavrului, ca nişte măruntaie. 

Parcă în spatele unei maşini sport, marca MG, despre 
care presupunea că este a lui Cleo, fugi prin ploaie şi sună 
la ușă. De culoare albastră, cu marginea din sticlă mată, ai 
fi putut spune că ușa fusese luată de la o vilă din suburbii. 

Câteva momente mai târziu, Cleo îi deschise, zâm- 
bindu-i călduros. Indiferent de câte ori o vedea, nu putea 
să se obișnuiască cu lipsa de potrivire între chipul aces- 
tei femei tinere, extrem de atrăgătoare, de aproape trei- 
zeci de ani, cu părul blond, şi uniforma verde de operaţie, 
cu un șorţ maro deasupra şi încălţată în cizme albe de 
cauciuc. După cum arăta, ar fi putu fi un model sau o ac- 
triţă, iar la ce minte avea ar fi putut face carieră în orice 
domeniu şi-ar fi propus, dar ea alesese asta. Înregistra ca- 
davre, le pregătea pentru disecție, le curăța după aceea şi 
încerca să ofere o picătură de confort celor care veneau 
să identifice cadavrul, evident în stare de şoc. Și în cea mai 
mare parte a timpului lucra singură aici. 

Mirosul îl izbi pe Roy imediat, aşa cum se întâmpla 
întotdeauna. Era o duhoare scârboasă, dulceagă, de dez- 
infectant, care se infiltrase în tot locul şi care făcea să i se 
zbată ceva în stomac. 

Făcură la stânga pe holul îngust de la intrare, până la 
biroul antreprenorului, care ținea loc și de recepţie. Era 
o cameră micuță cu un radiator aşezat pe podea, cu pe- 
reţi roz, covor roz, nişte scaune pentru musafiri aşezate 
în formă de „L“ şi un birou mic de metal, pe care erau trei 
telefoane, o grămadă de plicuri maro cu antetul „Bunuri 
personale“ şi un registru cu verde şi roşu pe care era scris 
„Registru mortuar“ cu litere groase, aurite. 

Pe un perete era agăţat un dulăpior, precum şi un rând 
de certificate de la Institutul de Sănătate Publică, dintre 
care unul mai mare, de la Institutul Britanic de Îmbălsă- 
mare, cu numele lu: Cleo Morey scris pe el. Pe alt perete 
era un monitor cu circuit închis, care arăta periodic ima- 
gini din faţă, din spatele, din lateralele clădirii, apoi de la 
intrarea principală. 

— Vrei o ceașcă de ceai, Roy? 

Ochii ei albaștri se opriră asupra lui cu o fracțiune mai 
mult decât era necesar pentru a răspunde la întrebare. 
Nişte ochi veseli, incredibil de calzi. 

— Mi-ar plăcea o ceașcă de ceai. 

— Ce marcă: English breakfast, Farl Grey, Darjeeling, 
chinezesc, de mușeţel, verde ? 

— Credeam că suntem la morgă, nu la magazin, 
spuse el. 

Fa zâmbi. 

— Avem şi cafea. Espresso, cu lapte, columbiană... 

El ridică o mână: 

— Un ceai ar fi perfect. 

— Cu lapte, cu lapte degresat, cu lămâie... 

El ridică ambele mâini: 

— Cu orice fel de lapte ai la îndemână. Joe nu a ajuns? 

Îl rugase pe Joe Tindall să îl ajute. 

— Nu încă, vrei să aştepţi până vine? 

— Da, aşa ar trebui. 

Cleo puse ibricul pe foc și dispăru în vestiarul de lân- 
gă cameră. Până când apa începu să fiarbă, ea se întoarse cu 
un halat maro, niște încălțări albastre, o mască pentru faţă 
ȘI nişte mănuși din cauciuc, albe, pe care i le dădu lui Grace. 

În timp ce el se îmbrăca, ea pregăti ceaiul şi desfăcu 
o cutie cu biscuiţi digestivi. Grace luă unul şi începu să 
îl ronţăie. 

— Și ai fost toată săptămâna singură aici? Nu te de- 
primă să nu ai cu cine să vorbeşti? 

— Sunt tot timpul ocupată; săptămâna asta am avut 
zece intrări. Fastbourne a vrut să trimită pe cineva de la 
ei de la morgă, dar a fost foarte aglomerat şi acolo. Cred 
că e ceva în neregulă cu uluma săptămână din mai. 

Grace îşi trase masca peste cap și o lăsă să atârne pe 
lângă bărbie; din experienţa lui ştia că bărbatul nu era 
mort de atât timp încât să miroasă prea rău. 

— Au venit familiile celor patru bărbaţi? 

Ea încuviinţă. 

— A apărut tipul care e dat dispărut? 

— Tocmai vin de la nuntă, spuse Grace. 

— M-am gândit eu că ești puţin cam prea aranjat pen- 
tru o sâmbătă, Roy. Zâmbi. Deci măcar asta s-a rezolvat. 

— Nu, răspunse el. De asta sunt aici. 

Ea ridică din sprâncene, dar nu comentă. 

— Vrei să vezi ceva anume? Pot să îu aduc raportul 
patologic din biroul legistului. 

— Când vine Joe, vreau să încep prin a mă uita la un- 
ghiile de la mâini. 

Urmat de Joe Tindall care își punea mănușile, Grace 
mergea în spatele lui Cleo, uitându-se la părul lung şi 
blond care îi cădea pe halatul maro. Străbătură coridorul 
pătat, trecând pe lângă o cameră sigilată, ca să ajungă în 
camera unde se făceau autopsiile. 

Aici erau două mese de metal, una fixă şi una cu roţi, 
o macara hidraulică şi un rând de frigidere cu uşi de sus 
până Jos. Pereții erau vopsiți în gri şi toată camera era în- 
conjurată de un șanț de scurgere. De-a lungul unui perete 
erau mai multe chiuvete şi un furtun galben, încolăcit. 
De-a lungul altuia era o suprafaţă de lucru largă, o masă 
de operaţie din metal, un dulăpior tot metalic, plin cu in- 
strumente și niște baterii Duracell. Lângă dulap se afla un 
grafic cu numele tuturor celor decedați, cuprinzând co- 
loane pentru greutatea creierului, a plămânilor, a inimii, 
a ficatului, a rinichilor şi a măduvei. Numele unui bărbat, 
Adrian Penny, şi toate înregistrările cu privire la el erau 
trecute cu creion albastru. 

Văzând la ce se uită Grace, Cleo spuse veselă: 

— Un motociclist căruia i-am făcut autopsia ieri. A de- 
păşit un camion și nu a văzut o bară de oţel care ieșea 
într-o parte. I-a zburat capul de pe umeri. 

— Cum dracu” reușești să rămâi sănătoasă la cap ? în- 
trebă Grace. 

Fa rânji şi replică: 

— Cine a spus că sunt sănătoasă? 

— Nu ştiu cum poţi să îți faci treaba. 

— Roy, nu cei morţi ne fac rău, ci cel în viaţă. 

— Bine spui, răspunse el. Se întrebă ce o crede ea de- 
spre fantome. Dar nu era acum momentul să o întrebe. 

În cameră era frig. Se auzeau un bâzâit de la sistemul 
de refrigerare şi un zumzet ascuţit care venea de la unul 
dintre becuri, care fila. 

— Ai vreo preferinţă ? Vrei să vezi prima oară pe ci- 
neva anume ? 

— Nu, aş vrea să îi văd pe toţi. 

Cleo merse până la ușa cu numărul patru şi o des- 
chise. Imediat îi izbi aerul îngheţat, dar nu asta îl făcu pe 
Grace să simtă fiori, ci imaginea formelor omenești sub 
învelișurile de plastic, aşezate pe patru mese de metal, 
cu rotile. 

Cleo apropie macaraua, îi ridică braţul, ancoră masa 
de deasupra din frigider şi închise ușa. Apoi trase cearșa- 
ful pentru a scoate la iveală un bărbat alb, cu părul lung 
şi lins. Corpul şi faţa ca de ceară îi erau acoperite cu vâ- 
nătăi şi răni. Avea ochii deschişi şi, chiar așa sticloşi cum 
erau, exprimau groază. Penisul îi stătea încreţit și moale 
într-o grămadă de păr pubian, arătând ca un şoarece care 
doarme. Grace se uită la eticheta care îi atârna de degetul 
mare şi pe care scria „Robert Houlihan“. 

Ochii lui Grace se îndreptară direct către mâinile 
bărbatului. Avea mâini mari, grosolane, cu unghule 
neîngrijite. 

— Ai aici toate hainele lor? 

- Da. 

— Bine. Grace îl rugă pe Tindall să colecteze resturi de 
sub unghiile bărbatului. 

Acesta luă o unealtă ascuţită de pe raftul cu instru- 
mente, îi ceru lui Cleo o pungă în care să pună mostrele, 
apoi răzui cu grijă bucățele de noroi de sub fiecare un- 
ghie, le puse în punga pe care o etichetă și o sigilă. 

Mâinile celui de-al doilea cadavru, al lui Luke Gearing, 
erau rănite serios în urma accidentului, iar unghule roase 
până-n carne erau destul de curate, doar cu niște sânge sub 
ele. Nici sub unghiile lui Josh Walker nu era mizerie, dar 
ale lui Peter Waring erau jegoase. Tindall luă mostre și de 
aici, apoi le puse într-o pungă pe care o sigilă. 

Împreună cu Grace examinară toate hainele. Era no- 
roi pe toate perechile de pantofi şi se vedeau multe urme 
pe hainele lui Robert Houlihan şi ale lui Peter Waring. 
Tindall puse hainele lor într-o pungă separată. 

— Acum te întorci la laborator cu astea? îl întrebă 
Grace. 

— Mă gândeam să merg acasă; ar fi chiar drăguţ să 
mai ajung pe acolo înainte să înceapă noua săptămână şi 
să mă ocup și de viaţa personală; sau cel puţin să pretind 
că am una. 

— Îmi pare rău că trebuie să îti fac aşa ceva, Joe, dar 
chiar trebuie să începi să lucrezi la astea acum. 

— Minunat! Vrei să nu mă mai duc la concertul cu U2, 
la care am dat câte cincizeci de lire pe două bilete, să îmi 
anulez întâlnirea şi să îmi scot sacul de dormit din biroul 
de la serviciu? 

— U2? Înseamnă că e chiar foarte tânără tipa, nu-i așa? 

— Da, Roy. Şi ştu ceva? E chiar tare focoasă şi are ne- 
voie de distracţie. 

— S-ar putea să fie vorba de salvarea vieţii unui om. 

Din ce în ce mai nervos, Tindall spuse: 

— Vreau să îmi dai înapoi banii pe bilete, din sala- 
riul tău. 

— Nu e cazul meu, Joe. 

— Aha! Şi al cui este? 

— Al lui Glenn Branson. 

— Şi unde dracu” este el? 

— La o aniversare în Solihull. 

— Din ce în ce mai bine. 

Trecu pe lângă un rând de dulapuri, apoi Tindall se 
dezbrăcă şi aruncă hainele de protecție într-un coș, 
salutându-l pe Grace: ` 

— O seară cât mai neplăcută, Grace. Sâmbăta viitoare 
să deranjezi pe altcineva. 

— O să vin să Îți ţin companie. 

— Nu te deranja. 

Tindall trânu ușa când ieşi. Câteva minute mai târziu, 
Grace auzi turaţia puternică a unui motor. Apoi remarcă 
faptul că, din cauza nervilor, Tindall uitase sacul în care 
pusese toate pungile cu dovezi. Stătu în cumpănă dacă să 
alerge după el sau să meargă după aceea și să încerce să îl 
calmeze. Înţelegea că tipul era întors pe dos; și el ar fi fost 
la fel în situaţia lui. 

Merse până în birou, luă un alt biscuit digestiv și bău 
ce îi mai rămăsese din ceaiul care se răcise. Apoi luă sa- 
cul cu dovezi, iar Cleo îl conduse la ușă. În timp ce ieşea, 
în ploaie, Grace se întoarse către ea: 

— La ce oră termini cu treaba astăzi? 

— Peste vreo oră şi ceva, dacă am noroc și nu moare 
cineva în după-amiaza asta. 

Grace se uită la ea, gândindu-se că era incredibil de 
frumoasă, şi simţi că tremură când se uită la mâna ei și nu 
văzu nici un inel. Bineînţeles, putea să-şi fi dat jos inelele 
cât timp era la serviciu. 

— Păi, eu... aş fi vrut... ştii tu... adică... ai planuri 
pentru seara asta? 

Fa zâmbi. 

— De fapt, merg la cinema, spuse ea. Apoi adăugă: Cu 
o veche prietenă, care trece printr-un divorţ traumatic. 

Pe Grace îl părăsi toată încrederea pe care o avea de 
obicei şi spuse: 

— Nu știam dacă... ești căsătorită sau ești cu cineva... 

— Nici una, răspunse ea, aruncându-i o privire lungă, 
caldă, întrebătoare. 

— Ti-ar plăcea... poate, într-o seară, să ieşim să 
bem ceva? 

Uitându-se în continuare la el, dar afişând un zâmbet 
larg, ea răspunse: 

— Mi-ar face foarte mare plăcere. 

Grace pluti pe asfalt până ajunse la maşină, uitând de 
ploaia care cădea. În momentul în care apăsă pe teleco- 
mandă ca să deschidă portiera, Cleo îl chemă: 

— Roy! Cred că ai uitat ceva! 

Se întoarse şi văzu că sacul cu dovezi rămăsese la ea. 

— Idiotule, îi spuse Ashley lui Mark, care stătea pră- 
busit şi abătut pe unul din locurile din spate ale limuzi- 
nei, lângă ea. Nu pot să cred cum te-ai comportat. De ce 
dracu” a trebuit să fii atât de agresiv cu polițistul? Se 
aplecă în faţă şi verifică dacă geamul care îi separa de şo- 
fer era închis cum trebuie. 

Mark puse o mână pe glezna ei, apoi o mângâie de-a 
lungul piciorului, pe sub rochia de mireasă. Fa îl respinse 
cu hotărâre. 

— Ai grijă! spuse ea, scurt. Pentru numele lui Dum- 
nezeu ! 

— E un nenorocit. 

— Tu nu mai ai minte în capul ăla. Ce dracu” credeai 
că faci, vorbindu-i despre răbdare? 

Mark îi aruncă o privire. 

— Să îl induc în eroare. 

Prin geam, Ashley vedea că se apropiau de clădirea 
Van Allen. Era ora 17.30. 

— Și cum voiai tu să îl induci în eroare? 

— Nu se așteaptă să fiu nepoliticos dacă aş fi vinovat, 
nu-l așa? 

— Şi ce a vrut să spună când ţi-a zis să îți speli 


BMW-ul? 

— Nu am nici o idee. 

— Trebuie să știi ceva. Ce a vrut să spună? 

Dintr-odată se auzi difuzorul şi şoferul întrebă: 

— La intrarea din faţă ? 

— Da, este bine, spuse Mark. Apoi se întoarse spre 
Ashley. Intri să bei ceva? 

— Nu ştiu ce vreau. Îmi vine să te omor. 

— Ce șaradă. 

— Era una bună, până când aproape ai stricat-o tu. 

Mark se dădu jos din mașină, aproape căzând în nas 
pe ciment. Doar fermitatea cu care îl apucă Ashley îl 
salvă. Mai multe persoane care treceau se uitară la ei, dar 
ea le ignoră, singurul ţel fiind acela de a-l băga pe Mark 
înăuntru înainte de a face ceva incriminator. 

Îl expedie pe şofer și îl ajută pe Mark să ajungă la in- 
trarea principală, unde era interfonul pe care îl privi cu 
ochii tulburi. Până la urmă nimeri codul de intrare. 

Câteva minute mai târziu erau în apartament. Mark 
închise ușa și puse siguranţa. 

— Nu pot sta, Mark, spuse ea. 

El începu să o pipăie. Ea îi dădu mâinile la o parte. 

— Hai să bem o cafea şi apoi vreau să îmi spui ce a vrut 
să spună detectivul când ţi-a zis să îţi speli mașina. 

Mark se uită la ea. Era îmbrăcată în rochia de mireasă, 
din dantelă albă, cu voalul dat pe spate. Se întinse în faţă 
şI o sărută pe gură. Ea îi permise să o sărute și îi răspunse 
cu o jumătate de gură, apoi îl împinse deoparte. 

— Iu spun că nu pot sta. Trebuie să merg acasă la 
mama lui Michael şi să joc rolul miresei îngrijorate și pă- 
răsite sau orice alt rol nenorocit ar trebui să joc. Doamne, 
ce după-amiază! Ce coşmar! 

Mark merse clătinându-se până la bucătărie, deschise 
un dulap şi scoase un borcan cu cafea. Se uită la el nedu- 
merit, îl puse la loc în dulap, deschise frigiderul şi scoase 
o sticlă de șampanie Cristal. 

— Cred că trebuie să ţinem un toast adevărat cu oca- 
zia nunţii tale, spuse el. 

— Nu e amuzant și ai băut mai mult decât era nevoie. 

Ţinând sticla încă nedeschisă, Mark se aşeză pe cana- 
pea, apoi bătu uşor perna de lângă el, ca o invitație. După 
câteva clipe de ezitare din mândrie, Ashley se aşeză la ca- 
pătul opus al canapelei, cât mai departe de Mark, îşi dădu 
jos voalul, își încrucișă picioarele şi își dădu pantofii jos. 

— Mark, vreau să știu ce a vrut să spună Grace în le- 
gătură cu spălatul mașinii tale. 

— Habar nu am. 

Ea tăcu. 

— Mă iubeşti? 

Scururându-şi capul cu disperare, Ashley se ridică. 

— Da, te iubesc. În momentul acesta nu înţeleg de ce, 
dar te iubesc. Și mama lui Michael mă aşteaptă să mă duc 
și să plâng până îmi ies ochii din cap. 

— Bea ceva mai întâi. 

— Dumnezeule, Mark. 

EI se ridică de pe canapea, se clătină până ajunse la ea 
ȘI o luă în braţe. Apoi îşi cuibări faţa la gâtul ei. 

— Ştii, dacă accidentul nu avea loc, nunta s-ar fi ţinut. 
Ai fi fost doamna Michael Harrison acum. 

Ea încuviinţă, zâmbind un moment. 

El se uită în ochii ei. 

— Ai fi fost pe drum spre Savoy, spre Londra. Ai fi fă- 
cut dragoste cu el în seara asta, nu-i așa? 

— Asta se presupune că fac nevestele în noaptea nunții. 

— Şi cum te-ai fi simut? 

Luându-i faţa în mâini, ea răspunse: 

— Mi-aş fi imaginat că sunt cu tine. 

— Până unde ai fi mers cu el? I-ai fi supt pula? 

Ea se retrase din braţele lui. 

— Mark! 

— Ai fi făcut-o? 

— În nici un caz! 

— Fu serioasă! 

— Mark, avem o înţelegere. 

El se duse cu sticla până la chiuvetă, rupse folia de 
metal și luă două pahare. Scoase dopul, apoi umplu pa- 
harele şi îi întinse ei unul. 

Ashley îl luă fără tragere de inimă şi ciocni cu el. 

— Totul era plănuit, îi spuse ea. 

— Aveam planul A. Acum am ajuns la planul B. Luă 
o înghiţitură mare, golind jumătate de pahar. Ce e rău 
cu asta? 

— Prima chestie rea este că eşti nervos. A doua este că 
acum nu sunt doamna Michael Harrison. Asta înseamnă 
că nu am cum să acţionez din partea lui, pe baza a cinci- 
zeci la sută din acţiunile pe care le deţine la Double-M 
Properties. 

— De fapt, are două treimi din acțiuni, spuse Mark. 

— Şi? 

— Conform certificatului de acţionar şi a poliţei de 
asigurare de viaţă, eu beneficiez de ele. 

— În cazul în care este mort. 

- De ce zici asta? În cazul? 

— Ai acoperit gaura pentru respiraţie așa cum trebuie, 
da? Ai folosit lipici aşa cum ţi-am spus? 

Jenat, el răspunse: 

— Da. 

Fa se uita fix la el, pătrunzându-l cu privirea. 

— Eşu sigur? 

— Da. Capacul era lăsat în jos. Am scos tubul de res- 
pirație şi am mai pus o tonă de pământ deasupra. Dacă ar 
fi în viaţă, ar fi luat legătura cu noi, nu crezi? 

Ea se uită la el ciudat. 

— Vrei să merg şi să îi înfig un băț nenorocit în inimă ? 

Ea luă o gură de șampanie, apoi merse până la com- 
bină și se uită la raftul cu CD-uri. 

— Cât de mult mă iubeşti? 

— Cât de mult? Mai mult decât aş putea spune în 
cuvinte. 

Ashley scoase un CD din cutie, îl puse în combină și 
dădu drumul la muzică. Câteva momente mai târziu, me- 
lodia Love is all around pluti în aer. Puse paharul jos, îl 
luă și pe al lui Mark şi îl puse jos, îl înconjură cu braţele 
și începu să danseze cu el în ritmul muzicii. Apăsându-i 
urechea cu buzele, îi spuse: 

— Dacă mă iubeşti, îmi spui tot timpul adevărul, 
nu-i aşa? 

Dansară câteva minute, apoi el răspunse: 

— E ceva care m-a îngrijorat în ultimele zile. 

` — Îmi spui ce? 

— Ştii că eu şi Michael folosim un asistent electronic 
personal ca să ne verificăm adresa de poştă electronică 
atunci când nu suntem la birou. Am fost atenți să nu îi tri- 
mitem și lui vreunul din mesajele care aveau legătură cu 
petrecerea lui de burlac, dar cred că ne-am cam încurcat. 

— Ce vrei să spui? 

— Cred că i-am trimis şi lui unul din greşeală. Și îl are 
la el. 

Ashley se smulse din braţele lui și îl fixă cu o pri- 
vire tăloasă. 

— Vrei să spui că are agenda electronică cu el? 

— E posibil. 

— Cât de posibil? 

— Nu o găsesc nicăieri în birou şi nici în apartamen- 
tul lui. 

— E în mormânt cu el? 

— Poate fi. 

— Poate? 

Michael dădu din umeri. 

— Ar fi bine să fii al dracului de sigur, Mark. 

Fl se uită la ea în tăcere. 

— Îți spun pentru că... 

— Pentru că? 

— Pentru că poate prezenta un risc. 

— Ar fi bine să o iei înapoi, nu crezi? 

— Suntem în regulă atât timp cât nu îl găseşte nimeni. 

Ashley se aşeză pe canapea și mai bău din şampanie. 

— Nu pot să cred ce aud. De ce nu mi-ai spus asta mai 
devreme? 

Mark dădu din nou din umeri. 

— M-am gândit că... 

— Că ce? 

Mark se așeză lângă ea şi încercă să ciocnească paha- 
rele. Ashley îl retrase pe al său, repede. 

— Ai face bine să iei înapoi agenda, spuse ea. Și cât mai 
repede. Cum ar fi în seara asta. Capisci? 

În timp ce conducea înapoi către sediul poliţiei, Glenn 
își puse telefonul pe speaker şi îl sună pe Glenn Branson. 

— Cum e în Solihull ? întrebă el. 

— Plouă ca naiba. Cum e în Brighton? 

— Plouă ca naiba. 

— Şi sora lui Ari s-a dus la culcare din cauza unei mi- 
grene. 

— Deci va fi o petrecere minunată. 

— Dar am mai șters din bilele negre pe care le aveam, 
doar pentru că am venit. Cum a fost nunta? 

— Cam așa cum o să fie petrecerea ta. Gazda nu a apărut. 

— Nu mă mur. Spune-mi, câte rude de-ale lui Ashley 
Harper au apărut? 

— Am văzut numai una, spuse Grace. Un unchi. Se 
opri la un semafor. Voiam să te întreb dacă ai verificat 
contul bancar și cărțile de credit ale lui Michael Harrison. 

— Le monitorizăm constant, dar nici o schimbare de 
mary după-amiază. La fel şi cu privire la telefonul mobil. 
Tu ai mai descoperit ceva? 

— S-a mai dat o tură cu elicopterul, dar fără nici un 
rezultat. Nicholl și Moy lucrează şi în weekend; au tri- 
mis poza lui Michael la presă și adună toate înregistră- 
rile de la camerele cu circuit închis din zona cercetată. 

O echipă va începe să le vizioneze. Trebuie să ne deci- 
dem dacă chemăm specialiști și începem o cercetare com- 
pletă a zonei. Și devin din ce în ce mai nemulţumit de 
partenerul lui de afaceri, Mark Warren. 

— Dece ? 

— Nimic deosebit până acum, dar cred că știe ceva ce 
nu ne spune. Ar trebui să îi verificăm trecutul. 

— Am solicitat deja ca echipa lui Holmes să facă asta. 

— Bravo. Star... Grace se concentră un moment pen- 
tru a trece intersecţia. Cred că trebuie să aruncăm o privire 
mai atentă asupra companiei lor, Double-M Properties. 
Să vedem ce poliţe de asigurare au. 

— Deja s-a trecut la asta și se verifică şi compania din 
Insulele Cayman. Ce impresie ţi-a făcut Ashley? 

— Nu ştiu, spuse Grace. Nu mi-a făcut nicio impre- 
sie. Dă un spectacol convingător. Dar cred că trebuie să 
o verificăm și pe ea. Ştii ce e ciudat în legătură cu ea? 

— Chestia asta că nu are rude? Ai văzut filmul The Last 
Seduction, cu Linda Fiorentino ? Semnalul telefonic deveni 
mal slab și vocea lui Branson se auzi printre paraziți. 

— Nu îmi aduc aminte. 

— A jucat și Bill Pullman în el. 

— Nu îmi sună cunoscut. 

— Tipa a jucat și în Men în Black. 

— Bine. 

— Merită să îl vezi. Era cu o femeie extraordinar de 
frumoasă. Sfârșitul nu a fost prea optimist. Tipa îmi aduce 
aminte de Ashley. 

— O să mă uit. 

— a-l de pe DVD.play.com; e foarte bun. 

— Câte persoane în vârstă de douăzeci și șapte de ani 
cunoşti care să nu aibă rude? Ai douăzeci și şapte de ani, 
te căsătoreşti, este cea mai importantă zi din viaţa ta şi 
nu-ţi aduci decât o rudă la nuntă? 

— Ar putea fi orfană. Trebuie să îi verificăm trecutul. 

— O să merg să vorbesc cu mama lui Michael, ea tre- 
buie să ştie mai multe despre viitoarea noră. 

— Înainte de a mă căsători, mama mea ştia mai multe 
despre Ari decât ştiam eu. 

— Exact, spuse Grace. 

Zece minute mai târziu, Grace traversa unul dintre 
coridoarele sediului poliției, ducând sacul de plastic ne- 
gru de la morgă. Se opri lângă un panou roșu unde era în- 
fiptă o foaie albă, pe care era scris: „Diagramă — Motive 
comune posibile“. Câteodată îl ajuta să se mai uite pe 
diagrame de genul acesta, deşi majoritatea le ştia pe din- 
afară. Citi tabelul. 

Sex. Gelozie. Rasism. Furie/frică. Furt. Controlul puterii. 

Păstrarea unei vieţi active. Câştig. Plata unor datorii. 

Homofobie.Ură. Probleme psihice. 


Se mută la celălalt panou, cu titlul „Primii pași“. Sub 
titlu erau scrise următoarele: 


. Identificarea suspecţilor. 

. Identificarea oportunităţilor de căutare. 
. Identificarea indicilor. 

. Înterogatoriu la locul crimei. 

. Identificarea martorilor. 

. Interogarea victimelor. 

. Motive posibile. 

. Presa. 


O 


. Autopsu. 
10. Interogarea martorilor-cheie. 
11. Alte acțiuni importante. 


„Presa“, se gândi el. Cazul acesta era un subiect bun 
pentru presă. O să îşi contacteze cunoştinţele şi o să le 

spună povestea. Poate că asta va mișca ceva. Înaintă și in- 
tră în biroul mic şi prăfuit al legistului. Se decise ca pen- 
tru început să îl sune pe Kevin Spinella, de la Argus. 

Joe Tindall îl aştepta în prima dintre camere, cunos- 
cută sub denumirea de „camera umedă“. Pe jos era o gră- 
madă de saci de hârtie maro, fiecare cu câte o etichetă 
pusă într-o pungă specială. Mai erau o rolă de hârtie maro 
pe masă, o chiuvetă şi aparatul de aer condiţionat. 

— Mulţumesc, spuse Joe Tindall, în timp ce Grace 
îi dădea punga. Avea vocea mai puţin prietenoasă de- 
cât atunci când se văzuseră prima oară, dar cel puţin era 
mai calm. 

Legistul deschise sacul negru şi scoase pungile cu 
mostre de pământ, apoi pe cele cu haine. Majoritatea hai- 
nelor erau pătate cu sânge. Din pungi se răspândi un mi- 
ros de putrefacție. 

— În legătură cu mostrele astea de pământ luate de 
sub unghiile și de pe hainele victimelor, spuse el, vrei să 
vezi dacă se potrivesc cu mostra de pământ pe care ai 
adus-o tu? 

— Da, cu cea de pe maşina suspectă. Cât de repede 
poţi face asta? 

— Persoana care face asta se numeşte Hilary Flowers. 
Un nume potrivit, nu crezi? 

Grace zâmbi. 

— Am mai lucrat cu ea. E foarte bună. 

— E un geniu în materie de plante. A obţinut rezultate 
uimitoare din nişte mostre de polen luate din nările vic- 
timelor. Dar te costă. 

Grace dădu din cap cu frustrare. Atunci când intrase 
el în poliţie totul se rezuma la rezolvarea crimelor. Dar 
acum, când peste tot se lucra cu firme particulare, era mai 
mult vorba de bugete. 

— Cât de rapidă este? 

— De obicei îi trebuie două săptămâni. 

— Nu am atât ump la dispoziţie. Este vorba de cineva 
care se poate să fi fost înmormântat de viu. Fiecare oră 
contează, Joe. 

Tindall se uită la ceas. 

— Este ora 18.20, sâmbătă . Poate că o să avem noroc. 
Ridică telefonul și formă un număr. Grace îi urmări fi- 
gura, nerăbdător. După câteva momente, Tindall dădu 
din cap și îi şopti: A intrat mesageria vocală. Lăsă un me- 
saj în care o ruga să îl sune urgent, apoi închise telefonul. 
E tot ce pot face, Roy. Dacă există vreo asemănare între 
mostre, ea o va găsi. Polen, larve, fosile, compoziţia so- 
lului, orice vrei. 

— Nu mai e nimeni la care să putem apela? 

Joe Tindall se uită din nou la ceas. 

— E sâmbătă seara, Roy. Dacă plec acum şi conduc ca 
un nebun, s-ar putea să ajung la a doua jumătate a con- 
certului cu U2 și poate că o să am parte şi de ceva sex 
după aceea. Cred că ești pe cale să afli că toată lumea de 
pe planeta asta care poate identifica mostre de sol are pla- 
nuri pentru noaptea asta. 

— Și tipul care a fost înmormântat de viu avea planuri 
pentru astăzi. Trebuia să se căsătorească. 

— Ghinionist. 

— Poți spune și aşa. 

— Nu vreau să par frivol. Dar până acum, în ge 
weekendului am muncit o sută zece ore. 

— Atunci, poți să mi te alături. 

— Nu pot face nimic, Roy. Nimic. Mă știi suficient de 
bine; dacă ar fi ceva ce aş putea face, ţi-aş spune. Dacă ar 
fi cineva, oriunde, în Anglia, care în momentul acesta ne-ar 
putea face analiza de sol, m-aş sui în mașină şi aş conduce 
până acolo. Dar nu ştiu pe nimeni altcineva. Hillary e 
persoana potrivită. Îţi dau numărul ei de telefon și mai în- 
cearcă. Asta e tot ce pot spune. 

Grace își notă numărul. 


5I 


În timp ce se suia în mașină, telefonul mobil îl înșu- 
inţă că are un mesaj. 


Cine vorbeşte despre o relaţie? Eu vorbesc doar de- 


spre sex. XXX 


Grace dădu din cap, renunțând să mai încerce să le 
înțeleagă vreodată pe femei. Marţi noapte, Claudine se 
purtase groaznic cu el, criticând poliţia aproape trei ore. 
Acum, ca răspuns la textul lui de dimineaţă, voia să se 
culce cu el. 

Și partea cea mai rea era că el chiar se simţea excitat. 
Pentru prima oră după mulţi ani. Claudine nu era o fru- 
museţe, dar nu era nici de aruncat. Cu perspectiva unei 
alte nopţi de sâmbătă petrecute de unul srngur, ideea de 
a conduce până la Guildford ca să se împace cu vegeta- 
riana care ura poliţiştii suna chiar bine. 

Dar nu suficient de bine. Iar în acest moment, mintea 
îi era plină cu gânduri mult mai prozaice, punând în or- 
dine tot ceea ce trebuia să facă pentru a-l găsi pe Michael 
Harrison. 


Puțin după ora 19, ploaia se mai potolise, iar Grace, în- 
soțit de sergentul Linda Buckley, îmbrăcată în uniformă, 

în vârstă de vreo treizeci și cinci de ani, cu părul blond 
tuns scurt şi cu o expresie plăcută şi vioaie, mergea pe 
aleea care traversa grădina îngrijită a casei lui Gillian 
Harrison şi sună când ajunse la ușă. Înăuntru se auzi un 
zgomot puternic. Câteva momente mai târziu, uşa se des- 
chise și un câine mic, alb, cu o panglică în păr, ieși şi în- 
cepu să îi miroasă pantofii. 

- Bobo! Vino încoace! Bobo! 

Grace arătă legitimaţia femeii pe care o recunoscu de 
la nunta de după-amiază. 

— Doamna Harrison! Sunt detectivul Grace din cadrul 
Poliției din Brighton, iar aceasta este sergentul Buckley, 
ofiţerul de la secția de restabilire a legăturilor familiale 
care se ocupă de dumneavoastră şi de domnișoara Harper. 
Dacă aveți nevoie de ceva, ea vă va ajuta. 

Fără pantofi, cu părul blond argintiu aranjat elegant 
și îmbrăcată într-o rochie albastră de ocazie, cu dantelă 
albă, mirosind puternic a fum de ţigară, femeia se uită cu 
un zâmbet timid la Linda Buckley, apoi cu teamă la 
Grace, lucru care îl făcu să o compătimească din start. 

—Da, îmi aduc aminte de dumneavoastră, aţi fost la 
teoei de după-amiază. 

— Putem sta puţin de vorbă cu dumneavoastră ? 

Avea ochii înlăcrimaţi şi pătaţi cu rimel. 

— L-aţi găsit? L-au găsit pe fiul meu? 

Grace dădu din cap negând. 

- Din nefericire, nu. Îmi pare rău. 

Ezitând un moment, ea spuse: 

— Don să intraţi? 

— Mulţumim. 

O urmară în camera de zi, iar Grace se aşeză pe un 
fotoliu pe care i-l arătă ea, lângă un șemineu cu cărbuni 
falși, neaprins. 

— Au dori să beţi ceva? Un pahar de vin? Cafea? 

— Un pahar cu apă ar fi suficient, spuse el. 

— Nimic pentru mine, spuse Buckley. Doriţi să vă ajut? 

— Nu, mulţumesc, drăguţ din partea dumneavoastră. 

Câinele se uită la el și scoase un scâncet. 

— Bobo, linişte! îi ordonă femeia. Câinele o urmă, as- 
cultător, până afară din cameră. 

Grace se uită prin încăpere. Pe perete erau o reprodu- 
cere înrămată după The Haywain, una cu morile de vânt 
din Clayton, o fotografie mai mare făcută la vreo petre- 
cere, cu Michael Harrison, îmbrăcat în costum, ţinând-o 
în braţe pe Ashley Harper, îmbrăcată într-o rochie de 
seară, o altă poză cu Michael Harrison mult mai tânăr, în 
pantaloni scurţi, pe bicicletă și o fotografie alb-negru cu 
Gill Harrison mireasă şi soţul ei care murise, presupunea 
Grace după informaţiule pe care le avea de la Glenn Bran- 
son. Putea să vadă asemănarea dintre Michael Harrison 
și tatăl său, un bărbat înalt, bine făcut, cu părul şaten, 
lung, atingându-i gulerul cămășii. După reverele imense 
și pantalonii largi, bănuia că poza fusese făcută pe la mij- 
locul anilor '70. 

Gill Harrison se întoarse, urmată de câine şi ţinând 
într-o mână paharul cu apă, iar în cealaltă un pahar cu 
vin. Îi dădu lui Grace paharul, apoi se aşeză pe canapea 
în faţa lui. 

— Îmi pare foarte rău pentru cele întâmplate astăzi, 
doamnă Harrison, cred că a fost foarte greu pentru dum- 
neavoastră, spuse el luând paharul și sorbind cu recunoş- 
tință din apa rece. 

O femeie tânără intră în cameră. Era bronzată şi avea 
o faţă ușor prelungă, cu părul lung, blond, dezordonat. 
Era îmbrăcată în blugi şi maiou. Avea cercei în buze şi în 
urechi şi unul în limbă. 

— Ea este Carly, fiica mea. Carly, dânşii sunt detec- 
tivul Grace de la poliție și ofiţerul Buckley, spuse Gill 
Harrison. Carly a venit cu avionul din Australia special 
pentru nuntă. 

— Te-am văzut la petrecere, dar nu am avut ocazia să 
vorbim, spuse Grace, ridicându-se ca să îi strângă mâna 
refractară, apoi aşezându-se din nou. 

— Îmi pare bine să te cunosc, Carly, spuse Buckley. 

Carly se aşeză pe canapea lângă mama ei și puse o 
mână protectoare peste umerii €l. 

— Unde ai fost în Australia ? întrebă Grace, încercând 
să fie politicos. 

— La Darwin. 

— Nu am fost acolo, am fost numai la Sydney. 

— Am o fiică care locuiește acolo, spuse Linda Buck- 
ley, jovial, încercând să spargă gheaţa. 

Carly încuviuinţă, indiferentă. 

— Eu am vrut să anulez nunta și petrecerea, spuse Gill 
Harrison. Dar Ashley a insistat. Credea... 

— E o căţea proastă, spuse Carly. 

— Carly! exclamă mama el. 

— Mă scuzau, spuse Carly. Toată lumea crede că e o 
dulceaţă, spuse ea, făcând un semn de păpușă Barbie cu 
mâna. Dar eu cred că este o nenorocită calculată. 

— Carly! 

Carly o sărută pe mama ei pe obraz. 

— Îmi pare rău, mamă, dar așa este. Apoi se întoarse 
spre Grace: Dumneavoastră aţi fi insistat să continuaţi 
cu petrecerea? 

Uitându-se la amândouă, Grace se gândi atent înainte 
de a răspunde. 

— Nu știu, Carly. Cred că a fost prinsă între ciocan 
și nicovală. 

— Fratele meu este cel mai drăguţ om din lume, spu- 
se ea. Câh! 

— Se pare că nu îu prea place de Ashley, spuse el, pro- 
fitând de ocazie. 

— Nu, nu îmi place. 

— Dece? 


252 PETER JAMES 


— Eu cred că e o fată simpatică, interveni Gill Harrison. 

— Prostii, mama. Eşti doar disperată să ai nepoți. Eşti 
încântată că Michael nu e homosexual. 

— Carly, nu-i frumos frumos să spui asta. 

Stârnit dintr-o dată, Grace încercă să rămână impasibil. 

— Ce te-a făcut să ai impresia asta, Carly? 

— Nu o ascultați, spuse Gill Harrison. E obosită și 
emoţionată, din cauza zborului. 

— Rahat! spuse Carly. E o profitoare. 

— Cât de bine o cunoaşteţi amândouă? întrebă Grace. 

— Am întâlnit-o o dată. Adică o dată mai mult decât 
era necesar, spuse Carly. 

— Eu cred că e o fată încântătoare, răspunse Gill. Este 
inteligentă, familistă. Poţi vorbi cu ea, să ai o discuţie ci- 
vilizată. S-a purtat foarte frumos cu mine. 

— l-aţi întâlnit familia ? întrebă Grace. 

— Săraca fată nu are altă familie în afara unui unchi 
tare simpatic din Canada, spuse Gill. Părinți ei au mu- 
rit când avea trei ani, într-un accident de maşină când erau 
în vacanţă în Scoţia. A fost crescută de părinți adoptivi, 
care erau nişte tâmpiţi. Mai întâi la Londra, apoi aceştia 
s-au mutat în Australia. Când era adolescentă, tatăl ei 
adoptiv a încercat să o violeze de mai multe ori. Ashley 
i-a părăsit când avea şaisprezece ani și a plecat în Canada, 
la Toronto, unde au luat-o în grijă unchiul şi mătuşa ei. 
Am auzit că mătușa ei a murit destul de curând şi că este 
foarte supărată din cauza asta. Cred că Bradley şi soția lui 
au fost singurele persoane care au fost bune cu ea. A fost 
nevoită să se descurce singură în viaţă. Chiar o admir. 

— Aiurea, spuse Carly. 

— De ce spui asta? întrebă Grace. 

— Pentru că nu cred că era sinceră atunci când am în- 
tâlnit-o. Și după ce am văzut-o astăzi, cred că e şi mai puţin 
sinceră. Nu pot să explic, dar nu îl iubește pe fratele meu. 
Știu asta. Poate că era disperată să se căsătorească cu el, 

dar nu e acelaşi lucru cu a-l iubi. Dacă într-adevăr l-ar iubi, 
nu ar fi trecut prin toată mascarada de astăzi, ar fi fost 
prea supărată. 

Grace se uită la ea, din ce în ce mai interesat. 

— Vezi? spuse Carly. Vorbeşte o femeie, poate că o 
femeie ameţită, dar totuși o femeie. O femeie căreia îi pasă 
şi care îşi iubeşte fratele. Spre deosebire de logodnica lui, 
regina din iad. 

— Carly! 


— Scuteşte-mă, mama! 

După ce Ashley plecă din apartament, încă furioasă 
pe el, Mark aprinse televizorul sperând să vadă ceva ştiri 
locale. Încercă și la radio, dar trecuse de ora 19 și le 
ratase. 

Schimbat în blugi, cu pantofi sport, tricou şi un hano- 
rac subțire, cu o șapcă de baseball trasă bine pe frunte, 
tremura acum din cauza nervilor și a unei doze de cofe- 
ină. Încercând să se trezească, băuse deja două căni cu ca- 
fea, iar acum o termina pe a treia. Bău ultimele picături, 
apoi se îndreptă spre ușa de la intrare. Chiar când era la 
ușă, sună telefonul. 

Grăbindu-se în camera de zi, se uită la ecranul telefo- 
nului. Număr necunoscut. Ezitând, ridică receptorul. 

— Aici este Kevin Spinella de la revista Argus. Aş vrea 
să vorbesc cu domnul Mark Warren. 

Mark înjură. Dacă ar fi gândit mai limpede, i-ar fi spus 
că Mark Warren nu era acasă, dar se trezi zicând: 

— Da, la telefon. 

— Bună seara, domnule Warren, îmi pare rău că vă de- 
ranjez la ora asta, sâmbăta. Vă sun în legătură cu parte- 
nerul dumneavoastră de afaceri, Michael Harrison. Am 
fost la nunta care trebuia să aibă loc astăzi la Biserica 
Tuturor Sfinţilor, în Patcham. Dumneavoastră aţi fost 

cavaler de onoare. Nu mi s-a părut oportun să vă deranjez 
în biserică, dar mă întreb dacă am putea sta puţin de vorbă. 

— Da, da, desigur. 

— Am înţeles că Michael Harrison a dispărut în noap- 
tea în care era petrecerea burlacilor, când a avut loc un te- 
ribil accident. Sunt curios să știu de ce dumneavoastră, 
cavalerul de onoare, nu eraţi acolo. 

— La petrecerea burlacilor? 

— Exact. 

— Trebuia să fiu, bineînţeles, spus Mark, calm, încer- 
când să pară prietenos, ca tot ceea ce spunea să pară natu- 
ral. Eram în afara orașului, la o întâlnire și programasem 
ca totul să se termine şi să mă întorc la timp, dar zborul 
a avut întârziere din cauza ceţii, spuse el. 

— Unde a fost asta? 

— În Leeds. 

— Aha! Aceasta este o problemă în ţara asta! 

— Absolut, spuse Mark, simțind că se stabileşte o 
legătură. 

— Am înţeles de la poliţie că dumneavoastră nu aveţi 
cunoştinţă despre ceea ce era plănuit pentru petrecere. 
Așa este? 

Mark tăcu un moment, gândindu-se: „Ai grijă!“ 

— Nu, spuse el. Nu e chiar așa. Adică, nu este deloc 
aşa. Plănuisem să mergem în mai multe baruri. 

— Prin mai multe baruri. Bine. Dar nu se obișnuiește 
ca petrecerea burlacilor să fie organizată de cavalerul de 
onoare? 

— Da, aşa cred. 

— Dar dumneavoastră nu aţi organizat-o ? 

Mark încercă să se concentreze. Semne de alarmă se 
ridicau. 

— Ba da, am organizat-o. Michael nu voia nimic prea 
sofisticat, doar să meargă prin cârciumi cu prietenii. In- 
tenţionam să fiu acolo. 

— Ce aţi plănuit mai exact? 

— Păi, urma să facem lucrurile obișnuite: să mergem 
prin mai multe baruri, să îl îmbătăm criţă pe Michael şi 
apoi să îl ducem acasă. Voiam să închiriem un microbuz 
cu şofer, dar unul dintre prietenii noștri ne-a spus că avea 
acces la o dubă şi că nu îl deranjează să nu bea, așa că am 
făcut cum a spus el. 

— Şi unde încăpea sicriul în acest plan ? 

„Rahat.“ Mark simţea că se afundă din ce în ce mai 
mult. 

— Aa spus sicriu? 

— Am înţeles că aţi aranjat să aveţi şi un sicriu. 

— Nu știu nimic despre nici un sicriu! exclamă Mark. 
Asta e o chestie nouă pentru mine. Încercând să pară sur- 
prins, repetă, ca pentru verificare. Sicriu? 

— Credeţi că prietenii dumneavoastră au organizat 
asta fără să ştiţi? întrebă jurnalistul. 

— Absolut. Aşa trebuie să fi fost. Unul dintre ei, Ro- 
bert Houllihan lucrează, lucra pentru unchiul său, antre- 
prenor de pompe funebre, dar nu am discutat niciodată 
despre nici un sicriu. Sunteţi sigur de asta? 

— Am fost informat de poliție de faptul că ei bănuiesc 
că a existat un sicriu în dubă, înainte de accident. Vă pu- 
teţi imagina ce 1 s-a putut întâmpla lui Michael Harrison? 

— Nu, nu am nici o idee. Sunt extrem de îngrijorat. 

— Am vorbit ieri cu văduva unuia dintre prietenii 
dumneavoastră: doamna Zoe Walker. Mi-a spus că toți 
plănuiaţi să vă răzbunau pe Michael pentru că, în mod re- 
gulat, vă făcea câte o poantă. Poate că sicriul are de-a face 
Cu aşa ceva? 

— Aşa cum am mal spus, nu ştiu nimic despre nici un 
şicriu. Îmi pare ca o idee de ultim moment. 

— Credeu că prietenii dumneavoastră l-au băgat pe 
Michael în sicriu și acum este blocat pe undeva? 

Mark se gândi bine înainte de a răspunde. 

— Ei, doar ştiţi cum este când un grup de bărbaţi se 
îmbată. Câteodată fac niște lucruri nebuneşti. 

— Am pățt-o și eu. 

Amândoi râseră. Mark se simţi un pic relaxat. 

— Mulţumesc pentru timpul acordat. Dacă auziţi ceva, 
puteți fi suficient de amabil să mă anunţaţi, dacă vă las nu- 
mărul meu de telefon? 

— Sigur că da, spuse Mark, căutând un sulou. 

Câteva minute mai târziu, în timp ce se afla în lift, 
Mark se gândea la conversaţie, sperând din suflet să nu fi 
spus nimic greșit și îngrijorându-se de ce ar putea spune 
Ashley când o să vadă că este citat în presă. O să fie fu- 
rioasă că a stat de vorbă cu presa. Dar ce altceva ar fi 
putut face? 

Traversând cu mașina parcarea, se uită cu atenţie pe 
stradă, o luă la stânga, apoi se înscrise în traficul aglome- 
rat. Își dădu seama că avea peste viteza legală și încercă să 
încetinească. Ulumul lucru de care avea nevoie era să fie 
oprit şi să i se ia alcoolemia. 

Douăzeci de minute mai târziu, ajunse în parcarea 
auto din Newhaven , într-unul din porturile Canalului, 
la cincisprezece kilometri de apartamentul său. Având 
puţin timp până la ora 20, ora închiderii, Mark se grăbi 
în magazin și cumpără o cazma, o şurubelniţă, un ciocan, 
o daltă, o lanternă mică, marca Maglite, mănuși de gră- 
dină şi o pereche de cizme de cauciuc. Pe la ora 20 era 
înapoi în mașină, în parcarea aproape goală. Cerul era 
surprinzător de senin şi mai erau vreo două ore până când 
avea să se întunece complet; dacă se va întuneca. 

Încă două ore de așteptare. 

Ştia că ar trebui să mănânce ceva, dar simţea că are 
un nod în stomac. Se gândi la un sandviş, la mâncare chi- 
nezească, apoi indiană. Nimic nu îl atrăgea. Ashley era 
furioasă pe el; nu o mai văzuse niciodată furioasă și îl în- 
spăimânta. Era ca şi cum se rupsese o conexiune între el. 

Trebuia să refacă legătura și sigura modalitate de a face 
asta era să o calmeze. Să facă ce spusese ea. Să facă ceea 
ce ştia de câteva zile că trebuie să facă. 

Voia să o sune, să îi spună că o iubeşte, să o audă și pe 
ea că îi spune că îl iubește. Dar nu va face asta, nu acum, 
nu încă. Avea dreptate să fie furioasă pe el; fusese un 
idiot, aproape stricase totul. Doamne, de ce naiba se pur- 
tase atât de prosteşte cu polițistul acela ? 

Porni motorul și radioul se aprinse. Ora 20. Știrile de 
la postul local de radio. Mai întâi o știre internaţională, 
alte veşti proaste din Iraq. Urmă un reportaj despre Tony 
Blair și Uniunea Europeană. Apoi ciuli urechile în timp 
ce vocea de la radio spunea: 

— Poliţia din Sussex grăbeşte cercetările cu privire la 
antreprenorul din Brighton, Michael Harrison. Logod- 
nica sa, Ashley Harper şi alți invitaţi au fost dezamăgiţi 
atunci când acesta nu a apărut la nunta ce trebuia să aibă 
loc la Biserica Tuturor Sfinulor, din Patcham, în această 
după-amiază. Aceasta confirmă suspiciunile conform că- 
rora ceva i s-a întâmplat în timpul petrecerii burlacilor, 
care s-a terminat cu moartea a patru dintre cei mai buni 
prieteni ai săi. Detectivul Roy Grace din cadrul Poliţiei 
din Sussex, care conduce cercetările în cazul Michael 
Harrison, ne-a informat în cursul acestei dimineţ că poli- 
ţia nu mai consideră acest caz doar o dispariţie, ci a fost 
înregistrat la incidente majore. 

Mark dădu volumul mai tare pentru a auzi vocea 
detectivului. 

— Credem că Michael Harrison poate fi victima unei 
glume care s-a transformat într-una tragică şi am dori ca 
toate persoanele care cred că deţin informaţii cu privire 
la evenimentele petrecute marţi seara, să contacteze de ur- 
genţă departamentul de investigaţii al Poliţiei din Sussex. 

Privirea lui Mark se înceţoșă; toată parcare părea că 
vibrează, iar în urechi avea un zumzăit ca şi cum ar fi fost 

într-un avion care decola sau ca şi cum ar fi făcut scufun- 
dări. Se ţinu de nări, răsuflă și urechile i se desfundară. 
Avea mâinile ude de transpiraţie, apoi realiză că avea tot 
trupul ud; simţea picături de apă alunecându-i pe piele. 

„Respiră adânc“, îşi aminti el. Acesta era modul în 
care făceai faţă stresului. Ashley îl învățase lucrul acesta, 
înainte de a merge să vadă un client extrem de pretenţios. 

Aşa că stătu în maşină, în lumina care scădea, ascul- 
tându-și ritmul inimii şi respirând adânc. 

Pentru o bună bucată de vreme. 

Imediat după ce o investigaţie, cum ar fi o crimă, ră- 
pire, viol, jaf armat, fraudă sau dispariție, era trecută la in- 
cidente majore, i se dădea un nume de cod. 

Toate incidentele majore erau acum coordonate de la 
sediul central al Poliţiei din Sussex. De aceea, la ora 20.20, 
sâmbătă noaptea, când majoritatea oamenilor normal, 
care aveau şi altă viaţă decât cea profesională, erau acasă 
sau se distrau, Roy Grace, acum însărcinat în mod oficial 
cu investigația, urca treptele clădirii sediului central, pe 
lângă panoul de onoare şi pe lângă cele două bastoane de 
polițist agăţate pe perete. 

| uase decizia de a transfera cazul lui Michael Harrison 
de la dispariţie la incidente majore la câteva minute după 
ce plecase din casa lui Gall Harrison. Era o decizie impor- 
tantă, care implica timp şi costuri foarte mari pe care va fi 
nevoit să le justifice în faţa superiorilor şi în faţa lui Alison 
Vosper. Era neîndoielnic că acesta va fi un lucru foarte 
greu, deja își imagina ce întrebări incisive îi vor fi puse. 

Detectivii Nick Nicholl și Bella Moy, cu planurile de 
sâmbătă seara făcute praf, erau în drum spre secţie, îm- 
preună cu noua lor colegă de echipă, Emma-Jane Bout- 
wood, aducând tot ceea ce ţinuseră în secţia de poliţie din 
Brighton, ceea ce nu era până acum prea remarcabil. 

Intrând în biroul rezervat incidentelor majore, trecu 
pe lângă camera spațioasă, cu mochetă verde, înţesată de 
birouri pentru echipa de sprijin a detectivilor din cadrul 
departamentului de criminalisucă. Fiecare detectiv senior 
avea propriul birou, marcat printr-o etichetă cu albastru 
și galben lipită pe uşă. 

La stânga, printr-un geam imens, putea vedea în bi- 
roul impresionant al celui care, teoretic, îi era şef direct, 
detectivul-şef Gary Weston, deși, în practică, acesta era 
reprezentat de Alison Vosper. Gary Weston și Roy Grace 
se cunoşteau de multă vreme; fuseseră parteneri atunci 
când Grace intrase în poliţie şi Weston nu avea nici el 
prea multă experienţă. 

Între cei doi nu era diferenţă de vârstă decât de o lună 
și Grace se întreba, uneori invidios, cum de promovase 
Gary atât de repede, spre deosebire de el. Era sigur că 
foarte curând va fi şef de secţie undeva în Marea Britanie. 
Dar în sufletul său știa răspunsul. Nu era vorba despre 
faptul că Gary Weston era un polițist mai bun sau că avea 
o pregătire academică mai strălucită, pentru că trecuseră 
prin multe cursuri de pregătire împreună, ci despre acela 
că era un diplomat mai bun decât va fi el vreodată. Nu îi 
purta pică fostului său partener din cauza aceasta, rămă- 
seseră buni prieteni, dar nu va putea fi niciodată ca el, 
adică să nu își spună părerile, așa cum făcea Gary deseori. 

La ora 20.30, într-o seară de sâmbătă, nu era nici un 
semn că Gary ar fi fost în birou. Şeful său ştia cum să tră- 
1ască o viaţă plină, împletind casa, timpul liber și munca 
foarte uşor. Fotografiile cu ogari şi cai de curse, aliniate 
pe pereți, erau o dovadă a pasiunii sale pentru curse, iar 
instantaneele cu soţia sa atractivă și cu cei patru copii, pla- 
sate strategic pe fiecare suprafaţă plată, nu-i lăsau pe mu- 
safiri să se îndoiască de prioritățile sale în viaţă. 

Gary probabil că era la o cursă cu ogari în seara asta, 
își imagină Grace. Poate că stătea la masă, vesel, împreună 

cu familia și prietenii, făceau pariuri, se relaxau, petreceau 
o seară de sâmbătă în familie. Își zări reflectul fantoma- 
tic în geam şi traversă camera goală, pe lângă telefoanele 
care înregistraseră mesaje, faxurile tăcute și monitoarele 
în stand-by. Uneori, în momente ca acesta, când se sim- 
tea total deconectat de la lumea reală, se întreba dacă asta 
însemna să fii o fantomă, să treci neobservat pe lângă toţi 
ceilalți care trăiau. 

La capătul camerei, deschise cu cardul ușa securizată 
și intră într-un coridor lung, liniştit, cu mochetă gri și care 
mirosea a proaspăt vopsit. Trecu pe lângă un panou roșu 
pe care scria „OPERAŢIUNEA LISBON“, sub care era 
poza unui bărbat asiatic, cu barbă scurtă, înconjurată de 
mai multe fotografii cu plaja de roci de la baza unui loc 
foarte frumos, numit Beachy Head, fiecare fotografie 
având un cerc roşu desenat pe ea. 

Acest bărbat neidenuficat fusese găsit mort în urmă 
cu patru săptămâni la baza rocilor. La început, se presu- 
pusese faptul că era un sinucigaş, până când la autopsie 
s-a descoperit că era deja mort când sărise. 

Pe peretele opus era „OPERAŢIUNEA CORMO- 
RANT‘, cu fotografia unei adolescente drăguţe, brunete, 
care fusese găsită violată şi strangulată la marginea ora- 
șului Brighton. 

Grace trecu pe lângă biroul ofiţerilor care se ocupau 
cu interogările, o cameră mare în care detectivii se adu- 
nau pe durata cercetărilor, apoi intră pe ușa camerei opuse, 
pe care scria „INTEL ONE“. 

Biroul pentru echipa de decizie era noul centru de co- 
mandă pentru toate incidentele majore. Când intră, to- 
tul i se păru nou, îi mirosi a nou chiar şi atitudinea celor 
care lucrau aici, cu excepţia unui iz de mâncare chine- 
zească. În ciuda ferestrelor care erau prea sus pentru a se 
vedea prin ele, camera, cu pereţii albi, avea un aer proas- 
păt, plăcut, emana energie pozitivă, o atmosferă foarte 


VIU SAU MORT 263 


diferită de zgomotul obositor al staţiei de poliţie în care 
crescuse Grace. 

Aspectul futurist al încăperii îi dădu sentimentul că 
aici ar fi putut fi Camera de Control din Houston. Era o 
cameră mare, în formă de „L“, împărțită în trei spaţii de 
lucru, fiecare cu un birou din lemn rotund, la care aveau 
loc câte opt persoane, şi cu niște panouri mari. Pe unul 
era scris „OPERAŢIUNEA CORMORANTS, pe altul 
„OPERAŢIUNEA LISBON“ şi pe altul „OPERAȚŢIU- 
NEA SNOWDRIFI“, acoperite fiecare cu fotografii de 
la locul crimei şi grafice cu progresele făcute. Un altul 
urma să fie scris cu „OPERAŢIUNEA SALSA“, numele 
ales întâmplător de computerul poliției Scotland Yard 
pentru cazul Michael Harrison. 

În cele mai multe cazuri, numele nu avea nici o legă- 
tură cu cercetarea în sine și uneori fuseseră necesare 
schimbări. Îşi amintea că odată, numele „OPERAŢIU- 
NEA CAUCAZIAN' fusese ales pentru investigarea 
unui bărbat de culoare găsit ciopârțit în portbagajul unei 
mașini. Numele fusese schimbat în ceva mai puţin con- 
troversat. Dar cu numele „Operaţiunea Salsa“, calcula- 
torul atinsese din întâmplare o coardă sensibilă. Grace 
avea un sentiment foarte bine conturat că era implicat 
într-un cântec și un dans. 

Spre deosebire de alte birouri din secţiile de poliţie, 
aici nu era nici un lucru personal pe mese sau pe pereţi. 
Nu erau fotografii de familie, nici un calendar cu eveni- 
mente sportive, nici cartonașe cu jucători. Fiecare obiect 
din această cameră, în afara mobilei şi a aparaturii elec- 
tronice, avea legătură cu cercetările în derulare. Şi cu ex- 
cepţia unor tăieţei pe care detectivul Michael Cowan, care 
arăta obosit, îi mânca cu o furculiţă de plastic, în celălalt 
capăt al camerei. 

La un alt birou, lipit de un monitor plat, cu o cutie de 
cola în mână, stătea Jason Piette, unul din cei mai deştepţi 

inspectori-detectivi cu care lucrase Grace. Ar fi pariat fe- 
ricit că într-o bună zi Piette va ajunge la cea mai înaltă 
funcţie în poliţie din ţară. 

Fiecare echipă de lucru era alcătuită din minim un șef, 
sergent sau inspector în grad, un supervizor, un poliţist 
cu funcţie mai mică, un analist și un dactilograf. 

Michael Cowan, îmbrăcat neglijent cu un tricou și 
blugi, îl salută prietenos pe Grace: 

— Ce faci, Roy? Arăţi cam aranjat. 

— M-am gândit să mă aranjez pentru voi, băieți. Evi- 
dent, nu era nevoie să mă deranjez. 

— Da, da! 

— Ce rahat mănânci? întrebă Grace. Ai idee ce e în 
chestia aia? 

Michael Cowan dădu ochii peste cap, rânjind. 

— Chimicale, ele mă ţin în viaţă. 

Grace dădu din cap. 

— Miroase a mâncare chinezească aici. 

Cowan arătă cu capul spre panoul de lângă el, intitu- 
lat „Operaţiunea Lisbon“. 

— Mda, poţi lua problema chinezească oricând de la 
mine, dacă doreşti. Am renunţat la o întâlnire fierbinte ca 
să fiu aici. 

— Aş face bucuros schimb cu tine, spuse Grace. 

Michael Cowan se uită la el întrebător. 

— Îmi spui și mie? 

— Nu vrei să ştii, crede-mă. 

— Atât de rău este? 

— Mau rău. 

În lumina farurilor, Mark putea vedea multe coroane 
de flori pe marginea drumului, în centrul unei curbe la 
dreapta. Unele erau depuse pe iarbă, altele erau sprijinite 
de câte un copac, iar restul, de un gard viu. Erau mai mul- 
te decât remarcase el ultima oară când trecuse pe aici. 

Luând piciorul de pe acceleraţie, încetini până la o vi- 
teză foarte mică. ÎL trecu un fior, până în adâncul său, până 
în adâncul sufletului. Continuă să se uite la coroane, în 
timp ce acestea se estompau în lumina farurilor din spate, 
până când dispărută în întuneric, în noapte. Dispăruseră, 
ca şi cum nu ar fi fost acolo. Josh, Pete, Luke, Robbo. 

Și el, dacă avionul nu ar fi întârziat. 

Evident, atunci problema s-ar fi pus alfel. Cu pielea 
ca de găină, apăsă pe acceleraţie, dorindu-și să scape de 
acolo; locul îi dădea fiori. Telefonul mobil dădu un sem- 
nal, apoi începu să sune. Pe ecranul acestuia apăru numă- 
rul lui Ashley. Răspunse folosind speaker-ul, bucuros că 
o aude, simțind acut nevoia companiei cuiva. 

— Bună. 

— Deci? Vocea ei suna la fel de îngheţată ca atunci 
când părăsise apartamentul. 

— Sunt pe drum. 

— Abia acum? 

— Trebuia să aştept până se întunecă. Nu cred că ar 
trebui să vorbim la telefoanele mobile, o să vin să te văd 
când mă întorc. 

— Asta ar fi chiar o prostie, Mark. 

— Da. Eu... Ce face Gill? 

— Supărată. Cum te-ai aștepta să fie? 

== Mda: 

— Mda? Tu ești bine? 

— Aproape. 

— Eşti treaz acum? 

— Bineînţeles, spuse el, ţâfnos. 

— Nu pari prea bine. 

— Nu mă simt bine, da? 

— Bine. Dar o să faci ce am spus? 

— Aşa ne-am înțeles. 

— O să mă suni după ce termini? 

— Sigur. 

Închise. Era ceaţă şi o peliculă de umezeală acoperise 
parbrizul. Folosi ștergătoarele de două ori, iar cauciucul 
de pe ele scârţâi. Le opri. Tufişul de pe marginea pădurii 
îi părea familiar; încetini, nedorind să treacă peste cotitură. 

Câteva momente mai târziu trecu de primul grilaj, 
apoi de al doilea. Farurile luminau precum două raze la- 
ser. Mașina se zdruncina pe drumul plin de gropi, în timp 
ce el accelera mult prea tare, speriat de copacii care păreau 
că se apleacă ameninţător de o parte şi de alta şi uitân- 
du-se în oglindă, în caz că... 

„În caz că ce, mai exact?“ 

Se apropia. Vorbăria de la radioul cu sonorul dat la vo- 
lum mic îi atrase atenţia. Îl opri, aproape neobservând că 
respiră din ce în ce mai repede şi că transpiraţia îi curge pe 
tâmple și pe spate. Botul maşinii se aplecă puternic, din ca- 
uza roților din faţă care se împotmoliseră într-o baltă. 
Ploaia, cu un sunet ca de piatră, lovea parbrizul. Puse din 
nou în funcţiune ştergătoarele şi încetini imediat. Iisuse, 

balta era adâncă; nu îşi dăduse seama cât de mult plouase 
de când nu mai fusese pe acolo. Și apoi... La dracu”, nu! 

Roule își pierduseră tracţiunea în noroi. 

Apăsă pe acceleraţie şi mai tare. BMW-ul vibră, îna- 
intă câţiva centimetri, apoi se înfundă la loc. 

„O, Doamne, nu!“ 

Nu se putea să rămână blocat, nu se putea! Cum 
dracu” putea să explice asta, că se afla la ora 10.30 aici? 

„Respiră adânc...“ 

Trase aer în piept, uitându-se cu frică în întuneric, la 
fiecare umbră din faţa lui, din lateral şi din spate, apoi 
apăsă pe butonul de blocare. Auzi cum ușile se blochează, 
dar nu se simţi mai bine. Apoi aprinse lumina de control 
și se uită la tabloul de bord. Erau niște afişaje pentru con- 
diţii de off-road, pentru benzină și pentru blocarea dife- 
renţialului; le văzuse de sute de ori, dar niciodată nu se 
obosise să citească ceva despre ele. 

Căută și scoase cartea de instrucţiuni a mașinii din lo- 
cul pentru mănuși. Se uită disperat la cuprins, apoi în- 
toarse la paginile care îl interesau. Împinse un mâner, 
apăsă un buton, puse cartea jos lângă el și încercă acce- 
leraţia. Maşina se zdruncină, apoi, spre ușurarea lui, porni 
cu putere înainte. 

Continuă să meargă cu aproximativ cincisprezece ki- 
lometri pe oră. Maşina era mult mai sigură pe ea acum, ca 
și cum ar fi mers pe bandă rulantă. Apoi ajunse la o bi- 
furcaţie şi făcu la dreapta, către sfârşitul drumului. Un pui 
de iepure sări în faţa maşinii şi alergă înainte, chiar pe de- 
desubr. Nu remarcă dacă îl lovise sau nu și nici nu îi păsa. 
Voia doar să meargă mai departe, să îşi menţină viteza, 
elanul, controlul asupra noroiului. 

Micul luminiş de muşchi și iarbă era chiar în faţa lui 
acum şi, spre ușurarea lui, bucata de tablă îndoită, ascunsă 
sub plantele pe care le aruncase drept camuflaj deasupra, 
era încă acolo. 

Conduse până pe o bucată de pământ relativ tare, 
pentru că nu voia ca maşina să se împotmolească în timp 
ce era parcată. Opri motorul, dar lăsă aprinsă faza lungă, 
îşi puse noile cizme de cauciuc, luă lanterna Maglite și 
păşi pe terenul umed. 

Urmă un moment de liniște absolută. Apoi un foşnet 
în tufăriș, care îl făcu să se întoarcă, îndreptând speriat 
raza lanternei spre pădure. Își ţinu respiraţia. Auzi un pâ- 
râit, apoi un sunet ca de monedă care cade pe ceva de 
metal şi un fazan impunător ieşi leneş dintre copaci. 

Mişcă rapid lanterna de la dreapta la stânga, înnebu- 
nit de frică, deschise portbagajul maşinii, își puse mănu- 
şile de cauciuc, apoi scoase uneltele pe care le cumpărase 
şi le cără până deasupra mormântului. 

Stătu nemișcat câteva momente, uitându-se la bucata 
de metal îndoit, ascultând. Motorul mașinii scoase un su- 
net. Picăturile de ploaie cădeau peste tot în jurul lui, dar 
în rest era liniște. O liniște absolută. Un melc se urcase pe 
o parte a bucății de metal, iar cochilia i se vedea ca o 
scoică pe o epavă. Arăta de parcă aşa era de ani de zile. 

Punând uneltele şi lanterna pe iarba udă, apucă de un 
capăt al bucății de tablă şi o trase într-o parte. Mormân- 
tul apăru ca o groapă întunecată. Apucă lanterna, se ri- 
dică, dar rămase unde era, încercând să îşi adune tot 
curajul ca să înainteze. 

„Ca şi cum Michael ar sta ghemuit acolo, pregătit să 
mă înșface.“ 

Încet, cu pași mărunți, se îndreptă spre mijlocul mor- 
mântului, apoi, cuprins de panică, îndreptă lanterna spre 
groapa lungă, dreptunghiulară. 

Respiră ușurat. 

Toate erau aşa cum le lăsase. Pământul era încă dea- 
supra, nemișcat. Pentru câteva momente se uită atent, 
simțindu-se vinovat. 

- Îmi pare rău, partenere, spuse el. Eu... 

Nu mai era nimic de spus. Se întoarse la maşină și 
stinse farurile. Nu avea nici un sens să îşi facă prezenţa 
cunoscută, în caz că era cineva prin pădure la ora asta, lu- 
cru de care se îndoia. Dar nu se ştia niciodată. 

Îi luă aproape o oră, timp în care săpă din greu, până 
când cazmaua lovi lemnul tare al sicriului. Era mult mai 
mult pământ decât crezuse. Bine, adăugase el ceva pă- 
mânt înainte, dar chiar şi aşa... Continuă să sape până 
când putu să vadă clar sicriul şi mânerele din colţuri. 
Gaura micuță unde fusese tubul de respiraţie şi pe care el 
o umpluse cu pământ era mărită; părea un pic mai largă 
sau era doar imaginaţia lui? 

Ridicându-se, puse cazmaua pe pământ, apucă şuru- 
belniţa şi se apucă să lucreze la fiecare șurub în parte. 
Apoi îşi puse o întrebare la care nu prea găsea răspunsul: 
sicriul se potrivea perfect în gaură și nu era nici un fel de 
gol pe lângă el. Singurul loc pe care se putea sta era pe ca- 
pac şi asta făcea imposibil să îl dea la o parte. 

Se ridică din nou, cu lanterna între dinți şi cu șurubel- 
niţa în mână, se lungi pe pământ, se răsuci către mormânt 
și se lăsă în jos. Putea atinge capacul sicriului cu ușurință. 

Apoi începu să tremure. Ce naiba o să găsească ? Sco- 
ţând lanterna din gură, strigă încet: 

— Michael? Apoi mai tare: Michael? Alo! Michael? 

Apoi ciocăni de câteva ori în capacul sicriului cu mâ- 
nerul şurubelniţei, deşi ştia că dacă Michael ar fi fost în 
viaţă, i-ar fi auzit paşii şi zgomotul făcut de cazma pe ca- 
pac. Doar dacă nu era prea slăbit ca să poată răspunde. 

Dacă mai era în viaţă. 

Un mare „dacă“. 'Trecuseră deja patru zile în care cu 
siguranţă nu avusese aer. Apucă din nou lanterna cu dinţii 
și strânse tare. „Trebuie să fac asta. Trebuie să fac treaba 
asta afurisită. Trebuia să vin şi să recuperez nenorocita 
de agendă de la Michael.“ Pentru că, într-o bună zi, ci- 
neva va găsi mormântul, îl va deschise şi va găsi cadavrul 

şi nenorocita de agendă cu e-mailuri şi polițistul acela, de- 
tectivul Grave, sau cum naiba îl chema, va găsi e-mailul 
pe care el i-l trimisese lui Michael, în care îi spunea că toți 
au pus ceva la cale pentru el şi în care îi dădea nişte in- 
dicii ascunse; prea ascunse ca Michael să îşi dea seama 
dinainte ce aveau de gând, dar care îl dădeau sigur de gol 
în faţa poliţistului. 

Mark strecură şurubelniţa sub capac, apoi îl ridică 
câţiva centimetri, până când putu să își bage degetele de- 
desubt. Apucă de capacul greoi cu mâna stângă, puse ṣu- 
rubelniţa pe pământ, lângă el, apoi îl ridică, atât de sus cât 
putu. Nici nu remarcă gaura adâncă, asimetrică, ce fusese 
scobită pe dinăuntru. 

Apa ca cerneala îi licări în faţă și rămăşiţele unei re- 
viste pluteau la suprafaţă. 

Mark upă și lanterna îi căzu din gură, intră în apă şi 
căzu cu un sunet surd pe fundul sicriului. 

Nu era nimeni înăuntru. 

Capacul sicriului căzu înapoi cu un sunet ca de foc de 
armă. Mark se ridică în picioare, se împiedică și merse tâ- 
rându-se pe pământul noroios. Se ridică în genunchi, se roti 
de jur împrejur. Cercetă întunericul cât de pătrunzător 
putu, scâncind, gâfâind, cu creierul mărit de frică, între- 
bându-se în ce parte să o ia. Către mașină? În pădure? 

„O, Doamne! Iisuse!“ 

În patru labe, se depărtă de mormânt și se roti din 
nou. Oare Michael era pe acolo, urmărindu-l, gata să-l 
atace? 

Gata să îl orbească cu lanterna? 

Se ridică și alergă la mașină, deschise portiera, se urcă 
și toate luminile nenorocire din interior se aprinseră, 
luminându-l din plin! Închise portiera cu putere, apăsă 
pe blocarea automată, băgă cheia în contact, puse moto- 
rul în funcţiune, aprinse farurile şi apăsă acceleraţia. Făcu 
un cerc cu maşina, luminând copacii cu farurile, apoi 
continuă cu încă un cerc şi apoi cu un al treilea. 

„Lisuse!“ 

Ce dracu” se întâmplase? 

Nu luase nenorocita de agendă. Trebuia să se întoar- 
că şi să verifice. Trebuia. 

Cum dracu” se putuse? 

Cum putuse să iasă? Să pună sicriul la loc? Să pună 
pământul deasupra? 

Doar dacă? 

Nu a fost niciodată aici? 

Dar dacă nu fusese aici, de ce nu a apărut la nuntă? 

Îi veneau tot felul de gânduri în minte. Amestecate. 
Voia să o sune pe Ashley, dar știa deja primul lucru pe 
care îl va spune: „Ai luat agenda?“ 

Merse cu mașina până la mormânt și rămase înăuntru, 
așteptând. Apoi deschise portiera, se întinse pe burtă și 
fără să se deranjeze să îşi mai ridice mânecile, băgă mâi- 
nile în apa rece. Se lovi de fundul moale, de satin. Pipăi 
apoi marginile laterale și din nou fundul sicriului. Găsi 
lanterna și o recuperă. Nu mai funcţiona. Mâinile i se lo- 
viră de ceva mic, rotund, metalic; apucă şi scoase și acel 
obiect care, în lumina farurilor, arăta ca dopul unei sti- 
cle de whisky. Se întoarse şi se uită cu frică la pădurea din 
jur. Apoi pipăi din nou cu mâinile sicriul, controlând de 
la un capăt la celălalt. O pagină ruptă dintr-o revistă se lipi 
de mâna lui. Nimic altceva. Chiar nimic. Nenorocitul de 
sicriu era gol. 

Se ridică, puse la loc bucata de metal, aruncă nehotă- 
rât niște iarbă deasupra, apoi se întoarse la siguranţa pe 
care i-o dădea mașina. Închise portiera şi se blocă înă- 
untru. Acceleră puternic și o luă pe urmele lăsate de ma- 
şină. Trecu peste tufe și băltoace, până când ajunse la cele 
două grilaje şi înapoi la drumul principal. 

Decuplă diferenţialul și puse din nou motorul pe tu- 
rațe normală, apoi porni înapoi către Brighton. Se uita 
în oglinda retrovizoare, îngrozit de fiecare far pe care îl 
vedea în spatele lui, dorindu-și cu disperare să o sune pe 
Ashley, dar prea confuz ca să ştie ce o să îi spună. 

Unde dracu era Michael? 

Unde? 

Unde? 

Trecu pe lângă toate coroanele, uitându-se la strălu- 
cirea portocalie a cerului, apoi la drum, apoi din nou în 
oglindă. Oare își imaginase ? „Băieți, care e secretul vos- 
tru? Ce știți și eu nu ştiu? De ce aţi îngropat un sicriu 
gol? Și ce aţi făcut cu Michael?“ 

Mergând, începu să se calmeze și să gândească mult 
mai limpede, convingându-se că nu era chiar așa de im- 
portant. Michael nu era acolo. Nu era niciun cadavru. Ni- 
meni nu avea vreo dovadă împotriva lui. 

Sprijinindu-şi genunchii de volan, își scoase mănușile 
de cauciuc și le aruncă lângă scaunul pentru pasagen. Bi- 
neînțeles, asta era opera lui Michael. Avea toate caracte- 
risticile lui. Michael glumeţul. Oare Michael prevăzuse 
toată treaba? 

Să lipsească de la propria nuntă? 

Lucruri nebune începură să îi alerge prin cap. Oare 
Michael își dăduse seama de el şi de Ashley? Era şi asta 
parte din răzbunarea lui? Ei doi se cunoşteau de multă 
vreme. De la treisprezece ani. Michael era un tip deştept, 
dar avea stilul lui de a rezolva problemele. Poate că își dă- 
duse seama, deși el şi Ashley fuseseră extrem de atenți. 

În timp ce conducea, încercă să se gândească la ziua în 
care Ashley venise pentru prima oară la birou, în urma 
unui anunţ de angajare a unei secretare, pe care îl dădu- 
seră în Argus. Intrase, atât de inteligentă și de frumoasă, 
cu mult deasupra celor pe care îi intervievaseră înainte şi 
după ea. Fuseseră pe aceeași lungime de undă imediat, deși 
Michael păruse că nu observă. După ce-a de-a doua săp- 
tămână de lucru, au devenit iubiţi, fără ca Michael să ştie. 

La două luni după aceasta, Ashley i-a spus că lui 
Michael îi place de ea și că a invitat-o la masă. ÎI întreba 
ce să facă? 

Mark se înfuriase, dar nu i-a spus acest lucru lui 
Ashley. Toată viaţa, de când îl întâlnise pe Michael, 
trăise în umbra lui. Michael agăța cele mai frumoase fete 

la petreceri, Michael îl fermecase pe directorul de bancă, 
reușind să ia împrumutul cu care cumpăraseră prima 
proprietate, în timp ce Mark se chinuia cu un salariu 
amărât într-un birou de contabilitate. 

Atunci când hotărâseră să intre în afaceri împreună, 
Michael avusese banii de început, iar în schimbul acestui 
lucru luase două treimi din acţiuni. Acum aveau o afacere 
care valora mai multe milioane de lire. Și Michael avea 
partea leului. 

Când Ashley intrase în birou, fusese pentru prima 
oară când o femeie se uitase mai întâi la el. 

Apoi nenorocitul a îndrăznit să o invite la cină. 

Ceea ce urmase fusese ideea lui Ashley. 

Tot ce trebuia să facă era să se căsătorească cu 
Michael, apoi să pună la cale un divorţ. Să îi angajeze o 
întâlnire cu o prostituată şi să îl filmeze cu camera as- 
cunsă. Ea ar fi obţinut jumătate din acţiunile lui și cu o 
treime a lui Mark ar fi avut majoritatea acţiunilor. Ar fi 
avut control asupra companiei. La revedere, Michael! 

Simplu ca bună ziua. 

Dar crima nu fusese luată niciodată în calcul. 

Ashley, îmbrăcată într-un halat de baie alb, cu părul 
lăsat pe spate, deschise ușa casei și se uită la Mark, care era 
murdar până și pe faţă de noroi, cu o expresie de neîncre- 
dere şi furie. 

— Ai înnebunit, să vii aici ? spuse ea în loc de salut. Și 
la ora asta! E miezul nopţii, Mark! 

— Trebuia să vin. Nu puteam risca să îți dau un te- 
lefon. Trebuie să vorbim. 

Surprinsă de tonul disperat al vocii lui, se îmbună. 
leşi afară din casă și se uită cu atenţie de-a lungul străzii 
limiştite. 

— Nu ai fost urmărit până aici? 

— Nu. 

Se uită apoi la picioarele lui. 

— Mark, ce dracu” faci? Uită-te la cizmele tale! 

El se uită la cizmele de cauciuc, foarte murdare. Le scoa- 
se şi le luă înăuntru. Cu ele în mână, se opri în camera de 
ZI, uitându-se la luminile de la stația audio fixată în perete. 

Închizând ușa, Ashley se uită la el cu teamă. 

— Arău groaznic. 

— Am nevoie de o băutură. 

— Cred că ai băut suficient mai devreme. 

— Sunt al dracului de treaz acum. 

Ajutându-l să-şi dea de jos hanoracul, Ashley îl întrebă: 

— Ce băutură doreşti? Un whisky? 

— Marca Balvenie, dacă ai. Dacă nu, orice altceva. 

— Cred că ai nevoie de o baie. Se îndreptă către bu- 
cătărie. Deci, povesteşte-mi, a fost groaznic? Ai luat 
agenda? 

— Avem o problemă. 

Ashley se întoarse de parcă ar fi fost împuşcată. 

— Ce fel de problemă? 

Mark se uită la ea neajutorat. 

— El nu era acolo. 

— Nu era acolo? 

— Nu... El... Nu ştiu... el... 

— Cum adică, el nu era acolo? Sicriul nu era acolo? 

Mark îi povesti ce se întâmplase. Prima e1 reacție a 
fost să se ducă la jaluzele şi să le tragă în jos repede, apoi 
îi puse lui un whisky, iar ei îşi turnă o cafea. După asta, 
se aşezară faţă în faţă pe canapea. 

— Este posibil să te fi dus în alt loc? 

— Adică vrei să spui că există două sicrie diferite ? Nu. 
Eu am sugerat locul acela de prima oară. Trebuia să îi lă- 
săm o revistă porno şi o sticlă de whisky; ambele sunt 
acolo. Adică, cel puţin dopul sticlei este. 

— Şi capacul sicriului era pus, cu pământ deasupra? 
Tinu ceașca de cafea cu ambele mâini, suflă să se răcească, 
apoi luă o înghiţitură. Mark se uită cum balatul de baie 
i se desface şi sânii mari, albi încep să i se vadă. Și îl 
făceau să o dorească chiar acum, în ciuda tuturor, în 
ciuda panicii; voia doar să o strângă în braţe şi să facă 
dragoste cu ea. 

— Da, exact aşa cum era marţi când eu... 

— Când ai luat tubul pentru respirat? 

Mark luă o gură whisky. Ea îi zâmbi înţelegător acum. 
Poate că ar fi putut sta o oră sau două. Să facă dragoste. 
Avea nevoie de ceva care să îl scape de coşmar. 

Apoi expresia e1 se întunecă. 

— Cât de sigur eşti că el era înăuntru atunci când ai 
luat tubul? 

— Normal că era acolo. L-am auzit upând. Dum- 
nezeule! 

— Nu țu-ai imaginat? 

— Să îmi imaginez că upa? 

— Erai într-o stare destul de proastă. 

— Şi tu ai fi fost. Era partenerul meu de afaceri. Prie- 
tenul meu cel mai bun. Nu sunt un nenorocit de crimi- 
halgu 

Se uită la el cinic. 

— Fac asta pentru că... pentru că te iubesc, Ashely. 
Mai bău puţin whisky. 

— Ar putea să fie afară chiar acum, spuse ea. Să stea la 
pândă, să ne urmărească, nu-i aşa? 

Michael dădu din cap. 

— Nu ştiu. Dacă nu era în sicriu, de ce nu a venit la 
nuntă? Dar a fost, sau cineva a fost în sicriu, pentru că 
erau urme pe capac; cineva a încercat să scape de acolo. 

Ashley ascultă neatentă. 

— Poate că ştie despre noi, asta e tot ce pot gândi. Că 
știe despre noi. 

— Nu ştie, spuse Ashley. Nu are nici o idee. Mi-a vor- 
bit foarte mult despre tine, despre cât de mult îi doreşti 
să găseşti femeia potrivită, să te căsătorești şi să ai copii 
ȘI că se pare că nu ţi-ai găsit o parteneră stabilă. 

— Da, minunat, întotdeauna ştie să îmi mângâie ego-ul. 

— Nu într-un mod răutăcios, Mark. Ține la tine. 

— Îi cam iei apărarea. 

— Este logodnicul meu. 

— Foarte amuzant. Mark puse paharul pe măsuţa de 
cafea, apoi îşi acoperi faţa cu mâinile. 

— Trebuie să îţi revii. Să ne gândim logic, da? 

El încuviinţă, cu faţa încă în palme. 

— Michael era acolo marţi noapte. Ai luat tubul și ai 
acoperit gaura, da? 

Mark nu făcu nici un comentariu. 

— Ştim că Michael se ţine de poante. Deci cumva iese 
din sicriu şi se hotărăște să ne facă să credem că este încă 
acolo. 

Mark se uită la ea, disperat. 

— Bună glumă. Deci este afară și ştie că am luat tubul 
de respirat. Și este un singur motiv pentru care am făcut 
lucrul acesta. 

— Greşeşti. Cum ar fi putut să ştie că ai fost tu? Ar fi 
putut fi oricine care se plimba prin pădure. 

— Hai, Ashley, fii serioasă! Cineva care se plimba prin 
pădure se împiedică de un mormânt şi de un tub de res- 
pirat care iese dintr-un sicriu și, drept urmare, mai adaugă 
o tonă de pământ deasupra sicriului ? 

— Încerc doar să mă gândesc la ceva. 

Mark se uită la ea, apoi, instantaneu îi trecu prin minte 
că poate Michael și Ashley au complotat ceva împreună. 
Ca să îl prindă. 

Apoi se gândi la toate zilele şi nopţile petrecute cu 
Ashley în ultimele luni, lucrurile pe care ea i le-a spus, fe- 
lul în care făceau dragoste, ce plănuiseră, lucrurile dispre- 
ţuitoare pe care le spunea despre Michael şi își îndepărtă 
gândul complet din minte. 

— Uite altă idee, spuse ea. Pete, Luke, Josh şi Robbo, 
toți ştiau că o să ajungi mai târziu. Poate că au vrut să îţi 
facă o glumă împreună cu Michael şi nu a ieşit așa cum 
trebuie ? 

— Bine, spuse el. Chiar şi dacă presupunem că Michael 
nu era în sicriu când am fost eu acolo şi că mi-am imagi- 
nat că ar fi tipat, atunci unde dracu” este? Unde stă de 
marți noapte? De ce nu a luat legătura cu noi? De ce nu 
a venit la nuntă? Poți să îmi răspunzi la asta? 

— Nu. Doar dacă ceilalţi au vrut să îi facă o glumă şi 
lui și ţie, iar el este acum legat şi încuiat în altă parte. 

— Sau poate că a fugit undeva? 

— Nu a fugit, spuse Ashley. De asta sunt sigură. 

— Cum poţi fi sigură? 

Se uită la Mark. 

— Pentru că mă iubeşte. Chiar mă iubeşte. De asta știu 
că nu a fugit. Ai pus totul la loc așa cum era? 

Mark ezită, apoi minţi, nedorind să admită că fugise 
panicat. 

— Da. 

— Deci fie aşteptăm, fie te duci și îl găseşti şi rezolvi 
treaba cu el, spuse Ashley. 

— Să rezolv cu el? 

Privirea e1 spunea tot. 

— Nu sunt un criminal, Ashley. Poate că sunt o gră- 
madă de lucruri, dar... 

— S-ar putea să nu avem altă posibilitate, Mark. 
Gândeşte-te. 

— Nu va putea să spună nimic în legătură cu mine. Ni- 
mic de care să se lege. Tăcu şi se gândi. Pot să aştept aici. 

Fa se ridică, merse până la el, își puse mâinile pe ume- 
rii lui şi îi făcu un masaj uşor. Apoi îl sărută pe gât. 

— Mi-ar plăcea la nebunie să stai, spuse ea. Dar ar fi o 
prostie. Cum crezi că ar arăta lucrul acesta dacă ar apă- 
rea Michael? Sau poliția ? 

Mark întoarse capul şi încercă să o sărute pe buze. Fa 
îl lăsă să o sărute ușor și apoi îl împinse. 

— Du-te, spuse ea. Hai, găseşte-l pe Michael înainte să 
te găsească el pe tine. 

— Nu pot face asta, Ashley. 

— Ba poți. Deja ai făcut-o marţi noapte. Poate că nu 
a mers atunci, dar ai dovedit că poţi să o faci. Așa că du-te 
și fă-o! 


280 PETER JAMES 


El merse descurajat și îşi luă cizmele, iar Ashley îi 
aduse hanoracul ud, murdar. 

— Trebuie să fim atenţi ce vorbim la telefon, poliţia a 
început să îşi bage nasul. Ar trebui să ne imaginăm că te- 
lefoanele sunt ascultate, spuse ea. Bine? 

— Bună idee. 

— Vorbim dimineaţă. 

Mark deschise ușa cu precauţie, ca şi cum s-ar fi aş- 
teptat ca Michael să apară cu o armă sau cu un cuţit în 
mână. Dar nu se vedeau decât lumina felinarelor, umbrele 
întunecate ale maşinilor parcate şi liniştea nopţii urbane, 
întreruptă doar de zgomotul a două pisici care se băteau. 

La fiecare două luni, sâmbăta, Roy Grace o scotea la 
plimbare pe nepoata sa de opt ani, Jaye Somers. Părinții 
ei, Michael și Victoria, amândoi ofițeri de poliţie, erau 
printre cei mai buni prieteni ai lui şi ai lui Sandy și îl susti- 
nuseră extrem de mult în anii care urmaseră dispariţiei el. 
Împreună cu cei patru copii, cu vârste de la doi ani la 
doisprezece, aproape îi deveniseră ca o a doua familie. 

Astăzi o dezamăgise pe Jaye explicându-i de când a 
ajuns la ea că nu putea sta decât două ore, pentru că tre- 
buia să meargă înapoi la serviciu ca să ajute pe cineva care 
avea probleme. 

Nu îi spunea niciodată lui Jaye unde vor merge, așa 
că de câte ori se suiau în mașină îi plăcea să se joace de-a 
ghicitul. 

— Cred că o să mergem să vedem animale astăzi! 
spuse ea. 

— Aşa crezi? 

— Da. 

Fra o fetiţă simpatică, cu părul lung, blond, cu o faţă 
rotundă şi veselă şi cu un râs molipsitor. Ca de obicei, și 
astăzi era îmbrăcată frumos, cu o haină verde cu panglici 
de dantelă albă și cu o pereche de pantofi sport roz. Une- 
ori, expresia feţei şi lucrurile pe care le spunea erau foarte 


282 PETER JAMES 


serioase pentru vârsta ei. În astfel de momente Jaye i se 
părea un adult în miniatură, nu un copil. 

— De ce crezi asta? 

— Păi, stai să mă gândesc. Jaye se aplecă în faţă şi apăsă 
pe butoanele de la radioul lui Grace, alese un CD și apăsă 
pe un număr. Începu prima melodie de pe albumul celor 
de la Blue. 

— Îți place cum cântă Blue? 

— Mda. 

— Mie îmi plac Scissor Sisters. 

- Da? 

— Sunt bune. Le ştii? 

Grace își aminti că lui Glenn Branson îi plăceau. 

— Bineînțeles. 

— În mod sigur mergem să vedem animale. 

— Ce fel de animale crezi că o să vedem? 

Fa dădu muzica mai tare, agitându-și mâinile după ritm. 

— Girafe. 

— Vrei să vezi girafe? 

— Girafele nu visează prea mult, îl informă ea. 

— Nu? Ai vorbit cu girafele despre visele lor ? 

— Facem un proiect la şcoală despre ce visează anima- 
lele. Câinii visează mult. La fel și pisicile. 

— Dar nu şi girafele. 

— Nu. 

El râse. 

— Aha. Și cum știi tu asta? 

— Pur şi simplu ştiu. 

— Dar lamele visează ? 

Ea încuvunţă. 

Era o dimineaţă târzie de primăvară, soarele bătea 
călduţ în parbriz; Grace îşi scoase ochelarii de soare din 
torpedou. Era un indiciu că perioada lungă de vreme rea 
se terminase. lar Jaye era o persoană veselă, îi plăcea 
foarte mult să-și petreacă timpul cu ea. De obicei uita de 

toate grijile în timpul celor două ore pe care le petreceau 
împreună. 

— Şi ce ai mai făcut la şcoală? 

— Lucruri. 

— Ce fel de lucruri? 

— Şcoala e cam plictisitoare acum. 

Grace conducea extrem de atent când era cu Jaye în 
mașină, așa că se îndreptă încet în afara orașului Brighton, 
spre zona rurală. 

— Ultima oară când am ieșit la plimbare amândoi, 
mi-ai spus că îţi place mult la școală. 

— Profesorii sunt atât de proşti! 

— Toţi? 

— Nu şi domnişoara Dean. Ea este drăguță. 

— Fa ce vă învaţă? 

— Visele girafelor. Izbucni în râs. 

Grace se încadră într-o intersecție cu sens giratoriu. 

— Asta e tot ce vă învaţă? 

Jaye tăcu un moment, apoi spuse, dintr-odată: 

— Mami crede că ar trebui să te căsătoreşt din nou. 

Surprins, el răspunse: 

— Aşa crede? 

Jaye încuviinţă hotărât. 

— Și tu ce crezi? 

— Cred că ai fi mai fericit dacă ai avea o prietenă. 

Ajunseră la sensul giratoriu. Grace trecu de semnul de 
ieşire din Brighton. 

— Păi, spuse el, cine ştie? 

— De ce nu ai o prietenă? întrebă ea. 

— Pentru că... Ezată. Păi, şti tu, să găseşti persoana 
potrivită nu e aşa de uşor. 

— Eu am un prieten, îl anunţă ea. 

- Da? Povestește-mi despre el. 

— ÎI cheamă Justin. E în clasă cu mine. Mi-a spus că 
vrea să se căsătorească cu mine. 

Grace se uită la ea cu coada ochiului. 

— Și tu vrei să te căsătoreşti cu el? 

Fa dădu din cap cu putere. 

— Câh, e urât! 

— E prietenul tău, dar e urât? Ce fel de prieten e ăsta? 

— Mă gândesc să îi pun capăt relaţiei, spuse ea, extrem 
de serioasă. 

Acesta era un alt motiv pentru care lui Grace îi plă- 
cea să stea de vorbă cu Jaye; simţea că îl ţine în legătură 
cu lumea tinerilor. Dar acum, pentru un moment, se simţi 
total pierdut. Oare el a avut o prietenă la opt ani? Cu si- 
guranţă că nu... 

Telefonul mobil, pus în buzunarul portierei, începu 
să sune. Îl duse la ureche, fără să folosească speaFer-ul. În 
caz că erau veşti rele, nu voia să o supere pe Jaye. 

— Roy Grace, răspunse el. 

O voce feminină întrebă: 

— Alo! Detectivul Grace? 

— La telefon. 

— Sunt detectivul Boutwood. 

— Emma-Jane? Bună, bine ai venit în echipă. 

Părea agitată. 

— Mulţumesc. Sunt la sediul din Sussex. Detectivul 
Nicholl m-a rugat să vă sun. S-a întâmplat ceva. 

— Ce? 

Și mai nervoasă, ea spuse: 

— Nu sunt vești foarte bune. Nişte oameni au găsit un 
cadavru în Ashdown Forest, la aproape trei kilometri est 
de Crowborough. 

„Chiar în centrul zonei cercetate“, se gândi Grace in- 
stantaneu. 

— Un bărbat tânăr, continuă ea. Aproximativ două- 
zeci-—treizeci de ani. Pare că se potrivește profilului lui 
Michael Harrison. 

Uitându-se la Jaye, întrebă: 

— În ce stare este? 

— Nu am această informaţie. Doctorul Churchman 
este în drum spre locul respectiv. Detectivul Nicholl ar 
dori să știe dacă veţi putea veni și dumneavoastră. 

Grace se uită din nou la Jaye. Nu avea nici o opţiune. 

— Voi fi acolo într-o oră. 

— Mulţumesc, domnule. 

În timp ce închidea, Jaye îl informă: 

— Mami spune că oamenii nu ar trebui să folosească te- 
lefoanele mobile atunci când conduc. Este foarte periculos. 

— Mama ta are dreptate. Jaye, îmi pare rău. Va trebui 
să te duc înapoi acasă. 

— Dar nu am văzut încă girafele. 

Grace scoase girofarul, pentru a putea ieşi de pe drum 
ȘI pentru a întoarce. 

— Îmi pare rău. Dar este un bărbat tânăr care a dispă- 
rut, iar eu trebuie să ajut să îl găsim. 

— Pot să ajut şi eu? 

— Nu și de data asta, Jaye, îmi pare rău. Luă telefonul 
și formă numărul mamei lui Jaye. Din fericire, părinții ei 
erau acasă. Grace le spuse acestora care erau evenimen- 
tele și întoarse maşina. Promise să o ia la plimbare sâm- 
băta viitoare, când sigur vor merge să vadă girafele. 

Zece minute mai târziu, ţinându-l de mână, Jaye mer- 
gea lângă el către ușa de la intrare, vizibil dezamăgită. 

El se simţea ca un ticălos. 

O mașină de poliţie, murdară de noroi, aștepta pe 
marginea drumului principal, pentru a-i arăta pe unde 
trebuia să intre în pădure. Grace trecu alături, apoi poli- 
tistul de la volan merse aproape doi kilometri. Drumul 
plin de gropi şi de apă era de netrecut cu mașina lui. Su- 
papa de retur se înfundă, iar roțile din faţă alunecară şi se 
învârtiră în gol, pierzând direcţia. Noroiul sări până pe 
capotă, murdărind parbrizul cu pete mari, maronii. 
Grace, care fusese cu maşina la o spălătorie destulă de 
scumpă chiar înainte să o 1a pe Jaye, înjură. Nişte ciulini 
zgâriară partea laterală a maşinii, scoțând un sunet ca şi 
cum ar fi trecut cu unghiile peste vopsea. Înjură din nou, 
mai tare, cu nervii întinși la maximum, supărat că o 
dezamăgise pe Jaye, dar mult mai supărat de aflarea veștii 
privind cadavrul. 

„Nu trebuie să fie neapărat Michael Harrison“, se 
gândi el. Dar trebuia să admită că era greu să nu ţii seama 
de coincidențe. Michael Harrison fusese pentru ultima 
dată văzut în această zonă. Și acum apare un cadavru care 
are vârsta, înălțimea şi conformaţia lui. 

Nu suna bine. 

Întoarseră mașinile. Erau mai multe maşini, iar o ban- 
dă galbenă înconjura zona. Erau două maşini de poliție, 

o dubă a legiștilor, o dubă obişnuită, verde, probabil a vre- 
unui antreprenor şi o maşină decapotabilă, marca Lotus 
Elise, despre care știa că-i aparţine lui Nigel Churchman, 
doctorul patolog care avea o pasiune pentru astfel de ju- 
cării. Cum de venise cu ea aici? 

- Opri și deschise portiera, aşteptându-se ca mirosul în- 
ţepător al morţii să îi invadeze nările. Dar tot ceea ce mi- 
rosi era mirosul de pin, de flori și de pământ, miresmele 
pădurii. Oricine ar fi fost nu era mort de mult timp, se 
gândi el, înaintând. Pantofii de piele i se scufundară ime- 
-diat în pământul mlăștinos. 

Își scoase costumul de protecţie de culoare albă și ciz- 
mele dintr-o pungă aflată portbagajul maşinii și le încălţă, 
apoi trecu pe sub banda galbenă. Joe Tindall, îmbrăcat tot 
în salopetă albă de protecție şi încălţat cu cizme, se în- 
toarse spre el, cu o cameră de filmat în mână. 

— Salut, zise Grace. Ai parte de un weekend minunat! 

— Tu şi cu mine, spuse Tindall morocănos, arătând cu 
capul câţiva metri mai departe. Ştii că mama mea dorea 
să mă fac contabil? 

— Nu mi te-am imaginat niciodată ca un numărător de 
boabe, răspunse Grace. 

— Se pare însă că majoritatea contabililor au o viaţă 
personală, i se răspunse. 

— Dar ce fel de viaţă ? 

— Una în care ajung să îşi petreacă sâmbăta acasă, cu 
soţia ŞI cu copiii. 

— Toate persoanele pe care le ştiu eu şi care au copii, 
abia aşteaptă să scape de ei, în special sâmbăta, spuse 
Grace. Îl bătu cu palma peste umeri. Ce este sâmbăta pen- 
tru un om nu este și pentru altul. 

Tindall se aplecă asupra cadavrului, aproape invizibil 
printre plantele dese. 

— Păi, tipul acesta nu are parte de o sâmbătă frumoasă, 
oricum ai lua-o. 

— Da, nu e o expresie foarte fericită, spuse Grace, în- 
dreptându-se spre cadavrul peste care erau mai mult de 
zece sticle de plastic. Churchaman, un bărbat frumos, 
sportiv, cu o faţă de băieţel, îmbrăcat într-o salopetă albă 
de protecţie, stătea îngenuncheat lângă acesta, cu un re- 
portofon mic în mână. 

Grace văzu un bărbat tânăr, puţin peste greutatea 
normală, cu părul deschis la culoare, tuns scurt, îmbră- 
cat într-o cămașă cu pătrăţele, blugi largi și ghete maro, 
zăcând pe spate, cu gura deschisă, ochiu închiși și pie- 
lea albă ca de ceară. În urechea dreaptă avea un cercel 
mic, de aur. Faţa rotundă, fără viaţă, avea o expresie co- 
pilărească. 

Încercă să îşi aducă aminte de fotografiile lui Michael 
Harrison pe care le văzuse. Culoarea părului era aceeaşi, 
hainele ar fi putut fi ale lui, dar i se păruse că era mult mai 
arătos decât tipul acesta. În același timp, Grace știa că as- 
pectul oamenilor se schimba după deces, din cauza pielu 
care se contracta şi a sângelui care nu mai circula. 

Nigel Churchman se uită la el. 

— Bună, Roy, ce faci? salută el. 

— Sunt bine, tu? 

Patologul dădu din cap. 

— Ce avem aici? 

— Nu sunt sigur încă, e prea devreme să mă pronunţ. 
Cu mâinile în mănuși de cauciuc, ridică uşor capul băr- 
batului. Grace înghiţi în sec, în timp ce zeci de musculiţe 
zburară furioase de pe cadavru. În spatele craniului era o 
gaură adâncă, neregulată, acoperită cu păr încurcat şi 
sânge închegat. 

__— A fost lovit cu violenţă cu un instrument tocit, 
spuse Churchman. Apoi cu umorul său obişnuit, adăugă 
cinic: Nu i-a făcut bine la sănătate. 

— Ştii, de fiecare dată când ne întâlnim ești din ce în 
ce mai bolnav. 

Churchman zâmbi larg, ca și cum i se făcuse un 
compliment. 

— Vorbeşti ca nevastă-mea. 

— Credeam că ai divorţat. 

— Da. 

Au fost întrerupţi de un sunet ascuţit, neclar, apoi 
de o voce din staţia de emisie a polițistului din spatele 
lui. Grace se întoarse şi văzu pe unul dintre poliţişti 
vorbind în stație şi făcând un raport. Apoi se uită în jos 
la cadavru, studiindu-l cu atenţie, observându-i faţa, 
hainele, ceasul ieftin și cureaua de plastic, care arăta și 
mai ieftină. Brăţara din sfoară verde de la încheietura 
mâinii drepte. Flutură mâna peste faţa cadavrului, alun- 
gând toate mustele care îl acopereau. Da, cadavrul era 
în zona potrivită, dar erau siguri că acesta era Michael 
Harrison? 

— Nu are nimic la el? O carte de credit sau un act? 

- Noi nu am găsit nimic. 

Uitându-se din nou la tânăr, Grace se întrebă dacă așa 
s-ar fi îmbrăcat el pentru petrecerea burlacilor. Imaginea 
pe care şi-o făcuse despre Michael Harrison era una mult 
mai clasică. Bărbatul acesta arăta mai degrabă ca un pun- 
gaş. Dar, oricine ar fi fost, nu merita să fie aici, acoperit 
de muşte și cu capul făcut praf. 

— Ai idee cam de cât timp este aici? întrebă Grace. 

Churchman se ridică în picioare, la un metru nouăzeci 
de centimetri câţi avea. 

— Grea întrebare. Nu de mult. N-au apărut deloc lar- 
vele care se aşază primele pe cadavru; pielea nu este de- 
colorată. La vremea pe care am avut-o, câteva zile de 
căldură şi aer umed, ne-am aştepta la o deteriorare rapidă. 
Este aici de maximum douăzeci şi patru de ore sau chiar 
mal puţin. 

Creierul lui Grace încercă să își aducă aminte câţi băr- 
ba între douăzeci şi treizeci de ani fuseseră dați dispăruți 

în ultimele două săptămâni. Ştia toate statisticile pe dina- 
fară, după atâţia ani în care o căuta pe Sandy. Doar în An- 
glia, în fiecare an, două sute cincizeci de mii de persoane 
erau date dispărute. Dintre aceştia, despre o treime nu se 
mal afla nimic niciodată. Unu dintre ei erau morti, dar 
corpurile le fuseseră atât de bine ascunse, încât nu mai fu- 
seseră găsiţi niciodată. Alţii fugiseră şi nu mai fuseseră gă- 
siţi în ciuda eforturilor poliției. Sau alții plecaseră pe dk 
continent și îşi schimbaseră identitatea. 

De-a lungul timpului nu văzuse decât o parte din de- 
claraţiile de dispariţii de persoane: cele care dispăruseră 
în condiţii misterioase, cele cu privire la persoane căutate 
de poliţie şi cele câteva pe care le ceruse el spre cercetare. 

Perioada de timp se potrivea. Înfăţişarea părea că se 
potriveşte. Părea. Era o singură metodă sigură de a afla. 

— Hai să îl ducem la morgă, spuse el. Să vedem dacă 
putem aduce pe cineva să îl identifice. 


59 


În pielea goală, cu excepţia unui prosop în jurul taliei, 
Mark ieşi de la duș şi merse în vestiarul clubului sportiv. 
Transpirase destul de mult, deşi făcuse un joc extrem de 
prost. Jucase slab împotriva adversarului său obişnuit de 
duminică dimineaţa, un investitor bancar pe jumătate da- 
nez, pe jumătate american, cu pielea măslinie, cu o am- 
biţie ieșită din comun, pe nume Tobias Kormind. De 
obicei nu îl bătea pe Tobias, dar în mod normal câștiga 
un set. Astăzi, distrat şi incapabil să se concentreze, nu îi 
luase decât două jocuri în tot meciul. 

Mark îl plăcea pe Tobias pentru că nu făcuse nicio- 
dată parte din vechea gaşcă de prieteni ai lui Michael. Și 
Tobias, care era foarte inteligent şi care avea multe legă- 
turi în lumea bancară a Londrei, îi dăduse nişte idei bune 
lui Mark cu privire la cum ar putea dezvolta Double-M 
Properties în afara oraşului Brighton pentru a deveni un 
imperiu imobiliar internaţional. Dar Michael nu voia să 
știe de asta. Nu vedea care ar fi motivul să riște; voia să 
meargă pe acelaşi drum greoi pe care merseseră, dezvol- 
tând câte o proprietate pe rând, apoi vânzând-o şi tre- 
când la alta. 

Tobias îl bătu prietenește pe spate. 

— Presupun că mintea ta nu a fost la joc astăzi, nu? 

— Cred că nu, îmi pare rău. 

— Da, ți s-au întâmplat multe lucruri groaznice săp- 
tămâna asta. i-ai pierdut patru din cei mai buni prieteni 
şi partenerul de afaceri a dispărut. Tobias, în pielea goală, 
îşi ştergea părul cu putere. Şi poliția ce face? Şti, trebuie 
să stai după ei, să îi împingi de la spate, ca toată lumea, de 
altfel. Probabil că au foarte mult de lucru şi răspund cel 
mai eficient celor care trag de ei. 

Mark zâmbi. 

— Ashley e o tipă destul de hotărâtă. Le-a cam dat de 
furcă. 

— Fa ce face? 

— Supravieţuieşte cât de bine poate. A fost greu pen- 
tru ea ieri, când câteva persoane pe care nu le-a putut con- 
tacta au apărut la nuntă. 

Tobias nu îi întâlnise niciodată nici pe Michael, nici 
pe Ashley, așa că nu comentă prea mult. 

— Sună prost, dacă nu a apărut la nuntă. 

Mark încuviinţă şi descuie dulapul. Își deschise telefo- 
nul mobil pe care îl lăsase înăuntru, iar acesta sună de 
două ori. Era informat că are patru mesaje. 

Cerându-i scuze lui Tobias şi îndepărtându-se câţiva 
paşi de el, ascultă mesajele. Primul era de la mama lui, 
care îl întreba dacă are veşti și îi aducea aminte să nu în- 
târzie la masa de duminică, deoarece ea mergea la un 
concert după-amiaza. Al doilea era de la Ashley, care pă- 
rea îngrijorată. „Mark? Mark? Ah, cred că eşti la tribu- 
nal. Sună-mă imediat ce primeşti mesajul.“ Apoi încă un 
mesaj de la Ashley. „Sunt tot eu, voiam să văd dacă ai re- 
venit.“ Al patrulea era tot de la Ashley. „Mark, te rog, 
sună-mă, e foarte urgent.“ 

Îndepărtându-se şi mai mult de Tobias, Mark simţi că 
1 se scurge tot sângele din creier. „Oare a apărut Michael?“ 

Stătuse toată noaptea și se gândise, încercând să înţe- 
leagă cum ieşise Michael din sicriu și ce ar trebui să îi 

spună dacă ar fi faţă în faţă. Ar crede Michael că nu a avut 
nici o idee despre plan ? Nu avea nevoie decât să vadă un 
mesaj de pe agenda electronică pentru a nu crede. Mark 
și ceilalți îi trimiseseră câteva mesaje, glumind în legătură 
cu petrecerea burlacilor. 

Fiindu-i teamă de ce era mai rău, o sună pe Ashley. 
Părea agitată şi în același timp ciudat de formală. Presu- 
punea că era așa pentru cazul în care cineva ar fi ascultat 
telefonul. 

— Nu prea ştiu ce se întâmplă. În urmă cu aproximativ 
jumătate de oră am primit un telefon de la o femeie de- 
tectiv, o tânără, pe nume Emma-]ane şi nu mai știu cum... 
Tăcu un moment. Michael auzi un foșnet de hârtie, apoi 
vocea ei din nou: detectivul Boutwood. M-a întrebat dacă 
Michael avea vreun cercel în ureche. I-am spus că avea 
atunci când am început să mă întâlnesc cu el, dar l-am fă- 
cut să renunţe, pentru că nu credeam că este un lucru bun 
pentru imaginea lui. 

— Aveai dreptate, spuse Mark. 

— Crezi că şi l-ar fi pus pentru petrecerea burlacilor? 

— Este posibil; ştii că îi plăcea să se îmbrace mai ex- 
travagant când ieșea seara. De ce? 

— Am primit un telefon de la detectivul ăsta șef. Au 
găsit un cadavru care se potriveşte cu descrierea lui 
Michael, în pădurea de lângă Crowborough. Începu să 
plângă. Dacă cineva le asculta conversaţia, era o adevă- 
rată performanţă. 

- O, Doamne, spuse Mark. Sunt siguri că este el? 

Printre sughiţuri, ea răspunse: 

— Nu ştiu. Mama lui Michael a fost rugată să meargă 
la morgă ca să identifice cadavrul. Tocmai a sunat să mă 
întrebe dacă merg cu ea. Vor să mergem cât de repede 
putem. 

— Vrei să vin și eu? Să vă duc pe amândouă cu 
maşina ? 

— A vrea? Nu cred că mai sunt în stare să conduc, iar 
Gill nu poate, e distrusă. Doamne, Mark, e îngrozitor! 
Apoi începu să plângă din nou. 

— Ashley, vin cât de repede pot. Întâi trec să o iau pe 
Gill, pentru că este mai aproape de mine, apoi vin la tine. 
În jumătate de oră. 

Ashley plângea atât de tare, încât nu era sigur dacă 
îl mai auzise. 


GO 


În timp ce conducea spre Brighton, Grace o sună pe 
Jaye ca să își ceară scuze că fusese nevoit să scurteze 
plimbarea. 

— Cum îl cheamă pe băiatul care s-a pierdut? întrebă ea. 

Grace ezită, apoi nu văzu nici o problemă ca să păs- 
treze secretul: 

— Michael. 

— De ce se ascunde, unchiule Roy? A fost obraznic? 

Zâmbi. Copiii vedeau lucrurile mult mai simplu de- 
cât adulţii. Dar era o întrebare bună. După mult timp în 
poliţie, învățase că nimic nu trebuie luat ca atare; trebuia 
să cauţi sub fiecare piatră, să deschizi toate ușile, să gân- 
deşti în afara sistemului. Era important să îl considere pe 
Michael Harrison ca o parte activă în dispariţia sa, la fel 
de mult ca şi o parte pasivă. În ciuda cadavrului care acum 
ar fi trebuit să fi ajuns la morgă. 

— Nu sunt sigur, răspunse el. 

— Și ce se întâmplă dacă nu îl găseşti niciodată pe 
Michael? 

Era o întrebare inocentă, dar în totală concordanţă cu 
temerea sa. 

— Cred că o să îl găsim. Nu voia să spună nimic de- 
spre cadavru. 

— Dar ce se întâmplă dacă nu îl găsiţi ? insistă ea. Cât 
o să îl mai căutaţi? 

Zâmbi trist în faţa curiozităţii ei inocente. Se născuse 
la un an după dispariţia lui Sandy și nu își dădea seama de 
violenţa întrebării ei. 

— Atât timp cât va fi necesar. 

— Asta ar însemna foarte mult timp, dacă se ascunde 
foarte bine, nu-i așa? 

— E posibil. 

— Și asta înseamnă că s-ar putea să nu vedem girafele 
ani la rând? 

După ce termină conversaţia cu ea, o sună pe 
Emma-Jane Boutwood, aflată la sediu. 

— Ce ai aflat despre cercel? 

— Michael Harrison obişnuia să poarte unul tot tim- 
pul — un cercel simplu de aur — până când logodnica lui 
l-a sfătuit să-l scoată. Dar este posibil să-l fi pus pentru 
ocazia asta. 

Nu erau vești bune, se gândi Grace. 

— Bine. Telefoanele mobile. Ar trebui să avem nume- 
rele telefoanelor mobile ale lui Mark Warren şi ale lui 
Ashley Harper la dosar. Aş vrea să te duci la companiile 
de telefonie și să soliciţi lista convorbirilor de — se gândi 
un moment — sâmbăta trecută. 

— S-ar putea să nu am nici o șansă până mâine. Am 
mai avut probleme cu companiile când am vrut să obţin 
ceva în weekend. 

— Fă tot ce poți. 

— Da, domnule. 


Zece minute mai târziu, pentru a doua oară în acest 
weekend, Grace merse cu mașina la sediul Morgii din 
Brighton și Hove, o clădire lungă și joasă. Soarele strălu- 
citor de mai nu avea nici o influenţă asupra exteriorului 
mohorât, ca şi când pereţii gri de cărămidă erau acolo ca 

să gonească orice rază de căldură ar fi încercat să intre. 
» Doar unor corpuri reci şi unor suflete şi mai reci le era 
permis accesul. 

Singura excepţie era Cleo Morrey. 

Spera să fie și astăzi la serviciu. Îşi dorea acest lucru 
chiar foarte mult. Merse la intrare şi sună la ușă. Spre în- 
cântarea lui, câteva momente mai târziu, Cleo deschise 
ușa. Îl salută zâmbitoare, părând extrem de încântată să îl 
vadă. Era îmbrăcată ca de obicei, în halat și şort verde, cu 
ghete albe, singurul costum în care o văzuse până acum. 

Pentru un moment rămase fără să spună NIMIC, ca un 
puştan la prima întâlnire cu o tipă care nu e de nasul lui. 

— Bună, spuse el. Nu putem să mergem la întâlnire 
aşa, adăugă. 

— Prefer să vii pe picioarele tale aici, decât să te aducă 
cu picioarele înainte, spuse ea. 

El dădu din cap, zâmbind. 

— Mulţumesc foarte mult. 

Îl conduse în biroul ei cu pereţi roz. 

— Vrei o ceaşcă de ceai? Cafea ? Ceva de băut? 

— Ai putea să faci un ceai cu lapte? 

— Sigur. Şi biscuiţi cu gem de căpşuni şi frişcă? 

— Şi prăjiturele de ceai? 

— Sigur. Îşi dădu părul blond pe spate, susţinându-i 
privirea, flirtând în mod evident cu el. 

— Deci asta e părerea ta despre o după-amiază rela- 
xantă de duminică? 

— Bineînţeles. Toată lumea pleacă la ţară duminica 
după-amiaza! 

— Așa fac, spuse ea, pregătind ibricul. Dar majorita- 
tea oamenilor se duc să se bucure de flori și verdeață, nu 
să se uite la cadavre. 

— Pe bune? simulă el. Mi s-a părut mie că e ceva în ne- 
regulă cu viaţa mea. 

— Şi cu a mea. 


298 PETER JAMES 


Tăcură amândoi. Grace știa că e o oportunitate. Ibri- 
cul scoase un sunet slab. Văzu aburul care se ridica. 

— Mi-ai spus că nu eşti căsătorită. Ai fost vreodată? 
întrebă el. Ai o familie? 

Se întoarse spre el şi îl privi cu o expresie caldă, pri- 
etenească, relaxată. 

— Adică dacă am un fost soţ, doi copii şi jumătate, un 
câine și un hamster? 

— Ceva de genul acesta. Grace zâmbi. Emoţuile îi 
dispăruseră, simțindu-se confortabil cu ea. Extrem de 
confortabil. 

— Am un peştișor, spuse ea. Asta se pune ca familie ? 

— Da? Şi eu am unul. 

— Cum o cheamă? 

— Este un el. Pe nume Marlon. 

Fa izbucni în râs. 

— Acesta e un nume absurd pentru un peşte. 

— Din fericire, el nu ştie, răspunse Grace. 

Ea dădu din cap, zâmbind larg, în timp ce apa începea 
să fiarbă. 

— De fapt, cred că e minunat. 

— Pe al tău cum îl cheamă? 

Îl tachină câteva momente, apoi spuse sfios: 

— Fish. 

— Fish? repetă Grace. Așa îl cheamă? 

— O cheamă. 

— Bine. Presupun că aşa e uşor de ţinut minte. Fish. 

— Nu e la fel de inteligent ca Marlon, replică ea. 

— E în regulă, îmi place. Are ceva deosebit. Apoi el 
profită de situaţie, deşi propunerea sună cam neîndemâ- 
natic. Nu cred că ţi-ar plăcea să ieşim să bem ceva săptă- 
mâna asta. 

Căldura răspunsului ei îl luă prin surprindere. 

— Mi-ar plăcea foarte mult! 

— Bine. Când ţu-ar plăcea... adică, mâine cum ţi se pare? 

— Lunea e o zi minunată pentru mine, răspunse ea. 

— Bine. Minunat. Păi... Se gândea unde să meargă. În 
Brighton erau foarte multe baruri frumoase, dar acum nu 
îi venea nici unul în minte. Ar trebui să meargă într-un 
bar liniştit ? Un loc mai zgomotos? Un restaurant? Nop- 
tile de luni erau liniștite. Poate doar într-un bar pentru 
prima oară, se gândi el. 

— Pe unde locuieşti ? întrebă el. 

— Puţun mai sus de Levell. 

— Ştii barul Grey? 

— Bineînţeles! 

— Ne vedem acolo, pe la ora 20? 

— Sigur. 

Ibricul scoase niște sunete mai puternice şi amân- 
doi zâmbiră. În timp ce ea punea apa în cești, se auzi so- 
neria. leşi din cameră și se întoarse însoţită de detectivul 
Nicholl, îmbrăcat în haine obișnuite. 

- Bună ziua, Roy, îşi salută el șeful. 

— Beau niște ceai. Au niște servicii foarte bune as- 
tăZ1 aici. 

— Earl Grey? întrebă Cleo. Verde? De mușşeţel? 
Darjeeling ? 

Tânărul poliţist, care era tot timpul extrem de serios, 
păru încurcat și întrebă: 

— Ceai obișnuit nu aveţi? 

— Un ceai obișnuit, imediat, spuse Cleo. 

— Deci, ce părere avem? întrebă Grace, trecând la 
subiect. 

— Mama lui Michael Harrison, Gillian Harrison vine 
încoace pentru a vedea cadavrul, îl informă Nick. 

— L-am aranjat să arate prezentabil, spuse Cleo. 

Acesta era unul dintre talentele ei: lua un cadavru și, 
oricât de rău ar fi arătat, îl facea să arate cât mai intact şi 
mai împăcat cu putință, pentru momentul în care veneau 
cei dragi să îl identifice. Câteodată acest lucru nu era cu 

putinţă. Dar, după ce merseră în spatele camerei de 
morgă, în camera de vizionare, cu eterna sa vază de cris- 
tal cu flori de plastic, cameră care funcţiona şi ca un fel de 
capelă pentru cei care doreau consolare, Grace văzu că 
aranjase foarte bine cadavrul. 

Tânărul bărbat era așezat pe spate, cu capul sprijinit 
pe o pernă de plastic, aranjată astfel încât să nu se vadă că 
spatele craniului era găurit. Cleo îi ştersese noroiul şi 
murdăria de pe faţă și de pe mâini, îi curăţase părul şi îi 
aranjase hainele. Dacă nu ar fi fost culoarea ca de alabas- 
tru, ar fi părut doar un tip tânăr care se bucură de somn 
duminică după-amiaza, după ce băuse câte ceva într-un 
bar, se gândi Grace. 

— Emma-Jane urmăreşte acum companiile de telefo- 
nie mobilă, îl informă Nick Nicholl. 

— Trebuie să vedem din ce parte bate vântul înainte de 
a mai face ceva, spuse Grace, uitându-se la cadavru. Hai 
mai întâi să aflăm dacă acesta este omul nostru. Apoi auzi 
ţârâitul îndepărtat al soneriei de la intrare. 

— Cred că suntem pe cale să aflăm, spuse Cleo, ieșind. 

Câteva minute mai târziu, se întoarse, urmată de o 
Gill Harrison foarte palidă şi de Ashley Harper, cu faţa 
ca de piatră, care o ţinea de mână. Mama lui Michael Har- 
rison arăta ca o ruină, ca şi cum tocmai acum venea de la 
grădinărit. Avea părul nespălat şi era îmbrăcată într-un 
palton sărăcăcios, peste o bluză fără mâneci, de culoare 
albă, pantaloni din material sintetic, de culoare maro şi 
nişte papuci vechi. În contrast, Ashley, îmbrăcată într-un 
costum albastru și o bluză albă, arăta ca şi cum ar fi fost 
cea mai bună duminică a el. 

Amândouă femeile îl salutară pe Grace cu o mișcare 
discretă din cap , apoi acesta se dădu la o parte pentru 
a le lăsa să treacă. Le urmări cu atenţie în timp ce Cleo 
le conducea către geam și pentru un moment ochii săi 
au fost atrași de ea. Le adresă câteva cuvinte celor două 

femei, echilibrând perfect profesionalismul și compasi- 
unea. Cu cât o vedea mai mult, cu atât o plăcea mai mult. 

Gill Harrison spuse ceva și se întoarse, plângând. 

Ashley dădu şi ea din cap şi se întoarse, punând o mână 
protectoare în jurul umerilor mamei logodnicului său. 

— Sunteţi sigură, doamnă Harrison? întrebă Cleo. 

— Nu este fiul meu, suspină ea. Nu-i el, nu e Michael. 
Nu este el. 

— Nu este Michael, îi confirmă Ashley lu: Cleo. Apoi 
se opri în faţa lui Grace şi îi spuse. Bărbatul acela nu este 
Michael. 

Grace putea vedea că ambele femei spun adevărul. Ex- 
presia dezorientată a lui Gill Harrison era de înțeles. Dar 
nu înţelegea de ce Ashley Harper nu arăta mai ușurată. 


GI 


Două ore mai târziu, Grace, Glenn Branson, care toc- 
mai se întorsese din Solihull, Nick Nicholl, Bella Moy şi 
Emma-]ane Bourwood stăteau în biroul alocat Opera- 
tiunii Salsa. 

Grace zâmbi pentru a o linişti pe noua lor colegă, 
Emma-Jane, o fată subțire, atractivă, cu un chip expre- 
siv, cu părul lung strâns în creștetul capului, apoi în- 
cepu să citească cu voce tare raportul pe care îl dictase în 
timp ce se întorceau de la morgă şi pe care Emma-Jane 
îl scrisese. 

— Este ora 18.15, duminică, 29 mai, citi el. Acesta este 
primul raport pentru Operaţiunea Salsa, investigația care 
durează de cinci zile, cu privire la dispariţia lui Michael 
Harrison, bărbat în vârstă de douăzeci şi nouă de ani. Voi 
face o trecere în revistă a incidentului. 

Câteva minute, Grace povesti evenimentele care au 
dus la dispariția lui Michael Harrison. Apoi discută de- 
spre eventuali suspecți. 

— În acest moment nu avem nici o dovadă că a fost 
comisă o crimă. Oricum, am o nelămurire în legătură cu 
partenerul de afaceri al lui Michael Harrison, Mark War- 
ren, și cu logodnica acestuia, Ashley Harper. La fel, am 
o nelămurire cu privire la unchiul lui Ashley din Canada, 

Bradley Cunningham, deoarece am o bănuială că nu este 
cine spune că este; deocamdată e numai o bănuială. Se 
opri să bea niște apă, apoi continuă. Resurse folosite. Di- 
vizia Fast Downs a fost de acord sa ne ofere mână de lu- 
cru. Am făcut o cercetare în zona în care s-a petrecut 
accidentul marţi noapte şi am tot înaintat în teren zilele 
acestea. Am convocat şi unitatea de scafandri ai Poliţiei 
din Sussex, care va căuta în toate râurile, lacurile și rezer- 
voarele locale. De asemenea, vom mai solicita încă o 
căutare cu elicopterul; vizibilitatea datorată îmbunătăți- 
rii vremii poate fi de ajutor. 

Continuă cu următorul titlu. Stabilirea întâlnirilor. 
Grace anunţă ca va fi câte o scurtă întâlnire zilnic la ora 
8.30 şi la 18.30. Apoi îi anunţă că echipa de informau- 
cieni lucrează de vineri. Citi de pe foaie ce era scris sub 
titlul „Strategii de investigare“, care cuprindea şi colabo- 
rarea cu presa, şi le spuse că dispariția lui Michael Har- 
rison era programată să apară în săptămâna ce urma, 
în cadrul emisiunii „Crimewatch“, dacă acesta nu apă- 
rea până atunci. 

Următorul capitol era intitulat „Specialiști“. Grace le 
spuse că mostrele de pământ de pe mașina lui Mark War- 
ren se analizau, împreună cu cele luate de pe hainele şi de 
sub unghiile celor patru bărbaţi care muriseră. Mâine ar 
trebui să apară şi primul raport pe această temă, făcut de 
Hillary Flowers, specialistul contactat de ei. 

Apoi ajunse la secţiunea „Alte întrebări ridicate“ și 
citi descrieri detaliate despre atitudinea și aspectele neo- 
bişnuite din comportamentul lui Mark Warren şi al lui 
Ashley Harper, precum şi despre contul bancar al firmei 
Double-M Properties, deschis în Insulele Cayman. 

Când ajunse la sfârşitul raportului, trase concluzia. 

— Scenariile posibile pe care le văd eu sunt următoa- 
rele: unu — Michael Harrison a fost închis undeva și nu 
se poate elibera; doi — Michael Harrison este mort, fie 

ca rezultat al sechestrării, fie că a fost pur și simplu ucis; 
trei — Michael Harrison a dispărut în mod voit. 

Apoi întrebă echipa dacă avea întrebări. Glenn Bran- 
son ridică o mână şi întrebă dacă bărbatul încă neidenu- 
ficat, găsit în pădure are vreo legătură cu evenimentele. 

— Nu cred, doar dacă nu cumva este vreun criminal 
în serie în Ashdown Forest care caută ca victime bărbaţi 
de douăzeci şi nouă de ani. 

Răspunsul lui Grace stârni un chicot în ciuda situației 
foarte serioase. 

— Cine va ancheta acest cadavru? întrebă Branson. 

— Divizia Fast Downs, răspunse Grace. Noi avem 
destul de lucru. 

— Roy, te-ai gândit să îi punem sub urmărire pe Ash- 
ley Harper şi pe Mark Warren ? întrebă Branson. 

Se gândise la această variantă, dar ca să ţii sub su- 
praveghere o persoană timp de douăzeci şi patru de ore 
erau necesari și treizeci de oameni, care să lucreze în trei 
echipe, în schimburi de opt ore. Și asta la o treabă sim- 
plă. La una mai complicată era nevoie de mai mulu. Ne- 
voia de personal era uriaşă şi Grace ştia din experienţă 
că şefii săi ar fi de acord cu supravegherea doar dacă ar 
fi fost absolut necesară, cum ar fi în cazul unei arestări 
importante a unor distribuitori de droguri sau dacă era 
în joc viaţa unui om. Dar dacă nu rezolvau problema 
mai repede, s-ar putea să fie nevoit să ceară permisiunea 
pentru asta. 

- Da, spuse el. Dar momentan nu o facem. Însă ce 
vreau este o trecere în revistă a tuturor înregistrărilor cu 
circuit închis din Brighton şi din Hove, de joia trecută, 
de la apus până la ora 1 dimineaţa. Conform dosarului, 
Mark Warren a fost plecat cu mașina, un BMW de teren. 
Aș vrea să știu unde a fost. Apoi adăugă. Și, da, Michael 
Harrison are un iaht pe care îl ţine la Clubul de Iahturi 
din Sussex. Cineva să verifice dacă mai este acolo. Am 

arăta ca nişte tâmpiţi dacă am porni în căutarea omului 
și am descoperi că a fugit pe mare cu iahtul personal. 

Se uită la Boutwood. 

— Poţi viziona înregistrările după ce termini cu telefoa- 
nele mobile. Ai făcut vreun progres în această privinţă ? 

— Nu încă, domnule. O să mă ocup de asta mâine, la 
prima oră. Nu mă poate ajuta nimeni astăzi. 

Grace se uită la ceas. 

— Mâine trebuie să fiu la tribunal la 10; s-ar putea să 
stau toată ziua, sau poate că nu. Așa că ne întâlnim mâine 
la ora 8.30. Se întoarse către Branson. Legătura voastră cu 
Divizia Fast Downs este inspectorul-detectiv John Lamb. 
Deja şi-a pus echipa la treabă, ar fi bine să vorbeşu cu el. 

— ÎI sun în câteva minute. 

Grace tăcu şi verifică paginile raportului, pentru a fi 
sigur că nu i-a scăpat nimic. Trebuia să afle mai multe de- 
spre Michael Harrison şi despre relația lui de afaceri cu 
Mark Warren, dar şi despre Ashley Harper. Apoi se uită 
la echipa sa. 

— Este aproape 19.30. Cred că ar fi cazul să mergeţi 
acasă, să vă odihniţi. Am impresia că ne aşteaptă o săp- 
tămână plină. Mulţumesc că aţi venit duminica! 

Branson, îmbrăcat în nişte pantaloni largi și un pulo- 
ver de bumbac, cu fermoar, foarte la modă, merse cu el 
spre parcare. 

— Ce părere ai, bătrâne înțelept? întrebă el. 

Grace își băgă mâinile în buzunare şi răspunse: 

— Am fost prea preocupat de asta în ultimele zale. Tu 
ce crezi? 

Branson îsi încrucișă mâinile la piept în semn de 
frustrare. 

— Omule! De ce îmi faci tot timpul asta ? Nu poți pur 
şi simplu să răspunzi la o întrebare? 

— Nu ştiu. Îmi spui? 

— La naiba, uneori chiar mă scoţi din sărite! 

— Da, ai avut parte de un weekend frumos cu familia 
ta, lăsându-mă pe mine să îţi fac treaba, şi asta te scoate 
din sărite? 

Indignat, Branson exclamă: 

— Un weekend frumos cu familia! Tu numeşti un 
weekend frumos să conduci trei ore pe autostradă dus şi 
trei ore întors, alături de o soţie cicălitoare şi doi copii 
care ţipă ? Data viitoare să conduci tu până în Solihull și 
eu stau aici și fac orice treabă nenorocită ai de făcut! Ba- 
tem palma? 

— S-a făcut. 

Grace ajunse la mașină. Branson aşteptă. 

— Deca ce crezi? 

— Că nu este ceea ce pare, asta cred eu. 

— Adică? 

— Nu ştiu ce să zic mai mult de atât, deocamdată. Am 
o presimțure cu privire la Mark Warren şi Ashley Harper. 

— Ce fel de presimţire ? 

— Foarte rea. 

Grace îl bătu prietenește pe spate, se urcă în mașină 
şi se îndreptă spre ieşire. În timp ce ieșea pe drumul prin- 
cipal, cu panorama sa dinspre Brighton şi Hove, spre 
mare, cu soarele încă sus pe cerul fără nici un nor, își puse 
melodia lui Bob Berg, Riddles, şi se relaxă. Pentru câteva 
momente gândurile sale se îndreptară spre Cleo Morey 
ȘI nu spre serviciu. 

Zâmbi. 

Apoi se întoarse din nou cu gândul la serviciu: la dru- 
mul lung până în sudul Londrei și înapoi. Dacă era no- 
rocos, ar putea să ajungă acasă pe la mijlocul nopţii. 

Mark, în tricou, blugi şi pantofi sport, se învârtea în 
apartamentul său, cu un pahar de whisky în mână, inca- 
pabil să se aşeze sau să gândească clar. Televizorul era 
aprins, cu sonorul tăiat. Actorul Michael Kitchen mer- 
gea cu o faţă imobilă, ca de oţel printr-un peisaj din par- 
tea de sud a Angliei, care îi părea familiar. Undeva pe 
lângă Hastings, crezu el că recunoaşte locurile. 

Închisese ușa pe dinăuntru și pusese lanţul de siguran- 
tà. Balconul era sigur, de nepătruns, la etajul patru. Iar lui 
Michael îi era foarte frică de înălțime. 

Afară era aproape întuneric deplin. Ora 22. Peste apro- 
ximativ trei săptămâni va fi cea mai lungă zi a anului. Prin 
geamul de la balcon vedea o singură lumină care strălu- 
cea pe mare. Era o barcă mică sau un iaht. 

Trecuseră săptămâni de când el şi Michael ieşiseră în 
larg cu Double-MM. Plănuise să se ducă în port astăzi și 
să lucreze puţin la ea. Nu putea să stea departe de barcă 
prea mult timp; întotdeauna existau scurgeri, rugină, rup- 
turi sau era nevoie de o vopsire. 

În realitate, barca era un blestem pentru el. Nu era si- 
gur nici măcar că avea nevoie de bătaia asta de cap, iar ma- 
rea agitată îl îngrozea. Navigatul era o parte importantă 
din viaţa lui Michael și așa fusese de când îl cunoştea. 

Dacă voia să fie partenerul de afaceri al lui Michael, atun- 
ci era o condiţie obligatorie să-și împartă barca. 

Bineînţeles, se distraseră, chiar foarte bine. Multe zile 
însorite, cu vânt în pânze, sub un cer limpede; multe 
weekenduri de-a lungul coastei către Devon sau Cornwall 
şi uneori până pe coasta franceză sau în Channel Islands. 
Dar dacă nu ar mai fi urcat pe vreun iaht de acum încolo, 
nu l-ar fi deranjat cu nimic. 

“Unde dracu” ești acum, Michael?“ 

Mai luă o gură de whisky, se așeză pe canapea şi se în- 
tinse. Îşi încrucișă picioarele, simțindu-se cât se poate de 
confuz. Astăzi, Michael și Ashley ar fi trebuit să ia avio- 
nul și să înceapă romantica lună de miere. Încă nu își dădea 
seama cum o să se împace cu faptul că Ashley va face dra- 
goste cu Michael, probabil de foarte multe ori. Se aștepta 
ca acest lucru să se întâmple de multe ori într-o nenoro- 
cită de lună de miere. Doar dacă nu găsea ea o scăpare; şi 
îi promisese că așa va face, dar cum ar fi putut să evite asta 
timp de două săptămâni? 

Și, mai mult, ştia că ea şi Michael se culcaseră împre- 
ună, făcea parte din planul lor. Dar cel puţin Ashley îi 
spusese că Michael nu era foarte bun la pat. 

Doar dacă asta nu era o minciună. 

Roti cuburile de gheaţă în pahar şi mai bău puţin. Le 
sunase pe văduvele lui Pete, Luke și Josh și pe tatăl lui 
Robbo, de fiecare dată sub pretextul aflării detaliilor de- 
spre înmormântare, dar în realitate ca să le descoasă, să 
vadă dacă vreunul dintre ei spusese ceva înaintea serii de 
marți. Ceva care l-ar fi putut incrimina sau care le-ar fi dat 
vreun indiciu despre ce plănuiseră. 

Michael fusese acolo joi noapte, cu siguranţă. Nu își 
imaginase. Nu era posibil. Deci fusese acolo joi noapte, 
dar nu și noaptea trecută. Capacul sicriului era pus bine 
deasupra. lar Michael nu era Houdini. 

Deci dacă Michael fusese acolo joi și nu mai era acum, 
cu siguranţă cineva îl eliberase. Şi apoi pusese la loc si- 
criul. Dar de ce? 

Umorul lui Michael? 

Și dacă ieşise, de ce nu apăruse la nuntă? 

Dând din cap, ajunse din nou de unde plecase. Michael 
nu era în sicriu, iar el își imaginase vocea. Ashley era si- 
gură de asta. Erau momente când era convins și el. Dar 
nu suficient de convins. 

Trebuia să mai vorbească despre asta cu Ashley. Dacă 
Michael ieşise de acolo şi le descoperise planurile? 

Atunci cu siguranţă ar fi înfruntat pe unul din ei 
până acum. 

Se ridică în picioare, întrebându-se dacă să meargă 
până la Ashley. Îl îngrijora când se purta atât de rece cu 
el, ca și cum toată treaba asta ar fi fost vina lui. Dar ştia 
ce îi va spune dacă se duce la ea. 

Începu să meargă prin cameră din nou. Dacă Michael 
era în viaţă, dacă ieşise din sicriu, ce ar fi putut afla din 
mesajul scris în agenda sa? 

Mark realiză brusc faptul că, în panica ultimelor zile, 
trecuse cu vederea o metodă foarte simplă de verificare. 
Michael făcea tot timpul copii după ceea ce avea în agendă 
pe serverul de la birou. 

Intră în birou, deschise laptopul și intră pe Internet. 
Apoi înjură. Afurisitul de server era blocat. 

Și era o singură modalitate de a-l face să meargă 
din nou. 

Max Candille era incredibil de bine făcut, se gândea Roy 
Grace de fiecare dată când se întâlnea cu el. În vârstă de 
aproximativ douăzeci şi cinci de ani, cu părul blond-des- 
chis, ochi albaștri și o figură care atrăgea atenţia, era un 
Adonis modern. Cu siguranţă ar fi putut fi manechin 
sau vedetă de cinema. Dar în casa lui semidecomandată, 
aflată în suburbiile orașului Purley, alesese să își exerseze 
darul, cum îi spunea el, cariera. Chiar şi așa, încetul cu în- 
cetul, devenea o vedetă de presă. 

Exteniorul primitor al casei, cu grinzile care imitau 
stilul Tudor, grădina îngrijită și maşina Smart parcată în 
faţă, dădeau puţine indicii cu privire la ocupaţia celui care 
stătea acolo. 

Întreg interiorul casei, sau cel puţin scările, singurul 
lucru pe care îl văzuse Grace, era alb. Pereţii, covoarele, 
mobila, sculpturile moderne şi noi, tablourile, chiar şi 
cele două pisici care mergeau de colo-colo precum vari- 
anta în miniatură a leoparzilor din show-ul Siegfried & 
Roy, erau de culoare albă. Și, aşezat în faţa lui într-un 
scaun în stil rococo, cu ornamente, cu margini şi tapi- 
serie albe, stătea clarvăzătorul, îmbrăcat într-o pulover 
pe gât de culoare albă, blugi albi Calvin Klein, ghete din 
piele albă. 

Tinea delicat între arătător şi degetul mare ceaşca cu 
ceai, din porțelan chinezesc și vorbea cu o voce care parcă 
venea din alt timp. 

— Arău obosit, Roy. Munceşti prea mult? 

— Îmi cer scuze din nou pentru că vin atât de târziu, 
spuse Roy, luând o înghiţitură din cafeaua pe care i-o fă- 
cuse Candille. 

— Spiritele lumii nu au aceleaşi secvenţe de timp pre- 
cum oamenii, Roy. Nu mă consider un sclav al vreunui 
ceas. Uite! Puse jos ceaiul, își ridică mâinile și ridică fie- 
care mânecă pentru a arăta că nu poartă ceas. Vezi? 

— Eşu norocos. 

— Când vine vorba de timp, eroul meu este Oscar 
Wilde. Odată, când ajunsese extrem de târziu la o cină şi 
gazda i-a arătat furioasă ceasul de pe perete, „Domnule 
Wilde, dumneavoastră ştiţi cât este ceasul 2“, el a răspuns: 
„Doamna mea, vă rog spuneţi-nu, cum poate mașinăria 
aia mică să știe ce are de gând marele soare galben?“ 

Grace râse. 

- E bună. 

— Deci îmi spui ce te aduce pe aici astăzi sau trebuie 
să ghicesc? Ar trebui să fim îngrijoraţi asupra unui fapt 
care are legătură cu o nuntă? Sunt pe aproape? 

— Nu e nici un premiu pentru asta, Max. 

Candille râse. Grace îl aprecia pe up. Nu ghicea în- 
totdeauna lucrurile bine, dar era pe aproape. Din lun- 
ga lui experienţă, nu credea că există vreun clarvăzător 
care să vadă tot timpul lucrurile corect. De aceea îi plă- 
cea să lucreze cu mai mulţi, uneori verificându-l pe unul 
cu celălalt. 

Nici unul dintre cei cu care lucrase până acum nu 
fusese capabil să îi spună ce se întâmplase cu Sandy, şi fu- 
sese la mulţi. În lunile imediat următoare dispariţiei ei, 
fusese la toţi clarvăzătorii pe care îi găsise şi care aveau 
ceva reputaţie. Încercase de câteva ori cu Max Candille, 

care fusese sincer de la prima întâlnire şi îi spusese că nu 
ştie, că îi era imposibil să stabilească o legătură cu ea. Unu 
oameni lăsau o urmă în spate, un fel de vibratie în aer sau 
în lucrurile lor, îi explicase Max. Alţi, nu. Era ca şi cum 
Sandy nu existase niciodată, îi spusese el. Nu putea să-și 
explice. Nu putea să îi spună dacă ea își acoperise urmele 
sau dacă cineva o făcuse pentru ea. Nu știa dacă este vie 
sau moartă. 

Dar părea mult mai hotărât în privinţa lui Michael 
Harrison. Luând brăţara pe care i-o dăduse Ashley, i-o 
dădu înapoi polițistului în câteva secunde, ca și cum i-ar 
fi ars mâna. 

— Nu este a lui, spuse el, categoric. Cu siguranţă nu 
este a lui. 

Încruntându-se, Grace întrebă: 

— Eşu sigur? 

— Da, sunt absolut sigur. 

— Mi-a dat-o logodnica lui. 

— Atunci trebuie să te întrebi şi să o întrebi şi pe ea de 
ce. Cu siguranţă, asta nu este a lui Michael Harrison. 

Grace puse la loc brăţara într-o batistă şi apoi cu grijă 
în buzunar. Max Candille era o persoană emoţională și 
nu întotdeauna foarte exactă. Dar, combinând comenta- 
riile lui cu cele ale lui Henry Frame, ceva nu era în regulă. 

— Și ce îmi poţi spune despre Michael Harrison ? în- 
trebă el. 

Clarvăzărorul se ridică şi ieşi din cameră, oprindu-se 
ca să își mângâie pisicile, apoi, după câteva momente se 
întoarse cu un exemplar din ziarul News of the World. 

— Ziarul meu preferat, îi spuse el lui Grace. Îmi place 
să ştiu cine cul 1-0 trage. E mult mai interesant decât 
politica. 

Uneori și lui Grace îi plăcea să citească ziarul acela, 
dar nu avea de gând să recunoască acest lucru chiar acum. 

— Sunt sigur, spuse el. 

Clarvăzătorul dădu câteva pagini înapoi, apoi ţinu 
ziarul astfel încât să vadă şi Grace titlul, cu fotografia lui 
Michael dedesubt: „URMĂRIREA LOGODNICU- 
LUI FUGAR“. 

Apoi se uită şi el la articol pentru câteva momente. 

— Vezi, eşti chiar citat aici. „Considerăm acum dispa- 
riţia lui Michael Harrison ca un incident grav, spune de- 
tectivul Roy Grace din cadrul Poliției din Sussex. Și am 
mărit numărul oamenilor pentru a acoperi zona în care 
credem că se află...“ Apoi se uită din nou la Grace. 
Michael Harrison este în viaţă, spuse el. Cu siguranţă. 

— Da? Unde? Trebuie să îl găsesc, de asta am nevoie 
de ajutorul tău. 

— Îl văd undeva, într-un loc mic, întunecat. 

— Poate fi un sicriu? 

— Nu știu. Este prea înceţoşat. Nu cred că are prea 
multă energie. Închise ochii pentru câteva momente și își 
mișcă uşor capul de la stânga la dreapta. Da, puțină ener- 
gie. Bateriile sunt aproape consumate, săracul om. 

— Ce vrei să spui? 

Clarvăzătorul închise ochu din nou. 

— Este slăbit. 

— Cât de slăbit? întrebă Grace îngrijorat. 

— Se duce, are pulsul scăzut, mult prea scăzut. 

Grace se uită la el, întrebându-se cum de ştia Max asta. 
Era conectat pe calea undelor? Făcea o presupunere pe 
baza unei bănuieli? 

— Acest loc mic, întunecat, este în pădure? În oraș? 
Sub pământ sau pe pământ? Pe apă? 

— Nu văd, Roy. Nu pot să spun. 

— Cât de mult mai are? întrebă Grace. 

— Nu mult. Nu ştiu dacă va reuşi să supravieţuiască. 

— Uite, cam asta e treaba, Mike. Nu toată lumea are 
parte de o zi bună în același timp. Deci avem de-a face cu 
O situaţie neobișnuită acum; asta este ziua ta norocoasă 
și este şi a mea. Cât de des se poate întâmpla norocul 
acesta ? 

Michael, slăbit, tremurând din cauza febrei și aproape 
delirând, se uită în sus, dar nu văzu decât întuneric. Nu 
recunoștea vocea bărbatului; părea o amestecătură între 
australiană şi engleză, vorbită repede, cu inflexiuni ner- 
voase. Era Davey cu un alt accent de-al lui? Nu, nu cre- 
dea că asta este. Se concentră. Fra confuz. Nu ştia unde 
este. În sicriu? 

Mort? 

Capul îl durea și avea gâtul uscat. Încercă să deschidă 
gura, dar buzele nu se desfăceau. Prin vene îi curgea 
gheaţă. 

Sunt mort. 

— Erai într-un sicriu ud, pe cale să răcești şi să faci re- 
umatism, iar acum ești într-un loc drăguţ, uscat, primitor. 
Aproape că erai să mori. Acum poate că vei trăi, dar vreau 
să scot în evidenţă faptul că există un mare „Poate“! 

Vocea se estompă în întuneric. Michael se scufunda, 
mergea cu liftul, din ce în ce mai jos, pereţii trecând rapid 

pe lângă el. Încercă să strige, dar buzele nu i se mişcară. 
Ceva îi apăsa buzele puternic. Tot ce putea face era să scoa- 
tă un sunet panicat. 

Apoi, din nou vocea, foarte aproape, ca și când băr- 
batul era în același lift cu el. 

— Ştii despre Pisica lui Schrödinger, Mike? 

Încă mai coborau. Câte etaje? Mai avea vreo im- 
portanță ? 

— Ai studiat fizica atunci când ai fost la şcoală? 

„Cine era ăsta ? Unde era el?“ 

— Davey ? încercă el să spună, dar tot ceea ce îl reuși 
fu un murmur. 

— Dacă ai şti ceva despre ştiinţele exacte, atunci al şti 
despre ce este vorba, Mike. Pisica lui Schrödinger era 
într-o cutie și era și moartă şi vie în acelaşi timp. Așa cum 
eşti ŞI tu acum, prietene. 

Michael simţea că îşi pierde cunoștința. Liftul se legă- 
na pe nişte funii acum; întunericul părea că îl înconjoară. 
Închise ochii. Apoi simţi o căldură puternică și văzu roşu 
printre gene. Deschise ochii, apoi imediat îi închise din 
cauza unei lumini orbitoare. 

— Nu cred că ar trebui să adormi; trebuie să stai treaz 
acum, Mike. Nu te pot lăsa să mori acum, am trecut 
printr-o grămadă de belele. Între timp, îţi mai dau niște 
apă și nişte glucoză; trebuie să îţi dăm să mănânci puțin 
câte puţin. Am fost antrenat pentru chestiile astea, eşti pe 
mâini bune. Pregătire pentru junglă. Știu cum să supra- 
viețuiesc și cum să îi ajut pe alții sa supravieţuiască. Eşti 
norocos că am venit eu. Trebuie să te ţin treaz. O să vor- 
bim unul cu celălalt o perioadă, să ne cunoaștem mai bine, 
să stabilim o legătură, da? 

Michael încercă din nou să vorbească. Îi ieşi doar un 
murmur. Încerca să îşi aducă aminte, senzaţia că este scos 
din sicriu, că stătea în ceva moale într-o dubă, dar oare 
asta fusese în noaptea cu petrecerea burlacilor ? Poate că 

acesta era unul dintre prietenii lui? Nu erau morţi? 
Mark ? Voia doar să închidă ochii şi să doarmă. 

Apa rece îi spălă faţa, vrezindu-l. Deschise ochi, cli- 
pind în întunericul umed. 

— Vreau doar să stai treaz, nu te supăra, prietene. Vo- 
cea avea acum un accent mai mult australian decât din su- 
dul Londrei. 

Michael tremura; apa îl trezise într-o secundă. Încercă 
să îşi miște mâinile, să vadă dacă încă este în sicriu, dar nu 
le putu mișca. Încercă să își mişte picioarele, dar nici ele 
nu se mișcară; era ca şi cum ar fi fost legate între ele. În- 
cercă să ridice capul, să atingă capacul, dar abia avu pu- 
tere să îl ridice câţiva centimetri. 

— Presupun că te întrebi cine sunt și unde eşti. 

Michael tinu din nou ochii închişi când o rază de lu- 
mină trecu peste el, rănindu-i retina precum o arsură. 
Scoase un alt geamăt. 

— E în regulă, Michael, nu încerca să răspunzi. Ai o 
bandă izolatoare peste gură, e greu să spui ceva prin ea. 
Eu o să vorbesc şi tu o să mă asculti; asta până când o să 
fii mai bine. Batem palma? 

Michael era zăpăcit, dar în acelaşi timp extrem de as- 
cultător. Nimic nu avea nici un sens; se întreba dacă visa 
sau dacă avea halucinaţii. 

- În primul rând, Michael, trebuie să îti spun regulile 
casei. Nu întrebi care este numele meu și nici unde eşti. 
Ai înţeles ? 

Michael mormăi din nou. 

— O să îți mai aduc aminte mai încolo, oricum. Ai vă- 
zut vreodată filmul lui Stephen King, Misery? 

Michael auzi întrebarea prin mintea înceţoșată, dar nu 
era sigur dacă îi era adresată lui sau altcuiva. Misery. I se 
părea că îşi aduce aminte. Kathy Bates. Încercă să întrebe 
dacă filmul era cu Kathy Bates, dar nenorocitele de buze 
nu se mișcau. 

— Mmmmmm, spuse el. 

— În roman, de fapt ea chiar și-a tăiat un picior şi a 
cauterizat locul cu focul de la o torţă. Ar trebui să fii des- 
tul de ciudat ca să faci asta, nu crezi, Mike? 

Michael se uita în întuneric, încercând să vadă nişte 
forme, să dea un chip vocii, să vadă dacă glasul venea de 
deasupra, de sub el sau din el. 

— Ar trebui, nu-i aşa, Mike? 

— Mmmmm. 

— Te-am ascultat cinci zile, Mike. Pe une și pe prie- 
tenul tău Davey. Mi-am imaginat că ai început să fii des- 
tul de enervat de el. Și eu aș fi fost, dacă eram în locul său. 
Bărbatul râse. Adică, faza asta e chiar tare. Eşti blocat şi 
singura persoană din toată lumea care ştie unde eşti este 
un nenorocit de idiot. Tăcu câteva momente, apoi conti- 
nuă. Bineînţeles, eram și eu cu tine, Michael, doar că nu 
am vrut să întrerup. Există un cod, să nu deranjezi con- 
versaţia nimănui. Cel puţin, ăsta e codul meu. Ce faci? 

Capul lui Michael pulsa, iar întunericul îl cuprindea 
şi mai rapid acum. 

— Faci bine. Încă douăzeci şi patru de ore în acel mor- 
mânt şi ai fi putut foarte bine să rămâi acolo pentru tot- 
deauna. Dar o să fie bine acum. O să te ajut să îți refaci 
forțele; eşti norocos, am fost antrenat în Marina Austra- 
liană. Ştiu cum să supravieţuieşti; nu ai putea fi în mâini 
mai bune, Michael. Cred că asta ar merita ceva, nu-i așa? 
Vorbesc despre bani, Michael. Mulţi bani. Baaani! 

—- Mmm. 

— Dar mi se pare că am nevoie de nişte bona fides, 
Mike. Înţelegi ce este bona fides ? Dovada că e vorba de 
tine. Mai eşti aici? 

Michael închise din nou ochii, din cauza unei raze de 
lumină. Apoi îi deschise din nou şi zări ceva de oţel. 

— Asta o să doară puţin, dar nu trebuie să te îngrijo- 
rezi, Mike. Nu o să-ţi fac ce-a făcut Kathy Bates, nu sunt 

nebun. Nu o să te schilodesc. Doar că am nevoie de niște 
bona fides, atât. 

Apoi Michael, în agonia sa, simţi o durere înfioră- 
toare în degetul arătător. Urlă de durere — o tornadă de 
aer cald ce-i ieși din piept şi trecu de banda izolatoare 
precum un bocet. 


05 


Întorcându-se în Brighton cu puţin timp înainte de 
miezul nopţii, Roy Grace era complet treaz. Cafeaua 
mare pe care i-o făcuse Candille părea că are un efect de 
bombă asupra nivelului său scăzut de energie. Fără nici 
un motiv, se hotărî să facă un mic ocol şi să treacă pe 
lângă birourile firmei Double-M Properties, pe strada de 
lângă gara din Brighton. 

În timp ce se apropia, fu surprins să vadă BMW-ul lui 
Warren parcat chiar în faţă. Parcă înaintea lui, cobori și 
închise portiera. Putea vedea că la etajul al treilea lumi- 
nile erau aprinse și, din nou fără nici un motiv, merse 
până la intrarea principală şi apăsă pe butonul cu numele 
firmei de la interfon. 

După câteva momente, auzi un Mark Warren cu în- 
treruperi, foarte precaut. 

- Da? 

— Domnule Warren, sunt detectivul Grace. 

Urmă o tăcere lungă. Apoi Mark Warren spuse: 

— Veniţi sus. 

Se auzi un sunet ascuţit de încuietoare, apoi Grace des- 
chise ușa și urcă trei scări înguste, 

Mark deschise ușa de sticlă de la recepție, arătând alb 
ca hârtia şi, după părerea lui Grace, foarte surprins. 

— Este chiar o surpriză, domnule detectiv, spuse el ne- 
îndemânatic. 

— Eram în trecere și am văzut luminile aprinse. Mă în- 
trebam dacă putem sta puţin de vorbă. M-am gândit că 
v-ar plăcea să vă ţin la curent. 

— Mda, mulţumesc. 

Mark se uită nervos la o uşă deschisă din spatele lui, 
care ducea în biroul în care era evident că lucra. Apoi îl 
duse pe Grace într-o altă direcţie, într-o cameră de şe- 
dinte, rece, fără ferestre. Aprinse luminile și îi trase un 
scaun de la masa de conferinţe. 

Dar înainte de a se așeza, Grace căută în buzunar și 
scoase brăţara pe care i-o dăduse Ashley. 

— Am găsit asta pe scări. Este a cuiva dintre cei care 
lucrează aici ? 

Mark se uită la brățară. 

— Pe scări? 4 

Grace încuvunţă. 

— De fapt, da, este a mea; are nişte magneţi mici la fie- 
care capăt. O port la tenis. Nu știu cum a ajuns aici. 

— Noroc că am găsit-o, spuse Grace. 

— Într-adevăr, mulţumesc. Mark părea tare încurcat. 

Grace remarcă un rând de fotografii pe pereţi: un de- 
pozit în Shoreham Harbour, o casă în stil Regency și o 
clădire înaltă de birouri, pe care o văzuse la marginea ora- 
şului Brighton. 

— Acestea sunt toate ale dumneavoastră ? întrebă el. 

— Da. Mark se jucă cu brăţara câteva momente, apoi 
o legă în jurul mâinii drepte. 

— Impresionant, spuse Grace, arătând spre fotogra- 
fii. Se pare că aveţi o afacere înfloritoare. 

— Mulţumesc. Merge bine. 

Cu mintea la scandalul pe care i-l făcuse Ashley pen- 
tru că fusese nepoliticos cu detectivul ieri, la nuntă, Mark 
făcea acum un efort imens să nu fie la fel. 

— Doriţi o cafea sau altceva? 

— Nu, mulţumesc, spuse Grace. Aveţi părți egale, 
dumneavoastră şi Michael Harrison ? 

— Nu, el deţine majoritatea. 

— Aha. El a dat banu? 

— Da. De fapt, două treimi. Eu am venit cu restul. 

Urmărindu-i cu atenţie limbajul corpului, Grace 
întrebă: 

— Şi nu există probleme între dumneavoastră din 
cauza acestei inegalităţi? 

— Nu, domnule poliţist, ne înţelegem bine. 

— Bine. Păi... Grace îşi înăbuși un căscat. O să cerce- 
tăm din nou zona în dimineaţa aceasta. Aşa cum proba- 
bil aţi auzit, am avut o alarmă falsă astăzi. 

— Corpul tânărului bărbat. Cine era? 

— Un localnic; un tânăr despre care ni s-a spus că era 
cam pe invers. Se pare că unii membri ai poliției îl ştiau. 
Tatăl lui are o maşină de tractare şi un service auto, face 
multe lucrări pentru Poliţia Rutieră. 

— Sărmanul băiat. A fost ucis? 

— Așa se pare, spuse Grace cu precauţie. Apoi, uitân- 
du-se din nou cu atenţie la Mark, spuse. Am dreptate că 
dumneavoastră şi Michael Harrison aveţi un cont bancar 
în Insulele Cayman? 

Fără să clipească, Mark răspunse: 

— Da, avem o companie acolo, HW Properties In- 
ternational. 

— Împărţită în două treimi şi o treime? 

— Da. 

Grace își aduse aminte că în acel cont erau cel puţin 
un milion de lire. Mai mult decât o sumă modică. 

— Ce fel de asigurare aveţi dumneavoastră şi Michael 
Harrison? Aveţi drept de asigurare unul asupra celuilalt, 
ca parteneri de afaceri ? 

— Avem asigurările obişnuite, doriți să vedeți poliţele ? 

— Nu în acest moment, dar mai târziu o să vreau. 
Poate că aţi putea să îmi trimiteţi mâine, la birou, o co- 
pie prin fax? 

— Nici o problemă. 

Grace se ridică. 

— Atunci, nu o să vă mai deranjez în seara aceasta. 
Sunteţi ocupat? Lucraţi de obicei duminică noaptea? 

— Îmi place să îmi rezolv toate hârtiile la sfârșit de săp- 
tămână. Este singura perioadă când nu sună telefonul. 

Grace zâmbi. 

— Cunosc sentimentul. 

Mark urmări cum detectivul coboară scările, apoi 
închise ușa, asigurându-se că zăvorul este tras, şi se în- 
toarse în biroul său, porni din nou calculatorul şi începu 
munca titanică pe care o făcea de vreo două ore şi anume 
să citească toate copiile făcute zilnic după agenda lui 
Michael, din urmă cu săptămâni, să șteargă orice referire 
la petrecerea burlacilor. 

Ashley făcuse acelaşi lucru toată după-amiaza, pe lap- 
topurile lui Peter, al lui Luke, Josh și Robbo, spunând 
familiilor acestora că vrea să caute indicii despre unde s-ar 
putea afla Michael. 

La parter, Grace închise ușa în urma lui și merse până 
la mașină. Dar abia după câteva minute se sui în ea. În 
schimb, sprijinit de portieră, se uită la ferestrele de la eta- 
jul al treilea, gândindu-se. 

Nu îi plăcea de Mark Warren. Omul ăsta era un min- 
cinos și ceva îl făcea să fie nervos ca dracu”. De asemenea, 
Ashley Harper minţea și ea. În mod voit, îi dăduse o bră- 
ţară care nu îi aparţinea lui Michael Harrison. 

Și ce căuta brăţara lui Mark Warren la ea acasă? 

— Iisuse! Michael plângea de durere, ţinând mâna 
stângă în sus, atât cât îi permitea banda izolatoare cu care 
era legat de o parte și de alta a corpului. Sângele îi cur- 
gea în valuri din degetul arătător, tăiat de la prima arti- 
culaţie. Se uită spre lumina orbitoare. Ce e asta? Ce 
dracu” făcea? 

— E în regulă, Mike, relaxează-te! 

Mâna lui era ţinută de o alta, mică și păroasă, cu o pu- 
tere de fier, purtând un ceas sport la încheietură. Putea 
să vadă şi figura agresorului, întunecată în lumina orbi- 
toare, cu ochii lucindu-i în umbra unei glugi închise la 
culoare. 

Apoi văzu ceva ca o frişcă albă ieşind dintr-un tub, iar 
în următorul moment simţi cum i se pune gheaţă pe de- 
get. Urlă din nou, durerea fiind aproape insuportabilă. 

— Ştiu ce fac, Mike. Nu trebuie să te îngrijorezi, nu se 
va infecta. Mi-ar plăcea să îmi spui Vic. Ai înţeles? Vic? 

— Vrrr, bolborosi Michael. 

— E bine să ne spunem pe numele mici. Suntem par- 
teneri de afaceri, vezi? Așa trebuie, să ne spunem pe nu- 
mele mici. 

Agresorul său scoase un bandaj lung, alb şi îl legă 
strâns în jurul vârfului degetului sângerând, apoi din ce 

în ce mai Jos, ca un garou. După aceea puse un plasture 
deasupra, ca să stea fix. 

— Vezi, Michael, din punctul meu de vedere, ţi-am sal- 
vat viaţa. Lucrul acesta ar trebui să valoreze ceva, nu? Și 
din ce am citit în ziare și am văzut la televizor, se pare că 
tu ești plin de bani. Iar eu nu, asta este diferenţa. Vrei 
niște apă? 

Michael încuviinţă. Încercă să gândească limpede, dar 
durerea surdă şi continuă din deget făcea acest lucru im- 
posibil. 

— Dacă vrei să bei, trebuie să îți scot banda de pe gură. 
O să fac asta, cu condiţia să nu începi să țipi. Ai înţeles, 
Michael? 

El încuviinţă din cap. 

— Eu îmi țin tot timpul cuvântul. Dar tu? 

Michael încuviinţă din nou. 

O mână se îndreptă spre el şi în momentul următor, 
Michael simţi că jumătate din pielea de pe faţă îi este 
smulsă. Deschise gura, în timp ce bărbia și obrajii îl în- 
ţepau ca naiba. Apoi bărbatul se aplecă cu o sticlă de apă 
minerală, cu capacul desfăcut în mână şi turnă puţin din 
conţinut în gura lui Michael. O bău lacom şi câteva 
picături îi curseră pe bărbie şi pe gât. Avea un gust bun 
şi rece. Apoi o parte din apă o luă pe un drum greşit şi 
se înecă. wsd 

Į se luă sticla de la gură, iar el continuă să tușească. 
Când termină, se simțea mult mai vioi. Putea să simtă ae- 
rul rece şi umed şi miros de motorină, de parcă era 
într-un fel de parcare subterană. Uitându-se către figura 
cu glugă, întrebă: 

— Unde sunt? 

— Nu prea ai ţinere de minte, Mike. Ţi-am spus să nu 
mă întrebi nici unde eşti, nici cine sunt. 

— Mi-ai spus că te cheamă Vic. 

— Sunt Vic pentru tine, Mike. 

Cu mintea mai limpede acum, lui Michael începea să 
îi fie mai frică de acest bărbat decât îi fusese în sicriu. 

— Cum... cum m-al găsit? 

— Am Stat toată săptămâna în rulotă. Mă ocup cu ve- 
rificarea reţelelor de telefonie mobilă din sudul Angliei, 
pentru companii. Ascult radio Citizen's Band, vorbesc cu 
prieteni stabiliţi prin lume. Când nu este nimeni cu care 
să stau de vorbă, scanez toate frecvențele audio, uneori 
ascult ce își mai spune poliţia. Cu echipamentul meu, pot 
să ascult aproape tot ceea ce doresc, telefoane mobile, 
orice. i-am spus că am lucrat la transmisiuni în Marina 
Australiană. 

Michael încuviinţă. 

— Și miercuri, după ce am terminat treaba, am dat 
peste tine și Davey care aveaţi o conversaţie interesantă. 
Am rămas pe frecvenţă și am ascultat și discuţiile urmă- 
toare între voi doi. Am văzut ştirile la televizor și am au- 
zit de sicriu. Așa că am căzut pe gânduri şi ce mi-am zis: 
dacă ar fi să mă duc cu cei mai buni prieteni la petrece- 
rea burlacilor, de ce să iau un sicriu cu mine? Poate ca să 
te ascund undeva? Să fac un fel de glumă macabră ? Așa 
că am mers la Oficiul firmelor din Brighton şi am căutat 
firma ta. Şi, minune! Am aflat că ai cerut autorizaţie de 
construire pe terenul împădurit pe care l-ai cumpărat 
anul trecut, chiar în zona în care erau cârciumile vizitate 
de voi. M-am întrebat dacă asta nu era chiar o coinci- 
denţă! Și mi-am imaginat că, după o noapte de beţie, pri- 
etenii tăi vor fi nişte leneşi nenorociţi. Nu te-ar fi cărat 
prea mult. Ar trebui să fii aproape de un drum accesibil 
cu mașina. 

— Acolo eram? întrebă Michael. 

— Acolo ai mai fi fost şi acum, prietene. Acum spu- 
ne-mi despre banii pe care i-ai trimis în Insulele Cayman. 

— Ce vrei să spui? 

— Ti-am spus, am ascultat ce vorbește poliția. Nu-i aşa 
că ai bani în Insulele Cayman? Aproape un milion, am 
înțeles. Nu ar fi asta o recompensă rezonabilă pentru că 
ţi-am salvat viaţa? Ar fi chiar ieftin, aş putea adăuga eu. 


07 


Dimineaţa următoare, la ora 7.20, Grace ajunse la se- 
diul Poliţiei din Sussex. Cerul era de un albastru-întune- 
cat, cu mănunchiuri de nori ca nişte bucăţi de cârpă. 
Unul dintre poliţiştii cu care făcuse echipă cu mulu ani 
în urmă ştia totul despre formațiunile de nori și putea să 
spună cum va fi vremea după aspectul acestora. Din câte 
îşi aducea aminte, norii de astăzi erau cumulonimbus. 
Însemna că vremea va fi uscată. Foarte bună pentru că- 
utările de astăzi. 

În majoritatea sediilor de politie, ar fi putut mânca un 
mic dejun consistent, lucru necesar ca să se încarce cu 
energie, se gândi el mergând pe coridor spre automate. 
Dar nu şi aici. Introduse o monedă în dreptul băuturilor 
fierbinți, apoi aşteptă ca paharul de plastic să se umple cu 
cafea cu lapte. Mergând înapoi în birou, îşi dădu seama 
cât de obosit era. Se răsucise toată noaptea pe o parte ș ŞI 
pe alta, aprinsese lumina, scrisese ceva, apoi o stinsese şi 
din nou de la capăt. Amănunte și fapte din Operaţiunea 
Salsa îi tot veneau în minte, puţin câte puţin, până când 
lumina zilei începu să se strecoare printre draperii și se 
auziră primele cântece ale păsărelelor. 

Brăţara. BMW-ul care sosea atât de târziu acasă, aco- 
perit de noroi. Mark Warren care lucra la birou duminică 

noapte. Bradley Cunningham, unchiul lui Ashley din 
Canada. Expresia și comportamentul lui Ashley Harper 
la morgă. Rezultatul analizelor asupra mostrelor de pă- 
mânt, care trebuia să vină astăzi. Posibil să vină și rezul- 
tatele de pe casetele video. 

Se uită la documentele din tăviţa de intrări, peste care 
era corespondenţa de săptămâna trecută, de care nu se 
ocupase încă, apoi deschise calculatorul și se uită la nu- 
mărul şi mai mare de mesaje primite pe mail. Apoi ușa se 
deschise și auzi un glas vesel: 

— Bună dimineaţa, Roy. 

Fra Eleanor Hodgson, secretara sa, pe care o rugase 
să vină mai devreme astăzi. Ținea o foaie în mână. 

— Ce ai făcut în weekend? întrebă el. 

— Foarte bine, am fost la nunta nepoatei mele sâm- 
bătă, apoi am avut în vizită toate rudele. Tu? 

— Am reuşit să ajung la ţară ieri. 

— Foarte bine! spuse ea. Aveai nevoie de o pauză şi 
de aer proaspăt. Se uită la el mai atentă. Arăţi foarte 
palid, să ştii. 

— Mie îmi spui! Luă foaia, ştiind deja despre ce era 
vorba. Era programul de săptămâna aceea. De când se 
ştia, ea îi făcea agenda la începutul fiecărei săptămâni. 

Se aşeză. Mirosul de cafea îl tenta, însă lichidul era 
prea fierbinte ca să îl poată bea. Se uită prin agendă pen- 
tru a se elibera de tot ce nu era foarte important acum, dat 
fiind faptul că investiga cazul lui Harrison. 

La ora 10, în dimineaţa asta, era citat la tribunal pen- 
tru continuarea procesului lui Suresh Hossain și trebuia 
să se ducă. La ora 13 avea programare la medicul stoma- 
tolog, în Lewes, şi trebuia să o anuleze. Mâine, la ora 15, 
avea programată o întâlnire cu cei de la secţia de crimi- 
nalistică din South Wales, pentru un schimb de informaţii 
asupra cazului unui răufăcător cunoscut din Swansea, 
care fusese găsit mort, cu un tac de biliard înfipt între 

ochi, într-o zonă pustie de lângă Newhaven. Trebuia să 
o reprogrameze. Miercuri trebuia să meargă la Colegiul 
de Poliţie din Bramshill, pentru un curs de amprentare 
ADN. Evenimentul principal de Joi era întâlnirea cu 
echipa de crichet a sediului central al Poliţiei din Sussex, 
cu care avea bătăi de cap pentru că era secretar onorific 
al adunării generale anuale. Vineri nu era nimic progra- 
mat pentru moment, iar sâmbătă era un exerciţiu de si- 
mulare a unui atac terorist în Shoreham Harbour în care 
el nu era implicat. 

Ar fi fost o săptămână liniștită, dacă nu erau procesul 
Hossain şi acum Operaţiunea Salsa. Dar, din experienţă, 
ştia că puţine săptămâni se sfârşesc aşa cum te-ai aştepta. 

Îi spuse lui Eleanor să îi reprogrameze totul, cu ex- 
cepţia întâlnirilor de la tribunal, apoi scotoci prin co- 
respondenţă, dictând răspunsuri la cele mai urgente 
probleme. Își verifică rapid e-mailurile și pentru că tim- 
pul era scurt, iar el scria încet, dictă răspunsuri şi la aces- 
tea. Apoi merse pe coridoarele întortocheate către biroul 
de investigaţii. Deja se simţea ca acasă acolo. 


Întâlnirea de la ora 8.30 a fost scurtă. Nu se mai în- 
tâmplase nimic în timpul nopţii, în afară de ceea ce aflase 
de la Max Candille, lucru pe care voia să îl ţină doar pen- 
tru el, și de vizita la Double-M. Dacă aveau noroc, poate 
vor avea noutăţi pentru şedinţa de la ora 18.30. 

Grace merse cu maşina spre Lewes, oprindu-se la o 
benzinărie ca să își cumpere un sandviș cu ou şi şuncă, din 
care încă mai mânca în timp ce urca treptele tribunalului 
la ora 9.30. Simţea că va fi o zi foarte lungă. 

Procedurile de dimineaţă îi erau prezentate Judecă- 
torului de către consiliu, iar tot ceea ce putea face Grace 
era să piardă timpul în sala de aşteptare, dictându-i câte 
ceva la telefon lui Eleanor şi vorbind cu Glenn Branson 
de câteva ori. Nu era suficient timp pentru ca în pauza 


330 PETER JAMES 


de masă să se ducă la birou și apoi să se întoarcă, așa că 
până la urmă merse la stomatolog pentru controlul pe 
care-l făcea la fiecare șase luni. Spre uşurarea lui, nu avea 
nicio problemă, deși primi o mustrare din partea medi- 
cului pentru că nu îşi spăla gingiile suficient de bine. Dar 
cel puţin nu avea nici o carie. Dintotdeauna îi era groază 
de ele. 

Se întoarse la ora 14 la tribunal și află că nu era ne- 
voie de el toată ziua, aşa că reveni la birou. Pentru că se 
ocupase numai de Operaţiunea Salsa, se strânseseră 
foarte multe rapoarte de făcut; se strădui să rezolve ce 
era mai urgent. 

Până să înceapă întâlnirea de la ora 18.30, îşi dădu 
seama că fusese o după-amiază lipsită de evenimente pen- 
tru el. Dar după cum arăta echipa sa, era clar că se întâm- 
plase ceva. Bella Moy îi transmise noutatea: 

— Tocmai am primit un telefon de la Phil Wheeler, 
tatăl băiatului găsit mort după-amiază. 

— Și? 

— Spunea că nu ştie dacă este ceva important, dar se 
pare că fiul său i-a spus că a vorbit cu Michael Harrison 
la un walkie-talkie, începând de marti. 

Ashley se opri în spatele lui Mark, care stătea aplecat 
peste birou, în faţa computerului, încercând să ajungă la 
zi cu problemele de serviciu. Trebuia să răspundă arhi- 
tectului, furnizorului de materiale și constructorului 
companiei la o serie de mesaje şi probleme ridicate de de- 
partamentul de planificare asupra celui mai ambițios pro- 
iect de până acum, noul ansamblu de douăzeci de case, 
numit Ashdown. 

Îşi puse mâinile în jurul gâtului lui, se aplecă în faţă și 
i se cuibări lângă obraz. El respiră în esenţa îmbătătoare 
a parfumului ei de vară și a mirosului de citrice din păr. 

Cu ochii înceţoşaţi, îşi ridică mâinile și îi prinse obra- 
jii în palme. 

— Ne vom descurca, spuse el. 

— Bineînţeles. Noi ne descurcăm întotdeauna, nu-i aşa ? 

— Exact. 

Se aplecă mai în faţă şi îl sărută pe frunte. 

Mark aruncă o privire prin birou, către ușa deschisă, 
îngrijorat zi şi noapte de cine ar fi putut intra. 

Ea îl sărută din nou. 

— Te iubesc, spuse ea. 

— Şi eu te iubesc, Ashley. 

— Sigur? Nu mi-ai arătat prea multă afectiune în ul- 
timele zile, îl certă ea. 

— Da. Și tu ai stat cumva numai cu mine? 

— Hai să uităm de asta. 

Îl muşcă puţin de ureche, desfăcându-i nasturii de la 
cămașă, lăsându-și mâinile să îi alunece înăuntru şi începu 
să se joace cu sfârcurile lui, strângându-le între degetul 
mare şi arătător. Îl simţi cum reacţionează aproape in- 
stantaneu; respira sacadat, iar sfârcurile i se întăriseră . 
Scoţându-şi mâinile din cămașă, veni în faţa lui, opri cal- 
culatorul, apoi îi şopti în ureche: 

— Fă sex cu mine. 

— Ac? 

— Aici, acum! 

Michael se ridică, puţin speriat şi se uită la ceas. 

— Cei de la curăţenie vin în jur de 6.30... vor veni... 

Ashley îi desfăcu cureaua și îi trase fermoarul de la 
pantaloni. Apoi îi dădu jos pantalonii și chiloţii cu o sin- 
gură mișcare rapidă. 

— Atunci va trebui să o facem repede, nu? Se opri și 
se uită un moment, apreciativ, la penisul său întărit și 
spuse: Deci cineva pare încântat să mă vadă. 

Apoi îl luă în gură. 

Mark se uită pe fereastră. Geamurile de la clădirea 
opusă dădeau chiar spre ei. Încercă să se dea într-o parte 
și aproape că se împiedică în pantaloni. Se aplecă în faţă, 
trase de nasturii de la cămașa lui Ashley, își băgă mâinile 
înăuntru și îi desfăcu sutienul. În câteva minute, complet 
gol cu excepţia pantofilor și a șosetelor, stătea deasupra 
ei, înăuntrul ei, mirosul covorului prăfuit, din material 
sintetic amestecându-i-se în nări cu parfumul lui Ashley. 

Se auzi un sunet ascuţit de la interfon. 

— La naiba! spuse el, speriat. Cine dracu” să fie? 

Ashley îl trase mai adânc în ea, înfigându-i unghiile 
în spate. 

— Ignoră, spuse ea. 

— Dar dacă este Michael? Care vrea să verifice dacă 
este cineva înăuntru ? 

— Eşti aşa de pămpălău! spuse ea, dându-i drumul. 

Ignorând remarca, Mark se ridică în picioare şi ieși 
din cameră până la biroul de la recepţie unde de obicei 
stătea Ashley şi se uită la monitorul alb-negru. Văzu un 
bărbat cu o cască de motociclist, tinând un pachet în faţa 
ușii de la intrarea principală. Mark apăsă pe butonul 
interfonului. 

— Da? 

— Un pachet pentru domnul Mark Warren, de la 
Double-M Properties. 

— Nu îl poți pune în cutia poştală ? 

— Am nevoie de semnătură. 

Mark înjură. 

— Cobor imediat. Se îmbrăcă la loc, băgându-și că- 
maşa în pantaloni, apoi îi dădu un sărut lui Ashley. Mă 
întorc în două secunde. 

— Nu-ţi face griji în privinţa mea, spuse ea fără să 
zâmbească. O să continui fără tine. 

Mark se grăbi să coboare, deschise ușa și luă sacosa de 
la un bărbat mic și îndesat, îmbrăcat cu o haină pe care era 
scris „CURIERAT RAPID“. Pe pungă era tipărită adre- 
sa lui, dar nu era nici o informaţie despre expeditor. Sem- 
nă în registru, i se dădu o copie după aviz, închise ușa și 
urcă la loc scările. 

Ceea ce era scris de mână în dreptul expeditorului de 
pe registru părea să însemne „Furnizorii JK“. Mark nu 
avea nici o idee despre ce era înăuntru. Avea atât de mult 
de lucru cu hârtiile referitoare la planurile de construcție, 
încât simţea că se scufundă sub greutatea lor. Probabil că 
în pungă erau o mulțime de desene de la furnizorul de ma- 
teriale. Era totuși destul de extravagant să le trimită prin 
curier, când ajungeau la fel de bine şi prin poştă. O să 

deschidă pachetul mai târziu. Acum nu avea nimic în min- 
te, decât pe Ashley zăcând goală pe covorul din biroul lui. 
Iar el se simţea nebuneşte, extraordinar de excitat. 

Apoi, pe neaşteptate, la câteva secunde după ce se așe- 
zase deasupra ei, totul se termină. 

— Îmi pare rău, spuse el, ţinându-și greutatea în coate. 

— Te-a excitat curierul pe motocicletă ? întrebă ea, nu- 
mai pe jumătate în glumă. 

— Da, sigur. 

— O mulţime de bărbaţi sunt homosexuali și nu își 
dau seama. Ştii, motociclişti îmbrăcaţi în piele pot fi un 
lucru foarte erotic pentru unii bărbaţi. 

— Ce vrea să zică asta? 

— Tu ce crezi ? Mă lași aici în pielea goală, tocmai când 
eram gata să termin; te duci jos și vezi un tip îmbrăcat în 
piele și în momentul următor tu termini, înainte de a ajun- 
ge înăuntrul meu. 

Se răsuci şi se așeză lângă ea pe covor, trecându-l un 
fior prin tot corpul. 

— Îmi pare rău, spuse el. Doar că am o grămadă de lu- 
cruri pe cap în acest moment. 

— Jar eu nu am? 

— Poate că te descurci mai bine decât mine. 

— Nu ştiu cu ce eşti tu în stare să te descurci, Mark. 
Credeam că tu ești tipul puternic, iar Michael cel slab. 

El se aplecă în faţă și îşi acoperi faţa cu palmele. 

— Ashley, suntem amândoi tensionaţ, da? 

— Tu nu ar trebui să fii, doar ce ai avut parte de un or- 
gasm minunat. 

— Bine, bine, bine. Mi-am cerut scuze. Vrei să mă 
ocup de tine? O să te fac să termini, ştii cum, cu mâna. 

Ea se ridică brusc, luându-și hainele în timpul acesta. 

— Lasă, nu mai am nici un chef de asta. 

Amândoi se îmbrăcară în linişte. Ashley rupse tăce- 
rea în timp ce se ruja. 

— Ştii ce se spune, Mark? Sexul satisfăcător înseam- 
nă unu la sută într-o relaţie; sexul mai puţin satisfăcător 
e nouăzeci şi nouă la sută. 

— Credeam că de obicei suntem sausfăcuți amândoi. 

Fa îşi privi buzele rujate în oglindă, ca şi cum era gata 
să iasă la o întâlnire. 

— Mda, și eu am crezut la fel. 

Mark înaintă și puse o mână în jurul ei. 

— Ashley, iubito. Haide, mi-am cerut scuze, dar sunt 
atât de stresat. Ar trebui să plecăm undeva câteva zile. 

— Da, asta sigur ar da bine, nu-i aşa? 

— Vreau să spun, atunci când se termină totul. 

Se uită la el cu o privire tăioasă. 

— Şi când mai exact se va termina totul? 

— Nu ştiu. 

Îşi puse oglinda în geantă. 

— Mark, dragule, nu se va termina niciodată cât ump 
Michael este în viaţă. Amândoi știm asta. Ne-am tăiat 
craca de sub picioare atunci când ai luat tubul de respi- 
rat marți noapte. Îl sărută pe obraz. Pe mâine dimineaţă. 

— Pleci? 

— Da, plec. Întotdeauna plec la sfârșitul programu- 
lui; e ceva rău în asta? Mi se pare că trebuie să păstrăm 
aparențele. 

— Cred că da, voiam doar... 

Ea se uită la el câteva secunde. 

— Adună-te, pentru numele lui Dumnezeu. Ai înţeles ? 

El încuviinţă. Apoi ea plecă. 

Mark mai rămase încă o oră să răspundă la e-mailuri, 
apoi, deranjat de sunetul celor de la curăţenie, se hotărî 
să nu mai stea şi să termine treaba acasă. 

În drum spre ușă, luă pachetul pentru care semnase 
mai devreme și îl deschise. Era ceva înăuntru, un obiect 
mic, învelit strâns în celofan și legat cu o bandă. 

Încruntându-se, se întrebă ce era. Un card pentru te- 
lefonul mobil? O piesă pentru computer ? 

Luă nişte foarfece din sertarul biroului şi desfăcu ce- 
lofanul la un capăt, trase de el și se uită înăuntru. 

La început crezu că este o glumă — un deget de plas- 
tic pe care îl poţi cumpăra din magazinele cu ciudăţenii. 
Apoi văzu sângele. 

— Nu! strigă el, simțindu-se dintr-odată ameţit. 
Nu! Nu! 

Degetul tăiat căzu din pachet şi ateriză fără zgomot 
pe covor. 

Făcând câțiva paşi în spate îngrozit, Mark văzu că în 
pachet era un plic. 

Grace ieși de pe drumul principal şi intră pe un drum 
de ţară, chiar la marginea Lewes-ului. Trecu pe lângă 
firma unui magazin, pe lângă o cabină telefonică, apoi, în 
partea stângă, văzu un gard înalt, din metal, cu sârmă 
ghimpată deasupra. Unele părți din gard erau căzute, al- 
tele nu. De-a lungul gardului erau două porți, deschise 
larg, care arătau ca şi cum nu ar mai fi fost închise de un 
deceniu. Pe una din ele era fixată o firmă de tablă îndoită, 
aproape ştearsă, pe care scria „IRACTĂRI AUTO 
WHEELER“. Lângă era un alt panou, mult mai mic, pe 
care scria „Atenţie, câini!“ 

Modul în care arăta casa se apropia cel mai mult de 
imaginea unei case de la ţară. Era însă mai mult decât dă- 
răpănată și mai murdară decât orice loc pe care îl văzuse 
Grace în viaţa lui. 

În curte era o mașină de tractare mare, de culoare 
albastră, parcată între mai mult de o duzină de mașini lo- 
vite, unele făcute praf, altele doar ușor atinse dintre care 
una, o Toyota mică, arăta ca și cum ar fi fost parcată şi ci- 
neva furase tot ce putuse fi luat din ea. 

Mai erau buturugi tăiate şi netăiate, o capră de tăiat 
lemne, un fierăstrău ruginit, o rulotă uzată, lângă care era 
un panou pe care scria cu cretă „Promoţie pentru pomu 

de Crăciun“ și un bungalow care arăta ca şi cum ar fi 
putut să se dărâme în orice moment. 

În timp ce intra în curte şi oprea motorul, auzi lătra- 
tul fioros al unui câine de pază rupând tăcerea serii căldu- 
roase. Pentru câteva minute rămase prevăzător în maşină, 
așteptând să apară dulăul. Dar uşa casei se deschise şi ieși 
un bărbat îndesat. În vârstă de aproximativ cincizeci de 
ani, cu puţinul păr pe care-l mai avea nespălat, era nebăr- 
bierit şi avea o burtă imensă de la bere, abia ținută sub o 
vestă și care atârna peste cureaua pantalonilor maro ca un 
munte de zăpadă gata să provoace o avalanșă. 

— Domnul Wheeler? întrebă Grace, încă speriat de lă- 
tratul câinelui de mai devreme, care devenea din ce în ce 
mal puternic. 

— Da? Bărbatul avea o faţă blândă, cu ochi mari şi trişti 
și mâini muncite. Mirosea a sfoară şi a ulei de mașină. 

Grace îşi scoase legitimatia şi o ţinu astfel încât băr- 
batul să o poată vedea. 

— Sunt detectivul căpitan Grace de la departamentul 
de criminalistică al Poliţiei din Sussex. Îmi pare foarte rău 
pentru fiul dumneavoastră. 

Bărbatul rămase drept, impasibil, apoi Grace observă 
că începe să tremure. Îşi încleștă mâinile și lacrimile înce- 
puseră să-i curgă pe obraji. 

— Doriţi să intraţi? întrebă Phil Wheeler cu o voce 
tremurată. 

— V-aş fi recunoscător dacă mi-aţi putea acorda câ- 
teva minute. 

Interiorul casei era aproape la fel ca exteriorul, iar mi- 
rosul indica un fumător înrăit. Grace îl urmă pe bărbat 
într-o cameră de zi întunecată, cu un set de mobilă din 
trei piese şi un televizor mare, vechi. Aproape fiecare cen- 
timetru de podea era acoperit cu reviste auto, reviste de- 
spre viaţa la ţară și discuri de vinil. Pe masă, erau 
fotografia unei femei cu părul deschis la culoare care îşi 

odihnea mâinile pe umerii unui băieţel pe scuter și niște 
bibelouri chinezești, dar nu era nimic pe pereţi. Un ceas 
aşezat pe şemineu, fixat în stomacul unui bibelou chine- 
zesc care întruchipa un cal de curse, arăta ora 19.10. Veri- 
ficându-l cu ceasul său, Grace fu uimit să vadă că era 
destul de exact. 

Dând la o parte câteva coperte de la discuri de pe fo- 
toliu, Phil Wheeler spuse, ca şi cum ar fi dat o explicatie: 

— Lui Davey îi plăceau lucrurile astea, obişnuia să le 
asculte tot timpul, îi plăcea să colecuoneze... 

Îşi ieşi din fire şi ieși din cameră. 

— Ceai? întrebă el. 

— Nu, mulţumesc, răspunse Grace, nefiind sigur de 
curăţenia din bucătărie. 

Cum gradul de dificultate al interogaroriului era scă- 
zut, acesta ar fi putut fi luat de orice detectiv, dar Grace 
era adeptul muncii pe teren. Era stilul său de lucru și era 
un aspect al muncii de poliţist pe care îl găsea cel mai in- 
teresant Şi, ca acum, provocator. 

După câteva minute, Phil Wheeler se întoarse în ca- 
meră, dădu la o parte de pe scaun câteva reviste şi niște 
coperte de discuri şi se aşeză, apoi scoase o cutie cu tu- 
tun din buzunar. Tinu deschisă cutia cu degetul arătător, 
desfăcu un pachet cu foiţe de ţigări, apoi începu să își ră- 
sucească o țigară cu o singură mână. Grace nu se putea 
abune să nu îl privească; întotdeauna îl fascinase modul 
în care oamenii făceau lucrul acesta. 

— Domnule Wheeler, am înţeles că fiul dumneavoas- 
tră v-a spus că a discutat cu o persoană dispărută, Michael 
Harrison, la un walkie-talkie. 

Phil Wheeler îşi plimbă limba de-a lungul hârtiei și 
lipi ţigara. 

— Nu înţeleg de ce cineva ar fi vrut să îi facă rău băia- 
tului meu. Era cea mai prietenoasă persoană pe care o pu- 
teal întâlni. Ținând ţigara neaprinsă, gesticulă prin aer. 

Sărmanul băiat avea apă în creier, ştiţi, encefalită. Nu era 
inteligent, dar toată lumea îl plăcea. 

Grace zâmbi cu simpaue. 

— Avea mulți prieteni în Poliţia Rutieră. 

— Era un băiat bun. 

— Așa am auzit. 

— Fra viaţa mea. 

Grace aşteptă. Wheeler își aprinse ţigara cu un chibrit 
dintr-o cutie marca Swan Vesta și câteva momente mai târ- 
ziu mirosul dulce de tutun pluti până la Grace. Îl inspiră 
adânc, bucurându-se de mireasmă, dar fără să se bucure şi 
de ceea ce trebuia să facă. Să vorbească cu noile victime 
era, după părerea lui, singurul lucru îngrozitor în poliție. 

— Puteu să îmi spuneţi câte ceva despre conversațiile 
lor ? Despre walkie-talkie ? 

Bărbatul trase din ţigară şi apoi scoase fumul pe gură 
şi pe nas în timp ce vorbea. 

— M-am supărat foarte tare pe el vineri sau sâmbătă, 
nu mai ştiu când. Nu ştiam că are nenorocitul ăla de 
walkie-talkie. Mi-a spus apoi că îl luase de lângă locul 
unde se întâmplase accidentul acela groaznic marţi seara, 
cu cei patru băieți. 

Grace încuviință. 

— Nu se mai oprea din vorbă despre noul lui prieten. 
Ca să fiu sincer, nu prea l-am băgat în seamă. Cum să 
spun, Davey trăia în propria lume în majoritatea tim- 
pului. Întotdeauna avea conversații cu persoane aflate în 
capul său. Își puse ţigara într-o scrumieră de metal, apoi 
își tamponă ochii cu o batistă mototolită și își trase nasul. 
Tot umpul vorbea. Uneori trebuia să îl opresc, altfel reu- 
șea să mă înnebunească. 

— Vă aduceţi aminte ce v-a spus despre Michael 
Harrison? 

— Era foarte entuziasmat pentru că i se spusese că 
putea deveni un erou. Era vineri, cred. Vedeţi, îi plăceau 

filmele americane cu poliţişti și întotdeauna își dorise să 
fie erou. Îmi tot spunea că știe unde este cineva şi că este 
singura persoană din lume care ştie lucrul acesta şi că e 
șansa lui să devină erou. Dar nu l-am prea ascultat; avu- 
sesem o zi plină din cauza a două mașini accidentate pe 
care a fost nevoie să le tractăm şi nu am făcut legătura cu 
cazul dumneavoastră. 

— Aveţi acel walkie-talkie ? 

Bărbatul dădu din cap. 

— Cred că Davey îl luase cu el. 

— Davey conducea? 

Bărbatul dădu din cap. 

— Îi plăcea să conducă mașina uneori şi îl lăsam să o 
facă pe un drum liniștit. Ştiţi, eu ţineam o mână pe volan. 
Dar nu, nu ar fi putut conduce niciodată, nu era în stare. 
Avea doar o bicicletă, atât. 

— A fost găsit la aproximativ zece kilometri depărtare 
de aici. Credeţi că se dusese să îl găsească pe Michael Har- 
rison? Să încerce să devină un erou? 

— Am fost nevoit să mă duc să tractez o maşină sâm- 
bără după-amiază, iar Davey nu a vrut să vină cu mine, 
mi-a spus că are ceva important de făcut. 

— Ceva important? 

Philip Wheeler încuviinţă trist. 

— Îi plăcea să creadă că este important. 

Grace zâmbi, gândindu-se că tuturor ne place lucrul 
acesta. Apoi întrebă: 

— Ay înţeles de la Davey cam pe unde ar putea fi 
Michael Harrison? 

— Nu, nu am făcut nici o legătură, aşa că nu i-am acor- 
dat atenţie. 

— Domnule Wheeler, aș putea vedea camera fiului 
dumneavoastră ? 

Phil Wheeler întinse un deget, arătând un loc în spa- 
tele lui Grace. 

— În rulotă. Lui Davey îi plăcea acolo. Puteţi merge, 
dar nu vă supăraţi dacă eu nu vin... eu... Îşi scoase din 
nou batista. 

— E în regulă, înţeleg. 

— Nu este închisă. 

Grace traversă curtea și se îndreptă spre rulotă. Câi- 
nele pe care încă nu îl văzuse şi despre care credea că era 
în partea cealaltă a casei începu să latre din nou, mult mai 
agresiv. Lipit de ușa de la intrare era un semn de averti- 
zare pe care scria „Atenţie, se trage!“ 

Încercă clanţa, apoi deschise ușa și intră. Pe jos erau 
mai multe mochete mototolite, acoperite cu șosete, lenje- 
rie, tricouri, ambalaje de la dulciuri, o cutie desfăcută de 
la McDonald's, cu ketchup întărit pe capac, rulmenti, 
plăcuţe de înmatriculare vechi, americane și câteva şepci 
de baseball. Camera era şi mai murdară decât casa și se 
simţea un miros puternic de picioare nespălate, care îi 
aducea aminte de un vestiar şcolar. 

Mare parte a spaţiului din cameră era ocupat de un pat 
și un televizor care stătea strâmb și care oscila între alb-ne- 
gru şi color, la care văzu că rulează Lege și ordine. Lui 
Grace nu îi plăcuse niciodată să urmărească filme polițiste 
britanice; întotdeauna reușeau să îl enerveze arătând pro- 
ceduri greşite sau decizii stupide făcute de cei care inves- 
tigau. Filmele americane păreau mai interesante, mai reale. 
Dar poate asta era aşa pentru că nu ştia suficient de bine 
procedurile din poliția americană, astfel încât să fie critic. 

Uitându-se în jur, remarcă lipite pe pereţi reclame ce 
păreau a fi rupte din reviste. Uitându-se mai atent, re- 
marcă faptul că toate erau reclame la produse americane: 
maşini, arme, mâncare, băutură, locuri de vacanţă. 

Pășind pe lângă cutia de McDonalds, se uită la un 
computer marca Dell foarte vechi, din procesorul căruia 
ieşea o dischetă, pus pe un birou pe care mai erau o cutie 
cu batoane de ciocolată Twinkie, o păpuşă de plastic cu 

Bart Simpson, înaltă de o sută cincizeci de centimetri și 
o bucată de hârtie liniată, pe care erau niște litere scrise 
cu stiloul, cu o caligrafie de copil. 

Grace se uită cu atenţie la mâzgălitură şi își dădu sea- 
ma că era un desen scris cu litere de începător. Între două 
linii paralele era mâzgălit: 


„A26. LA NORD DE KROWBURG. DOUĂ GRI- 
LAJE PENTRU VITE. 3 KILOMETRI. O CASĂ DE 
ŢARĂ ALBĂ.“ 


Era o hartă. 

Sub ea văzu o înșiruire de numere: 0771 52136. Părea 
să fie un număr de mobil şi încercă să sune, dar nu se în- 
tâmplă nimic. 

Mai stătu douăzeci de minute, timp în care scotoci 
prin toate lucrurile din cameră, deschise toate sertarele, 
dar nu găsi nimic altceva care să îl intereseze. Apoi merse 
cu bucata de hârtie înapoi în casă, la Phil Wheeler. 

— V-a vorbit Davey despre asta? 

Phil Wheeler dădu din cap. f 

— Nu. 

— Indicaţiile acestea vă aduc aminte de ceva? 

— Două grilaje pentru vite, trei kilometri, casă albă ? 
Nu, nu îmi aduc aminte de nimic. 

— Și numărul? Îl recunoaşteţi ? 

Bărbatul se uită la număr, citind fiecare cifră cu 
voce tare. 

— Nu, nu îl recunosc. 

Grace hotărî că obținuse tot ce se putuse de la bărbat 
în seara aceasta. Se ridică, îi mulţumi şi îi spuse din nou 
că îi pare rău pentru fiul său. 

— Doar să îl prindeţi pe nenorocitul care a făcut-o, 
domnule detectiv. Cel puţin faceţi asta pentru mine și 
pentru Davey, da? 

Grace îi promise că va face tot ce era posibil. 


70 


Mark Warren, ud de transpiraţie, băgă cheia în încu- 
ietoarea de la uşa apartamentului său, speriat pentru o 
clipă că ar fi putut fi blocată. Apoi deschise ușa cu teamă, 
intră, o închise la loc, încuie și puse lanţul de siguranţă. 

Ignorând multimea de plicuri care îl aştepta, își puse 
jos servieta, îşi desfăcu nodul de la cravată şi nasturele de 
la gât, apoi își aruncă jacheta și cravata pe canapea. Își 
turnă patru degete de whisky Balvenie, puse niște gheaţă 
de la frigider în pahar şi luă o înghiţitură. 

Deschise geanta de piele în care își ţinea laptopul și 
scoase pachetul primit mai devreme, ţinându-l la distanţă, 
abia îndrăznind să se uite la el. Îl puse pe masa de lac 
negru dintr-un colţ al camerei şi scoase biletul la care se 
uitase deja mai devreme, în birou. Apoi se duse lângă mă- 
suţa de cafea, luă o înghiţitură mare de cafea şi se așeză. 


Biletul era scurt, tras la imprimantă pe o coală de hâr- 
tie A4. Scria: 


Verifică amprentele și o să afli că apartin prietenului 
și partenerului tău de afaceri. La fiecare 24 de ore voi 
tăia câte o bucată din ce în ce mai mare din el. Până când 
o să faci exact ceea ce îți spun. 


Biletul nu era semnat. 

Mark mai bău din whisky și goli paharul. ÎL umplu din 
nou, cu încă patru degete de băutură şi cuburi de gheaţă, 
apoi citi din nou biletul. Și din nou. Undeva afară se auzi 
o sirenă și tresări. Interfonul sună, reușind să îi inducă o 
stare de panică. Îndreptându-se către monitorul camerei 
de supraveghere, spera cu disperare să fie Ashley. Avea 
telefonul închis și când încercase să o sune de la birou şi 
cu câteva minute în urmă, când o apelase din lift. 

Dar nu era Ashley, ci vedea figura unui personaj pe 
care, după părerea lui, îl văzuse prea mult în ultimele zile: 
detectivul Grace. 

Câteva momente se întrebă dacă să îl evite și să îl lase 
să plece, să se întoarcă altă dată. Dar poate că avea noutăţi. 

Ridică receptorul şi îi spuse lui Grace să intre, apoi 
apăsă butonul pentru a deschide ușa. 

I se păru că în doar câteva secunde Grace ciocăni la 
ușă, iar el abia avu timp să adune biletul și pachetul și să 
le ascundă în dulap. 

— Bună seara, domnule ofiţer, spuse Mark în timp ce 
deschidea ușa, brusc conștient de faptul că se simte puţin 
ameţit de la băutură şi că vocea îi era puţin afectată. Îl tinu 
la distanţă pe Grace în timp ce dădeau noroc, astfel încât 
polițistul să nu sesizeze alcoolul din respiraţie. 

— Vă deranjează dacă intru câteva minute sau sunteţi 
prea ocupat? 

— Nu sunt niciodată prea ocupat pentru dumneavoas- 
tră, domnule ofiţer, sunt aici ca să vă ajut tot timpul. Ce 
noutăţi aveţi ? Doriţi ceva de băut? 

— Un pahar cu apă, mulţumesc, răspunse Grace, 
simțindu-se însetat. 

Se așezară amândoi unul în faţa celuilalt pe fotolule de 
piele şi Grace îl urmări pentru câteva momente. Bărbatul 
părea extrem de nervos, părea că nu se concentrează 
foarte bine și mirosea foarte tare a alcool. Uitându-se în 
ochii lui cu atenţie, Grace îl întrebă: 

— Ce aţi mâncat la masa de prânz astăzi? 

Ochii lui Mark se îndreptară spre stânga un moment, 
apoi reveniră spre centru. 

— Un sandviş cu carne de curcan și afine, de la un ma- 
gazin de după colţ. De ce? 

— Hrana este foarte importantă, spuse Grace. În spe- 
cial când eşti stresat. Îi zâmbi încurajator lui Mark, apoi 
luă o gură de apă din paharul înalt, scump, care 1 se adu- 
sese. Mark, e un mister la mijloc şi mă întrebam dacă pu- 
teţi să mă ajutaţi să îl rezolv. 

— Sigur că da, voi încerca. 

— Două camere de filmat au înregistrat joi noaptea un 
BMW X5 înregistrat pe numele Mark Warren, venind 
dinspre Lewes şi mergând spre Brighton. Grace făcu o 
pauză pentru a-şi scoate agenda din buzunar. Mda, pe la 
ora 12.29 noaptea și din nou la ora 12.40. Grace se hotărî 
să nu spună nimic despre rezultatul analizelor făcute asu- 
pra pământului care îi fuseseră înmânate la şedinţa de di- 
mineaţă. Ca un leu care se îndreaptă către pradă, el se 
aplecă înainte. Poate că ați fost într-o plimbare nocturnă 
în Ashdown Forest? 

Se concentră asupra ochilor lui Mark. În loc ca aceş- 
tia să se ducă spre partea stângă, ca atunci când acesta răs- 
punsese la întrebarea despre sandviș, adică în emisfera 
constructivă, se duseră rapid către dreapta, apoi stânga, 
apoi dreapta din nou, rămânând acolo mai mult timp. 
Emisfera creativă. Intenţiona să răspundă la întrebare cu 
o minciună. 

— Se prea poate, răspunse el. 

— Se prea poate? Nu e puţin cam neobișnuit să con- 
duci în toiul nopţii în mijlocul unei păduri? Nu v-aţi 
putea aduce aminte puţin mai limpede acest lucru? 

— Pentru mine nu este neobișnuit, răspunse Mark, 
luându-și băutura. Dintr-o dată, tot limbajul corpului i 
se schimbă. Era rândul lui Grace să se simtă nesigur, 

întrebându-se ce se întâmplă. Michael se lăsă pe spate și 
învârti băutura în pahar, auzindu-se clinchetul cuburilor 
de gheaţă. Vedeţi, acolo vom dezvolta următoarea con- 
strucţie importantă. Am obținut în urmă cu două luni 
permisiunea de construcţie a unui complex de cinci acri, 
cu douăzeci de case, chiar în inima pădurii. Însă acum lu- 
crăm la detalii, pentru că primim foarte multe plângeri de 
la grupurile de ecologişti. Mă tot duc şi mă întorc din pă- 
dure, zi şi noapte; trebuie să verific factorii de mediu, iar 
o parte importantă din aceştia o reprezintă impactul pe 
care îl va avea construcţia asupra vieţii în sălbăticie, pe 
timp de noapte. Lucrez la un întreg raport care să îmi sus- 
ună aplicația. 

Inima lui Grace se opri; se simţea ca şi cum 1 se tră- 
sese covorul de sub picioare, foarte repede. Cheltuise bună 
parte din bugetul de o mie de lire pe o analiză de sol şi se 
simţea ca un idiot. De ce nu a știut de lucrul acesta ? De 
ce nu știa nici Glenn Branson sau altcineva din echipă? 

Ideile îi fugeau, iar el încerca să se concentreze şi să și 
le pună în ordine. Mark Warren arăta în continuare foarte 
rău, iar Grace avea impresia că nu era îngrijorat din cauza 
partenerului său de afaceri. Ca şi agresivitatea arătată la 
nuntă, toate elementele indicau altceva, dar nu știa exact ce. 

Apoi, pentru a treia oară în ultimele zece minute, văzu 
cum ochii lui Mark se îndreaptă spre un punct îndepăr- 
tat din cameră, ca și cum ar fi fost cineva acolo. În mod 
intenționat, Grace scăpă agenda pe jos şi, în timp ce se 
apleca să o ia, se uită în direcția în care privea Mark. Dar 
nu văzu nimic important. Doar aparatura stereo nouă, 
câteva opere de artă modernă și câteva dulapuri. 

— Am citit despre tânărul acela de la morgă. Și am 
văzut și articolul din ziarul de astăzi. Foarte trist, spuse 
Mark. 

— S-ar putea să se fi întâmplat chiar pe terenul vostru, 
spuse Grace, testându-l. 

— Nu ştiu unde s-a întâmplat. 

Aducându-și aminte cuvintele de pe foaia de hârtie 
din dormitorul lui Davey, Grace îl privi din nou direct în 
ochi și spuse: 

— Mergi pe autostrada A26, treci de Crowborough, 
pe lângă o casă de ţară vopsită în alb, apoi peste două gri- 
laje pentru vite. Acolo aveţi voi terenul? 

Nici nu mai era nevoie să i se răspundă. Grace putea 
să vadă tot ceea ce avea nevoie din mişcarea ochilor lui 
Mark, din modul cum i s-a încruntat fruntea și s-a aple- 
cat înainte, precum şi din felul în care s-a schimbat la fată. 

— Se poate... E posibil... Da. 

Acum totul începu să îi devină clar lui Grace. 

— Dacă unii dintre voi urmau să-şi îngroape prietenul 
de viu, într-un sicriu, normal ar fi fost să o facă pe tere- 
nul vostru, nu-i aşa ? Undeva unde vă era familiar? 

— Aşa cred... 

— Tot susţineţi că nu aveaţi nici o idee despre îngro- 
parea lui Michael Harrison într-un sicriu? 

Câteva secunde, ochii lui Mark se mișcară în toate 
părțile. 

— Sigur. Absolut nici o idee. 

— Bine. Mulţumesc. Grace îşi studie agenda pentru un 
moment. Domnule Mark, mai am și un număr, mă între- 
bam dacă mă puteţi ajuta cu el. 

— Încerc. 

Grace citi cu voce tare numărul de pe aceeași foaie. 

— 0771 52136. 

Mark repetă. Ochii săi se îndreptară instantaneu că- 
tre partea stângă. Emisfera constructivă, a memoriei. 

— Pare a fi numărul lui Ashley, cu câteva cifre lipsă. 
De ce întrebau? 

Grace îşi termină de băut apa şi se ridică în picioare. 

— L-am găsit în camera lui Davey Wheeler, băiatul care 
a fost ucis. Împreună cu indicaţiile pe care vi le-am dat. 

— Ce? 

Îndreptându-se spre fereastră, Grace deschise ușa de 
la balcon și călcă pe podeaua de lemn. '[inându-se de bara 
metalică, se uită în jos patru etaje la strada agitată. Nu era 
prea sus, dar suficient pentru el, care suferea de ameţeală 
şi niciodată nu putuse suporta înălțimile. 

— De unde avea băiatul acesta numărul lui Ashley şi 
coordonatele terenului nostru ? întrebă Mark. 

— Mi-ar plăcea foarte mult să ştiu lucrul acesta. 

Din nou, ochii lui Mark înconjurară camera. Grace 
se întrebă dacă era vorba despre dulap. Să fie ceva înă- 
untru ? Ce? 

Grace avea presimţiri negative cu privire la acest băr- 
bat și la Ashley Harper, așa încât se gândi să obţină nişte 
mandate de percheziţie atât pentru case, cât și pentru bi- 
rou. Dar lucrul acesta nu era simplu. Trebuia să îi con- 
vingă pe magistrați, iar pentru asta avea nevoie de dovezi. 
Brăţara pe care i-o dăduse Ashley nu era suficientă. În 
momentul acesta, tot ce avea împotriva lui Mark Warren 
şi a lui Ashley Harper erau doar presimțuri. Nici o probă. 

— Mark, se ajunge uşor la terenul vostru? Indicaţuile, 
căsuţa albă, ţarcurile sunt suficiente? 

— Trebuie să ştii unde să cotești, pentru că nu e mar- 
cat decât cu doi stâlpi, nu am vrut să atragem atenția asu- 
pra lui. 

— Mi se pare că acesta este locul în care trebuie să îl că- 
utăm pe Michael. Şi asta foarte repede, ce ziceţi? 

— Sigur că da. 

— Am luat legătura cu Poliţia din Crowborough, 
care deja cercetează toată zona, dar se pare că ar fi foarte 
important să fiţi acolo, măcar ca să îi îndrumați către 
zona corectă. Să aranjez să vină să vă 1a într-o jumătate 
de oră? 

— Bine. Mulţumesc. Cât timp credeţi că o să fie nevoie 
de mine? 

Grace se încruntă. 

— Păi, avem nevoie doar ca să ne arăta pe unde se in- 
tră, adică unde să cotim și unde începe terenul vostru. 
Poate că o oră. Doar dacă nu preferaţi să participaţi la 
cercetare. 

— Sigur. Adică, o să fac tot ce pot. 

Mark închise ușa în urma lui Grace, fugi în baie, în- 
genunche și vomită în toaletă. De mai multe ori. 

Se ridică, trase apa, apoi îşi clăti gura cu apă rece. Hai- 
nele îi erau fleașcă de transpiraţie, părul îi stătea lipit de 
cap. Din cauza apei care curgea, aproape că nici nu auzi 
când sună telefonul fix. 

Reuşi să ridice receptorul chiar înainte ca acesta să 
treacă pe mesageria vocală. 

- Alo? 

O voce de bărbat cu accent australian, îl întrebă: 

— Mark Warren? 

Ceva din vocea bărbatului îi atrase atenţia lui Mark. 

— Aceasta este o linie internă. Cu cine vorbesc? 

— Numele meu este Vic. Prietenul tău, Michael, mi-a 
dat numărul de telefon. De fapt, ar dori să vă spună câ- 
teva cuvinte. Să vi-l dau la telefon? 

— Da. Mark lipi receptorul de ureche, tremurând. 
Apoi auzi vocea lui Michael. Era fără îndoială vocea lui, 
dar scoțând un sunet pe care Mark nu îl mai auzise 
nicioadată de la Michael. Era un urlet de durere care pă- 
rea că vine din adâncul sufletului lui Michael, care apoi 
iese, ca un tren dintr-un tunel, crescând până ajungea 
la agonie. 

Mark fu nevoit să îndepărteze receptorul de ureche. 
Urletul se opri, apoi îl auzi pe Michael scâncind și upând 
din nou. 

— Nu, nu, te rog, nu. NU! NU! NU! 

Apoi auzi din nou vocea lui Vic. 

— Pun pariu că te întrebi ce îi fac prietenului tău, nu-i 
aşa, Mark? Nu te îngrijora, o să afli mâine când vei 
primi poşta. 

— Ce vrei? întrebă Mark, încordându-și auzul, dar 
fără să mai audă nici un sunet de la Michael acum. 

— Vreau să transferi niște bani din contul bancar din 
Insulele Cayman către un altul pe care o să i-l dau acum. 

— Este imposibil, chiar dacă aş vrea să fac lucrul aces- 
ta. Pentru orice tranzacţie sunt necesare două semnături, 
a mea și a lui Michael. 

— În seiful din biroul vostru sunt documente semnate 
de amândoi, prin care îl împuterniciţi pe un avocat din 
Insulele Cayman; le-ai pus acolo anul trecut când aţi ple- 
cat o săptămână cu barca ca să încheiaţi o afacere în Gra- 
nada, dar lucrul acesta nu s-a mai întâmplat. Ați uitat să 
distrugeți acele documente. Foarte bine, aş spune eu. 

„Cum dracu” de știa lucrurile astea ?“ se întrebă Mark. 

— Aş vrea să vorbesc cu Michael. Nu vreau să îl aud 
urlând de durere, vreau doar să vorbesc cu el, te rog. 

— Ai vorbit suficient cu el pentru ziua de azi. Te las 
să te gândești la ce ţi-am propus, Mark, și vom vedea ce 
ai hotărât mai târziu, când vom discuta. Și, Mark, nici o 
vorbă despre asta poliţiei. M-ar înfuria la culme. 

Telefonul se închise. 

Imediat, Mark apăsă pe butonul pentru redarea nu- 
merelor de telefon primite. Dar nu a fost deloc surprins 
când vocea robotului răspunse: 

— Ne pare rău, nu avem numărul înregistrat. 

Încercă din nou să o sune pe Ashley. Spre ușurarea 
lui, aceasta răspunse. 

— Ce bine, spuse el. Pe unde ai fost? 

— Cum adică, unde am fost? 

— Am tot încercat să dau de tine. 

— Am fost la masaj, dacă vrei să șui. Unul din noi tre- 
buie să aibă mintea limpede, da? Apoi am fost să o văd 
pe mama lui Michael, iar acum sunt în drum spre casă. 

— Poți să treci pe aici, chiar acum ? 

— Vorbeşti cam neclar. lar ai băut? 

— S-a întâmplat ceva, trebuie neapărat să vorbim. 

— Vorbim mâine dimineaţă. 

— Nu poate aștepta. 

Modul impunător în care vorbea o convinse pe 
Ahley. Refractară, ea răspunse: 

— Bine. Dar nu știu dacă este o idee bună să vin la tine. 
Hai să ne întâlnim undeva, pe teren neutru. Ce zici de un 
bar sau restaurant? 

— Minunat! Adică undeva unde toată lumea ne poate 
auzi? 

— Atunci va trebui să vorbim mai încet, da ? Este mai 
bine decât să fiu văzută că vin la tine acasă. 

— [isuse, eşti paranoică. 

— Eu? Tu ești mai în măsură să îmi vorbeşti despre 
paranoia. Spune un restaurant. 

Mark se gândi un moment. O maşină de poliție va 
veni să îl ia în jumătate de oră. Până la teren era de mers 
o jumătate de oră. Poate că va sta zece minute acolo, apoi 
încă jumătate de oră la întoarcere. Era ora 20, luni, şi lo- 
calurile vor fi liniștite. Sugeră să se întâlnească la ora 22, 
într-un restaurant cu specific italian, lângă Teatrul Regal, 
care avea o sală de mese foarte mare la etaj, mai mult ca 
sigur goală în seara aceasta. 


Dar nu era. Spre surpriza lui, restaurantul era plin. 
Uitase că după Festivalul din Brighton, oraşul era încă 
agitat, cu barurile şi restaurantele pline în fiecare seară. 

Majoritatea meselor de la etaj erau ocupate, iar el a fost 
aşezat la o masă înghesuită, în spatele uneia la care era o 
petrecere de douăsprezece persoane. Ashley nu ajunsese 
încă. Localul era tipic italian: pereţi albi, mese mici, cu lu- 
mânări înfipte în gâtul sticlelor de Chianti şi ospătari plini 
de energie, care vorbeau tare. 

Drumul până la Crownborough și înapoi fusese fără 
niciun eveniment: doi detectivi tineri într-o mașină fără în- 
semnele poliţiei, care își petrecuseră mare parte a timpului 
discutând în contradictoriu despre jucătorii de fotbal, iar 
la întoarcere despre crichet. Nu i-au arătat nici un semn 
de interes, altul decât pentru a-l informa că amândoi tre- 
buiau să iasă din tură în urmă cu o oră şi că trebuiau să se 
grăbească la întoarcere. Lui Mark acest lucru i se păruse 
o veste bună. 

Îi îndrumase către locul în care începea terenul, cu 
cele două grilaje pentru animale, apoi aşteptă, în timp ce 
ei transmiteau prin radio echipei de cercetare să li se alà- 
ture. După puţin timp, sosi un convoi alcătuit din mai 
multe microbuze, conduse de un Range Rover al Poliţiei. 

Mark coborî din maşină, le spuse cât de mult trebuie 
să meargă cu maşina, dar nu se oferi să-i conducă. Nu voia 
să fie acolo când vor găsi mormântul; pentru că îl vor 
descoperi cu siguranță. 

Simţea o nevoie acută să bea, dar nu era sigur ce voia. 
Îi era sete, așa că își comandă o bere Peroni pentru a se 
destinde, apoi citi meniul, ca să se gândească și la altceva. 
După câteva minute, apăru şi Ashley. 

— Tot mai bei? îl certă ea, în loc de salut şi fără să îl 
sărute. Se așeză în faţa lui, aruncând o privire dezapro- 
batoare grupului zgomotos de lângă ei, care râdea în 
hohote la o glumă, apoi își puse geanta Prada, foarte mo- 
dernă, pe masă. 

Mark se gândi că arăta mai frumoasă ca niciodată, îm- 
brăcată cu o bluză șifonată, la modă, cu un guler micuţ, . 

de culoare crem, care îi expunea sânii într-un mod extrem 
de exotic. Avea părul strâns în coadă. Arăta odihnită și 
relaxată şi era dată cu un parfum minunat, pe care îl re- 
cunoştea, dar căruia nu îi știa numele. 

Zâmbind, îi spuse: 

— Arău splendid. 

Fa îşi roti ochii prin sală nervoasă, ca şi cum ar fi că- 
utat un chelner. 

— Mulţumesc. Tu arăţi ca dracu”. 

— O să vezi de ce imediat. 

Aproape ignorându-l, Ashley ridică o mână şi când 
apăru ospătarul comandă nervoasă un San Pellegrino. 

— Vrei nişte vin ? întrebă Mark. Eu beau puțin. 

— Eu cred că ar trebui să bei nişte apă. A1 început să 
bei prea mult în ultima vreme. Trebuie să te oprești, să îți 
revii, da? 

— Da, poate. 

Ea ridică din umeri. 

— Bine, faci ce vrei. 

Mark întinse mâna pe masă spre ea, dar Ashley,şi-o 
retrase pe a ei. Stătea dreaptă, cu mâinile încrucişate. 

— Să îți spun înainte de a uita. Să știi că mâine este 
înmormântarea lui Pete. La ora 14, la cimitirul Good 
Shepard, pe strada Dyke. A lui Luke este miercuri; nu 
știu încă la ce oră și nu știu nimic încă despre înmor- 
mântările lui Josh și Robbo. Deci care este vestea cea 
mare pe care vrei să mi-o spui? 

Ospătarul veni să îi aducă apa şi comandară. Apoi, 
după ce chelnerul se îndepărtă, Mark începu să îi poves- 
tească mai întâi despre deget. 

Fa dădu din cap, şocată. 

— Nu poate fi adevărat, Mark. 

Mark pusese degetul înapoi în pungă şi pe aceasta în 
frigider, dar luase biletul cu el și i-l arătă. 

Ashley îl citi cu atenţie, fiecare cuvânt în parte, ca şi 
cum nu ar fi crezut nimic. Apoi, brusc, se înfurie şi se uită 
la el acuzator. 

— Asta nu e o glumă de-a ta, nu-i aşa, Mark? 

Era rândul lui Mark să fie şocat. Mormăi cuvintele 
înainte de a răspunde. 

— Ce? Crezi că îl ţin ascuns pe Michael undeva şi că 
i-am tăiat degetul ? Poate că nu îl plăceam prea mult, dar... 

— Eşti mulţumit că l-ai lăsat să moară prin asfixiere 
într-un sicriu, dar nu i-ai face niciodată nimic rău, cum ar 
fi să îi tai un deget? Hai, Mark, ce fel de glumă e asta? 

El se uită în jur, alarmat de faptul că ea ridicase tonul 
vocii. Dar nimeni nu părea că observă. 

Lui Mark nu îi venea să creadă felul în care se com- 
porta cu el. 

— Ashley, fii serioasă. Sunt eu. Iisuse, ce te-a apucat? 
Suntem o echipă, tu și cu mine, nu aşa era înţelegerea ? Ne 
iubim. Suntem o echipă, nu-i aşa? 

Ea se îmbună, se uită în jur, apoi se aplecă în faţă, îi luă 
mâna și i-o duse spre gură, sărutând-o uşor. 

— Iubitul meu, spuse ea, cu voce joasă. Te iubesc atât 
de mult. Dar sunt șocată. 

— Și eu. 

— Presupun că toți facem faţă şocurilor, stresului, în 
feluri diferite. 

El încuviinţă, îi duse mâna la gură și o sărută afectuos. 

— Trebuie să facem ceva pentru Michael. 

Ashley dădu din cap. 

— E perfect, nu vezi? Nu facem nimic! Bărbatul aces- 
ta, Vic, crede că îți pasă pentru că eşti partenerul lui 
Michael. Râse. E o situatie de necrezut! 

— Nu este. Nu ţi-am spus încă totul. Termină berea 
ŞI se uită în jur, întrebându-se când o să îi aducă vinul. 
Apoi îi spuse despre telefonul primit de la Vic și de ur- 
letele lui Michael. 

Ashley ascultă în linişte. 

— Iisuse, săracul Michael... El... Îşi mușcă o buză şi 
o lacrimă îi curse pe obraji. Adică... la naiba. Închise 
ochii câteva momente, apoi îi deschise din nou, 
uitându-se fix la Mark. Cum dracu” l-a găsit omul aces- 
ta pe Michael? 

Mark se hotărî să nu îi spună despre vizita lui Grace 
deocamdată; Ashley era suficient de supărată. 

— Cred că tot ce pot să spun este că s-a împiedicat de 
mormânt; nu era chiar cel mai bine ascuns loc. La dracu, 
băieţii plănuiseră să lipsească maxim o oră sau două. L-am 
camuflat puţin, dar nu ar fi fost greu de găsit. Un pier- 
de-vară l-ar fi văzut imediat. 

— Un pierde-vară este un lucru, spuse ea rece. Tipul 
acesta nu este un pierde-vară. 

— Poate că își încearcă norocul. Îl găseşte pe Michael, 
își dă seama după tot ce s-a scris şi vorbit în presă că el 
este tipul bogat pe care toată lumea îl caută; e şansa vieţii 
lui. ÎI duce în altă parte şi ne trimite un bilet de răscum- 
părare, împreună cu dovada că îl are pe Michael. 

Ashley spuse cu o voce tremurândă: 

— Cum... cum știi... tu.. noi.. oricine, că este degetul 
lui Michael? 

— În urmă cu trei săptămâni am fost cu Michael cu 
barca, ca să lucrăm puțin la ea. Era o după-amiază de du- 
MINICĂ, Mal Ii Minte? 

— Vag. 

— Michael și-a prins degetul arătător la ușă. S-a în- 
vârtit pe acolo, a înjurat și pe urmă l-a inut sub un jet de 
apă rece. După câteva zile, mi-a arătat o dungă neagră 
care se formase pe unghie. Făcu o pauză. Degetul pe care 
l-am primit are o dungă neagră. E bine? 

Lui Ashley i se aduse farfuria cu avocado, mozzarela 
și roșii, iar în faţa lui Mark ospătarul așeză un castron 
mare cu paste. După ce ospătarul plecă, Ashley întrebă: 

— Mark, vrei să chemăm poliția ? Să îi spunem detecti- 
vului Grace despre asta? 

Mark se gândi la varianta aceasta, lăsându-și pastele să 
se răcească, în timp ce Ashley începu să mănânce. Dacă 
anunțau poliţia, iar bărbatul ducea la îndeplinire ame- 
ninţarea că îl va ucide pe Michael, ar fi fost o soluţie ele- 
gantă la problemă. Doar că urletele de durere ale lui 
Michael îl impresionaseră. Nimic din tot ce se întâmplase 
nu 1 se păruse real până acum. Toți băieţii morți în acci- 
dent. Mersul la mormânt şi aruncarea tubului de respirat. 
Chiar şi atunci când Michael țipase din sicriu, nu fusese 
afectat, nu în realitate. Nu în modul în care îl afectau 
acum urletele de durere. 

— Michael trebuie să aibă agenda electronică. Dacă 
reușește să supravieţuiască, o să afle că eu știam unde era 
îngropat. 

— De când a fost accidentul, nu a fost niciodată vorba 
că ar putea scăpa cu viaţă, spuse Ashley. Apoi, după câ- 
teva momente de ezitare, ca și cum l-ar fi testat, adăugă: 
Sau a fost? 

Mark tăcea. Mintea sa, în mod normal atât de ordo- 
nată și de clară, era tare încurcată în momentul acesta. Nu 
intenţionaseră niciodată să îi facă ceva rău lui Michael la 
petrecerea burlacilor; voiau doar să îi plătească pentru 
glumele sale. Și în planul original pe care îl făcuse cu Ash- 
ley nu fusese niciodată vorba să îl rănească pe Michael, cu 
siguranță. Ashley urma să se căsătorească cu el şi să ob- 
țină jumătate din acţiunile lui în Double-M Properties. 
Imediat după ce se usca cerneala pe certificate, Mark şi cu 
ea ar fi avut suficiente voturi, astfel încât să ia controlul 
asupra companiei. Ar fi votat ca Michael să iasă din con- 
siliul director și atunci el s-ar fi transformat într-un sim- 
plu actionar, fără altă opţiune decât să le vândă lor la un 
preţ foarte mic restul acţiunilor. 

De ce dracu” tăcuse atunci când se întorsese acasă din 
Leeds şi auzise despre accident? De ce? De ce? 

Bineînţeles că știa adevăratul motiv. Gelozie pură. 
Deoarece nu fusese niciodată în stare să suporte gândul 
că Ashley ar fi mers cu Michael în luna de miere, iar so- 
luţia ca acest lucru să nu se întâmple îi picase în braţe. 

— A fost vorba, Mark ? Vocea insistentă a lui Ashley 
îl readuse din visare. 

— A fost vorba despre ce? 

— Of! Alo! A fost vorba că va scăpa cu viaţă? 

— Nu, bineînţeles că nu. 

Se uită la el cu o privire fermă, serioasă. 

Mark îi întoarse privirea, auzind în cap din nou și din 
nou teribilele urlete de durere şi gândindu-se: „Ashley, 
tu nu le-ai auzit!“ 

Michael stătea în întuneric. Inima îi bubuia, capul îl du- 
rea, degetul arătător îi pulsa, iar nişte junghiuri de durere 
înfiorătoare îl străbăteau din dreptul organelor genitale 
până în buric. Nu știa cât timp trecuse, poate că o oră, 
poate mai mult, poate mai puţin, de când nebunul cu glugă 
îi prinsese niște clești de ele și îi făcuse șocuri electrice. 

Dar durerea nu era nimic comparativ cu frica întune- 
cată care nu îi dădea pace. Îşi aducea aminte de filmul Tã- 
cerea mieilor pe care îl văzuse în urmă cu câțiva ani şi pe 
care îl revăzuse de curând cu Ashley, la televizor. O fată, 
fiica unui senator, fusese ţinută pe fundul unei fântâni de 
către un criminal în serie care își jupuia victimele. Nu se 
putea abţine, tremura. Încerca să se concentreze. Era 
hotărât să supravieţuiască într-un fel sau altul. 

Să se întoarcă la Ashley. Să o ducă în faţa altarului. 
Asta era tot ceea ce îşi dorea. 

Doamne, ce dor îi era de ea! 

Nu își putea mișca nici mâinile, nici picioarele. După ce 
1 se dăduse să mănânce tocană de la conservă şi pâine, agre- 
sorul îi astupase din nou gura cu bandă adezivă, aşa că era 
nevoit să respire numai pe nasul parţial înfundat. Trase aer 
în piept, speriat că se înfundă de tot. Inspiră din nou, mai 
tare, mai puternic, cu răsuflări rapide, după bătăile inimii. 

Încercă să își dea seama unde ar fi putut fi. Locul mi- 
rosea a umed, a mucegai și avea un iz slab de ulei de ma- 
şină. El zăcea întins pe o suprafaţă tare şi ceva ascuţit îl 
înțepa la baza splinei, făcând să îl doară ca naiba, din ce 
în ce mai rău. 

Se simţea mai puternic, în ciuda durerii, mult mai pu- 
ternic decât înainte. Mâncarea își făcea efectul. „La dracu”. 
Nu o să stau aici ca să mor. Nu am terminat de făcut to- 
tul în viaţă ca să sfârşesc aici. Nici o şansă. Absolut nici 
o şansă nenorocită.“ 

Se încordă împotriva legăturilor. Inspiră adânc, încer- 
când să îşi subțieze corpul, apoi expiră, ca să se lăţească. 
Şi simți că ceva cedează. Doar un pic. Și din nou, își strânse 
mâinile pe lângă el cât de tare putu, expiră, inspiră, expiră. 
Iisuse, putea să îşi mişte mâna dreaptă! Doar puţin, dar 
putea să o miște! Se încordă din nou ca să îşi lărgească le- 
găturile, apoi se strânse, iar se încordă și iar se strânse. Mai 
mult spaţiu pentru mâna sa dreaptă. * 

Apoi şi mai mult! 

Se răsuci pe o parte, apoi pe stomac. Îşi simţea nările 
pline de mirosul de ulei de mașină; stătea cu faţa în jos pe 
chestia aia alunecoasă, dar nu avea nici o importanţă, pen- 
tru că cel puţin durerea din splină încetase. 

Își răsuci mâna cât mai mult, până când atinse ceva. 

„Doamne, Dumnezeule!“ 

Atingea antena telefonului său Ericsson! 

Puse mâna pe el, îl trase şi acesta ieși din buzunarul de 
la spatele pantalonilor. 

Inima încetă să îi mai bată de frică. Telefonul stătuse 
în sicriu, sub apă. Chiar dacă se presupunea că era rezis- 
tent la apă, se îndoia că mai funcționa. Dar în același timp 
îşi trecea mâinile pe suprafaţa lui ca și cum şi-ar fi mân- 
gâiat cel mai bun prieten. Găsi butonul pentru pornire de 
deasupra şi îl apăsă. Ascultă. 

Urmă un sunet slab. Apoi o lumină palidă, dar sufi- 
cient cât să vadă nişte pereţi abrupți în jurul său. Era 
într-un loc de aproape doi metri lăţime şi unu jumătate 
înălțime, cu o uşă. Și deodată se concentră, deveni foarte 
atent ŞI vioi. Încercă să îşi miște mâna, să o elibereze de 
legături și să aducă telefonul către faţă, dar nu reuşi nimic. 
Legăturile erau prea strânse, prea bine prinse în jurul în- 
cheieturilor mâinilor. 

Deocamdată. 

Trebuia să se gândească cum să scape. 

Un text. 

Putea încerca să trimită un mesaj. 

„Gândeşte-te! Dai drumul telefonului şi ce se întâm- 
plă? Întâi trebuie să introduci codul PIN.“ Ca majorita- 
tea oamenilor, avea un cod simplu: 4-4-4-4, numărul său 
norocos. 

Își plimbă degetele peste tastatură, a doua oară. Apăsă 
ȘI auzi un sunet; apoi alte sunete pe măsură ce scria ur- 
mătoarele trei cifre. Incredibil! Chestia asta stătuse sub 
apă în sicriu şi încă mai funcţiona! Dar suficient cât să 
trimită un mesaj? 

Ceea ce urma avea să fie mult mai greu. Trebuia să 
ghicească literele de pe tastatură. Pe tasta cu cifra 1 își 
aducea aminte că nu era nici o literă. Tasta cu numărul 
2 avea literele ABC. Făcu o socoteală: tot alfabetul era 
aşezat în grupuri de câte trei litere, cu excepţia a două 
taste, pe care erau patru litere. Dar pe care taste? La 
dracu”! Trimisese mesaje de atâtea ori, că în mod sigur 
1 se imprimaseră în minte etapele, trebuia doar să îşi 
aducă aminte. 

Să fie literele cele mai puţin folosite din alfabet, Q şi 
X sau Z? 

Încetul cu încetul, calculând foarte atent, încercă să îşi 
aducă aminte care erau etapele meniului telefonului. Bu- 
tonul pentru meniu era în partea stângă, sus. O singură 

apăsare și ajungeai la „mesaje“. Încă o apăsare şi ajungeai 
la „scrieţi mesaje“. După a treia apăsare apărea ecranul 
gol. Apoi apăsă pe ceea ce spera că erau literele corecte. 
„Viu. Chemay poliția.“ 

Încă o apăsare, şi ajungea la „trimitere“ ; spera să își 
aducă aminte corect. 

Apoi la „număr de telefon“. 

Scrise numărul lui Ashley. 

Imediat după aceasta trebuia să fie „expediaţi“. 

Apăsă şi spre ușurarea sa nemaipomenită auzi un su- 
net de confirmare. Mesajul fusese trimis! 

Apoi simţi că îl apucă panica. Chiar dacă mesajul a 
fost expediat cu succes, la ce i-ar folosi lui Ashley sau 
poliţiei ? Cum naiba vor putea să îl găsească, luându-se 
după un mesaj? În câteva momente era mai adâncit în 
disperare decât în întunericul care îl înconjura. 

Dar refuză să renunţe. Trebuia să existe o modalitate. 
„Gândește-te! Gândeşte-te!“ 

Își mișcă degetele pe tastatură, numărând, 1-2-3-4-5- 
6-7-8-9. 

Apăsă 9-9-9, apoi apăsă pe butonul „apelează“. Câ- 
teva momente mai târziu, auzi un sunet de apel slab. Apoi 
o voce de femeie, de asemenea foarte slabă. 

— Urgenţa, ce serviciu doriți ? 

Încercă cu disperare să vorbească, dar tot ce putea 
scoase era un mormăit slab. Auzi vocea spunând: 

- Alo? Alo? Este totul în regulă? Alo, vă puteți 
identifica ? Alo? Sunteţi în pericol? Mă puteţi auzi? 

Apoi liniște. 

Și din nou vocea. 

— Alo, mai sunteţi acolo? 

Închise şi formă din nou. Auzi iar o voce de femeie, 
spunând aproape aceleaşi cuvinte. Închise din nou. Vor 
trebui să înţeleagă dacă va continua să facă aşa. Dar oare 
vor înţelege? 

La barul clubului, Grace comandă pentru Cleo Morey 
al doilea pahar de votcă Polstar cu afine, iar pentru el o 
cola fără zahăr. Un pahar mare de Glenfiddich îi fusese 
de ajuns, trebuia să se întoarcă la serviciu mai târziu și 
avea nevoie de toată agerimea sa. 

Stăteau pe niște scaune cu perne la o masă aşezată în 
colț. Cu mai puţin de o duzină de oameni înăuntru, lo- 
cul nu era foarte aglomerat. Un bărbat cu un singur braţ 
stătea în partea cealaltă a sălii și arăta la fel de părăsit pre- 
cum o prostituată bătrână pe o alee bătută de vânt. 

Cleo arăta minunat. Părul, proaspăt spălat și strălu- 
citor, cădea liber pe umeri. Era îmbrăcată cu o jachetă 
din piele fină, clasică, deschisă la culoare, peste o bluză 
bej, blugi albi, trei sferturi, cum erau la modă, şi papuci 
fără toc, albi. 

Grace se grăbise de la apartamentul lui Mark Warren 
la secție, pentru a transmite echipei, prin fax, copii după 
harta desenată de Davey şi de acolo venise direct la bar, 
cu o întârziere de o oră și douăzeci de minute. Bineînţeles 
că nu avusese timp să se schimbe, nici măcar să se aran- 
jeze puţin. Era îmbrăcat în costumul albastru pe care şi-l 
pusese de dimineaţă, pentru eventualitatea în care trebuia 
să intre la tribunal, cu o cămașă albă și cravată albastră, 

cu nodul slăbit peste butonul deschis al cămăși. Așezat 
lângă Cleo, se simţea foarte prost îmbrăcat. 

— Nu te-am mai văzut fără uniformă până acum, 
glumi el. 

— Te-ai fi simţit mai confortabil dacă apăream îmbră- 
cată în halatul maro și încălţată cu cizme? 

— Presupun că ai fi arătat mai special atunci. 

Zâmbi către el şi ridică paharul. 

— Noroc! 

Avea un chip superb. Îi plăceau ochii ei albaștri, na- 
sul mic şi simpatic, buzele roz, bărbia cu gropiţă, corpul 
suplu. Şi mirosea extrem de bine, ca şi cum stătuse până 
atunci la îmbălsămat într-un parfum clasic. Era o dife- 
renţă faţă de mirosul de dezinfectant Trigene pe care îl 
asocia cu ea în mod normal. Astăzi emana feminitate, 
ochii îi străluceau glumeţi și toţi bărbaţii din bar îi făceau 
ochi dulci. Grace se întreba dacă ar mai fi făcut acest lu- 
cru știind cu ce se ocupa în timpul zilei. 

Mai turnă nişte cola peste cuburile de gheaţă şi peste 
lămâie și ridică paharul. 

— Îmi pare bine să te văd. 

— Şi mie. Cum a fost ziua de azi? 

— Nu cred că vrei să auzi despre cum a fost astăzi! 

Ea se aplecă în faţă, cu tot corpul, atentă la el. Dacă ar 
fi venit mai aproape ar fi fost toată în braţele lui. Se sim- 
ţea foarte bine, foarte confortabil să stea aici cu ea şi pen- 
tru un moment uită de toate grijile. 

— Ba vreau, spuse ea. Vreau să îmi povestesti fie- 
care minut! 

— Ce ar fi să îţi spun versiunea prescurtată ? M-am tre- 
zit, am făcut un duș, am plecat, m-am întâlnit cu Cleo să 
bem ceva. Suficient? 

Ea râse. 

— E bine pentru început. Acum spune-mi câte ceva 
despre bucățile pe care le-ai omis. 

Îi făcu un rezumat, atent la cât era ceasul. Era 21.15; 
într-o oră trebuia să se întoarcă la biroul de invesuigaţi. 
Nu ar fi trebuit să vină deloc la întâlnirea asta, ar fi fost 
mai bine să o anuleze din cauza mulțimii de lucruri pe 
care le avea de făcut, dar, la naiba, nu avea şi el dreptul să 
se distreze măcar o dată în viaţă? 

— Trebuie să fie dificil să vorbesti cu victimele, spuse 
ea. În șapte ani ar fi trebuit să mă obișnuiesc să văd, de 
cele mai multe ori doar după câteva ore, oameni cărora 
li s-a dat vestea că o persoană iubită este moartă; dar încă 
mă îngrozeşte fiecare moment de genul acesta. 

— Poate că sună cinic, spuse Grace, dar doar dacă vor- 
bim cu victimele foarte repede după incident avem o 
șansă să aflăm ceva de la ele. Atunci când oamenii află că 
le-a murit cineva apropiat, intră automat în stare de şoc. 
Cât timp sunt în starea aceasta, vor vorbi. Însă după apro- 
ximativ douăsprezece ore, cu familia şi prietenii în jur, în- 
cep să se închidă în ei, precum o scoică. Din experienţa 
mea, dacă vrei să afli ceva care să te ajute, trebuie să vor- 
beşu cu ei în primele ore. 

— Îți place ce faci? întrebă ea. 

Luă o gură de cola. 

- Da. Însă nu şi atunci când dau peste oameni cu min- 
tea limitată. 

Cleo se juca învârtind paiul în băutură, ca şi cum ar fi 
căutat ceva şi, pentru un moment, seriozitatea de pe faţa 
ei îi aduse aminte lui Grace de felul în care arăta la morgă, 
atunci când lua o mostră de ţesut. Se întreba cum ar fi 
dacă ar face dragoste cu ea. Oare imaginea corpului ei gol 
i-ar aduce aminte de toate cadavrele dezbrăcate la care se 
uitaseră împreună? Oare îi va piere cheful ştiind că sub 
pielea frumoasă erau nişte organe interne urâte, alune- 
coase, îmbibate în grăsime, pe care toţi oamenii și toate 
mamiferele le au? 

— Roy, e ceva ce vreau să te întreb de mult timp. Bine- 
înţeles că am văzut articolele din presă săptămâna trecută. 
Cum ai devenit interesat de supranatural? 

Era rândul lui să se joace cu băutura. Cu paiul apăsă 
pe felia de lămâie, adăugând nişte suc la cola. 

— Când eram copil, unchiul meu, fratele tatălui meu, 
locuia pe Insula Wight, în Bembnidge. Obişnuiam să mă 
duc acolo în fiecare vară câte o săptămână şi îmi plăcea la 
nebunie. Avea doi copii, unul puțin mai mare ca mine, ce- 
lălalt puţin mai mic. Aproape că am crescut cu ei de la 
vârsta de șase ani. Nu știu, ai fost vreodată în Cowes? 

— Da, tata mă ducea de multe ori cu barca atunci când 
erau Săptămânile Cowes. 

— Aveau o casă micuță, cu terasă şi chiar pe partea 
opusă a străzii era o vilă imensă, cu patru etaje. Acolo lo- 
cuiau două doamne în vârstă, tare simpatice, care stăteau 
toată ziua la fereastra de la ultimul etaj și ne făceau cu 
mâna de fiecare dată când ne vedeau. Când am împlinit 
paisprezece ani, unchii mei au vândut casa şi s-au mutat 
în Noua Zeelandă şi nu m-am mai întors acolo timp de 
vreo opt ani. Apoi, în primăvara anului în care eu și 
Sandy ne-am căsătorit, am plecat cu ea într-o călătorie ca 
să îmi cunoască... strămoșii; m-am gândit că ar fi amu- 
zant să o duc în Cowes și să îi arăt unde am petrecut va- 
canţele frumoase din copilărie. 

Se opri să își aprindă o ţigară, uitându-se la cât de cu- 
rioasă era Cleo, apoi continuă: 

— Când am ajuns la casa unchilor mei, vila frumoasă 
de pe cealaltă parte a străzii era pe punctul de a fi demo- 
lată, pentru a se construi o clădire de apartamente. l-am 
întrebat pe muncitori ce se întâmplase cu cele două doam- 
ne în vârstă, iar ei mi-au făcut cunoştinţă cu antrepreno- 
rul. Acesta locuise în Cowes toată viaţa şi cunoștea pe 
toată lumea. Mi-a spus că acea casă era goală de peste pa- 
truzeci de ani. Se opri să tragă din țigară. Povestea spune 

că locuiseră în ea două doamne în vârstă, bătrâne, care își 
pierduseră soţii în Primul Război Mondial. Cele două au 
devenit inseparabile, apoi una din ele a fost diagnosticată 
cu cancer, iar cealaltă a hotărât că nu vrea să locuiască 
singură. Așa că amândouă s-au gazat în camera de la ul- 
timul etaj, în timp ce stăteau la fereastră. Se întâmpla în 
anul 1947. 

Cleo rămase tăcută, gândindu-se. 

— Nu le-ai văzut niciodată pe cele două doamne 
afară? 

— Nu. Eram tânăr, doar un copil. Cred că atunci nu 
m-a mirat faptul că stăteau tot timpul în casă. Am presu- 
pus că unii oameni în vârstă pur şi simplu nu ies din casă. 

— Şi unchiul şi mătuşa ta? 

— După aceea, am vorbit cu ei despre lucrul acesta, 
când i-am sunat în Noua Zeelandă. Mi-au spus că ei fă- 
ceau cu mâna la fereastra goală doar ca să ne facă pe plac; 
credeau că cele două doamne în vârstă erau prietenele 
noastre imaginare! 

— Dar pentru tine erau reale? 

— Am căutat informaţii despre ele în arhivă. Am găsit 
fotografii cu amândouă, nu se poate să mă fi înşelat. Nu 
era nici o confuzie în mintea mea, acelea erau cele două 
doamne cărora le făcusem cu mâna și care îmi răspunse- 
seră, în fiecare zi, vreme de zece ani, în copilărie. 

— Extraordinar! E o poveste destul de convingătoare, 
spuse ea. Și care este explicaţia ta? 

Observă că nu mai avea băutură în pahar. 

— Mai vrei unul? 

— Da, de ce nu? răspunse ea. Dar este rândul meu să 
fac cinste. 

— Te-am lăsat să aştepţi o oră și douăzeci de minute, 
eu plătesc consumaţia. Fără nici un argument! 

— Atunci o să fac eu cinste data viitoare. Batem palma? 

Se uitară unul la celălalt, zâmbind. 

— S-a făcut. 

Apoi ea bătu darabana cu unghiile îngrijite, ne- 
răbdătoare. 

— Haide, care este explicaţia ta? 

Grace comandă pentru Cleo al treilea pahar cu votcă 
și afine și spuse: 

— Eu am mai multe teorii privitoare la fantome. După 
o scurtă pauză, adăugă: Fu cred că există mai multe fe- 
luri de fantome... 

Fu întrerupt de soneria telefonului mobil. 

Cerându-şi scuze lui Cleo, răspunse puţin mai nervos 
decât de obicei. 

— Grace la telefon. 

Era detectivul Boutwood, din biroul de intervenţii. 

— Îmi cer scuze că vă deranjez, domnule, dar s-a în- 
tâmplat ceva. Sunteţi pe drum spre noi? 

E] se uită la Cleo Morey, urând faptul că trebuia să 
plece și spuse cu mai mult decât o undă refractară în glas: 

— Da, vin acolo în cincisprezece minute. 

În atmosfera studioasă din birou timpul parcă nici nu 
trecuse. La ora 22.05, toate birourile erau ocupate. În par- 
tea în care se desfăşura Operaţiunea Salsa, Nick ingurgita 
niște mâncare chinezească, Bella mușşca dintr-un măr şi 
Emma-Jane era lipită de calculator, bând cu un pai din- 
tr-o cutie de Robena. Pentru un moment, nici unul nu îl 
remarcă. 

— Salut, spuse el. Ce s-a întâmplat? 

Imediat, toți trei se uitară spre el. Bella Moy spuse, cu 
gura plină: 

— Glenn a trebuit să plece acasă, avea ceva probleme 
cu bona. Se va întoarce imediat. 

— Minunat! Asta este noutatea pe care doreai să mi-o 
COMUNICI? 

Detectivul Bourwood se uită la el nervoasă; pentru că 
era cea mai nouă în echipă, nu îl cunoştea îndeajuns ca să 
își dea seama când făcea o glumă şi când era iritat. Era su- 
ficient de înţeleaptă să fie atentă; în momentul acesta el 
era între cele două stări şi era extrem de obosit. 

— Domnule, au găsit un sicriu într-un mormânt as- 
cuns pe terenul firmei Double-M Properties. Ne-am ghi- 
dat după harta pe care aţi adus-o dumneavoastră. 

— Minunat! Nişte vești fantastice! Apoi conștientiză 
cele trei perechi de ochi care se uitau la el şi că ceva nu era 
în regulă. Da? 

— Din păcate nu e o veste chiar atât de bună, dom- 
nule! Nu era nimeni în sicriu. 

— Doar un sicriu gol? Într-un mormânt normal? 

— După cum am înţeles eu, da, domnule. Devenea din 
ce în ce mai agitată. 

— Era cineva în el? Adică, a fost cineva în sicriu? 

— Se pare că pe capac, pe partea din interior,erau nişte 
semne. Da, domnule. 

— Lasă-mă cu domnule. Spune-mi Roy. 

— Da, domnule. Adică, Roy. 

Îi zâmbi ca să o încurajeze. 

— Ce fel de semne erau pe capac? 

— Nişte urme făcute de cineva care a încercat să scape 
de acolo. 

— Și Michael Harrison, sau cine o fi fost, a reuşit? 

— Capacul era dat la o parte, domnule, Roy, dar se 
pare că mormântul era acoperit cu o tablă şi cineva a pus 
nişte ierburi și tufișuri deasupra. Ca şi cum ar fi încercat 
să îl ascundă. 

Grace își puse obosit mâinile pe birou. 

— Deci, cu cine naiba avem de-a face? Cu Houdini ? 

— Nu prea are sens, spuse Nicholl. 

— Tipul ăsta, Michael Harrison, are reputaţia unui tip 
care se cam ţine de poante. Are chiar foarte mult sens, 
replică dur Grace. Începea să se simtă foarte obosit şi 
morocănos Și își dorea să nu fi fost deloc aici, ci înapoi 
la bar, stând de vorbă cu Cleo Morey cea prietenoasă 
și drăguță. 

Își dădu seama că avea glicemia scăzută și că nu mân- 
case nimic după sandvișul de la prânz, iar acum murea de 
foame. Merse până la un automat de pe coridor și își luă 
o cafea dublă, o sticlă de apă şi un baton de ciocolată Mars. 

Când se întoarse în birou, muşcând deja din ciocolată, 
Emma-Jane ţinea receptorul ridicat pentru el. 

— Ashley Harper insistă să vorbească cu dumneavoas- 
tră şi spune că este foarte urgent. 

Grace înghiți și luă receptorul. 

— Detectivul Grace la telefon, spuse el. 

— Sunt Ashley Harper, spuse ea cu o voce disperată. 
Tocmai am primit un mesaj de la Michael. E în viaţă! 

— Ce spune? 

— Viu. Chemaţi poliţia. Cred că asta scrie. 

— Credeţi? 

— E scris un pic mai ciudat; dar mesajele ies câteodată 
mai ciudat, nu-i așa? 

— Asta e tot ce spune? 

— Da. 

Gândindu-se rapid, Grace întrebă: 

— De la mobilul lui? 

— Da, de la numărul lui. 

Ar fi putut să îi trimită pe Nick sau pe Bella la Ash- 
ley, dar se hotărâ să o vadă chiar el. 

— Staţi acolo, vin chiar acum. 


15 


Mark își privea chipul reflectat în oglinda afumată a 
liftului care îl ducea la etajul patru al clădirii Van Allen. 
Totul în jurul lui părea extrem de încurcat. 

În urmă cu mai puţin de o săptămână era în avionul 
care îl aducea înapoi din Leeds, citind testul auto făcut cu 
Ferrari 365 şi încercând să se hotărască dacă să își cum- 
pere unul roșu sau unul argintiu și dacă să aibă schim- 
bător de viteze ca la mașinile de Formula 1 sau unul 
convenţional. 

Acum maşina se estompa cu repeziciune la orizont, 
fără el. Şi cu toate celelalte părea că se întâmplă la fel. 

Care era problema lui Ashley? Luni de zile fuseseră 
incredibil de apropiaţi, atât de apropiaţi cât puteau fi 
doi oameni. Le plăceau aceleași glume, aceeaşi mâncare, 
băutură, aveau aceleaşi pasiuni; se gândeau unul la celă- 
lalt tot timpul, făceau dragoste de fiecare dată când prin- 
deau un moment preţios, de câteva ori fiind periculos de 
aproape să fie prinşi de Michael. Era o femeie nemaipo- 
menită, inteligentă, atât de iubitoare şi darnică. Nu mai 
întâlnise pe nimeni atât de apropiat și nu își putea imagina 
viaţa fără ea. 

Atunci de ce era acum atât de rece cu el? Bine, fu- 
sese o prostie să se îmbete la nuntă şi să fie nepoliticos cu 

deşteptul acela de poliţist. Dar toată discuţia asta despre 
cum să îl omoare pe Michael îl îngrijora. Crima nu fusese 
niciodată în planul lor. Niciodată. Acum ea vorbea de 
parcă ar fi fost tot timpul vorba de asta. Cuvintele ei din 
urmă cu o jumătate cu oră, când erau la restaurant, îi re- 
veneau în minte. 

„Nu a fost niciodată vorba că ar putea scăpa cu viaţă, 
nu-i aşa?“ 

Da, mersese după planul ei. Dar nu ca să îl omoare pe 
Michael, ci doar ca să... să... 

Nu crimă. În mod hotărât nu crimă. 

Crimă înseamnă atunci când planifici lucrurile, nu-i 
așa ? Crimă premeditată ? Toate întâmplările de acum fu- 
seseră circumstanţiale. Când l-au îngropat pe Michael de 
viu, accidentul. Nu îl iubea pe Michael. Era primul în 
toate. La școală, Michael câștigase cursa de o sută de 
metri şi aproape toate celelalte lucruri nenorocite. El era 
cel care înscria la fotbal, el a fost primul din gașcă care își 
pierduse virginitatea; femeile tot timpul roiau în jurul lui, 
tot timpul, mereu. Dacă Mark ar fi stat lângă Michael 
într-un bar aglomerat şi două fete frumoase ar fi venit la 
Michael, iar ei ar fi zis: „Acesta este prietenul meu, 
Mark“, fetele ar fi zâmbit şi ar fi spus „Bună, Mark!“, apoi 
i-ar fi întors spatele pentru toată seara. Şi asta nu se întâm- 
plase o dată, ba chiar de mai multe ori la rând. 

La fel fusese și cu Ashley, la început. La interviul din 
urmă cu şase luni, ca de obicei, vorbise doar Michael, iar 
Ashley păruse fascinată de el, abia aruncându-i lui câte o 
privire. (Mai târziu îi spusese că doar jucase teatru, pen- 
tru că voia cu disperare să se angajeze și i se spusese că 
Michael era de fapt cel care controla compania.) 

În prima lună, Mark văzuse cât de interesat era Michael 
de Ashley. Își cunoștea prietenul destul de bine ca să știe 
să citească semnele: flirta cu ea prin glume, întrebări, 
complimente, povestea despre el, exact așa cum flirta cu 

toate femeile care îi plăceau, iar Mark se uita amuzat la el. 
Și satisfăcut. Era pentru prima oară când avea o femeie pe 
care Michael o plăcea. Iar sentimentul era violent, elibe- 
rator, ca şi cum, în sfârşit, după cincisprezece ani de pri- 
etenie, nu se mai simţea sub controlul lui Michael. 

Planul fusese ideea lui Ashley. Mark nu avusese 
nici o remarcă în privinţa asta, cu excepţia plecării ei cu 
Michael în luna de miere. Gândul 1 se părea prea greu de 
îndurat. Ştia că acesta fusese motivul pentru care mersese 
cu maşina joi noapte până la sicriu și înlăturase tubul de 
respirat. 

Dar cum să îl lase pe nebunul acesta să îi tortureze și 
să îi muuleze prietenul? Să îl omoare? Nu era sigur că 
avea putere pentru asta. 

Descuie ușa de la intrare şi intră. Telefonul fix suna. 
Trânu cu putere ușa, alergă de-a lungul camerei şi se uită 
la ecran, dar nu apărea nici un număr. 

- Alo? răspunse el. 

Se auzi aceeaşi voce cu accent australian: 

— Bună, prietene, Vic la telefon. Sunt puţin curios cu 
privire la detectivul care a trecut pe la tine mai devreme. 
Parcă ţi-am spus să nu vorbeşti cu poliția. 

— Nu am vorbit, spuse Mark. Tipul este detectivul 
care investighează dispariția lui Michael. Nu știam că vine 
la mine. 

— Nu știu dacă să te cred sau nu, prietene. Vrei să mai 
vorbeşti cu Michael despre asta sau stăm liniștiți? 

Încercând să înţeleagă ce spune, Mark răspunse: 

— Cred că stăm liniștiți. 

— Deci ai de gând să faci ce îţi spun? 

— Ascult. 

— Du-te la birou chiar acum, deschide seiful, scoate 
documentele semnate de tine și de Michael, prin care 
împuterniciţi un avocat din Insulele Cayman pe nume 
Julius Grobbe, şi trimite-i-le prin fax. Apoi sună-l pe 

Julius Grobbe şi spune-i să transfere un milion două sute 
CINCI zeci ȘI trei de mii șapte sute douăsprezece lire din 
contul tău bancar de acolo către contul bancar pe care 
deja i l-am trimis pe fax. Te sun la numărul acesta peste 
fix o oră și îmi spui cum a mers treaba. Dacă nu ridici re- 
ceptorul, prietenul tău își mai pierde o bucăţică din corp. 
Iar de data asta chiar îl va durea. Ai înţeles? 

— Am înţeles. 

Un milion două sute cincizeci şi trei de mii şapte sute 
douăsprezece lire era exact suma pe care el şi Michael o 
puseseră în contul comun. 


16 


Roy Grace şi Glenn Branson, care se întorcea la birou 
chiar când Grace pleca, intrară în camera de zi mobilată 
în stil minimalist din casa lui Ashley şi studiară mesa- 
jul scris foarte prost, primit pe telefonul Sony Ericsson 
cumpărat recent: 


viU. *emaţii ponliţia 


Ashley stătea în faţa lor, frângându-și mâinile, palidă 
şi cu ochii în lacrimi. Arăta ca şi cum ar fi fost plecată un- 
deva, se gândi Grace, uitându-se la bluza crem, la părul 
coafat, fusta de lână și simțind mireasma parfumului. 
Unde fusese? Cu cine? 

Știa că ar fi trebuit să o compătimească. Logodnicul 
ei dispăruse, nunta le fusese amânată și în seara asta, în 
loc să fie undeva în luna de miere, stătea şi plângea acasă 
la ea în Brighton. Dar nu o compătimea; nu putea. Tot 
ce putea simţi pentru ea era un sentiment puternic de 
suspiciune. 

— Aţi încercat să îl sunaţi înapoi? 

— Da, i-am scris un mesaj. Când încerc să îl sun, în- 
tâi se aude cum sună și apoi intră căsuţa vocală. 

— Este mai bine decât înainte, spuse Grace. Atunci nu 
suna deloc, răspundea direct căsuţa vocală. i 

Branson se uita la telefon, pentru că se pricepea mai 
bine decât Grace la aparatura electronică. 

— Mesajul a fost trimis de Michael Harrison, de la nu- 
mărul de telefon +44797134621, spuse el. Apoi, ţinân- 
du-și buzele strânse de concentrare, apăsă pe un buton cu 
degetul mare. A fost trimis la ora 22.28, astăzi. Şi Grace, 
şi Branson se uitară la ceas. Trecuse puţin mai mult de o 
oră de când fusese trimis. 

Și trecuseră douăzeci de minute până când Ashley a 
sunat, se gândi Grace. Oare de ce a aşteptat douăzeci de 
minute ? 

Glenn Branson formă numărul şi puse telefonul la 
ureche. Grace și Ashley se uitară la el, aşteptând. După 
câteva momente, Branson spuse: 

— Salut, Michael. Sunt detectivul Branson din cadrul 
departamentului de criminalistică din Brighton. Răs- 
pund mesajului pe care i l-ai trimis lui Ashley Harper. Te 
rog să mă suni sau să îmi trimiţi un mesaj la numărul 
0789 965018. Apoi închise. 

— Ashley, Michael îți trimite mesaje de obicei? 

Ea dădu din cap. 

— Nu foarte multe, dar îmi trimite. Ştiţi, mici mesaje 
de dragoste, chestii de genul acesta. Zâmbi, și după mo- 
dul în care i se lumină faţa, făcând-o să pară extrem de 
frumoasă, Grace își dădu seama că ar fi putut topi orice 
inimă ar fi dorit. 

Branson râse. 

— Întotdeauna a scris atât de prost? 

— De obicei nu. 

Grace se uită din nou la mesaj. viU. *%emaţii ponliția. 

Arăta ca şi cum mesajul fusese scris de un copil și nu 
de un adult. Doar dacă cine le scrisese nu o făcuse în 
grabă sau în timp ce conducea. 

— Ce informaţii puteţi obține din asta ? întrebă Ashley. 

Grace era pe punctul de a-i spune, dar se hotări să nu 
o facă. Pe furiș, atinse piciorul lui Branson, făcându-i 
semn să nu îl contrazică. 

— Nu foarte multe, din nefericire. Pe de o parte, este 
o veste bună pentru că ştim că este în viaţă, iar pe de altă 
parte este o veste proastă, pentru că ne dovedește că are 
probleme. Doar dacă nu face parte din vreo glumă. 

Grace remarcă faptul că privirea lui Ashley era extrem 
de agitată; de când le deschisese ușa îi urmărise fiecare 
mişcare a corpului; toate erau calculate, toate erau făcute 
după ezitări, nimic nu era spontan. 

— Doar nu mai credeţi că Michael face o glumă ? spuse 
ea fără să îi vină să creadă. 

Lui Grace i se păru o exclamaţie falsă, teatrală. Îi po- 
vesti despre descoperirea sicriului, cu toate detalule. 

— Deci a scăpat. Asta vreți să spuneţi ? 

— Poate, răspunse Grace. Sau poate că nu a fost nici- 
odată acolo. 

— Da! Și vreţi să spuneţi că a făcut semnele de pe ca- 
pac doar așa, ca să ne păcălească? 

— Cred că este un scenariu posibil. Dar nu este neapă- 
rat şi cel corect. 

— Haideţ, fiţi serioşi! Mesajul acesta sună disperat şi 
voi Staţi aici Şi îmi ţineţi teorii despre glume proaste? 

— Ashley, suntem serioşi, spuse Grace calm. Avem 
o echipă întreagă la biroul de intervenţii; peste o sută de 
ofiţeri sunt pe teren căutându-l pe Michael Harrison; 
am apelat la toată presa naţională. Facem tot ceea ce este 
posibil. 

Brusc, păru că regretă totul şi se transformă într-o fe- 
tiţă pierdută şi speriată. Se uită resemnată la cei doi de- 
tectivi, cu ochii mari pe care și-i șterse cu o batistă. 

— Îmi pare rău, suspină ea. Nu am vrut să îmi vărs ner- 
vii pe dumneavoastră. V-aţi comportat minunat amândoi. 

Doar că sunt atât de... de... Începu să tremure, cu faţa 
acoperită de un râu de lacrimi. 

Grace se ridică şi Branson îl urmă. 

— Nu e nimic, spuse Grace. Nu este nevoie să ne 
conduceţi. 

Reuşi să trimită faxul. Dar fusese nevoie de cinci încer- 
cări până să reușească. Prima oară, pentru că se grăbise, nu 
pusese hârtia bine şi aparatul se blocase. Petrecuse zece mi- 
nute preţioase încercând să recupereze hârtia fără să o rupă. 

Venise cu mașina, ceea ce putea fi considerată o pros- 
tie ţinând seama de cât de mult băuse. Dar distanţa era 
prea mare şi trebuia să se întoarcă în perioada de timp sta- 
bilită; nu putea să rişte să nu găsească un taxi. 

Acum, dând buzna în apartament cu doar trei mi- 
nute înainte de termenul limită, merse direct la bar și își 
turnă trei degete de whisky Balvenie în pahar, pe care 
îl bău dintr-o înghiţitură. Simu că îl arde gâtul, apoi clipi 
când arsura se întinse pe stomac, mai puternică şi închise 
ochii un moment. 

Îi sună mobilul. Avea un mesaj. 

Îl scoase din buzunar și se uită la ecran. 


Foarte bine, prietene! Abia ai reuşit. 


Telefonul îi tremura în mână din cauza nervilor. 
Unde naiba era bărbatul acesta, Vic? Intră în meniul 
„opțiuni“, încercând să descopere de unde venea mesa- 
jul. Era un număr pe care nu îl cunoştea. Neîndemânatic, 
trimise un mesaj: 

Acum este bine ? 


Aproape instantaneu se auzi un sunet care însemna 
că mesajul fusese trimis. 

Whisky-ul nu îşi făcea efectul asupra nervilor săi. 
Merse nehotărât către bar. Dar înainte de a ajunge, telefo- 
nul sună din nou. Alt mesaj. 


Mergi pe balcon, prietene! Uită-te pe stradă! 


Mark se duse spre uşile glisante, le deschise și ieşi pe 
terasa de lemn. Apoi merse către marginea balconului în- 
gust, pe lângă două șezlonguri, îşi puse mâinile pe balus- 
trada de metal și se uită în jos. Muzica se auzea tare de 
la un bar pentru homosexuali, la câţiva metri de clădire, 
și putea vedea capetele chele ale celor doi paznici de la 
intrare. Un cuplu trecea ţinându-se de mână de-a lungul 
străzii. Trei fete ameţite mergeau pe stradă, împingân- 
du-se una pe cealaltă şi râzând. Un şir de mașini se scur- 
gea lent. 

Se uită spre capătul străzii, întrebându-se dacă asta 
voia Vic să spună, dar nu putea să vadă decât un cuplu 
care se săruta. Tinând telefonul în mână scrise un alt 
mesaj. 


Nu te văd. 


Il expedie, apoi se uită din nou de-a lungul străzii. 
Câteva momente mai târziu, telefonul sună din nou. 
Mesajul era: 


Sunt chiar în spatele tău! 


Dar înainte de a mai apuca să se întoarcă, o mână puter- 
nică îl apucă de cureaua de la pantaloni și alta de gulerul că- 
măşii. O fracțiune de secundă mai târziu era cu ambele 
picioare în aer. Scăpă telefonul, încercând cu disperare să se 
apuce de balustrada balconului, dar era mult prea sus, iar 
degetele sale nu se agăţară decât de aer. 

Înainte de a avea timp să ţipe, simţi că este aruncat pre- 
cum o suliță peste balustradă şi că plonjează spre ciment. 

Ateriză pe spate, cu atâta forţă, încât impactul îi rupse 
coloana în şapte locuri şi îi sparse ţeasta ca un ciocan o 
nucă de cocos. 

Una dintre cele trei fete ameţite începu să tipe. 

Grace şi Branson auziră apelul prin staţia din mașina 
lui Grace cu doar câteva minute înainte de a ajunge la bi- 
rou. Aparent, era vorba despre un sinucigaș care se aruncase 
din clădirea Van Allen de pe malul mării din Kemptown. 

Se uitară unul la celălalt. Grace scoase girofarul din 
compartimentul pentru mănuși, îl aşeză pe mașină și 
apăsă pe acceleraţie. Trecură prin faţa unui radar care îi 
filmă, dar nu îi păsa; se descurca el cu amenda. 

Câteva minute mai târziu se văzu nevoit să înceti- 
nească din cauza unei mulţimi de oameni. În față, putea 
vedea mai multe girofaruri albastre, o mulțime de oameni 
și două ambulante. 

După ce parcară, Grace și Branson coborâră din ma- 
şină şi merseră spre doi poliţişti care erau preocupaţi să 
încercuiască zona accidentului cu o bandă pe care scria: 
„Poliția, nu depăşiu.“ 

Arătându-şi legitimaţiile de serviciu, trecură pe sub 
bandă şi observară doi medici stând neajutoraţi lângă cor- 
pul strivit al unei persoane, care avea sub cap o pată de 
sânge întunecată, amestecată cu lichid galben şi o altă pată 
mai închisă la culoare sub corp. 

La lumina palidă a felinarelor de pe stradă, Grace ob- 
servă faţa bărbatului. Fără îndoială, era Mark Warren. 

L uptându-se cu senzaţia de greață din gât, se întoarse că- 
tre unul dintre poliţişti şi îi arătă legitimaţia. 

— Ce s-a întâmplat? 

— Nu ştiu, domnule. Am vorbit cu unul dintre mar- 
tori, care mergea cu prietenele pe stradă când bărbatul a 
aterizat chiar la picioarele ei. Acum este într-una din am- 
bulanţe, în stare de șoc. 

Grace se uită la Branson, care stătea nemișcat, apoi la 
corpul lipsit de viaţă. Ochii lui Mark Warren erau larg 
deschişi, ca și cum ar fi fost şocat de ceva. 

Iisuse. Cu doar câteva ore în urmă stătuse de vorbă cu 
omul acesta. Mirosea puternic a alcool şi părea extrem de 
nervos. Dintr-o dată, Grace se gândi la Cleo. Ce ocupată 
va fi peste vreo oră ca să îl facă să arate prezentabil pentru 
rudele care vor veni să îl idenufice. Nu o invidia deloc. 

— Ştie cineva cine este acest bărbat? întrebă cineva. 

- Da, îl cunosc, răspunse un glas. Îmi este vecin, stă 
pe același palier cu mine. 

Grace auzi o sirenă apropiindu-se. 

— Şi eu îl cunosc, spuse el. Apoi se corectă. Îl cunoşteam. 

Robert Allison, detectiv-inspector și fost campion al 
poliției la biliard, pe care Grace îl cunoştea foarte bine, 
ieşi pe ușa principală a clădirii și Grace, urmat de Bran- 
son, îl întâmpină. 

— Roy! Glenn! exclamă Robert Allison. Ce faceţi aici? 

— Ne-am gândit să trecem să stăm puţin pe malul mă- 
ru, răspunse Grace. 

— Acesta poate fi un lucru periculos pe aici, spuse de- 
tectivul, arătând spre cadavru. Și el a vrut să iasă pe bal- 
con să stea a aer. 

La locul accidentului sosiră un chirurg și un fotograf 
din forțele de poliţie. Allison vorbi puţin cu ei, apoi se în- 
toarse către Grace și Branson. 

— Ai vreo informaţie despre ce s-a întâmplat? între- 
bă Grace. 

— Nu încă. 

— Îl cunosc, spuse Grace. Am vorbit cu el puţin mai 
devreme, pe la ora 20. Este partener de afaceri cu tână- 
rul care a fost dat dispărut, cu cei patru prieteni care au 
murit. 

Allison încuviinţă. 

— Bine. 

— Putem intra în apartamentul lui? 

— Da, sigur, de ce nu? 

Câteva minute mai târziu, Grace, Branson și Allison 
intrau în apartament. Portarul, un bărbat musculos pe la 
vreo cincizeci de ani, îmbrăcat în pantaloni şi vestă, aş- 
teptă afară. 

Grace intră în camera de zi, care îi era deja familiară, 
ieşi pe balcon și privi scena de jos. Putea să vadă multi- 
mea de oameni, cele două ambulante, maşinile de poliție, 
blitz-ul aparatului de fotografiat, banda care delimita lo- 
cul accidentului, petele întunecate ca niște umbre care se 
întindeau sub corpul lui Mark Warren. 

Își aduse aminte din nou de nuntă, când Mark se pur- 
tase atât de agresiv faţă de el. Apoi la seara aceasta, când 
mirosea a alcool şi părea dărâmat psihic. Grace știa din 
experienţă că supraviețuitorii unui accident în care mu- 
rise cineva trăiau cu vina că ei nu muriseră; lucrul aces- 
ta îi putea distruge pe unii. Dar din cauza aceasta să fi sărit 
Mark Warren de pe balcon? 

ȘI noaptea în care se întorsese acasă cu mașina plină de 
noroi? Să fi făcut o excursie din cauza remușcărilor la lo- 
cul în care ar fi trebuit să își piardă viaţa odată cu priete- 
nii lui? Era posibil. Dar ce însemnase agresivitatea de la 
nuntă ? Partea asta nu se potrivea. Nu avea un sentiment 
plăcut în legătură cu Mark Warren, cavalerul de onoare 
care nu știa de planurile pentru petrecerea burlacilor. 

Cum era posibil așa ceva? 

Se întoarse în apartament gânditor. 

— Hai să aruncăm o privire câteva minute, spuse el şi 
merse direct la dulapul la care Mark se tot uita cu puțin 
timp în urmă. Dar în el nu erau decât două vaze pentru 
flori, pline de praf, şi o cutie goală de trabucuri Cohiba 
Robusto. 

Calm, verifică fiecare dulap, deschizând fiecare uşă și 
sertar. Apoi Grace ajunse la frigiderul din bucătărie și îl 
deschise. Își trecu privirea peste cutiile cu lapte degresat, 
paharele cu iaurt, salata şi câteva sticle de vin alb şi şam- 
panie. Aproape că nici nu remarcă punga de plastic de pe 
al treilea raft. 

Scoase punga și se uită înăuntru, încruntându-se. Apoi 
aşeză ce găsise pe masa de marmură. 

— Iisuse! exclamă Branson, uitându-se la deget. 

— Bine, spuse Robert Allison. Atunci lucrurile încep 
să aibă sens. Am găsit asta asupra victimei în timp ce că- 
utam un act de identitate. Scoase din buzunar o hârtie A4 
împăturită și i-o dădu lui Grace. 

El şi Branson citiră: 


Verifică amprentele şi o să afli că aparţin prietenului 
şi partenerului tău de afaceri. La fiecare 24 de ore voi 
tăia câte o bucată din ce în ce mai mare din el. Până când 


o să faci exact ceea ce îţi spun. 


Grace mai citi o dată şi apoi din nou, pentru a treia oară. 

— Cred că asta ne spune două lucruri, spuse el. 

Ambii detectivi se uitară la el, dar mai avură de aş- 
teptat până când Grace vorbi din nou. 

— Primul este că nu cred că avem de-a face cu o sinu- 
cidere. Al doilea este că, dacă am dreptate, am fi norocoși 
dacă îl mai găsim pe Michael Harrison în viaţă. 

Telefonul suna din nou! Pentru a treia oară! De fiecare 
dată încercase să îl oprească pentru a nu fi auzit de Vic. 
Apoi apăsase pe butoane, formând numărul 901. Şi de fie- 
care dată auzea aceeași voce feminină. „ Nu aveţi mesaje.“ 

Dar de data aceasta vocea ei spunea altceva. „Aveţi un 
mesaj necitit.“ Apoi ascultă. 


Salut, Michael. Sunt detectivul Branson din cadrul 
departamentului de criminalistică din Brighton. Răs- 
pund mesajului pe care i l-ai trimis lui Ashley Harper. 


Te rog să mă suni sau să îmi trimiți un mesaj la numă- 
rul 0789 965018. 


Era cel mai plăcut lucru pe care îl auzise Michael în 
viaţa lui. 

Din nou îşi plimbă degetele peste butoane, încercând 
să răspundă: „S3nt ca9t%v... 

Apoi — o lumină orbitoare. 

Vic. 

— Aiun telefon mobil de care nu mi-ai spus, nu-i așa, 
Michael? Eşti obraznic, nu ? Cred că va trebui să ţi-l iau 
înainte de a intra în bucluc. 

În următorul moment simţi că telefonul îi este smuls 
din mână. Apoi auzi vocea lui Vic, plină de reproş. 

— Nu joci corect, Mike. Sunt tare dezamăgit de tine. 
Ar fi trebuit să îmi spui că ai un telefon. Așa ar fi trebuit 
să faci. 

— Mm, mormăi Michael din nou, tremurând de frică. 

De sub glugă se vedeau doi ochi lucind, ca ai unei pi- 
sici sălbatice. 

— Vrei să îți fac rău din nou? Asta vrei, Mike? Hai să 
vedem pe cine voiai să suni, da? 

Câteva momente mai târziu, Michael auzi vocea de- 
tectivului prin difuzor. 

— Ea, ca să vezi! spuse australianul. Ce drăguţ. Ţi-ai 
sunat logodnica. Drăguţ, dar obraznic. Cred că e mo- 
mentul pentru o pedeapsă. Ţi-ar plăcea să îți tai un alt de- 
get sau să îţi pun din nou cleştii pe coaie? 

— Nuuuu. 

— Îmi pare rău, prietene, trebuie să vorbeşti mai clar. 
Să îmi spui ce ți-ar plăcea mai mult. Pentru mine e ace- 
laşi lucru. Apropo, prietenul tău Mark e un ticălos ne- 
politicos. M-am gândit că ţi-ar plăcea să știi că nu şi-a luat 
la revedere. 

Michael clipi din cauza luminii. Nu înţelegea despre 
ce vorbeşte tipul. Mark? Se întrebă unde plecase. 

— Uite ceva la care să te gândești, Mikey. Acel milion 
două sute de mii de lire pe care îi aveaţi în Insulele Cay- 
man. Sunt ceva bani, nu crezi? 

Michael se întrebă cât de multe știa tipul acesta de- 
spre el şi despre viaţa lui. Ce urmărea? Putea să-i dea până 
la ultimul bănuţ, doar să îl lase să plece. Încercă să îi spună. 

— Mmmmm... Rrrrr... 

— Foarte drăguţ din partea ta, Mikey, orice ai încerca 
să îmi spui. Apreciez toate eforturile pe care le faci. Dar, 
vezi tu, e o chestie. Problema este că deja am banii. Și asta 
înseamnă că nu mai am nevoie de tine. 

Cu puțin timp înainte de miezul nopţii, Grace își 
parcă maşina în faţa sediului Poliţiei și îl salută obosit pe 
agentul de bază. Vorbiseră puţin pe drumul de întoarcere 
de la clădirea Van Allen, iar acum Grace şi Branson erau 
adânci în gânduri. 

În timp ce Grace parca, Branson căscă zgomotos: 

— Crezi că putem merge acasă, să ne băgăm în pat şi 
să dormim puţin? 

— Nu mai ai energie, tinere? îl certă Grace. 

— Tu eşti complet treaz, plin de elan ? Vrei să spui că 
ai toate motoarele pornite? Am auzit că după ce treci de 
o anumită vârstă începi să ai nevoie de mai puţin somn; 
ceea ce pare adevărat, de vreme ce petreci jumătate de 
noapte trezindu-te ca să te duci la toaletă. 

Grace zâmbi. 

— Nu aştept cu nerăbdare să îmbătrânesc, spuse Bran- 
son. lu? 

— Ca să fiu sincer, nici nu mă gândesc la asta. Văd un 
tip ca Mark Warren, făcut praf, cu creierii împrăștiați pe 
ciment şi îmi amintesc că am vorbit cu el cu doar câteva 
ore în urmă; lucruri de genul ăsta mă fac să mă gândesc 
să-mi trăiesc viaţa în fiecare zi. 

Branson căscă din nou. 

— Mă întorc la lucru, spuse Grace. Tu te poţi duce 
dracului acasă, dacă vrei. 

— Ştii, uneori poţi fi aşa un măgar, spuse Branson, 
urmându-l în silă către intrarea principală, apoi pe cori- 
doare, printre trofee. 

Emma-Jane Boutwood, într-o bluză roz și cu un pu- 
lover alb legat în jurul umerilor, era singura persoană din 
birou. Grace merse a ea și întrebă, arătând către restul 
birourilor goale: 

— Unde este restul lumii, E-J ? 

Fa se aplecă în faţă, ca şi cum ar fi vrut să citească ceva 
de pe ecranul calculatorului şi spuse neatentă: 

— Cred că au plecat toţi acasă. 

Grace se uită la figura ei obosită și îi puse ușor o mână 
pe umeri, atingând materialul moale al puloverului. 

— Cred că ar trebui să pleci şi tu, a fost o zi lungă. 

— Mai pot sta încă un minut, Roy? Am aflat ceva ce 
cred că vă interesează pe amândoi. 

— Vrea cineva cafea? întrebă Grace. Apă? Cola? 

— Faci cinste? întrebă Branson. 

- Nu, contribuabilii din Sussex plătesc de data asta. 
Dacă vor să lucrăm la miezul nopţii, să ne cumpere cafea. 
O să le trec la cheltuieli. 

— Eu vreau o cola fără zahăr, spuse Branson. De fapt, 
nu. a-mi o cola normală, am nevoie de puţin zahăr. 

— Mie mi-ar plăcea o cafea, spuse Emma-Jane. 

Grace ieşi din birou și merse pe coridorul gol, către sala 
în care erau bucătăria cu automatele de cafea și alte pro- 
duse. Căută în buzunar şi scoase nişte mărunt, cumpără o 
cafea dublă pentru el, un cappuccino pentru Emma-Jane 
și o cola pentru Branson. Le puse pe o tavă de plastic și 
se întoarse în birou. 

Emma-Jane se întoarse către Grace: 


— M-ai rugat să verific trecutul lui Ashley Harper... 
— Mda. Ce ai aflat? 

Mândră, ea răspunse: 

— Păi, chiar foarte multe. 

— Spune-mi. 

Fa răsfoi câteva pagini acoperite cu scrisul ei de mână, 
verificându-și notițele în timp ce vorbea: 

— Tu mi-ai spus că Ashley Harper s-a născut în An- 
glia și că părinţii ei au murit într-un accident de maşină 
în Scoţia când avea trei ani; ca urmare, Ashley a fost cres- 
cută de părinți adoptivi, în Londra. Apoi, părinții s-au 
mutat în Australia. La șaisprezece ani, a plecat în Canada 
și a locuit cu unchiul și mătușa e1; mătușa 1-a murit recent. 
Numele unchiului ei este Bradley Cunningham, dar nu 
știu şi numele mătușii. Citind în continuare din carneţel, 
merse mai departe. Ashley Harper s-a întors în Anglia, 
ţara ei natală, în urmă cu aproximativ nouă luni. Mi-ai 
spus că înainte lucrase pentru o agenţie imobiliară în 
Toronto, Canada și că angajatorii reprezentau o sucur- 
sală a grupului Bay. Apoi, se uită la Branson și la Grace 
pentru confirmare. 

Grace îi răspunse: 

— Da, așa este. 

— Bun, spuse ea. Puțin mai devreme, astăzi, am vor- 
bit cu directorul de resurse umane al grupului Bay, pen- 
tru Toronto. Așa cum probabil ştii, ei reprezintă unul 
dintre cele mai mari lanţuri de magazine din Canada. Dar 
nu au o sucursală cu obiect de activitate imobiliar și nici nu 
au avut vreodată vreun angajat pe nume Ashley Harper. 
Am făcut niște cercetări mai detaliate asupra tuturor fir- 
melor de afaceri imobiliare cu nume de înregistrare cu- 
prinzând cuvântul „Bay“. 

— Interesant, spuse Branson, desfăcând cutia de cola. 
Se auzi un sâsâit. 

— Devine şi mai interesant, spuse ea. În cartea de te- 
lefon din Toronto şi nicăieri în Ontario nu există nici un 
Bradley Cunningham. Încă nu am avut timp să caut în 

restul Canadei. Dar... Se opri ca să bea din spuma de cio- 
colată din ceașca de cappuccino. Am o prietenă care este 
jurnalist la Glasgow Herald, în Scoţia. A intrat în arhiva 
principalelor ziare scoțiene. Dacă o fetiţă de trei ani ar fi 
rămas orfană în urma unui accident de maşină, întâmpla- 
rea ar fi apărut în ziare, nu? 

— În mod normal, da, spuse Grace. 

— Ashley spune că are douăzeci și opt de ani. I-am spus 
prietenei mele să meargă în arhivă în urmă cu douăzeci 
șI cinci de ani, plus, minus cinci ani. Numele Harper nu 
a apărut. 

— Poate că a luat numele părinților adoptivi, spuse 
Branson. 

— Se poate, răspunse Emma-Jane Boutwood. Dar ceea 
ce o să vă arăt reduce această posibilitate. 

Grace se uită admirat la tânără. Părea că îşi recapătă 
încrederea în ea cu fiecare moment. Era exact tipul de 
persoană tânără de care poliţia avea nevoie. Tineri inte- 
ligenţi și muncitori, ambiţioşi. 

— Am căutat numele Ashley Harper în reţeaua 
Holmes, așa cum m-ai rugat, i se adresă ea lui Grace. 

Holmes-2 era a doua fază a bazei de date electronice 
cuprinzând detalii despre crime, care lega toate secțiile de 
poliţie din Marea Britanie cu Interpolul şi, de curând, cu 
alte secţii de poliţie din afara ţării. 

— Nu a apărut nimic cu numele de Ashley Harper, 
spuse ea. Dar aici devine interesant. Am luat inițialele 
„AH“ şi le-am pus în conexiune cu „proprietate“ şi din re- 
ţeaua Holmes am obţinut următoarele informaţii: În ur- 
mă cu optsprezece luni, o tânără Abigail Harrington s-a 
căsătorit cu un antreprenor bogat din Lymm, Cheshire, 
pe nume Richard Wonnash. Acesta era foarte bun la pa- 
raşutism. La trei luni după căsătorie, a decedat din cauza 
faptului că nu i s-a deschis parașuta în timpul unei sări- 
turi. Cu patru ani în urmă, în Toronto, Canada, o femeie 

pe nume Alexandra Huron s-a căsătorit cu un antrepre- 
nor pe nume Joe Kerwin. După cinci luni de la nuntă, aces- 
ta a murit într-un accident de navigaţie pe Lacul Ontario. 
Cu șapte ani în urmă, o femeie pe nume Ann Hampson 
s-a căsătorit cu un antreprenor din Londra, pe nume 
Julian Warner. Înainte de căderea imobiliară din 1990, era 
un burlac vestit, cu acţiuni în porturile din Londra. La 
şase luni şi două zile de la căsătoria celor doi, s-a gazat în 
parcarea subterană din Wapping. 

Mai luă o gură de cappuccino. 

— Aceleași iniţiale, spuse Branson. Dar ce demon- 
strează acest lucru? 

— O mulțime de artişti necunoscuţi păstrează aceleași 
iniţiale când îşi schimbă numele, spuse ea. Am învăţat 
despre asta într-un curs al poliţiei. Faptul în sine nu do- 
vedește nimic. Dar aici devine şi mai interesant. Scrise 
ceva pe tastatură și pe monitor apăru fotografia alb-negru 
a unei femei tinere, cu părul negru, foarte scurt. Figura 
era a lui Ashley Harper sau a unei dubluri a acesteia. Poza 
asta este din ziarul Evening Standard, din arucolul de- 
spre moartea lui Julian Warner. 

Se făcu tăcere, cât timp Grace și Branson studiară fo- 
tografia. 

— La naiba, spuse Branson. În mod sigur arată ca ea. 

Fără să spună nimic, Emma scrise din nou ceva la cal- 
culator. Pe monitor apăru o altă fotografie, tot alb-negru. 
Era o femeie cu părul blond, până la nivelul umerilor. Fi- 
gura arăta şi mai mult cu cea a lui Ashley Harper. 

— Aceasta este din Toronto Star, cu patru ani în urmă, 
în articolul despre moartea lui Joe Krewin. 

Grace şi Branson nu spuseră nimic. Amândoi erau 
şocați. 

— Următoarea este din Chesire Evening Post, în 
urmă cu opt luni, luată dintr-un articol despre moartea 
lui Richard Wonnash. Abigail Harrington era văduva 

frumoasă și îndurerată. Scrise din nou ceva la calculator 
şi de data aceasta apăru o fotografie color. Părul era roş- 
cat, tuns scurt, foarte elegant. Faţa era, fără îndoială şi 
de această dată, a lui Ashley Harper. 

— La dracu”! exclamă Branson. 

Grace privi multă vreme chipul de pe monitor, gân- 
dindu-se. Apoi spuse: 

— Emma-]ane, foarte bine. 

— Mulţumesc, Roy. 

Grace se întoarse către Glenn Branson. 

— Deci, spuse el, este ora unu fără douăzeci. Pe care 
judecător te simţi curajos să îl trezești ? 

— Pentru un mandat de percheziţue? 

— Ţi-ai dat seama de asta de unul singur? Ignorând 
grimasa lui Branson, Grace se ridică. Emma-Jane, du-te 
acasă, odihnește-te. 

Branson căscă. 

— Dar eu? Eu nu mai dorm? 

Grace îi puse o mână pe umăr. 

— Îmi pare rău, prietene, dar mi-e teamă că ziua toc- 
mal a început. 

Câteva minute mai târziu, Grace vorbea la telefon cu 
o funcționară de la magistratură, adormită, care întreba 
dacă nu putea aştepta până mâine dimineață. 

— Investigăm o posibilă răpire, e o chestiune de viaţă 
și de moarte, o informă Grace. Am nevoie de un mandat 
de percheziţie şi nu mai pot aştepta absolut deloc. 

— Bine, răspunse ea în sală. Judecătorul de serviciu este 
doamna Quentin. 

Grace zâmbi. Hermione Quentin era unul dintre ju- 
decătorii pe care nu îi agrea, după ce se certase cu ea în 
urmă cu câteva luni, cu privire la un suspect pe care el do- 
rea să îl ţină în custodie, iar ea refuzase. După părerea lui, 
era cel mai rău tip de judecător; căsătorită cu un agent de 
schimb bursier, trăia într-o casă ostentativ și vulgar de 
opulentă, o regină la vârsta a doua fără nici un pic de cu- 
noştinţe despre lumea reală şi cu un scop ambițios pe 
agendă, acela de a schimba modul în care poliţia privea 
criminalii. Va fi plăcerea lui cea mai mare să o trezească 
în mijlocul nopţii ca să îi semneze mandatul. 

După aceea, Grace şi Branson stătură vreo zece minute 
la telefon, organizând o echipă care să vină la 5 dimineaţa 
la sediul din Sussex. Apoi, făcându-i-se milă de el, Grace 
îl trimise pe Branson acasă să se odihnească câteva ore. 

După aceasta, îl sună pe detectivul Nicholl, îşi ceru 
scuze că îl deranjează și îl rugă să se ducă la casa lui Ash- 
ley Harper şi să o supravegheze tot timpul. 

La ora 2 dimineaţa, cu mandatul semnat în mână, 
Grace se întoarse acasă, îşi puse alarma de la ceas să sune 
la ora 4.15 şi adormi. 


Când opri alarma și sări brusc din pat, în întunericul 
din cameră, auzi şi primele zgomote ale dimineţu. Se 
băgă sub duș şi își aduse aminte că, deşi vara încă nu în- 
cepuse, era mai puţin de o lună până la cea mai lungă zi 
a anului, 21 iunie. 

La ora 5, simțindu-se extrem de vioi, deşi dormise 
doar două ore și jumătate, era înapoi la sediul din Sussex. 
Bella și Emma-Jane erau deja acolo, la fel şi Ben Farr, un 
sergent cu faţa rotundă, cu barbă, în vârstă de aproape 
cincizeci de ani, care urma să adune probele, și Joe Tin- 
dall. Glenn Branson sosi câteva minute mai târziu. 

În timp ce beau cafeaua, Grace le prezentă situaţia pe 
scurt. Apoi, puţin după ora 5.30, îmbrăcau toți cu veste 
de protecţie, se urcară într-o dubă a poliţiei, marca Tran- 
zit, cu Branson la volan şi Grace pe scaunul pasagerului. 

Ajunşi în faţa casei lui Ashley, Grace îi spuse lui Bran- 
son să oprească lângă mașina lui Nick, care nu avea în- 
semnele poliţiei, și lăsă geamul în jos. 

— A fost linişte, spuse Nicholl. 

— Foarte bine, spuse Grace, observând că maşina 
marca Audi TT a lui Ashley era parcată ca de obicei în 
faţa casei. Îi spuse lui Nicholl să meargă în spatele lor, 
apoi înaintară. 

Nu mai erau locuri de parcare pe stradă, aşa că parcară 
lângă Audi. Grace îl aşteptă pe Nicholl să ajungă lângă ei, 
apoi, în fruntea grupului, merse până în faţa casei și sună 
la ușă. Se luminase. 

Nu răspunse nimeni. 

Sună din nou, iar după un minut, încercă încă o dată. 
Apoi îi făcu semn lui Ben Farr, care merse la dubă și 
scoase un berbec voluminos, de mărimea unui stingător 
de foc mai mare. Îl ridică în faţa ușii, apăsă puternic pe el 
şi ușa se deschise. 

Grace intră primul. 

— Poliţia! ţipă el. Alo! Poliția! 

Îl salutară doar luminile de la aparatura electronică. 
Urmat de restul echipei, Grace urcă scările și se opri la 
primul etaj. 

— Alo! strigă el din nou. Domnișoară Harper? 

Linişte. 

Deschise uşa și intră într-o baie micuță. Următoarea 
ușă dădea spre un dormitor mic și gol, care arăta ca şi cum 
nu prea fusese folosit. Ezită, apoi mai deschise o ușă, care 
dădea spre un dormitor mare, cu un pat dublu, în care era 
evident că nu dormise nimeni. Draperiile erau trase. Găsi 
întrerupătorul şi apăsă. Câteva lumini se aprinseră în ta- 
van. Locul dădea impresia că era părăsit, părea o cameră 
de hotel care își aştepta musafirii. Remarcă o cuvertură 
imaculată întinsă peste patul regal, un televizor cu ecran 
plat, un radio cu ceas și câteva vederi cu piscina Hockney 
pe pereti. 

Dar nu și Ashley Harper. 

Unde dracu” era? 

Simțind că îl apucă panica, Grace schimbă o privire 
cu Glenn Branson. Amândoi ştiau că undeva, în po- 
veste, săriseră peste un amănunt, dar unde şi cum? Pen- 
tru o clipă nu se putu gândi decât la scandalul făcut de 
Alison Vosper dacă afla că trezise un judecător în mi- 
ezul nopţii ca să obțină un mandat de percheziţie fără să 
aibă o bază reală. 

Și puteau fi foarte multe motive pentru care Ashley 
Harper să nu fie aici în această noapte. Se înfurie un mo- 
ment pe prietenul său. Totul era din vina lui Glenn. EI îl 

păcălise să se bage în cazul acesta. Acum totul era pro- 
blema lui şi se dovedea a fi din ce în ce mai grav. 

Încercă să recapituleze, să se gândească cum să își 
apere spatele dacă Numărul 27 îl trăgea la răspundere. 
Era moartea lui Mark Warren. Biletul. Degetul din frigi- 
der. Informaţiile aflate de Emma-Jane. Erau o multime de 
lucruri care nu se potriveau. Bradley Cunningham, atât 
de elegant si de arătos la nuntă. 

„De fapt, pantalonii ăştia mă omoară... am închiriat 
costumul de la faimoasa Moss Bross, dar cred că mi s-a 
dat perechea greşită de pantaloni!“ 

Din perioada pe care o petrecuse în Statele Unite şi 
Canada și din discuţiile pe care Grace le avusese despre 
diferenţe lingvistice între cele două limbi, ştia că ameri- 
canii şi canadienii din clasa superioară spuneau pantalo- 
nilor obișnuiți nădragi, dar pantalonilor eleganți nu le-ar 
fi spus niciodată altfel decât pantaloni. Acest lucru îl făcu 
imediat să creadă că Bradley Cunningham poate nu era 
cine spunea că este. 

Nu că această ipoteză trasă de păr ar fi satisfăcut-o pe 
Alison Vosper. 

- Scotociţi casa, spuse el obosit echipei. Întoarceţi tot 
ce poate fi întors. Aflaţi cine este proprietarul casei. Cui 
aparţine televizorul, echipamentul electronic, mașina de 
afară, covoarele, pozele de pe pereți. Vreau să aflu fiecare 
detaliu nenorocit despre Ashley Harper. Vreau să știu 
mai multe despre persoana ei decât ştie ea. Aţi înţeles? 


După două ore de căutare, nimeni nu găsise nimic. 
Era ca şi cum Ashley Harper trecuse pe acolo cu viteza 
luminii. Nu exista nimic altceva decât mobila, un iaurt di- 
etetic în frigider, nişte lapte de soia, niște ridichi și o jumă- 
tate de sticlă de apă minerală scoțiană, marca Sainsburry. 

Glenn Branson veni la Grace, care era ocupat să ridice 
cuverturile de pe pat. 

— Frate, e atât de ciudat. Ca şi cum ar fi ştiut că venim, 
înţelegi ? 

— Şi noi de ce nu am știut că pleacă? întrebă Grace. 

— Jar începi. Altă întrebare. 

— Da, spuse Grace, arţăgos din cauza oboselii. Asta 
pentru că întotdeauna îmi pui întrebări, în loc să îmi dai 
niște răspunsuri nenorocite! 

Branson ridică o mână în aer. 

— Nu te supăra, frate! 

— Nu mă supăr. 

— Deci, unde dracu” este? 

— Nu aici. 

— Asta mi-am imaginat. 

— Roy! Fii atent aici! Nu ştiu dacă asta are vreo im- 
portanță! Detectivul Nicholl intră în cameră cu o bucată 
mică de hârtie, pe care i-o arătă lui Grace. 

Era o chitanţă de la o companie numită Century Ra- 
dio, de pe Totenham Court. Pe chitanţă era trecut un 
scanner, AR5000 Cyber Scan, în valoare de 2 437,25 lire. 

— Unde era asta? întrebă Grace. 

— În coșul de gunoi din grădina din spate, răspunse 
Nicholl mândru. 

— Două mii patru sute treizeci și șapte de lire pentru un 
scanner ? Ce fel de scanner costă atât de mult? Vreun scan- 
ner pentru computer? După ce se gândi câteva momente, 
adăugă. De ce ar arunca cineva o chitanţă ? Chiar dacă nu 
ai putea să treci scanner-ul la cheltuielile firmei, în mod si- 
gur ai ţine chitanţa pentru cazul în care se strică, nu-i așa? 

— Eu în mod sigur așa aș face, spuse Branson. 

Grace se uită la data trecută pe chitanţă. Miercurea 
trecută. Ora cumpărăturii fusese 14.25. Marţi seara, lo- 
godnicul ei dispare. Miercuri seara, se duce şi cumpără un 
scanner de două mii și jumătate de lire. Ceva nu era în re- 
gulă. Deocamdată. Ceasul arăta că trecuseră deja două 
ore; abia trecuse de ora 8. 

— Nu ştiu la ce oră se deschide la Century Radio, dar 
trebuie să aflăm ce e cu scanner-ul, spuse el. 

— Te gândeşti la ceva? întrebă Branson. 

— La destule, îi răspunse Grace. La prea multe. Mult 
prea multe. Apoi îi spuse că trebuia să fie la tribunalul 
Lewes Crown la 9.45. 

— Pentru bunul tău prieten Suresh Hossain ? 

— Nu mi-ar plăcea să ştiu că i se face dor de mine. Ce 
zici luăm micul dejun ? Nişte prăjeală ? 

— Are colesterol, omule, nu face bine la inimă. 

— Ştii ceva? În momentul acesta, totul îmi face rău 
la inimă. 

După ce intră în imensa sală de aşteptare a judecăto- 
riei, în clădirea frumoasă în sul georgian, care adăpostea 
tribunalul Lewes Crown, îşi puse telefonul pe silent. Cel 
puţin se părea că în sfârșit Claudine înţelesese şi nu îi mai 
trimisese mesaje. 

Căscă, simţindu-şi trupul obosit; ca şi cum masa gre- 
oaie, cu prăjeli îi luase din energie în loc să îl mobilizeze. 
Voia doar să stea undeva şi să tragă un pui de somn. Era 
ciudat, se gândi el. Cu o săptămână în urmă, procesul îi 
ocupa majoritatea timpului și fiecare gând. Acum era în 
planul al doilea; tot ceea ce conta era să îl găsească pe 
Michael Harrison. 

Dar şi procesul conta foarte mult. Conta pentru vă- 
duva şi pentru copiii lui Raymond Cohen, bărbatul bătut 
la sânge cu un par cu ţinte de Hossain sau de tovarășii lui. 
Conta pentru fiecare cetăţean obișnuit din Brighton şi 
Hove, deoarece aveau dreptul să fie protejaţi de monștri 
ca acesta şi conta foarte mult pentru credibilitatea lui 
Grace. Trebuia să iasă din starea de oboseală și să se con- 
centreze. 

Găsi un loc liniștit în cameră, se aşeză și o sună pe 
Eleanor, care se ocupa de corespondenţa lui electronică şi 
de cea sosită prin poştă. Apoi închise ochii, recunoscător 


VIU SAU MORT 403 


pentru sentimentul de odihnă pe care îl simţea și își puse 
capul în palme, încercând să doarmă ca pisica, să nu mai 
audă cum uşile se tot închideau şi se deschideau, salutu- 
rile vesele, zgomotul de la încuietorile servietelor, şoap- 
tele dintre avocaţi şi clienţi. 

După câteva minute trase adânc aer în piept şi doza de 
oxigen îi dădu un puseu de energie. Se ridică şi se uită în 
jur. Într-un moment trebuia să afle dacă astăzi era nevoie 
de el sau nu. Spera că nu, ca să se poată întoarce la sediu. 
Se uită după persoana cu care trebuia să vorbească, Liz 
Reilly de la Serviciul Acuzării. 

Erau vreo sută de oameni în sală, inclusiv câţiva avo- 
Caţi și asistenţi îmbrăcaţi în robe, iar el o remarcă pe Liz 
în capătul celălalt al camerei, îmbrăcată elegant. Era o fe- 
meie de aproximativ treizeci de ani, cu un aspect conser- 
vator. [inea o mapă în mână și vorbea cu un avocat pe 
care el nu îl recunoștea. 

Traversă sala și se așeză lângă ei, observând că ea îi 
face semn că se va ocupa de el imediat. Când termină de 
vorbit cu avocatul, arăta entuziasmată. 

— E posibil să avem un nou martor! 

— Da? Cine? 

— O prostituată din Brighton. A sunat aseară la tribu- 
nal. A zis că a urmărit procesul din ziare și că Suresh 
Hossain a bătut-o în timpul unei întâlniri. Partida de sex 
a avut loc pe 10 februarie, anul trecut, în Brighton. 

10 februarie era noaptea în care avusese loc crima pen- 
tru care era judecat Suresh Hossain. 

— Hossain are un alibi foarte bun. În acea noapte, 
spune că a fost la restaurant în Londra cu doi prieteni. 
Amândoi au confirmat, spuse Grace. 

— Da, are, dar ambii prieteni sunt angajaţii lui Hos- 
sain. Această fată nu este. Este îngrozită de el. Motivul 
pentru care nu a venit până acum este că a fost amenin- 
ţată cu moartea dacă o face. Și mai e o problemă: nu are 

încredere în poliție. De aceea ne-a sunat pe noi şi nu a su- 
nat poliţia. 

— Cât de credibilă crezi că este ? 

— Foarte credibilă, răspunse ea. O să fie nevoie să o 
băgăm în programul martorilor, la cel mai sigur nivel. 

— Orice vrea. Orice. Grace gesticula cu mâinile de en- 
tuziasm. Ar fi vrut să o îmbrăţișeze pe Liz Reilly. E o 
veste nemaipomenită! Minunată! 

— Dar cineva trebuie să meargă să o convingă de fap- 
tul că poliţia nu o va aresta pentru, ştii tu, pentru mese- 
ria €l. 

— Unde este acum? 

— Acasă la ea. 

Grace se uită la ceas. 

— Mă pot duce să o văd chiar acum. Se poate? 

— Nu te duce cu o maşină a poliţiei. 

— Bine. Şi voi lua și o agentă de poliție cu mine, care 
să poată sta cu ea. Nu vrem să îi dăm lui Hossain nici o 
posibilitate de a ajunge la ea. Vreau să o întâlnesc și să 
o conving să vină chiar acum. 

— Dacă eşti atent cum lucrezi cu ea, nu va fi nici o 
problemă. 

Dintr-odată, Grace nu se mai simţi obosit. 

Puțin după miezul zilei, Grace se întoarse la biroul de 
investigaţii. Martora aceasta, Shelley Sandler, era deose- 
bită. În jur de douăzeci și cinci de ani, inteligentă, vorbă- 
reaţă, vulnerabilă, ar fi fost extrem de credibilă la tribunal. 
Doar să nu intre în panică și să se retragă în ultimul mo- 
ment, aşa cum se întâmpla de obicei. Dar părea hotărâtă 
să se răzbune pe Hossain. Foarte, foarte hotărâtă. 

Era o veste atât de bună. După zilele oribile de săp- 
tămâna trecută, lui Grace i se părea că obţinerea verdic- 
tului pe care îl dorea părea un lucru posibil. 

Întreaga echipă era la birou, plus doi asistenţi noi, un 
detectiv tânăr şi o asistentă de vârsta a doua, așa că se ho- 
tări să facă o ședință scurtă şi le spuse să se așeze. 

Fără să vorbească tare, din cauza celorlalte birouri 
ocupate cu echipe care lucrau din greu, Nick Nicholl 
vorbi primul. 

— Roy, mai ştii chitanţa pe care am luat-o azi-dimi- 
neaţă de la casa domnișoarei Harper, în valoare de două 
mii patru sute Şi treizeci şi şapte lire pentru un scanner ? 

— Mda. 

— Am luat toate detaliile despre ea de la Century Ra- 
dio. Îi dădu lui Grace câteva foi de hârtie, imprimate cu 
ceva de pe Internet. Noi am văzut asta. 

Grace se uită la foi. 

„Aparatul AR5000 Cyber Scan. Atinge incredibila 
frecvenţă de 10Khz-—2600Mhz! AR5000 depășește gra- 
niţele performanţei, printr-o excelentă captare a semna- 
lelor, sensibilitate înaltă şi o acoperire largă, datorită 
posibilităților microprocesorului, care poate identifica 
5 frecvenţe independente, cu 1000 de canale de memorie 
și 20 de metode de căutare. Cu Cyber Scan căutați și cap- 
taţi rapid, inclusiv frecvențele telefoanelor mobile. Viteza 
de căutare este de peste 45 de canale pe secundă...“ 

Se întoarse către Branson. 

— Eşti cel mai bun pasionat de electronice pe care îl cu- 
nosc. Presupun că deja ai ghicit ce e chestia asta. Așa este? 

— Este un scanner pentru frecvențele radio de ultimă 
generaţie. Este tipul de scanner folosit de radio Citizen 
Band pentru a-și găsi noi prieteni, pentru a trage cu ure- 
chea la frecvențele poliţiei sau la telefoanele mobile. 

Grace încuvunţă. Apoi îi spuse Emmei-Jane Boutwood: 

— Avem vreo dovadă că Ashley Harper a avut de-a 
face cu Citizen Band, cu numele de acum sau cu cele 
dinainte? 

— Nu avem, spuse ea. 

Grace se uită la fotografia color a aparatului. O cu- 
tie mare argintie, cu picioare, cu o tastatură în faţă şi cu 
acelaşi sistem uimitor de butoane pe care le găseai pe 
orice radio. 

— Deci, marţi seara îi dispare logodnicul. Miercuri 
după-amiaza, la ora 14.30, pleacă la Londra şi cumpără un 
scanner pentru frecvențele radio, în valoare de două mii 
șI cinci sute de lire. Aveţi vreo idee de ce? Şi cum naiba 
știa ea să îl folosească? 

— Disperare? încercă Nick Nicholl. 

— Nu prea cred, spuse Grace. 

— În mod evident, chiar nu știa unde îi este logodni- 
cul, sugeră Bella Moy. 

Grace încuviinţă neatent. Era logic ce spunea, dar ceva 
nu era era în regulă. 

— Poate știa că Michael Harrison are un walkie-talkie. 
Poate că încerca să comunice cu el? întrebă Emma-Jane 
Boutwood. Sau să asculte cu cine mai comunica el? 

Grace era impresionat. 

— Da, bine gândit. Se uită în jur. Alte idei? Bine, să ne 
gândim la asta un moment. Alte noutăți? 

— Da, spuse Nick Nicholl. După ce ai plecat din casa 
lui Ashley Harper, Joe Tindall s-a apucat să ridice mar- 
ginile podelei. Am descoperit un plic plin cu chitanţe în 
spatele unui scrin; poate că a căzut acolo din întâmplare 
sau poate că a fost ascuns. Majoritatea chitanțelor nu sunt 
importante, dar este şi una pe care ar trebui să o vezi. 

Era o chitanţă de 1500 de lire, de la o compania Con- 
quest Escorts, cu sediul pe strada Maddox, în Londra. 
Sub nume era scris „Escortă feminină sau masculină dis- 
cretă, încântătoare, pentru orice ocazie.“ Erau scrise două 
date: cea de sâmbăta trecută, în ziua când trebuia să aibă 
loc nunta lui Ashley, şi lunea trecută. 

— Întoarce-o, Roy, spuse Nick Nicholl. Uită-te pe 
partea cealaltă. 

Grace întoarse chitanţa și remarcă scris cu stiloul nu- 
mele lui Bradley Cunningham. Își aduse aminte de con- 
versaţia pe care o avusese la Ashley acasă, vineri seara. 
Și-o aducea aminte cum stătea, atât de deprimată, poves- 
tind. „Ne adorăm unul pe celălalt... şi-a luat toată săp- 
tămâna liber, numai ca să poată veni la repetiţia de luni.“ 

— A inventat un unchi? spuse el, mirat. 

— A inventat mult mai mult decât un unchi; E-J îţi va 
spune imediat, spuse Glenn Branson. Uită-te întâi aici. 

Îi dădu lui Grace o hârtie A4 trasă la xerox. Erau niște 
instrucțiuni trimise pe fax către Banca Hexta, înregistrată 
în Insulele Grand Cayman, pentru a transfera suma de 
1 253 712 lire către un cont al băncii Aliado din Panama. 

Instrucţiunile erau semnate de Michael Harrison şi de Mark 
Warren. Pe marginea chitanţei apărea ora 23.25, ieri. 

Grace citi de două ori tot, apoi se uită încruntat la 
Branson. 

— Cu două minute înainte de a se arunca de pe balcon. 

— Da, aşa este. 

Grace se gândi la biletul găsit în buzunarul lui Mark 
Warren. 

— Deci a fost şi a transferat banii pentru a salva viaţa 
prietenului său. Apoi vine și se aruncă de la balcon? 

— Poate că avea de plătit vreo datorie foarte mare. Pa- 
nama poate avea legătură cu Columbia prin mafia colum- 
biană. Poate că au dat de belea cu vreun împrumut? ÎI 
plătesc şi pe urmă Mark Warren se aruncă de la balcon? 

— E o teorie rezonabilă, spuse Grace. Dar upu ăștia 
doi s-au descurcat foarte bine. Construiesc un ansamblu 
mare, de douăzeci de case, în Ashdown, care le poate 
aduce câteva milioane. De ce să se arunce când partea lui 
ar fi fost de câteva sute de mii de lire? 

— Atunci, face transferul şi apoi este omorât. 

— Aceasta este o teorie mult mai elegantă, spuse Grace. 
Am vorbit cu Cleo Morey de la morgă puţin mai devre- 
me. O să sosească un medic patolog şi s-ar putea să avem 
mai multe informaţii puţin mai târziu. 

Detectivul Bella Moy îi transmise lui Grace că are in- 
formaţii de la compania de telefonie. Vodafone a identi- 
ficat apeluri de pe telefonul lu: Michael Harrison între 
orele 22.22 și 23, noaptea trecută. S-a apelat numărul de 
la Urgenţe 999 de mai multe ori, dar de fiecare dată ope- 
ratorul nu a auzit pe nimeni în cască şi nu a primit răs- 
puns la întrebări. 

— Cum este cu emiţătoarele ? 

— Asta voiam să spun, Roy. Vodafone au colaborat 
foarte bine astăzi și deja avem de la ei locaţia celui mai apro- 
piat emiţător de telefonul lui Michael Harrison, spuse ea. 

— Unde este? 

Fa păru puţin dezamăgită. 

— Asta nu e mai este o veste atât de bună. Este în cen- 
trul orașului Newhaven şi acoperă tot orașul. 

— Informaţia este de ceva ajutor, spuse Grace. Este 
cumva Newhaven port la Canal? 

— Deja am alertat toate porturile, spuse ea. 

— Pentru ce? 

— Pentru Ashley Harper şi Alexandra Huron. Aces- 
ta este numele pe care l-a folosit în Canada în urmă cu 
patru anl. 

Era clar că mai avea ceva de spus, așa că Grace o lăsă 
să continue. 

— Am verificat maşina ei. A fost închiriată de ea, pe 
numele ei, de la un agent din Hammersmith, în urmă cu 
un an. Toate plăţile sunt la zi. Același lucru și cu casa, este 
închiriată, dar contractul expiră la sfârşitul acestei luni. 

— Ca să coincidă cu nunta ei? sugeră Branson. 

— Posibil, spuse Emma-Jane. Mi-am urmat instinc- 
tul și i-am rugat pe nou-veniţi să facă o cercetare asupra 
tuturor firmelor care închiriază mașini în zonă şi le-am 
dat numele lui Ashley Harper şi pe toate celelalte pe care 
le-a avut înainte. Nu a apărut nimic cu numele Ashley 
Harper, spuse ea. Dar, la zece minute după miezul nop- 
ţii, astăzi, o femeie pe nume Alexandra Huron a închi- 
riat o limuzină Mercedes de la o companie locală, de 
lângă aeroportul Gatwick, folosind un card de credit 
emis de Banca Toronto Dominion din Canada. Persoana 
care a închiriat mașina a identificat-o din fotografii pe 
Ashley Harper. 

— Camerele cu circuit închis, spuse Grace. Ce am... 

Glenn Branson ridică o mână. 

— Lucrăm deja la acest aspect. Verificăm fiecare ca- 
meră de la Gatwick până în Newhaven din momentul în 
care a luat maşina. 

— A părăsit casa cu aproximativ o oră înainte de a 
ajunge tu, Nick, îi spuse Grace lui Nicholl. 

- Da. 

— Ştim dacă a ajuns la aeroport? 

— Nu. 

Grace tăcu. Câteva minute nimeni nu mai spuse ni- 
mic. Se gândea la tot ceea ce făcuse noaptea trecută; când 
a fost la Mark Warren, când el și Genn Branson o vizita- 
seră pe Ashley Harper. Când fusese dus Michael Warren 
în pădure pentru a ajuta la căutarea mormântului. Mo- 
mentul când au fost transferați banii. Moartea lui Mark 
Warren. Ashley care a închiriat o maşină sub un alt nume. 

Acum ştia care era planul ei; în momentul acesta era 
clar. Și mai știa că trebuia să o găsească. Nimic în afara 
acestui lucru nu mai conta în acest moment. 

Rapid. 


Dacă nu era deja prea târziu. 

— La naiba, femeie, patru valize nenorocite! Ce naiba 
se întâmplă cu tine, Alex? 

— Ce vrei să spui? 

— Nu te ajut să cari patru valize nenorocite, asta vreau 
să spun. 

— Atunci o să iei un cărăuș. 

— Și cum rămâne cu taxa pentru bagaj suplimentar? 

— Vic, călătorim la clasa superioară. Au spaţiu mare 
pentru bagaje. Relaxează-te. 

— Mă relaxez pe dracu”! De ce nu poți să laşi toate 
prostiile astea aici și să cumperi unele noi în Sydney? Şti, 
sunt magazine şi acolo! 

Ashley, îmbrăcată într-un costum de blugi de la Prada 
şi pantofi cu toc, stătea între valize, în livingul casei din 
Newhaven. Își puse provocator mâinile în şolduri şi se 
uită pe fereastră. Priveliștea care se vedea de la casa închi- 
riată pe vârful unui deal cuprindea aproape tot orașul și 
o parte din port. 

Se uită la feribotul Seacat care aluneca pe lângă digul 
din port, pregătindu-se să iasă în larg. Era o zi morocă- 
noasă, gri şi umedă. Transpira, lucru care se adăuga la sta- 
rea ei proastă, iar faptul că trebuia să îi vină menstruația 
făcea lucrurile și mai rele. 

Se întoarse către el, cu vocea din ce în ce mai nervoasă. 

— Pe bune? Au magazine în Sydney ? Adică magazine 
în care poţi intra și din care poţi cumpăra lucruri? 

— Du-te dracului, vaco! Nu vorbi cu mine de parcă aş 
fi un servitor nenorocit! 

— Du-te tu dracului! De ce să las toate lucrurile aici ? 
Asta este viaţa mea! 

— Ce vrei să zici cu asta? 

La un metru şaizeci şi nouă înălțime, Vic era cu doar 
câţiva centimetri mai înalt decât Ashley, dar ei 1 se păruse 
tot timpul că el este mai înalt. Avea o construcție vân- 
joasă, musculoasă, ca a unui luptător, cu mâinile tatuate, 
părul tuns foarte scurt şi o faţă simpatică, aspră. Hainele 
se potriveau stilului milităresc; acum era îmbrăcat cu o ja- 
chetă militărească, pusă peste un tricou negru, pantaloni 
largi kaki şi niște bocanci negri. 

— Vrei să spui că Michael e viaţa ta? Mark? Tipi 
ăştia doi au fost viaţa ta, asta vrei să spui, nu? Am înţe- 
les eu ceva greşit aici ? Credeam că eu sunt viaţa ta, curvă 
proastă! 

— Așa credeam şi eu, spuse ea apăsat, reţinându-și 
lacrimile. 

— Şi ce dracu” înseamnă asta? 

— Nimic, spuse ea. 

O apucă de umeri și îi întoarse faţa către el. 

— Alex, relaxează-te. Suntem aproape de final, acasă, 
liberi. Hai să ne calmăm. 

— Sunt foarte calmă, spuse ea. Tu eşti cel plin de nervi. 

O trase către el şi se uită în ochii ei verzi. Apoi, cu tan- 
dreţe, îi dădu câteva fire de păr la o parte de pe faţă. 

— Te iubesc, spuse el. Te iubesc foarte mult, Alex. 

Ea îi puse braţele în jurul gâtului, își lipi buzele de ale 
lui și îl sărută pasional câteva momente. 

— Şi eu te iubesc, Vic. Dintotdeauna. 

— Şi cu toate astea, te-ai dus fericită şi te-ai culcat cu 
Mark, apoi cu Michael. Şi cu mulți al tipi înainte. 

Fa se dădu brusc înapoi şi aproape căzu peste o valiză. 

— Iisuse, ce te-a apucat? 

— Ce m-a apucat? Am dat-o în bară de data asta, asta 
m-a apucat. E bine? 

— Nu am dat-o în bară, Vic. Am ajuns la rezultat. 

— Un nenorocit de milion două sute de lire ? Jumătate 
de an din viaţa noastră pentru atât? 

- Nici unul din noi nu ar fi putut să prevadă 
accidentul. 

— Trebuia să facem altfel. Trebuia să îl scoţi pe 
Michael, să mergi înainte cu nunta, apoi am fi avut jumă- 
tate din banii lui și ai partenerului său. 

— Asta ar fi durat luni de zile, Vic, poate ani. Încă mai 
au unele nelămuriri cu privire la investiția lor cea mare. 
Aşa, am obţinut un rezultat rapid. Și dacă nu ai fi pariat 
tu jumătate din banii noştri, nu ar fi fost nevoie să fim aici 
deloc, da? 

Timid, el se uită la ceas. 

— Trebuie să plecăm dacă vrem să prindem avionul. 

— Eu sunt gata. 

— Nu ai nici cea mai vagă idee cât de dureros e asta 
pentru mine, nu-i aşa, Alex? Ce facem noi? Că stau pe 
margine, ştiind că anul acesta te culci cu Michael și 
Mark, că înainte te-ai culcat cu nenorocitul de Richard 
din Cheshire, ca să nu mai zic de Joe Kerwin şi Julian 
Warner. 

— Nu pot să cred ce aud, Vic! Am făcut tot ce spui 
pentru că asta era partea mea din înţelegere, bine? 

— Nu, nu e bine. 

— La sfârşit, oricum te-ai răzbunat pe ei de fiecare 
dată, așa că nu văd care este problema. Și acum ne-am 
scutit pe amândoi de o lună de miere cu Michael. 

Nerăbdător, se uită din nou la ceas. 

— Vorbim în mașină. Trebuie să mai fac ceva înainte 
de a pleca. Îi cără valizele pe hol, apoi se întoarse în ca- 
mera de zi și mută canapeaua chiar în mijloc. Apoi înge- 
nunche și trase de o margine a covorului. 

— Vic, spuse ea. 

Fl se uită în sus. 

- Da? 

— Nu putem să îl lăsăm așa? 

— Să îl lăsăm? 

— Nu va pleca nicăieri, nu? Nu va scăpa; ai spus că 
nici măcar nu poate să vorbească. 

— O să îl omor, ca să scape de durere. 

— De ce să nu îl laşi în pace? Nu o să îl găsească ni- 
meni, niciodată. 

— Îmi ia doar zece secunde să îi rup gâtul. 

— Dar de ce? 

El se uită la ea. 

— Îţi cam place de el, curvo! 

Roşind ea răspunse: 

— Nu îmi place absolut deloc de el. 

— Nu ţi-ai făcut niciodată griji că i-am omorât pe 
ceilalți! Ce e atât de special cu Mikey acesta? 

— Nu este nimic special cu el. 

Lăsă covorul la loc, se ridică și puse canapeaua la loc. 
Apoi mută măsuţa de cafea. 

— Ai şi tu dreptate, Alex, în legătură cu faptul că nu 
o să scape. De ce să mă arăt milos faţă de nenorocit şi să 
îi scurtez suferinţa ? O să-l lăsăm să moară de foame în în- 
tuneric. Mulțumită ? 

Ea dădu din cap. 

— Ai citat ziarele de astăzi? 

— Nu, am făcut ordine pe aici. Le-am citit pe cele de 
ieri, nu era nimic care să ne îngrijoreze. O să ne uităm pe 
cele de astăzi la aeroport. Râse. După aceea, nu ne mai fa- 
cem nici o grijă, da? 

Cinci minute mai târziu, Mercedesul era încărcat cu 
cele patru valize ale lui Ashley şi geanta mare a lui Vic. 
Închise ușa de la intrare și băgă cheile în geantă. 

— Crezi că ar trebui să ducem cheile la agenţie? 

— Femeie, mai avem cinci luni din contractul de închi- 
riere! Vrei să intre oamenii în casă şi să îşi bage nasul? 
Pentru că, îţi spun un lucru: peste o săptămâna sau două 
nu va mirosi foarte bine înăuntru. 

Fa își puse centura de siguranţă şi nu spuse nimic. 
Prin geamul mașinii se uită pentru ultima oară la casă. Era 
o casă ciudată, perfectă pentru ceea ce voiau ei să facă, 
datorită izolării; cel mai apropiat vecin era la jumătate de 
kilometru depărtare. De fapt, în lumina evenimentelor de 
marţea trecută, era mai mult decât perfectă. Nu ai fi putut 
nici într-un milion de ani să spui că era o casă drăguță sau 
elegantă. Construită pe un teren necultivat în 1930, arăta 
ca o dependinţă a unui duplex, a cărui jumătate nu fusese 
niciodată construită. La început, acolo fusese un garaj, 
dar în urmă cu câţiva ani fusese transformat în ceea ce era 
acum livingul. 

El porni mașina. Peste o oră vor fi la aeroportul Gat- 
wick. Mâine, sau astăzi mai târziu, întotdeauna avusese 
probleme cu fusul orar, vor fi înapoi în Australia. Acasă. 
Câteva picături de ploaie udară parbrizul. Fără să bage în 
seamă, Ashley își puse ochelarii Gucci. Vic îi tăiase pă- 
rul, pentru că nu avusese timp să meargă la coafor, iar de 
dimineaţă își pusese o perucă cu părul scurt, negru. Dacă 
ar fi căutat-o la aeroport, ar fi căutat-o pe Ashley Harper. 
Era doar o mică posibilitate să o caute pe Alexandra Hu- 
ron. Dar, în timp ce se uita la paşaportul pe care îl avea 
în geantă, care mai era valabil încă doi ani, zâmbi. Dar ni- 
meni nu ar fi căutat-o pe Anne Hampson. 

Vic puse motorul la turație normală, apoi mormăi: 

— Unde dracu” e frâna? 

— E un mâner; tragi de el. 

— De ce naiba are mâner? De ce nu ai închiriat o ma- 
şină normală? 

— Ce este mai normal decât un Mercedes? 

— O mașină cu o metodă de frânare normală. 

— Pentru Dumnezeu! 

FI lăsă geamul în jos şi pă: 

— La revedere, nenorocitule! Să ai o viaţă fericită! 

— Vic? 

— Mda? Acceleră nervos pe şoseaua denivelată, pe 
care primăria se pare că o uitase. Ce se întâmplă, deja ţi-e 
dor de pula iubitului ? 

— Ştii ceva? E mai mare decât a ta! 

Se întinse spre ea şi o plesni peste faţă. Maşină intră pe 
marginea de iarbă, apoi înapoi pe şosea, trecând printr-o 
groapă. 

— Te simţi mai bine dacă mă loveşti? 

— Eşti doar o nenorocită de curvă. 

Ajunseră într-o intersecţie şi făcură la dreapta pe lângă 
un complex modern, în construcţie, cu puieţi în faţă. 

— Şi tu eşti un huligan, Vic. Eşti un sadic, ştia? Te face 
să te simţi mai bine asta? Așa te exciţi tu, torturând pe ci- 
neva ca Michael? 

— Și pe tine te excită să o faci cu el, când ştii sigur că 
într-o bună zi chiar o să i-o faci? Se întoarse să se uite la 
ea, apoi intră pe drumul principal. 

Se întâmplă atât de repede, că nu simțiră decât o schim- 
bare în intensitatea luminii, preţ de o secundă. Urmară 
o lovitură îngrozitoare, apoi o smucitură puternică, ure- 
chile i se înfundară, iar interiorul mașinii se umplu cu 
ceva ce semăna cu penele și mirosea a explozibil. În ace- 
lași timp, claxonul începu să sune zgomotos. 

— La naiba, la naiba, la naiba! Vic dădu cu pumnul în 
volan. Airbagul șoferului atârna ca un prezervativ folo- 
sit pe lângă volan, iar altul îi atârna pe lângă cap. 

— Eşti în regulă? o întrebă el pe Ashley. 

Ea încuvuntţă, uitându-se la capota mașinii, făcută 
praf. Emblema Mercedesului nici nu se mai vedea. Câţiva 
metri mai departe era o maşină albă, iar în mijlocul dru- 
mului era o maşină oprită într-o poziţie imposibilă. 

Vic încercă să deschidă portiera, dar întâmpină difi- 
cultăți. Se lăsă cu toată greutatea pe ea şi, cu un sunet 
asurzitor al balamalelor, reuși să o deschidă. 

Uşa din partea lui Ashley se deschise fără probleme. 
Își desfăcu centura de siguranţă și cobori clătinându-se. Se 
tinu de nas şi suflă puternic pentru a-și desfunda urechile. 
La volanul celeilalte maşini, un Saab, putea vedea o femeie 
cu părul cărunt, arătând confuză și cu nasul spart. 

Vic verifică daunele: roata din faţă se rupsese şi fusese 
împinsă în motor. Nu mai era nici o șansă ca maşina să 
pornească. 

— Vacă proastă şi nenorocită! upă Vic peste Mercedes 
la femeia din Saab. 

Ashley vedea că o altă maşină venea pe şosea, iar din 
direcţia opusă o dubă. Un tânăr alerga spre ei. 

— Vic, ţipă ea repede. Trebuie să facem ceva, pentru 
numele lui Dumnezeu! 

— Da, bine, trebuie să facem ceva. Ce sugerezi ? 

Înapoi în biroul de investigaţii, Nick Nicholl ţipă 
dintr-odată la Grace: 

— Roy! Pe linia șapte, ridică receptorul! 

Grace apăsă pe buton și ridică receptorul. 

— Roy Grace, spuse el. 

Era un sergent din cadrul Poliţiei din Brighton, pe 
nume Mark 'Luckwell. 

— Roy, spuse el. Ştii Mercedesul pe care l-ai pus tu sub 
urmărire, o limuzină albastră cu numărul LJO4APXRL ? 

— Da. 

— Tocmai a avut un accident în Newhaven. Ocupan- 
ţii, un bărbat şi o femeie, au furat un vehicul. 

Grace se ridică brusc, cu telefonul la ureche, explo- 
dând de energie. 

— Au luat ostatici ? 

- Nu. 

— Avem descrierea celor două persoane? 

— Nimic foarte clar până acum. Un bărbat mic şi 
îndesat, caucazian, părul scurt, pe la patruzeci şi cinci de 
ani; femeia are părul scurt, negru, şi are în jur de treizeci 
de ani. 

Luând un stilou, Grace întrebă: 

— Care sunt semnalmentele maşinii furate de cei doi? 

— Un Land Rover Freelander, Verde, cu numărul 
W796LDY. 

Notând, Grace întrebă: 

— Au luat legătura cu maşina până acum? 

— Nu încă. 

— Mai exact, cu cât timp în urmă a fost furată? 

— Zece minute. 

Grace se gândi un moment. Zece minute. Puteai să 
mergi destul de mult în zece minute. Îi mulţumi sergen- 
tului și îl anunţă că îl va suna în câteva minute, să își ţină 
linia liberă. 

Apoi Grace informă pe scurt echipa. Îi înmână sem- 
nalmentele maşinii lui Nick Nicholl şi spuse: 

— Nick, fă să circule informaţiile despre mașină în 
toate zonele înconjurătoare — Surrey, Kent, Hampshire 
și în Met. Acum! 

Se gândi un moment. Drumurile de la est de New- 
haven duceau la Fastbourne şi Hastings. La nord, era o 
scurtătură spre aeroportul Gatwick şi spre Londra. La est 
era Brighton. Cel mai probabil, dacă rămâneau în Land 
Rover, se îndreptau spre nord. Întorcându-se către de- 
tectivul Moy, spuse: 

— Bella, porneşte elicopterul. Presupunând că vor să 
părăsească zona, poziţionează-l astfel încât să acopere în- 
tre zece şi cincisprezece kilometri nord de Newhaven. 

— Bine. 

— După ce ai făcut asta, avertizează-i şi pe cei care 
supraveghează camerele de filmat din toate gările, în caz 
că vor să lase maşina şi să ia trenul. Luă o gură de apă. 
Emma-Jane, cheamă Poliţia Rutieră şi spune-le să ocupe 
poziții pe A23 și să urmărească mașina asta imediat. După 
asta, alertează Poliţia din portul Newhaven şi pe cea din 
aeroporturile Gatwick şi Shoreham. 

Verifică lista pe care o avea în cap. „Gări, porturi, ae- 
roporturi, șosele.“ Ştia că de multe ori când cineva fura 


420 PETER JAMES 


o mașină o conducea pe o distanţă scurtă, o abandona şi 
lua o altă maşină. 

— Glenn, spuse el, împânzeşte toată zona din New- 
haven cu maşinile noastre; vrem să fim siguri că nu au 
abandonat încă mașina. De asemenea, ţine la dispoziţie 
câteva din patrulele noastre. 

— Imediat. 

Grace sună la intervenţii şi le transmise că preia el 
conducerea în cazul accidentului. Funcţionarul de la te- 
lefon îi spuse că mai era o veste care abia fusese transmisă. 
O mașină care se potrivea descrierii a depășit câteva ma- 
şini care stăteau la semafor pentru a trece peste podul din 
Newhaven cu câteva minute înainte să se deschidă. Aceas- 
tă informaţie avea două minute. 

Vic Delaney apăsă pe frână cu forţă în timp ce lua o 
curbă la dreapta, mult mai ascuţită decât îşi imaginase. 
Roţile din faţă se blocară și pentru câteva momente ma- 
şina înaintă spre un plop, în timp ce el se lupta cu vola- 
nul care nu îl asculta. Ashley upă: 

— Viuic! 

Maşina derapă violent la dreapta, botul făcu o curbă 
și roțile din spate se învârtiră cu forţă. Roti de volan prea 
mult şi imediat se îndreptară spre alt plop. Apoi, maşina 
se învârti din nou, valizele lovindu-se unele de celelalte 
în spate. În cele din urmă căpătă din nou controlul asu- 
pra maşinii. 

— Pentru Dumnezeu, Vic, încetinește! 

În faţă era un camion imens, mergând încet. Într-un 
minut erau în spatele lui, fără posibilitatea de a-l depăși. 

— La dracu”, înjură Vic, lovind puternic, nervos, 
volanul. 

Totul mersese prost. „Povestea vieţii mele“, se gândi 
el. Când era adolescent, tatăl său murise din cauza băutu- 
rii. Cu puţin timp înainte de a face optsprezece ani, îl bă- 
tuse pe iubitul mamei lui deoarece tipul era un vagabond 
care o trata ca naiba. Iar ca răsplată, mama lui îl dăduse 
pe el, pe Vic, afară din casă. 

Intrase în armată de dragul aventurii, iar în Marină se 
simţise imediat ca acasă, doar că între timp prinsese şi 
gustul banilor. Voia bani mulți. În viaţa particulară îi plă- 
ceau hainele la modă, mașinile, pariurile și prostituatele. 
Dar mai presus de toate, îi plăcea sentimentul pe care îl 
avea atunci când intra într-un cazinou îmbrăcat într-un 
costum foarte elegant. Numai respect. Şi ce făcea mai bine 
mândriei unui bărbat decât să fie invitat la o masă la ca- 
zinou ȘI, poate, într-o cameră. 

În timpul celui de-al doilea an în Marină, o aruncare 
norocoasă îi adusese o avere, apoi una mai puţin noro- 
coasă îl lăsase fără nimic. 

Apoi, a făcut echipă cu un tip pe nume Bruce Jack- 
man, responsabil cu aprovizionarea cu artilerie şi a găsit 
o metodă rapidă de a face bani, ocupându-se vânzarea 
online de arme, muniții și alte instrumente militare. În 
momentul în care acest lucru începuse să fie periculos, îl 
strânsese de gât pe Bruce Jackman și îl lăsase atârnând în 
dormitorul lui, cu un bilet de sinucigaş. Și de atunci nu 
avusese nici o remuşcare pentru ce făcuse. 

Viaţa era un joc, supravieţuia cel mai puternic. După 
părerea lui, oamenii făcuseră greşeala să pretindă că sunt 
altfel decât animalele. Dar toată viaţa se ghida după le- 
gea junglei. 

Iar asta nu însemna că nu puteai să iubeşti pe cineva. 
Din primul moment în care o văzuse, se îndrăgostise pro- 
fund, ca un nebun, prosteşte, de Ashley. Ea avea tot ce 
trebuia: atitudine, stil, o frumuseţe extraordinară, un corp 
minunat, iar în pat era perversă. Era tot ceea ce îşi dorise 
de la o femeie și chiar mai mult decât atât. Și era singura 
femeie mai ambițioasă decât el pe care o întâlnise, cu pla- 
nuri ca să îşi atingă scopul: fă o avere când eşti tânăr, apoi 
petrece restul vieţii bucurându-te de ce ai strâns. Simplu 
ca bună ziua. 

Acum, tot ce trebuiau să facă era să ajungă la aeropor- 
tul Gatwick și să prindă avionul. 

În interiorul maşinii Freelander mirosea a gaze de la 
ţeava de eșapament a camionului din faţă, care mergea cu 
mai puțin de treizeci de kilometri pe oră. leşi din bandă 
să vadă dacă poate depăși, apoi reveni, în timp ce un alt 
camion trecu pe lângă ei în direcţia opusă. Din ce în ce 
mai nervos, merse în spatele camionului, tot ieșind şi re- 
venind pe bandă, pe lângă un indicator care semnaliza o 
carieră, apoi pe un deal, unde camionul încetini şi mai 
tare. Vic își duse mâna stângă în poala lui Ashley, îi cău- 
tă mâna şi 1-0 strânse. 

— O să fie bine, îngeraş. 

Ca răspuns, Ashley îi strânse mâna. 

Apoi, o lumină albastră din oglinda retrovizoare îi 
atrase atenţia. Și un fior rece de frică îi trecu prin corp. 

Se uită cu atenție în oglindă. Ciment, iarbă şi copaci 
nemișcaţi în spatele său. Apoi din nou lumina albastră, iar 
de data asta nu se înșela. „La naiba!“ Imediat după curbă 
o văzu din nou. 

leşi din nou de pe bandă şi văzu un indicator care 
arăta un drum pietonal şi un altul mai larg, pentru auto- 
turisme. Cu o smucitură bruscă de volan, luă faţa unei 
dube şi intră cu maşina pe drumul accidentat, acoperit cu 
buruieni. Maşina intră într-o groapă adâncă, plină cu apă, 
apoi ieşi de acolo. În oglindă, Vic văzu o altă mașină de 
poliție trecând în direcţia opusă, mult prea repede pen- 
tru a-i fi remarcat, spera el. 

— De ce ai schimbat drumul? 

— Poliția. Acceleră şi simţi roţile învârtindu-se rapid, 
alunecând. Maşină derapă în faţă, intră într-un şanţ, apoi 
din nou pe drum. Trecură pe lângă o fermă, cu un grajd 
gol în faţă şi cu un tractor oprit, apoi pe lângă mai multe 
ţarcuri pentru oi. 

— Unde duce drumul ăsta? întrebă Ashley. 

— Habar n-am. 

La capătul drumului, coti la dreapta pe o alee de pie- 
triş; trecură pe lângă mai multe căsuțe, apoi ajunseră la 
drumul principal. Vic, coborând fereastra şi ud de tran- 
spirauie, spuse: 

— Suntem pe A27, care ne duce spre A23, direct la 
Gatwick, nu-i așa? 

— Ştiu. Dar nu putem merge pe drumul principal. 

— Mă gândesc. Cea mai bună metodă... 

Amândoi auziră zgomotul făcut de elicopter. Vic 
scoase capul pe geam şi se uită în sus. Văzu un elicopter 
albastru întunecat coborând direct spre ei. Elicopterul se 
lăsa în jos, cu un zgomot din ce în ce mai puternic şi când 
ajunse suficient de jos, Vic văzu scris deasupra cabinei pi- 
lotului cuvântul „Poliţia“. 

— Nenorociţii. Traficul era foarte aglomerat, așa că se 
gândi că nu era bine să meargă înainte. Întoarse la stân- 
ga, accelerând în faţa unui Jaguar, care îl atenţionă cu fa- 
rurile şi cu claxonul. Ignoră acest lucru şi se uită înainte, 
cu mintea blocată de panică. În faţă, mașinile încetineau. 
La naiba, se apropiau de o blocadă! Într-o fracțiune de 
secundă întoarse la dreapta şi, depășind alte maşini, deşi 
avea vizibilitatea redusă din cauza unei rulote înalte, putu 
să vadă de ce era traficul oprit. 

O mașină de poliție blocase drumul şi pe fiecare parte 
a acestuia se vedeau semne mari, albastre, pe care scria 
„Stop. Poliția.“ 

— Tocmai au trecut de o barieră a poliției în dreptul 
sensului giratoriu de la Beddingham şi se îndreaptă spre 
vest, spre A27, îl informă Jim Robinson pe Grace. Urmă- 
toarea opţiune ar fi la un kilometru, unde este un alt sens 
giratoriu și unde o pot lua la dreapta, spre Lewes, sau la 
stânga, spre Kingston. 

— Este cineva la sensul giratoriu? 

— Avem o motocicletă pe drum; s-ar putea să ajungă 
la timp acolo. 

— O motocicletă nu e suficientă. Trebuie să îi încer- 
cuim. Bine că nu sunt într-o mașină rapidă şi putem să îi 
prindem din urmă. Avem nevoie de patru maşini. Unde 
se află cele mai apropiate? 

— Avem două maşini care se îndreaptă spre intersec- 
ţia cu A23, una care vine din Lewes și care poate ajunge 
la intersecție în patru minute, alta care ajunge din Shore- 
ham la intersecţia lui A23 cu A27 în trei minute. Mai 
avem două maşini pregătite aici, la sediu, care pot pleca 
în două minute. 

— Elicopterul îi mai are în vizor? 

— E chiar deasupra lor. 

Grace închise ochii un moment, imaginându-şi cum 
- arăta drumul. În acest moment, răufăcătorii, oricine ar fi 


426 PETER JAMES 


fost aceştia, iar el avea o bănuială extrem de puternică 
despre cine era unul din ei, făcuseră greșeala de a alege 
drumul pe care el îl străbătea în fiecare zi dus-întors de 
acasă la serviciu şi pe care probabil că îl știa mai bine de- 
cât pe oricare altul de pe planetă. Cunoştea fiecare curbă, 
fiecare scurtătură. Dacă adăuga faptul că se aflau într-o 
mașină de teren, deşi pământul era destul de ud din cau- 
za ploilor recente, dacă voiau, erau suficiente ocazii pen- 
tru a ieşi de pe drum pe câmp. 

— Putem obţine şi două maşini de teren ? întrebă Grace. 
Amplasaţi-le cât de aproape posibil de intersecția lui A23 
cu A27. 

Se uită la ceas. 13.45. Marţi. Era un trafic destul de in- 
tens şi participanţii trebuiau luaţi în considerare. În ulti- 
mii ani, poliţia apăruse de multe ori în presă, în articole 
negative, din cauza urmăririlor periculoase de maşini, 
care se soldaseră cu moartea câtorva persoane nevino- 
vate. Date fiind circumstanţele, trebuia să facă această ur- 
mărire cât mai sigură posibil. 

Cel mai bine ar fi fost să îi încercuiască: o maşină din 
faţă, una din spate, câte una din fiecare parte, ca să îi 
determine să reducă viteza. Acesta ar fi un final fericit, ca 
la carte. 

Doar că, de când devenise suficient de matur ca să nu 
mai asculte poveşti, nu prea mai auzise de finaluri fericite. 

Trecând cu viteză printr-o curbă lungă, vitezome- 
trul arătând mai mult de 125 kilometri la oră, Vic ştia 
că va ajunge în intersecţia cu A23 în câteva minute şi că 
atunci trebuia să ia o decizie. În ultimele minute, conști- 
ent de faptul că umbra elicopterului era tot timpul dea- 
supra lor, se gândise la un singur lucru: „Dacă aş fi 
poliţist, unde mi-aş amplasa maşinile acum ?“ 

leşeau din discuţie aeroporturile. La fel și porturile. 
Dar era un lucru la care probabil că poliţiştii nu se gân- 
diseră, pentru că n-aveau habar. Dar ca să ajungă acolo 
era necesar să se piardă de nenorocitul de elicopter. Şi 
câțiva kilometri în faţă era un loc unde putea face asta. 

Drumul cu două benzi devenise abrupt, având la 
dreapta drumurile întortocheate de ţară din Downland şi 
la stânga vasta întindere urbană din Brighton şi Hove. Și 
în faţă, la câţiva kilometri, semnul de recunoaştere a țin- 
tei sale, coşul din Shoreham Harbour. Dar nu acolo se va 
opri prima dată. 

— De ce ai luat-o înainte, Vic? întrebă Ashley, ner- 
voasă. Credeam că mergem la Gatwick. 

Vic nu răspunse. Pe şosea, un domn în vârstă mergea 
încet într-o Toyota cu patru uși. Perfect! 

Trebuia să intre imediat în tunel. După cum îşi adu- 
cea aminte, acesta avea aproape jumătate de kilometru, 
de-a lungul zonei Downs. Trecură pe lângă indicatorul 
„Nu depășiți“ și intrară în tunelul slab luminat cu o vi- 
teză de peste o sută zece kilometri la oră. Imediat, Vic de- 
vie de pe drum și apăsă brusc pe frână, reducând viteza 
la maximum și aprinzând avariile. 

— Vic, ce naiba... 

Dar o ignoră, uitându-se în oglindă, urmărind cum 
trec mașinile cu farurile aprinse. Şi acum, Toyota se apro- 
pia. Vic era încordat, ştiind că trebuie să își sincronizeze 
timpul perfect. Toyota semnaliză că vrea să intre în de- 
păşire și începu să iasă de pe bandă. Dar, într-o secundă, 
se aprinseră niște lumini și un Porsche trecu în viteză pe 
lângă ea. Toyota frână cu putere şi ieşi de pe şosea. 

Vic trase cât de puternic putu de frâna de mână, ști- 
ind că va opri mașina fără să aprindă farurile. 

— 'Ţine-te bine! ţipă el, lăsând frâna și accelerând. 

În spate se auzi un scârţâit de cauciucuri, dar până să 
îi lovească Toyota, ei deja porniseră. Urmă un impact mi- 
nor, doar o zdruncinătură pe care abia o simţi şi sunetul 
de la geamul spart. 

— Ieşi! ţipă Vic, deschizând repede portiera, sărind 
din maşină şi alergând să evalueze pagubele. Tot ceea ce 
îl interesa era partea din faţă a 'Toyotei. Dar arăta bine; 
grilajul era îndesat în interior și un far se spărsese, dar nu 
curgea apă sau ulei. 

— Ia vahzele! ţipă el la Ashley, care mergea nedume- 
rită spre el. Ia nenorocitele de valize, femeie! 

Deschise violent ușa șoferului de la Toyota. Şoferul 
era și mai slab decât păruse când trecuse pe lângă ei, tre- 
cut mult peste optzeci de ani, cu o faţă pătată, părul alb 
şi ochelari ca un fund de borcan. 

— Hei! Ce... ce crezi că ... ? spuse bătrânul. 

Vic îi desfăcu centura de siguranţă, conştient de fap- 
tul că o maşină oprea în spatele lor și îi luă ochelarii, ca 
să îl lase dezorientat. 

— Te duc la ambulanţă, prietene. 

— Nu am nevoie de o nenorocită de ... 

Vic trase de om, îl luă de umeri şi îl duse pe scaunul din 
spate în Land Rover, apoi închise uşa. Un bărbat de vâr- 
sta a doua, burtos, se dădu jos dintr-un microbuz Ford 
care oprise în spatele Toyotei și veni alergând spre Vic. 

— Ai nevoie de ajutor? 

— Da, sărmanul tip, cred că a avut un atac, se agita de 
colo-colo. 

Un camion trecu pe lângă ei, apoi două motociclete. 
Ashley pă: 

— Pentru Dumnezeu, ajută-mă, Vic! Nu mă descurc 
singură cu valizele astea! 

— Lasă-le! 

— Am toate documentele într-una din ele! 

Vic îl văzu pe bărbatul cu burtă cum se uită ciudat la 
Ashley și se hotărî că cea mai bună soluţie este să îl pună 
la pământ. ÎL puse jos fără ezitare, cu un pumn, apoi îl 
sprijini de Fordul său. 

În grabă, Vic îşi puse geanta și două dintre valizele lui 
Ashley în Toyota şi săriră amândoi în maşină. Vic dădu 
în spate câțiva metri, cu un zgomot care presupunea că 
vine de la ventilator, apoi apăsă pe acceleraţie şi maşina 
vibră. Își verifică oglinda, trecu pe lângă Land Rover și 
acceleră cât de mult putea maşina veche, îndreptându-se 
spre lumina din ce în ce mai puternică de la capătul 
tunelului. 

Ashley se uita la el şocată. 

— Ăsta a fost un lucru inteligent, spuse ea. 

— Mai vezi nenorocitul de elicopter? întrebă el, cli- 
pind des din cauza luminii puternice. 

Fa se fâţâi pe locul ei, uitându-se în sus, cu gâtul în- 
tins prin parbrizul din faţă, apoi în faţă. 

— Nu ne urmăreşte! exclamă ea. Stă la ieşirea din tu- 
nel. Stai! Minunat! Acum se îndreaptă spre intrare! 

— La naiba! 

După un kilometru, Vic ieși de pe drumul cu două 
benzi, către străzile întortocheate din Southwick, o zonă 
industrială. Această suburbie separa oraşele Brighton și 
Hove de Shoreham. Aveau câteva minute în avantaj până 
când poliția va identifica mașina, iar cu puţin noroc, poate 
că bătrânul care o conducea nu își va mai aminti numă- 
rul de înmatriculare, spera Vic. 

— Deci unde naiba mergem, Vic? 

— Spre singurul loc unde nu vine poliția. 

— Care este? 

— Michael și Mark au un iaht, nu? Ai mers cu el? 

— Da, ţi-am spus, am ieșit de câteva ori. 

— E suficient de mare pentru a traversa Canalul, nu ? 

— Tipul de la care l-au cumpărat a traversat cu el 
Atlanticul. 

— Asta este bine. Noi ştim să navigăm. 

— Da. Ashley îşi aducea aminte de câteva vacanțe în 
Canada și în Australia, când au navigat. Închiriaseră un 
iaht şi plecaseră numai ei. Fuseseră câteva din puţinele 
momente frumoase şi fericite din viaţa ei. 

— Aşa că acum ştii unde mergem. Doar dacă nu ai 
cumva o idee mai bună. 

— Să luăm barca lor? 

— O să navigăm după lăsarea întunericului. 

Acum mergeau pe un drum aglomerat, cu case de o 
parte şi de alta. Încetini în timp ce se apropiau de un se- 
mafor și, înainte, putu să vadă agitaţie în faţa magazinelor 
deschise pe ambele părți ale străzii. 

Apoi, în timp ce încetinea, 1 se schimbă expresia. O lu- 
mină puternică, albă îi acapara oglinda retrovizoare. Auzi 

sunetul ascuţit al unei sirene. Văzu un girofar albastru și 
auzi o sirenă. Apoi un poliţist pe motocicletă trase lângă 
maşina lor, făcându-i semn să coboare. 

În loc să facă ce i se ceruse, Vic apăsă pe acceleraţie și 
trecu pe roșu, chiar prin faţa unui camion. 

— La naiba! spuse Ashley. 

Câteva momente mai târziu, cu sirena pornită, moto- 
cicleta era lângă ei din nou, polițistul făcându-i iar semn 
să coboare. Dar Vic trase puternic de volan la dreapta, lo- 
vind intenţionat motocicleta şi răsturnând-o; în oglindă, 
văzu cum polițistul se rostogolește pe stradă. 

Panicat, Vic văzu o cutie poștală în faţă și o stradă adia- 
centă, care părea liniştită. Intră cu viteză pe ea, auzind 
cum bagajele se lovesc unele de celelalte pe scaunul din 
spate, apoi acceleră de-a lungul străzii mărginite de co- 
paci. Începuse să plouă din nou și se încurcă în butoane 
până când găsi ștergătoarele și le făcu să funcționeze. 
Ajunseră la o intersecție, cu o biserică în faţă. 

— Ştii unde suntem ? 

— Portul nu poate fi departe, răspunse el. Conduse 
mai departe, printr-un labirint de străzi liniștite, reziden- 
tiale, apoi, dintr-odată, ajunseră într-o stradă îngustă, 
aglomerată, plină de mașini. 

— Uite! arătă Vic în faţă. Uite portul! 

La capătul străzii se intersectară cu drumul de coastă 
care mergea din Brighton şi Hove până în Shoreham 
Harbour, apoi pe malurile râului Adur. 

— Unde este barca? 

— Este la Clubul de Iahturi Sussex Motor Club, răs- 
punse ea. Trebuie să o iei la stânga. 

Un autobuz venea cu viteză. Voia să îl lase să treacă, 
dar văzu o lumină albă în oglindă; aproape fără să îi vină 
să creadă, văzu o motocicletă a poliţiei făcându-i semn 
prin traficul aglomerat să oprească. Era acelaşi polițist ne- 
norocit pe care îl lovise cu mașina ? 

leşi în faţa autobuzului, cu cauciucurile scârțâind. 
Apoi, în câteva momente, din senin, un BMW negru cu 
un girofar pe capotă şi cu mai multe lumini albastre înă- 
untru trecu chiar prin faţa lui, făcându-l să frâneze brusc. 
Pe capotă scria cu litere roşii, aprinse: „Opriti! Poliția!“ 

Fără să mai gândească, speriat, Vic roti mașina în 
forma literei „U“, accelerând în direcţia opusă, trecând 
printre maşinile care încetineau la un sens giratoriu. 
Motocicleta era chiar în spatele lui, cu sirena aprinsă. Ţi- 
nând mâna pe claxon, pentru ca pietonii să se dea la o 
parte, Vic merse cu două roți ale maşinii pe trotuar, 
trecu pe lângă şirul de mașini și ajunse la sensul girato- 
riu. Avea trei opţiuni: să o ia la dreapta și să ajungă din 
nou în labirintul de case; în faţă, traficul era oprit. La 
stânga, drumul trecea peste un pod din bârne metalice 
care traversa râul. 

Accelerând cât de tare putea Toyota, cu motocicleta 
aproape de spatele maşinii, Vic făcu la stânga. Motorul 
scrâşnea, pufnea, iar zgomotul devenea cu fiecare secundă 
mai puternic. Sub pod, fiind ora refluxului, râul arăta ca 
o fâşie subţire, maro, între malurile noroioase, cu bărci 
ancorate de o parte şi de alta, majoritatea părând aproape 
imposibil de folosit în acest moment. 

La capătul celălalt al podului drumul era liber. Dar, în 
câteva minute, BMW-ul se apropie de el cu viteză. Brusc, 
motocicleta trecu în faţa lui și încetini, încercând să-l facă 
să reducă viteza. 

— Credeam că ţi-am dat deja o lecţie, mormăi Vic, ac- 
celerând şi încercând să îl lovească. Dar, ca şi cum ar fi 
anticipat acest lucru, polițistul fu mai rapid decât el și se 
trase într-o parte. 

Încercând cu disperare să gândească limpede, Vic se 
uită în ambele părți ale drumului. La stânga era un garaj, 
un lanţ de magazine și ceva ce părea o zonă rezidențială. 
La dreapta, putea vedea aeroportul Shoreham, întins pe 

o arie largă şi folosit în mare parte de avioane particulare 
și câteva linii aeriene mici. Se apropiau de intrare. 

Fără să semnaleze, Vic făcu la dreapta, pe drumul în- 
gust. La stânga lui era un perete de beton, iar la dreapta se 
întindea terenul aeroportului, punctat cu hangare, avi- 
oane mici, elicoptere și turnul de control în sul Art-Deco, 
care părea să aibă nevoie de o vopsire. Acum Îi trecea 
prin minte să mai reţină polițiștii câteva minute, apoi să 
fure unul dintre avioanele mici, cum era acel Beechcraft 
cu două motoare care ateriza acum. Ar merge direct spre 
el şi ar ameninţa pilotul. 

Ca şi cum ar fi anticipat acest lucru, BMW-ul merse 
pe lângă Toyota, apoi intră în ei, forţându-i să se lovească 
de zidul de beton. În timp ce maşina intra în zid, lăsând 
în urmă scântei, Ashley ţipă. 

— Vic, pentru Dumnezeu, fă ceva! 

FI strânse cu putere volanul şi se concentră, ştiind că 
erau în inferioritate faţă de BMW şi motocicletă. În față 
se vedea un tunel. Își dădea seama ce avea în minte 
BMW-ul: să meargă în faţa lui și apoi să oprească. Aşa că 
apăsă pe frâne. Luat prin surprindere, BMW-ul îi depăși. 
Imediat, Vic o luă pe lângă el, ieşi de pe drum și intră pe 
terenul de aviaţie. 

Motocicleta rămase în urma lui şi, câteva momente 
mai târziu, BMW-ul îl prinse din nou din urmă. Merse pe 
terenul acoperit cu pâlcuri de iarbă direct către primul 
rând de aparate de zbor, mergând printre ele, încercând 
să se piardă de polițiști şi să vadă pe cineva care se în- 
drepta spre un avion sau care cobora dintr-unul. Apoi, în 
timp ce voia să treacă printre un aparat Grumman și unul 
Piper Aztec, BMW-ul îl lovi brusc, puternic, împingân- 
du-i în faţă. În ciuda centurii de siguranță, Ashley se lovi 
cu capul de parbriz şi începu să plângă de durere. 

Auzi BMW-ul accelerând. În faţa lui se întindea pista 
de zbor şi putea vedea un avion aterizând; mai avea câţiva 

metri înainte de a atige solul. Apăsă pe accelerație, tra- 
versă pista şi se așeză în umbra avionului. Apoi, pentru 
un moment scurt, nu mai văzu în oglindă nici BMW-ul, 
nici motocicleta! Continuă să meargă spre marginea pis- 
tei, pentru a trece de gardul care o mărginea și pentru a 
ajunge la drumul de lângă acesta. Mașina scârțâra, zgo- 
motul motorului devenea din ce în ce mai puternic, în- 
soţit de data aceasta de un miros de ars. 

— Trebuie să ieşim și să ne ascundem, Vic. Nu o să pu- 
tem fugi de ei în mașina asta. 

— Ştiu, spuse el supărat, speriat de faptul că nu vedea 
nici un loc de trecere prin gard. Unde dracu e ieşirea? 

— Treci prin gard. 

Urmându-i sfatul, Vic continuă să meargă direct spre 
gard, încetinind chiar înainte de a-l lovi. Sârma ghimpată 
scoase un sunet ascuţit, ca de material rupt. Acum trecu- 
seră pe drum, cu râul la dreapta şi terenul pentru avioane 
la stânga. Motocicleta și mașina de poliţie erau chiar în 
spatele lui. Un Mercedes sport venea din faţă. Vic conti- 
nuă să meargă. 

— Dă-te dracului la o parte! În ultimul moment, Mer- 
cedesul trase pe marginea drumului. 

Ajunseră la o intersecţie în formă de „T“. La stânga, 
în faţa unei case, era parcat un camion din care se descărca 
și care bloca tot drumul. 

Apăsă pedala și făcu la dreapta, uitându-se în oglin- 
dă. Bine că drumul era prea îngust pentru ca BMW-ul 
să poată intra. Motocicleta se pregătea să îl urmărească 
în continuare. În orice moment urma să îi depăşească. 
Vic viră într-o parte şi în alta pentru a-l avertiza. Mergeau 
cu șaptezeci de kilometri pe oră, apoi cu şaptezeci şi cinci, 
cu optzeci şi se apropiau de un pod de lemn care tra- 
versa râul. 

Apoi, chiar în timp ce ajungea la pod, doi copii pe bi- 
cicletă apărură brusc în partea cealaltă a podului. 

— La naiba! La naiba! Vic unu apăsat claxonul şi 
apăsă puternic pe frâne, dar nu era timp suficient; copiii 
nu se opreau și nici nu era suficient spaţiu ca să treacă pe 
lângă ei. Ashley ţipa. 

Maşină merse la dreapta, la stânga și iar la dreapta. 
Lovi parapetul din dreapta podului, își schimbă direcția 
şi îl lovi şi pe cel din stânga, apoi făcu o jumătate de pi- 
ruetă, se răsuci pe capotă, sărind prin aer, lovind para- 
petul și structura de lemn a podului, făcându-le praf. 
Maşina căzu cu faţa în jos, cu uşile din spate deschise, cu 
bagajele zburând pe lângă ea, spre noroiul de jos, la fel de 
moale și de periculos precum o mlaștină. 

Politistul se dădu jos de pe motocicletă și, șchiopătând 
din cauza rănii căpătate când fusese răsturnat cu câteva 
minute în urmă, se uită în jos prin gaura lăsată de mașină 
în pod. 

Tot ce putea vedea ieşind din noroi era partea de Jos, 
murdară, a 'Loyotei. Restul mașinii se scufundase cu to- 
tul. Se uită la podeaua din metal, la evacuare, la ţeava de 
eşapament și la cele patru roţi care încă se învârreau. 
Apoi, chiar sub ochii lui, noroiul începu să bolborosească 
în jurul mașinii, ca un cazan care fierbea și, câteva minute 
mai târziu, podeaua şi roțile se scufundară acoperindu-se 
de noroi. Apoi, câteva bule se sparseră la suprafaţă, ca şi 
cum, undeva în adâncime, un monstru fusese deranjat. 

Apoi, nimic. 

Fluxul le limita posibilitățile. Încercuiseră cu o pan- 
glică lată toată zona în care căzuse maşina, dar sulurile 
de pânză limitau foarte puțin vederea mulțimii tot mai 
mari de spectatori de pe maluri. O maşină de pompieri, 
şase de poliție, una de tractare, toate erau parcate pe mar- 
ginea râului. 

Fără a se îngrijora de ce greutate poate susține, o ma- 
cara fusese adusă şi poziționată pe pod. De aici, Grace 
urmărea toate operaţiunile de recuperare. Scafandrii 
încercau din răsputeri să prindă braţul macaralei de un 
punct stabil al Toyotei. Deşi plouase toată ziua, cerul 
se luminase în ultima oră, iar soarele încerca să stră- 
pungă norii. 

Noroiul dens îi împiedicase pe scafandri să coboare 
mai adânc, iar singura şansă ca pasagerii să mai fie în 
viaţă era ca geamurile maşinii să fi rămas intacte şi să fie 
aer în maşină. Dar numărul mare de cioburi împrăştiate 
pe pod făceau ca această şansă să pară infimă. 

Din Land Rover-ul abandonat fuseseră recuperate 
două valize, pline cu haine pentru femei. Nu era nici mă- 
car o bucăţică de hârtie care să le dea un indiciu despre 
unde s-ar fi putut afla Michael Harrison. Grace avea sen- 
timentul că în Toyota se aflau indiciile. 


VIU SAU MORI 437 


Glenn Branson, care stătea lângă Grace, spuse: 

— Ştii de ce îmi aduce asta aminte? De filmul Psycho, 
originalul, din 1960. Când scot din lac mașina în care era 
corpul lui Janet Leigh. Mai ţi minte? 

DA 

— Acela a fost un film bun. Ce s-a făcut după aceea au 
fost prostii. Nu ştiu de ce oamenii se mai obosesc să re- 
facă același film. 

— Pentru bani, spuse Grace. De aceea noi doi avem o 
slujbă. Pentru că unii oameni fac o grămadă de bani. 

După câteva minute, reușşiră să fixeze braţul maca- 
ralei. Începură să scoată maşina. Din cauza sunetului 
asurzitor al macaralei, Grace şi Branson abia auzeau su- 
netele scoase de noroiul care bolborosea sub apa care 
creştea. 

În fata lor, încet, Toyota se ridică în aer, curată dato- 
rită apei şi cu ușa de la portbagaj deschisă. Pe ferestre cur- 
gea noroi. Mașina arăta grav avariată, cu capota strivită. 
Se părea că nici măcar o fereastră nu rămăsese întreagă. 

Pe măsură ce noroiul se scurgea, apărură mai întâi si- 
luetele pasagerilor, apoi feţele inerte ale acestora. 

Macaraua puse maşina cu capota pe pământ, la câţiva 
metri de o barcă veche. Câţiva pompieri, ofiţeri de poli- 
ţie şi muncitori care sosiseră cu macaraua, desfăcură câr- 
ligele acesteia şi îndreptară uşor mașina. În timp ce o 
rostogoleau pentru a o așeza pe roți, cele două corpuri se 
mișcau precum păpușile folosite la testarea mașinilor. 

Urmat de Branson, Grace merse repede până la ma- 
şină, se lăsă pe vine și se uită înăuntru. Deşi avea noroi li- 
pit de faţă şi părul mult mai scurt decât atunci când o 
văzuse ultima oară, nu era nici o îndoială că era Ashley 
Harper, cu ochii mari, deschişi, nemișcaţi. Apoi se scu- 
tură cu scârbă când văzu un crab slab, cu picioarele lungi 
târându-se în poala ei. 

— Iisuse! spuse Branson. 

Cine naiba era bărbatul de lângă ea, din scaunul ṣo- 
ferului ? se întreba Grace. Şi el avea ochii deschişi, cu o 
privire ca de asasin şi cu masca morţii pe faţă. 

— Vezi ce poţi să găseşti asupra ei, spuse Grace, des- 
chizând portiera de la şofer şi scotocind hainele ude şi 
pline de noroi ale bărbatului. Găsi un portofel greu 
într-unul din buzunare şi îl deschise. Înăuntru era un pa- 
șaport australian. 

Fotografia era a bărbatului din maşină, fără îndoială. 
Numele lui era Victor Bruce Delaney şi avea patruzeci şi 
doi de ani. Sub rubrica pentru persoana de contact în caz 
de urgenţă era trecută domnișoara Alexandra Delaney și 
o adresă din Sydney. 

Glenn Branson şterse noroiul de pe o poşetă galbenă, 
îi deschise fermoarul și scoase şi el un pașaport, britanic 
de data aceasta, pe care i-l arătă lui Grace. Fotografia era, 
fără îndoială, a lui Ashley Harper, dar cu părul tuns scurt, 
negru, şi cu numele de Anne Hampson. La rubrica per- 
soanei de contact nu era trecut nimic. 

Și în portofelul bărbatului şi în poseta femeii erau cărți 
de credit, dar nimic altceva. Nici un indiciu despre locul 
din care veneau sau în care intenționau să se ducă. 

— Avem o problemă, îi spuse Branson lui Grace, fără 
nici un pic de umor în glas. 

— Da. Grace se ridică și se întoarse. Dintr-odată, to- 
tul este mult mai complicat decât era cu două ore în urmă. 

— Şi cum naiba o să îl mai găsim pe Michael Harrison 
acum ? 

După câteva momente de tăcere, Grace spuse: 

— Am o idee, dar nu îţi va plăcea. 

Uitându-se fără plăcere la cei doi pasageri din maşină, 
Branson răspunse: 

— Deocamdată, nimic nu îmi prea place. 

O oră și jumătate mai târziu, Grace îl ajuta pe Harry 
Frame, micuţ și slab cum era, să se aşeze pe locul din faţă 
a mașinii Ford Mondeo pe care el și Branson o folosiseră 
în acea după-amiază. 

Clarvăzătorul, cu părul prins într-o coadă, cu barba 
ca a unei capre, mirosind puternic a parfum de paciuli și 
îmbrăcat în caftan și pantaloni, avea o hartă din Newhaven 
în poală și ținea în mână un inel de metal legat de o bu- 
cată de sfoară. 

Grace se hotărâse să nu îl implice şi pe Glenn Bran- 
son. Nu îşi dorea nici un semnal negativ şi știa că ener- 
gia lui Harry Frame era sensibilă la acest lucru. 

— Deci mi-ai adus ceea ce ţi-am cerut? îl întrebă 
Harry Frame pe Grace în timp ce acesta se urca la volan. 

Grace scoase o cutie din buzunar și i-o înmână. Frame 
o deschise şi scoase o pereche de butoni de argint. 

— Cu siguranţă aceştia sunt ai lui Michael Harrison, 
spuse Grace. I-am luat din apartamentul lui în timp ce ve- 
neam aici. 

— Perfect. 

De la casa lui Harry Frame din Peacehaven și până în 
Newhaven era o distanţă scurtă, de-a lungul coastei. În 

timp ce treceau pe lângă şirurile nesfârşite de magazine 
și restaurante, Harry Frame tinea butonii strâns în mână. 

— Newhaven, spuneai? 

— O maşină pe care o căutam noi a fost implicată 
într-un accident în Newhaven, astăzi, puţin mai de- 
vreme. Tot în Newhaven a fost identificat şi semnalul 
de la telefonul lui Michael Harrison. M-am gândit să 
mergem acolo și să vezi dacă poţi identifica ceva. E o 
idee bună? 

Cu vocea sa exuberantă, pe tonalități înalte, Frame 
spuse: 

— Deja simt ceva. Suntem aproape, să ştii. Cu siguranţă. 

Grace, urmând indicațiile care îi erau date, încetini. 
Nişte urme de cauciucuri, o pată de ulei pe şosea şi nişte 
bucăţi strălucitoare de geam îi arătau unde fusese acci- 
dentul Mercedesului. Apoi, întoarse la dreapta pe lângă 
un ansamblu de case moderne, în construcţie, cu niște 
puieţi în față, trase pe dreapta și opri. 

— Bine, spuse el. Aici a avut loc accidentul de azi 
dimineaţă. 

Harry Frame, cu butoni în mâna stângă, începu să le- 
gene pendulul deasupra hărţii, inspirând adânc. Închise 
ochii şi după câteva momente spuse: 

— Mergi mai departe, Roy. Înainte, încet. 

Grace făcu aşa cum i se spuse. 

— Ne apropiem, spuse Frame. Cu siguranţă. Văd că 
va urma o curbă la stânga imediat. S-ar putea să nici nu 
dăm într-o şosea, ci într-o alee. 

După aproximativ o sută de metri, într-adevăr, apăru 
o alee care mergea la stânga. Fusese pietruită cu mult timp 
în urmă, dar se părea că acum căzuse în uitare. Ducea pe 
deal, prin mijlocul unui teren agricol, bătut de vânt și, de 
unde se aflau ei, părea că duce nicăieri. 

— Întoarce la stânga, Roy. 

Grace se uită la el, întrebându-se dacă trișa uitându-se 
prin genele întredeschise. Dar daca Harry se uita undeva, 
atunci se uita în poala lui. Grace intră pe alee și, după ce 
merse aproximativ jumătate de kilometru, le ieşi în faţă 
o casă mică, urâtă, aşezată chiar pe culmea dealului. 
Aceasta avea o privelişte frumoasă spre Newhaven și spre 
port, dar nimic altceva atrăgător. 

— Văd o casă, fără vecini. Michael Harrison este în 
această casă, spuse Harry Frame, cu vocea şi mai ascuţită 
din cauza entuziasmului. 

Grace parcă în faţă. Pendulul se mișca repede, făcând 
un cerc mic, și Harry Frame, cu ochii încă închişi, tre- 
mura de parcă fusese băgat în priză. 

— Aici? 

Fără să deschidă ochu, Frame confirmă: 

— Da. 

Grace îl lăsă în mașină, apoi merse la poarta casei, ui- 
tându-se la grădina cu plante căţărătoare, neîngrjite. Era 
ceva straniu cu casa asta, dar nu putea să-și dea seama ce. 
Părea că fusese construită în anii '30, sau poate la înce- 
putul anilor '50, iar arhitectura era ciudată. 

Merse pe o alee din dale de ciment, cu iarbă ieşind 
printre ele şi apăsă pe soneria de plastic de la intrare. Se 
auzi un sunet ascuţit, dar nu ieşi nimeni la ușă. Încercă 
din nou. Nici un răspuns. 

Apoi îi dădu un ocol, uitându-se pe fiecare fereastră. 
ȘI pe dinăuntru, şi pe dinafară, avea un aer părăsit, ne- 
glijat. Toată mobila părea că are douăzeci, treizeci de ani, 
la fel și aparatura din bucătărie. Apoi, spre surprinderea 
lui, văzu că pe masa din bucătărie erau mai multe ziare. 

Se uită la ceas. Abia trecuse de ora 18. Știa că trebuia 
să obțină un mandat de percheziţie dacă voia să intre. Dar 
asta ar fi putut dura încă vreo două ore și cu fiecare mi- 
nut care trecea, scădeau și şansele de a-l găsi pe Michael 
Harrison în viaţă. 

Câtă încredere avea în Harry Frame? Clarvăzătorul 
avusese dreptate de câteva ori în trecut, dar în la fel de 
multe cazuri se înșelase. 

„La naiba.“ 

Gândul la ce va zice Alison Vosper dacă îl prindea că 
intră într-o casă fără mandat de percheziţie îl îngrijora. 

Nu avea suficiente dovezi ca să își susţină opinia, dar 
trebuiau să se mulțumească cu atât. Pentru Michael Har- 
rison, timpul trecea rapid. 

Cu o cărămidă desprinsă de pe alee, sparse un geam 
de la bucătărie, apoi, cu mâna înfăşurată în batistă, des- 
prinse toate cioburile care rămăseseră agăţate, găsi mâne- 
rul, deschise geamul și intră în casă. 

— Alo! pă el. E cineva acasă? 

Locul era întunecat și mirosea urât. Bucătăria era cu- 
rată i, în afara celor câteva ziare, toate cu data de astăzi, 
nu era nici un semn că cineva ar fi stat acolo în ultimul 
timp. Venifică fiecare cameră de la parter. Camera de zi, 
spațioasă, era extrem de mohorâtă, cu două fotografii cu 
peisaje marine pe pereți. Remarcă pe covor nişte dungi, 
ca și cum cineva ar fi mutat canapeaua. Merse mai departe 
într-o cameră întunecată, cu o masă de stejar şi patru 
scaune, cu tapet pe pereți, apoi într-o toaletă, cu o cruce 
pe care era scris „Dumnezeu să binecuvânteze această 
casă“ agăţată pe perete. 

La etaj, părea la fel de neprimitor şi de nelocuit. Erau 
trei dormitoare, în care toate paturile aveau numai salte- 
lele și nişte perne vechi, galbene, fără lenjerie, și o baie 
mică, cu un boiler şi cu scaunul de toaletă şi cada pătate. 

În camera cea mai mică, deasupra patului, era o intrare 
în pod. Aşeză cu atenţie un scaun pe pat, se urcă pe el, 
deschise ușiţa și se uită înăuntru. Spre mirarea lui, chiar 
lângă ușă era un întrerupător pentru lumină, care funcți- 
ona. Într-o secundă văzu că nu era nimic înăuntru. Doar 
un bidon mic cu apă, o mătură veche și un covor strâns. 

Deschise toate ușile de la dulapuri şi toate sertarele. La 
etaj, toate lenjeriile de pat și prosoapele erau împăturite și 
puse în dulapuri. La parter, în dulapurile din bucătărie 
erau niște produse de bază, cafea, ceai, câteva căni, dar ni- 
mic altceva. Părea că de un an, doi, nu mai stătuse nimeni 
aici. Nu era nici un semn de Michael Harrison. Nimic. 

Nicăieri. 

Verifică dulapul de pe hol, în cazul în care ar fi fost 
vreo intrare în pivniţă pe acolo, deşi știa că puţine case 
construite după perioada victoriană mai aveau pivnițe. 
Trebuia să afle a cui era casa şi când fusese locuită ultima 
dată. Poate că proprietarii muriseră și acum casa era dată 
executorilor ? Poate că din când în când trecea cineva care 
făcea curăţenie ? 

O femeie de serviciu care citea toate ziarele naţionale ? 

Grace ieşi din casă pe ușa din spate şi merse de-a lun- 
gul acesteia, spre două coşuri de gunoi. Deschise unul 
dintre ele şi imediat avu o altă variantă. În cos erau coji 
de ouă, pliculeţe folosite de ceai, o cutie goală de lapte cu 
data de expirare de astăzi şi o cutie de lasagna de la Marks 
and Spencer, care încă nu expirase. 

Gândindu-se, dădu un ocol până în faţa casei, încer- 
când să îşi dea seama ce era în neregulă cu arhitectura. 
Apoi își dădu seama. În dreapta ușii de la intrare, unde era 
acum o fereastră urâtă, cu marginea din plastic, ar fi tre- 
buit să fie un garaj. Acum putea vedea mai bine; culoa- 
rea cărămizilor nu se potrivea cu restul casei. La un 
moment dat, cineva transformase garajul în living. 

Și, brusc, își aduse aminte de ceva din copilăria lui: de 
tatăl său, meşterind diferite lucruri. Îi plăcea să se ocupe 
singur de maşină, să îi schimbe uleiul, să ajusteze frânele, 
să nu se dea pe mâna mecanicilor care te jecmăneau, spu- 
nea el. 

Își aduse aminte de gaura de inspecţie din garajul lor, 
unde petrecuse multe ore din copilărie ajutându-şi tatăl 

să repare mașinile Ford pe care le cumpărase de-a lungul 
timpului, murdărindu-se de ulei şi grăsime. 

Apoi se gândi la urmele pe care le văzuse pe covor în 
living, unde fusese mutată canapeaua. 

Cu o presimţire, nu mai mult de atât, intră din nou în 
casă şi merse direct în living. Dădu la o parte măsuţa de 
cafea şi mută canapeaua peste urmele lăsate pe covor. 

Apoi remarcă un colţ al covorului care era ușor on- 
dulat. Îngenunche și trase de el. Covorul se ridică repede. 
Mult prea repede. Şi în loc să dea de praf și puf, dădu 
peste un strat subţire de material, care nu era unul obiș- 
nuit care se pune sub covor. Ştia exact ce este. Era un 
material care izola fonic. 

Din ce în ce mai entuziasmat, se uită peste umăr, apoi 
trase de materialul greu, negru, şi văzu dedesubt o bucată 
de placaj. Destul de greu, deoarece placajul era fixat pe o 
gaură în podea, își băgă degetele pe sub margini, trase de 
acesta, îl desprinse şi apoi îl puse deoparte. 

Instantaneu, duse mâinile la nas, din cauza mirosului 
care îl izbi. O duhoare groaznică de transpiraţie, urină şi 
excremente. 

Ţinându-şi respirația, speriat de ceea ce putea să gă- 
sească, intră în gaura adâncă de aproape doi metri şi, pe 
fundul acesteia, văzu o figură ca o umbră, cu mâinile și 
picioarele legate, și cu bandă lipită peste gură. 

La început crezu că persoana era moartă. Apoi ochii 
străluciră. Nişte ochi îngroziți. 

Dumnezeule, era în viaţă! Grace simţi că o senzaţie 
inimaginabilă de bucurie îl învăluie. 

— Michael Harnison? 

Un mormăit îi răspunse. 

— Sunt detectivul Grace de la departamentul de cri- 
minalistică din cadrul Poliției din Sussex, spuse Grace, 
lăsându-se în Jos în groapă, uitând de miros şi doar nerăb- 
dător să vadă în ce condiție se află tânărul. 

Îngenunchind, Grace îi dezlipi ușor banda de pe buze. 

— Eşu Michael Harrison? E 

- Da, spuse el. Apă, vă rog. 

Grace îi strânse mâna cu blândeţe. 

— Îți aduc imediat. Şi te voi scoate de aici. O să fii în 
regulă. 

Grace ieși din groapă, merse repede până în bucătă- 
rie şi dădu drumul la apă, sunând şi după ambulanţă în 
acelaşi timp. Apoi se duse din nou în groapă, cu un pa- 
har plin cu apă. 

Puse paharul la buzele lui Michael, care luă o înghi- 
ţitură mare, lacomă. Doar câteva picături îi curseră pe 
bărbie. Apoi, în timp ce lua paharul, Michael se uită la el 
şi îl întrebă: 

— Ce face Ashley? 

Grace se uită la el, gândindu-se, apoi îi zâmbi uşor, 
încrezător. 

— E în regulă, spuse el. 

— Mulţumesc lui Dumnezeu. 

Grace îi strânse din nou mâna. 

— Mau vrei apă? 

Michael încuviinţă. 

— Îţi mai aduc, apoi te voi delega. 

— Mulţumesc lui Dumnezeu că este în siguranţă, 
spuse Michael cu vocea slabă, tremurând. Numai la ea 
m-am gândit... numai... 

Grace ieși din groapă. La un moment dat, va fi nevoit 
să îi spună lui Michael totul, dar acum nu era nici mo- 
mentul, nici locul. 

ȘI nici nu știa cum să înceapă. 

